
Și ce monstru, a cărui oră a venit în sfârșit, 
Merge gârbovit către Bethlehem ca să se 
nască? 


YEATS 


Nimeni nu trage în Moș Crăciun... 


ALFRED EMANUEL SMITH 

Visase despre moarte. Lumina roșie și murdară a 
reclamei cu neon se oglindea în fereastra soioasă, zvâcnind 
ca o inimă mânioasă. 

Intermitenţele luminoase prefăceau bălțile de sânge 
care scânteiau pe podea din întunecate în aprinse, 
întunecate, aprinse, spintecând încăperea mică și slinoasă 
cu reliefuri precise, pentru ca apoi să o condamne la 
întunecime. 

Se ghemui într-un colţ; era numai o fetiță osoasă, cu 
părul negru și încâlcit, și ochi imenși, de culoarea whisky- 
ului pe care îl bea el când avea bani de băutură. Șocul și 
durerea transformaseră acei ochi, și acum păreau sticloși 
și orbi, iar tenul avea paloarea gri-cadaverică a leșurilor. 
Rămăsese cu privirea aţintită, hipnotizată de lumina care 
clipea, de felul în care clipocea pe pereţi și pe podea. Și pe 
el, făcut grămadă pe podeaua stricată, înecat în propriu-i 
sânge. 

În gâtlejul fetei hârâiau abia auzit niște sunete sălbatice, 
iar în mâna fetei cuțitul era plin până la prăsele de sânge 
închegat. 

Iar el era mort. Ştia că era mort. 

Simţea duhoarea fierbinte care năvălea dinspre el, 
'infectând aerul. Era o copilă, doar o copilă, însă fiara din 
ea recunoscu mirosul de care se temea, dar de care se 
bucura în același timp. 

Braţul îi urla de durere, acolo unde el făcuse osul să 
plesnească. Locul acela dintre picioare o ardea și mustea 

de la ultimul viol. Sângele cu care era împroșcată nu era 
numai al lui. 

Însă era mort. Se terminase. Acum era în siguranţă. 

Apoi el întoarse capul încetișor, ca o marionetă pe 
sfoară, iar durerea se transformă în groază. 

Ochii lui priviră ţintă într-ai ei, în timp ce fetița 
bolborosea și se dădea de-a bușilea înapoi, mai adânc spre 
colţul în care se târâse ca să scape de el. Gura moartă 
rânji. 

„N-ai să scapi nicicând de mine, fetiţo. Sunt parte din 
tine. Mereu. Înăuntrul tău. Pentru totdeauna. Acum tăticul 
va trebui iarăși să te pedepsească.” 

Bărbatul se ridică, sprijinindu-se în mâini și în genunchi. 
Sângele îi picura, în stropi mari și zgomotoși de pe faţă și 
de pe spate, și se scurgea într-un fel obscen din tăieturile 
de pe braţe. Când își recăpătă echilibrul și începu să-și 
târșâie picioarele prin tot sângele acela, fata scoase un 
țipăt. 

Și se trezi din somn ţipând. Eve își acoperi fața cu 
mâinile, iar pe una dintre ele o ţinu strâns peste gură, ca 
să oprească tipetele înnebunite care îi stăteau în gât 
precum cioburile de sticlă încinsă. Respirația îi apăsa 
dureros pieptul în așa măsură, încât se crispa de suferinţă 
la fiecare expiratie. 

Teama o urmă și îi suflă fiori reci pe șira spinării, însă 
reuși să o învingă. Nu mai era o copilă neajutorată, era o 
femeie în toată firea, un polițist care știa cum să protejeze 
și să apere. Chiar și atunci când victima era chiar ea. 

Nu mai era singură într-o cămăruţă oribilă de hotel, ci în 
propria ei casă. În casa lui Roarke. Roarke. 

Și începu să se calmeze concentrându-se asupra lui, 
doar asupra numelui său. 

Alesese fotoliul pentru dormit din biroul de acasă, 
deoarece el era plecat de pe planetă. Nu reușise niciodată 
să se odihnească în patul lor, dacă nu era și el cu ea. Când 
dormeau împreună avea foarte rar coșmaruri, aproape 

deloc, însă atunci când dormea singură o urmăreau 
aproape întotdeauna în somn. Ura zona aceea de 
slăbiciune, de dependenţă, aproape la fel de mult pe cât îl 
iubea. 

Se întoarse în fotoliu și se alină, strângând în braţe 
pisica mare și gri, care se făcuse ghem lângă ea și o 
urmărea prin pupilele înguste, ceacâre. 

Galahad era obișnuit cu coșmarurile ei, însă nu-i 
convenea să fie trezit la patru dimineaţa din pricina asta. 

— Scuze, mormăi ea în timp ce-și alinta faţa în blana lui. 
E al naibii de stupid. E mort, și nu o să se mai întoarcă. 
Morţii nu se întorc. Oftă și își aţinti privirea prin întuneric. 

— Ar trebui să știu, completă ea. 

Trăia cu morţii, lucra cu ei, se opintea să-și facă drum 
printre ei zi de zi, noapte de noapte. În ultimele săptămâni 
ale anului 2058, armele fuseseră interzise, iar știința 
medicală aflase cum să prelungească viaţa cu mult dincolo 
de pragul unui secol. 

Numai oamenii nu se opriseră încă de la a mai omori alţi 
oameni. 

Iar slujba ei era să facă dreptate celor morți. 

Decât să riște un nou voiaj în lumea coșmarurilor, 
preferă să comande să se aprindă luminile și se dădu jos 
din fotoliu. Picioarele nu-i mai tremurau, iar pulsul 
aproape că-i revenise la normal, își reaminti sieși că 
durerea groaznică de cap care urma coșmarurilor, precum 
o pulpană care atârna în urma hainei, urma să dispară 
încetul cu încetul. 

Sperând la un mic dejun decalat, Galahad sări în urma ei 
și începu să facă niște opturi precum o fundă printre 
picioarele ei, în timp ce ea se mișca prin bucătărie. 

— Mai întâi eu, amice. 

Programă Robotul multifuncțional pentru o cafea, apoi 
așeză pe podea un bol cu mâncare pentru pisici. Motanul 
se apucă de mâncat de parcă ar fi servit ultima lui masă, 
lăsând-o pe Eve să mediteze în dreptul ferestrei. 

Priveliștea părea mai degrabă o întindere nesfârșită de 
peluze decât de străzi, iar pe cer nu trecea niciun vehicul. 
Putea fi chiar singură în oraș. Intimitatea și liniștea erau 
daruri pe care un om cu averea lui Roarke le putea 
cumpăra cu ușurință. Dar ea știa că dincolo de pământurile 
frumoase, peste peretele înalt din piatră, viaţa mergea 
înainte. lar moartea o urma cu lăcomie. 

Aceea era lumea ei, se gândea ea în acele momente, în 
timp ce-și sorbea cafeaua tare și încerca să îndepărteze 
înţepeneala dintr-o rană de la umăr care nu se vindecase 
încă de tot. 

Crime mărunte, mari scheme, afaceri murdare io și 
disperarea care urla. 

Ştia mai multe despre lucrurile de felul ăsta decât 
despre spirala colorată de bani și putere care- I înconjura 
pe soţul ei. 

Când era singură, ca acum, sau când era cu moralul la 
pământ, se întreba cum de reușiseră ei doi să ajungă 
împreună - politista cu o atitudine ireproşabilă, care 
credea fără clintire în litera legii, și irlandezul făţarnic, 
care toată viața lui amestecase și încercase să șteargă 
această literă. 

Crima îi adusese pe ei doi împreună, două suflete 
pierdute care o apucaseră pe căi de salvare diferite pentru 
a supravieţui și se regăsiseră unul pe altul împotriva 
oricărei logici sau sens. 

— Dumnezeule, mi-e dor de el! Ce ridicol! 

Se întoarse, enervată pe sine însăși, cu intenţia de a-și 
face duș și de a se îmbrăca. Lumina care clipea pe video 
telefon îi semnaliza un apel primit fără sonor. Fără să se 
îndoiască o clipă cine-l transmitea, se avântă către el și 
deblocă codul pentru modul silențios. 

Pe ecran apăru chipul lui Roarke. Şi ce chip, își spuse ea 
în gând, în timp ce-l privea cum ridica dintr-o sprânceană 
neagră. Era atrăgător într-un fel poetic, încadrat de părul 


negru, lung și des. Cu gura perfect sculptată, oase 
puternice și ochi albaștri, de o incredibilă intensitate. 

După mai puţin de un an, sângele începea să ii fiarbă 
numai la văzul acelui chip. 

— Draga mea, Eve. 

Vocea îi era precum lichiorul dintr-un whisky-ul tare, 
irlandez: 

— De ce nu dormi? 

— Pentru că sunt trează. 

Ştia că, pe măsură ce o studia, își va da seama. Nu putea 
ascunde mare lucru în faţa lui. Avea să vadă um brele unei 
nopţi proaste înconjurându-i ochii, precum și paloarea 
pielii. Jenată, își trecu o mână prin părul scurt și în 
dezordine și răspunse: 

— Mă duc devreme la sediul central. Mai trebuie să 
rezolv niște hârțogăraie. 

El văzuse mai multe decât își putea ea da seama. Când 
se uită la ea văzu putere, curaj, durere. ȘI o frumuseţe - în 
oasele acelea puternice, în gura aceea plină, în ochii aceia 
fermi, de culoarea coniacului - pe care ea, în mod cu totul 
încântător, nici nu o conștientiza. Dar pentru că văzu acolo 
și oboseală, își schimbă planurile: 

— Diseară voi fi acasă. 

— Credeam că mai e nevoie să stai câteva zile pe acolo. 

— Diseară voi fi acasă, repetă el zâmbindu-i. Mi-e dor de 
tine, doamnă locotenent. 

— Nu zău. 

Îi zâmbi, cu toate că i se păru absolut prostesc fiorul 
cald care o trecu, apoi continuă: 

— Presupun că va trebui să-mi fac timp pentru tine, când 
ai să ajungi. 

— Așa să faci. 

— Pentru asta ai sunat - ca să mă anunțţi că te întorci 
mai devreme? 

De fapt, sunase să spună că va mai întârzia o zi sau două 
- și să încerce să o convingă să i se alăture la sfârșit de 

săptămână în stațiunea Olimp. Nu făcu însă altceva decât 
să-i zâmbească: 

— Nu voiam decât să-mi informez soţia despre planurile 
mele de călătorie. Mergi la loc, la culcare, Eve. 

— Mda, poate. 

Dar știau amândoi că nu avea de gând să facă acest 
lucru. 

— Ne vedem diseară. Hei, Roarke! 

— Da?- 

Incă trebuia să tragă tare aer în piept înainte de a o 
spune: 

— Şi mie mi-e dor de tine. 

Întrerupse transmisia chiar în timp ce el îi zâmbea. Mai 
sigură pe ea, își luă cafeaua și merse să se pregătească 
pentru noua zi. 

Nu se strecură la propriu din casă, însă păstră liniștea. 
Abia dacă era cinci dimineaţa, dar fără îndoială că 
Summerset era pe undeva prin apropiere. Prefera, pe cât 
posibil, să-l evite pe sergentul major al lui Roarke - sau 
oricum l-ai fi numit pe un om care știa totul, făcea totul și- 
și vâra nasul său osos în ceea ce Eve considera cel mai 
adesea a fi în totalitate treaba ei. 

De când ultimul ei caz îi adusese pe amândoi mai 
aproape unul de altul decât ar fi avut nevoie fiecare dintre 
ei ca să se simtă în largul său, Eve suspecta că și el o evita 
cu aceeași grijă cu care și ea îl evitase pe el în decursul 
ultimelor săptămâni. 

Amintindu-și de acest lucru, se fricționă inconștient cu 
mâna chiar mai jos de umăr. Încă o mai jena puţin 
dimineața, sau la sfârșitul unei zile mai lungi. Să 
primească reculul propriei ei arme era o experienţă pe 
care nu dorea să o mai repete nici în viaţa aceasta, nici în 
alta. 

Cumva, răul se întâmplase după aceea, când se simţise 
prea slăbită ca să-i dea un șut în fund lui 

Summerset, care îi turna medicamente cu găleata pe 
gât. 

Închise ușa după ea, trase adânc în piept aerul rece de 
decembrie, apoi înjură cu nesaţ. 

Își lăsase vehiculul la baza scărilor deoarece asta îl 
înnebunea pe Summerset. Iar el îl mutase, pentru că asta o 
scotea pe ea din sărite. Bodogănind din pricina faptului că 
nu se obosise să aducă telecomanda de la ușa garajului în 
care stătea vehiculul ei, dădu ocol casei, tropăind și 
scrâșnindu-și cizmele pe iarba îngheţată. Din pricina 
frigului, începură să o înțepe vârfurile urechilor și să-i 
curgă nasul. Își dezveli dinţii și formă apăsat codul, cu 
degetele scoase din mănuși, apoi păși în garajul curat și 
încântător de cald. 

Erau acolo două rânduri scânteietoare de mașini, 
biciclete, sky-scutere, chiar și un minicopter pentru două 
persoane. Vehiculul ei, ediţie de oraș, de culoare verde ca 
bobul de mazăre, arăta ca un prostănac printre bestiile 
netede și lucioase. Dar era nou, își reaminti ea, în timp ce 
își lua locul în spatele volanului, și totul funcţiona. 

Porni ca un vis. Motorul torcea. La comanda ei, prin 
ventilele de aer începu să bată ușurel căldura. Carlinga 
strălucea de atâtea lumini, anunțând verificarea inițială de 
la pornire, iar apoi vocea binevoitoare a robotului o 
asigură că toate sistemele erau în stare bună de 
funcţionare. 

Ar fi trecut prin torturile iadului înainte de a recunoaște 
că-i lipseau toanele și defectiunile neașteptate ale vechii ei 
mașini. 

Porni cu o mișcare domoală și alunecă din garaj în jos, 
pe aleea șerpuită, către porţile de fier. Acestea se dădură 
la o parte dinaintea ei ușurel, fără zgomot. 

Străzile din cartierul acela select erau liniștite și curate. 
Copacii de la marginea marelui parc erau glazuraţi cu un 
luciu subţire de gheaţă scânteietoare, ca un costum din 
praf de diamant. 

Cel mai probabil că, în umbrele sale adânci, dependențţii 
de substanţe chimice și mardeiașii își terminau treaba 
începută peste noapte, însă aici erau numai clădiri finisate, 
din piatră, bulevarde largi și întunericul liniștit dinaintea 
zorilor. 

Primul panou se ivi pe când Eve se afla la câteva blocuri 
depărtare și împroșcă noaptea cu mișcare și cu o lumină 
care-ţi lua ochii. Moș Crăciun, roșu în obraji și cu un rânjet 
maniac întipărit pe chip, care o duse cu gândul la un elf 
supradimensionat, drogat cu Zeus, străbătu cerul în urma 
flotei sale de reni, urlând „ho-ho-ho” și înștiințând 
populaţia despre câte zile de cumpărături îi mai 
rămăseseră până la Crăciun. 

— Bine, bine, te-am auzit. Nenorocit gras ce ești! 

Se încruntă, în timp ce frână și încercă să găsească o 
lumină. Înainte nu trebuia să-și facă niciun fel de griji cu 
privire la Crăciun. Trebuia numai să găsească ceva ridicol 
pentru Mavis, eventual ceva comestibil pentru Feeney. 

Nu mai avusese pe nimeni în viaţa ei pentru care să 
împacheteze cadouri. 

Şi ce naiba era să cumpere pentru un om care nu numai 
că avea totul, dar mai era și stăpân peste cele mai multe 
dintre fabricile și uzinele producătoare? 

Era o dilemă serioasă pentru o femeie care prefera o 
lovitură cu un obiect bont decât o dupăamiază întreagă de 
cumpărături. 

Crăciunul, concise ea în timp ce Moșul începea să facă 
reclamă diferitelor magazine și sortimente din Big Apple 
Sky Mall, era o durere de cap. 

Cu toate acestea, moralul i se mai ridică în timp ce o 
porni prin traficul ademenitor de pe Broadway. Douăzeci și 
patru de ore din douăzeci și patru, șapte zile pe 
săptămână, aici era câte o petrecere. Scările rulante erau 
pline până la refuz cu pietoni, dintre care majoritatea erau 
fie beti, fie drogati, fie ambele. Vânzătorii ambulanți 
rebegeau de frig, în timp ce grătarele sfârâiau. Orice 

comerciant care avea un punct de vânzare pe strada asta 
ţinea de el cu dinţii ascuţiţi și încleștațţi. 

Deschise numai niţeluș fereastra și adulmecă mirosul de 
castane prăjite, crenvurști de soia, fum și umanitate. 
Cineva anunţa sfârșitul lumii pe un ton strident și uniform. 
Un taxi claxonă mult mai tare decât i-ar fi permis legile 
împotriva poluării fonice, în timp ce pietonii invadau 
carosabilul în lumina farurilor sale. Pe deasupra, 
aerobuzele matinale pârâiau cu veselie, iar primele 
reclame publicitare începură să anunţe în gura mare 
vânzările pentru mărfurile orașului. 

Asistă la izbucnirea unei bătăi cu pumnii între două 
femei. Prostituate autorizate, își spuse Eve în gând; femei 
și bărbaţi care, după legalizarea prostituţiei, câștigaseră 
permisiunea de a practica sexul, cu parteneri de ambele 
sexe, contra unei sume de bani. Prostituatele autorizate 
din zona aceasta trebuiau să-și păzească terenul cu aceeași 
înverșunare ca și vânzătorii de mâncare și băutură. 

Se gândi să se dea jos și să le despartă, însă micuța 
blondă o puse la pământ pe roșcată, apoi ţâșni ca un 
iepure și se pierdu în mulțime. 

Bine gândit, cugetă Eve aprobator, în timp ce roșcata se 
ridicase deja în picioare, scuturând din cap și urlând niște 
obscenități nemaiauzite. 

Acesta era New Yorkul ei, își spuse Eve în gând, cu 
afecţiune. 

Acceleră și ajunse pe ceva mai liniștita Stradă șapte, 
apoi se îndreptă către centru, cu o urmă de regret. Trebuia 
să fie iarăși în mijlocul acţiunii, își spuse ea în gând. 
Săptămânile de recuperare o făcuseră să se simtă inutilă și 
iritată. Slabă. Renunţase la ultima săptămână recomandată 
și insistase să dea evaluarea performanţelor fizice. 

Şi îl trecuse la mustață, știa asta. 

Dar îl trecuse, iar acum era înapoi la lucru. Acum nu mai 
avea decât să-l convingă pe comandant să o scape de 
munca de birou, și ar fi fost o femeie fericită. 

Când porni staţia, o ascultă într-o doară. Nu intra în tură 
decât peste trei ore. 

„Toate unităţile din apropiere, un caz 1222 înregistrat 
pe Strada Șapte, la numărul 6843, apartamentul 18B. Nu a 
fost făcută nicio confirmare. Vizitaţi bărbatul din 
apartamentul 2A. Toate unităţile din apropiere...” 

Eve apăsă butonul înainte ca dispecerul să apuce să 
repete anunţul. 

— Dispecer, aici locotenent Dallas, Eve. Ajung în două 
minute la locaţia de pe Strada șapte. Preiau cazul. 

„Recepţionat, locotenent Dallas, Eve. Rugăm să anunti 
situaţia la sosire.” 

— Afirmativ. Dallas, terminat. 

Alunecă până la bordură și aruncă o privire rapidă la 
clădirea gri, ca de oţel. La ferestre licăreau câteva lumini, 
însă la etajul optsprezece era întuneric beznă. Un caz 1222 
însemna că se primise un telefon anonim care reclama o 
ceartă domestică. 

Eve se dădu jos din vehicul și trecu absentă mâna peste 
locul în care stătea bine mersi arma ei. Nu s-ar fi supărat 
dacă ar fi început ziua cu tot felul de încurcături, însă toţi 
polițiștii, și vii, și morți, urau cazurile de certuri domestice. 

Se părea că nu era plăcere mai mare pentru soţi, soții 
sau soţi de același sex, decât să se răzbune pe sărmanul 
nenorocit care ar fi încercat să-i despartă, ca să nu se 
omoare între ei pentru banii de chirie. 

Faptul că acceptase un asemenea caz reflecta gradul ei 
de insatisfacţie faţă de atribuţiile pe care le avea în acel 
moment. 

Eve urcă ușurel cele câteva trepte și-l căută pe bărbatul 
de la apartamentul 2A. 

Când îi vorbi prin vizorul de siguranţă, Eve îi flutură 
insigna pe la nas, iar când acesta crăpă ușa cât să încapă 
un ac, i-o îndesă în ochii mici ca două mărgeluţe. 

— Aveţi necazuri pe aici? 

— Habar n-am. M-au sunat poliţaii. Eu sunt 
administratorul. Nu știu nimic. 

— Îmi dau seama. 

Bărbatul mirosea a cearșafuri stătute și, în mod cu totul 
inexplicabil, a brânză. 

— Nu vreţi să mă lăsaţi să intru la 18B? continuă ea 

— Ai și tu cardul tău, nu-i așa? 

— Mda, bine. 

Eve îl măsură cu privirea: scund, slab, împuţit și speriat. 

— Ce-arfi să mă informaţi cu privire la locatari înainte să 
intru? mai întrebă ea. 

— Nu e decât un singur locatar. O femeie, o femeie 
singură. Divorţată, sau ceva de genul ăsta. Nu vorbește 
despre asta. 

— Așa fac toţi, mormăi Eve. Ştii cumva cum o cheamă? 

— Hawley, Marianna. Are în jur de treizeci, treizeci și 
cinci de ani. Arată binișor. Stă aici de vreo șase ani. Niciun 
necaz cu ea. Uite ce e, eu n-am auzit nimic, nu am văzut 
nimic. Nu știu nimic. Ce dracului, e cinci jumate 
dimineaţa! Dacă a făcut vreo boroboaţă în apartament, 
vreau să știu și eu. Altfel, nu-mi bag nasul. 

— Bine, spuse Eve în timp ce ușa se închise cu un pocnet 
surd în nasul ei. Bagă-te înapoi în vizuina ta, nevăstuică ce 
ești, mai adăugă ea. i 

Își roti umerii o dată, apoi traversă palierul, către lift. În 
timp ce păși înăuntrul liftului, își scoase comunicatorul și 
raportă: 

— Locotenent Dallas, Eve. Mă aflu la locaţia de pe 
Strada șapte. Administratorul e dus cu pluta. Raportez din 
nou după ce iau declaraţia Marianei Hawley, ocupanta 
apartamentului 18B. 

„Ai nevoie de întăriri?” 

— Deocamdată nu. Dallas, terminat. 

În timp ce păși afară din lift, pe palierul de la etajul 
optsprezece, strecură comunicatorul la loc, în buzunar. 
Aruncă o privire scurtă în sus și văzu camerele de luat 

vederi la locul lor. Pe holul blocului era liniște ca într-o 
catedrală. 

După adresă și după stilul imobilului, Eve etichetă 
majoritatea rezidenţilor drept niște gulere albe, de condiţie 
medie. Majoritatea nici nu se clinteau din pat înainte de 
ora șapte. Își luau cafelele de dimineaţă și se grăbeau 
către stația de aerobuz sau metrou. Cei mai norocoși se 
înfundau în birou direct din staţiile lor de acasă. 

Unii dintre ei aveau copii pe care îi conduceau la școală. 
Alţii își luau la revedere de la soţi și își așteptau amanţii 
sau amantele. 

Vieţi ca oricare altele, într-un loc ca oricare altul. 

Îi trecu prin minte ideea că poate nenorocita de clădire 
era a lui Roarke, însă își scoase acest gând din cap și o luă 
în sus, către apartamentul 18B. 

Lumina de la aparatul de securitate clipea în verde. 
Fusese dezactivată. În timp ce apăsă soneria, păși 
instinctiv într-o parte a ușii. Cum nu auzi ecoul înfundat al 
soneriei, se convinse că apartamentul era izolat fonic. 
Orice s-ar fi petrecut înăuntru, rămânea înăuntru. Puțin 
enervată de acest gând, scoase card-ul și deschise 
încuietorile. 

Înainte de a intra, strigă. Nu-i nimic mai rău, reflectă ea, 
decât să sperii niște bieți oameni din somnul lor și să sară 
la tine cu un pistol paralizant făcut în casă sau cu un cuţit 
de bucătărie. 

— Doamnă Hawley? Poliția. Am primit o reclamaţie că ar 
fi ceva în neregulă în apartamentul dumneavoastră. 
Luminile, ordonă ea, și imediat se aprinseră becurile din 
tavanul sufrageriei. 

Apartamentul era destul de drăguţ, într-un fel liniștit. 
Nuanţe fine, linii simple. Monitorul era programat să 
ruleze un videoclip vechi. 

Doi oameni incredibil de arătoși se rostogoleau nuzi 
printr-un pat presărat cu petale de trandafiri. Amândoi 
gemeau într-un mod teatral. 

Pe masa din faţa sofalei lungi, de un verde pal, se afla un 
bol cu bomboane. Era umplut până la refuz cu jeleuri 
învelite în zahăr. Alături erau așezate mai multe lumânări 
groase, roșii și argintii, arse artistic la diferite înălțimi. 

Întreaga încăpere mirosea a pin și afine, își dădu seama 
de unde venea mirosul de pin. În faţa ferestrei stătea un 
copăcel mic, cu o formă perfectă. Beculeţele de brad și 
ornamentele în formă de îngerași cu feţe drăgălașe erau 
sparte, în timp ce crengile erau rupte. 

Sub el era pe puţin o duzină de cutii învelite în hârtie de 
cadouri, strivite toate. 

Întinse mâna după armă, o scoase din toc, și dădu roată 
încăperii. 

Nu mai era nicio altă urmă evidentă de violenţă, cel 
puţin nu acolo. Cuplul de pe monitor ajunse la extaz, 
amândoi în același timp, scoțând gemete groase, 
animalice. Eve ocoli monitorul, pășind într-o parte. Asculta, 
asculta și iar asculta. 

Auzi muzică. Liniștită, veselă, monotonă. Nu știa 
melodia, dar o recunoscu ca fiind unul dintre cântecelele 
insidioase de Crăciun, care se auzeau la tot pasul în acea 
perioadă a anului, săptămâni în ir 

Își roti arma spre un coridor scurt. Două uși, deschise 
amândouă. Într-una dintre camere se puteau vedea o 
chiuvetă, o toaletă și marginea unei căzi, toate de un alb- 
strălucitor. Rămase cu spatele la perete și păși în lateral 
spre cea de-a doua ușă, unde muzica cânta mai departe. 

Simţi mirosul proaspăt de moarte. Metalic, dar cu aromă 
de fructe deopotrivă. Împinse ușurel ușa până se deschise 
de tot, și o descoperi. 

Intră în cameră, întorcându-se mai întâi spre dreapta, 
apoi spre stânga, cu privirea atentă și urechile ciulite.Ştia 
însă că era singură în cameră cu ceea ce fusese odată 
Marianna Hawley. Cu toate acestea, verifică dulapul, se 
uită în spatele draperiilor, apoi ieși din cameră și cercetă 

restul apartamentului, înainte să renunţe la poziţia de 
luptă și să se relaxeze. 

Abia apoi se apropie de pat. 

Tipul de la 2A avusese dreptate, își spuse ea în gând. 
Fusese o femeie atrăgătoare Nu fusese grozavă, nici nu 
atrăsese privirile, dar fusese o femeie drăguță, cu părul 
lins și castaniu și ochi verzi, adânci. Moartea nu apucase 
încă să-i ia toate astea. 

Ochii îi erau larg deschişi și speriaţi, așa cum erau de 
cele mai multe ori ochii morţilor. 

Peste paloarea searbădă a obrajilor fusese aplicat cu 
grijă un strat subtil de culoare. Genele îi erau înnegrite, iar 
buzele vopsite într-un roșu de sărbătoare. În păr îi fusese 
prins un ornament, chiar deasupra urechii drepte - un 
brăduţ mic și scânteietor, cu o pasăre durdulie, aurită, pe 
una dintre crengile argintii. 

În rest era despuiată, în afară de acel ornament și de 
ghirlanda care îi fusese înfășurată artistic în jurul corpului. 
În timp ce studia vânătăile proaspete din jurul gâtului, Eve 
se întrebă dacă nu cumva fusese folosită chiar acea 
ghirlandă pentru a o strangula. 

Mai erau vânătăi și în jurul încheieturilor de la mâini și 
pe glezne, indicând faptul că victima fusese legată, și 
aparent avusese destul timp la dispoziţie ca să se zbată. 

Din aparatul pentru divertisment de lângă pat, 
cântărețul îi ura un Crăciun cât mai fericit cu putinţă. Eve 
oftă și scoase aparatul de transmisiune: 

— Dispecer, aici locotenent Dallas, Eve. 

Am descoperit o crimă. 

— Halal fel de a începe ziua. 

Ofiţerul Peabody își înăbuși un căscat și studie victima 
cu ochii săi negri, de poliţist. În ciuda orei îngrozitor de 
matinală, uniforma lui Peabody era călcată și apretată, iar 
părul ei negru, tuns castron, fusese netezit fără milă. 

Singurul lucru care indica faptul că fusese smulsă din 
pat fără nicio introducere era cuta de somn care-i brăzda 
obrazul stâng. 

— Halal fel de a încheia o zi, mormăi Eve. Cercetările 
preliminare de la fața locului indică faptul că moartea a 
survenit la orele douăzeci și patru, aproape la fix. 

Se dădu în lături pentru a lăsa echipa venită din partea 
biroului de medici legiști să verifice descoperirile ei. 

— Există indicii conform cărora cauza morții este 
strangularea, continuă ea. Lipsa rănilor de apărare indică, 
de asemenea, faptul că victima nu s-a zbătut decât după ce 
a fost imobilizată. 

Ușurel, Eve ridică glezna stângă a femeii și examină 
pielea rănită. 

— Leziunile vaginale și anale indică faptul că a fost 
agresată sexual înainte de a fi omorâtă. Apartamentul este 
izolat fonic. Putea să-și scuipe plămânii ţipând. 

— Nu am găsit niciun semn de forţare la intrare, niciun 
semn de violenţă în spaţiul sufrageriei, în afară de bradul 
de Crăciun. Acela mi s-a părut a fi un act deliberat. 

Eve aprobă dând din cap și îi aruncă lui Peabody o 
privire piezișă. 

— Ai ochi buni. Peabody, mergi la domnul de la 
apartamentul 2A și fă rost de discurile de la camerele de 
luat vederi de pe etajul ăsta. Să vedem cine a sunat la ușă. 

— Imediat. 

— Trimite câţiva polițiști să ia declaraţii de la vecini, 
adăugă Eve în timp ce se îndrepta către tele-nexul de la 
marginea patului. 

— Şi să oprească cineva blestemăţia aia de muzică, mai 
spuse ea. 

— Nu prea pari să fii în spirit de sărbătoare. 

Peabody apăsă pe butonul de oprire al sistemului audio 
cu un deget ferm. 

— Gata. 

— Crăciunul e o adevărată bătaie de cap. Aţi terminat 
aici? interogă ea echipa de medici legiști. Să o întoarcem 
înainte să fie băgată în sac. 

Sângele își făcuse drum către cel mai jos nivel cu 
putinţă, stabilindu-se în fese, pe care le colorase într-un 
roșu  bolnăvicios.  Intestinele și vezica se  goliseră, 
împrăștiind moartea. Prin stratul de izolare care îi 
acoperea mâinile, Eve simţi textura ca de păpușă de ceară 
a pielii femeii. 

— Pare proaspăt, murmură ea. Peabody, filmează asta 
înainte de a cobori. 

Eve studie tatuajul strălucitor de pe omoplatul drept, în 
timp ce Peabody se apropia pentru a-l înregistra. 

— "Dragostea mea adevărată”, citi ea. Peabody strânse 
din buze la vederea literelor roșu-aprins întipărite pe 
carnea albă cu un font de modă veche. 

— Mie mi se pare că e temporar. 

Eve se aplecă și mai jos, până când nasul ei aproape că 
atinse curbura umărului, apoi adulmecă. 

— A fost aplicat recent, continuă ea. O să verificăm, să 
vedem unde se ducea să-și aranjeze corpul. 

— O potâmiche într-un păr. 

Eve se îndreptă și ridică dintr-o sprânceană către 
ajutorul său. 

— Poftim? 

— În păr, acul din păr. În prima zi de Crăciun. Cum Eve 
rămăsese în continuare contrariată, Peabody dădu din cap 
și continuă: 

— E un cântec vechi de Crăciun, locotenente. Se 
numește „Douăsprezece zile de Crăciun”. Tipul îi oferă 
iubitei câte ceva în fiecare zi, începând cu o potârniche 
într-un păr, în prima zi. 

— Şi ce naiba poate face cineva cu o pasăre într-un 
copac? Ce cadou stupid! 

În suflet însă i se insinuă o suspiciune obsedantă: 

— Să sperăm că asta era singura lui dragoste adevărată. 
Fă-mi rost de discurile alea. Bag-o în sac, ordonă ea, apoi 
se întoarse încă o dată către video telefonul de lângă pat. 


În timp ce cadavrul era dus de acolo, ceru să vadă toate 
transmisiunile către și dinspre exterior din ultimele 
douăzeci și patru de ore. 

Prima fusese primită abia la ora 18:30 - o conversaţie 
veselă între victimă și mama acesteia. 

În timp ce asculta și studia chipul mamei care râdea, 
Eve se gândi cum va arăta același chip când va suna ca să 
o anunţe că fata ei era moartă. 

Mai era o singură transmisiune, de data asta către 
exterior. Un tip arătos, reflectă Eve în timp ce studia 
imaginea de pe ecran. Un tip pe la treizeci de ani, care 
arunca zâmbete rapide și avea ochi căprui și plini de viaţă. 
Victima îi spunea Jerry sau Jer. Erau multe aluzii sexuale și 
tachinări presărate în conversaţia lor. Însemna că era 
vorba despre un iubit. Poate era dragostea ei cea 
adevărată. N 

Eve scoase discul, îl sigilă și îl strecură în geantă. În 
sertarul de sub fereastră găsi jurnalul Marianei, porta- 
nexul și agenda. O singură privire fugară peste înregistrări 
scoase la iveală un anume Jeremy Vandoren. 

Rămasă singură. Eve se întoarse către pat. Cearșafurile 
pătate erau căzute la pământ și amestecate. Hainele care 
fuseseră tăiate cu grijă de pe victimă fuseseră puse în 
pungi, drept dovezi. În apartament era liniște. 

L-a lăsat să intre, cugetă Eve. l-a deschis ușa. O fi intrat 
cu el aici de bunăvoie, sau el o fi fost mai întâi nevoit să o 
convingă? Raportul toxicologic avea să-i spună dacă avea 
vreo substanţă ilegală în sânge. 

Odată ce o dusese în dormitor, o legase. De mâini și de 
picioare, cel mai probabil ancorând legăturile de stâlpii 
scurți, din lemn, ai patului, aşezând-o ca pe un festin. 

Apoi îi tăiase hainele. Cu grijă, fără nicio grabă. Nu 
fusese vorba de mânie dezlănțuită sau furie, nici măcar de 
vreo nevoie disperată. 

Calculat, planificat, ordonat. Apoi o violase, o 
sodomizase, pentru că putea. Avea puterea de partea lui. 

Femeia se zbătuse, strigase, probabil implorase. lar lui îi 
plăcuse asta, se hrănise cu asta. Așa făceau violatorii, îşi 
spuse ea în gând, și trebui să tragă câteva guri adânci de 
aer în piept, căci mintea ei dorea să se întoarcă către tatăl 
ei. 

După ce terminase, o strangulase și o privise în tot 
timpul acela, privise cum i se umflau ochii în cap. Apoi îi 
periase păml, îi vopsise fața și o înfășurase cu ghirlanda 
argintie, de sărbătoare. Oare adusese acul de păr cu el 
sau fusese al femeii? Oare ea se amuzase făcându-și 
tatuajul, sau chiar el îi împodobise pielea? 

Se mută în baia de alături. Plăcile albe de faianţă 
sclipeau precum gheaţa și se simțea un miros ușor de 
dezinfectant. 

El curățase locul, după ce terminase, hotărî Eve. Se 
spălase, chiar se și aranjase, și măturase camera și dăduse 
cu spray ca să șteargă orice urmă. 

Ei bine, avea să pună criminaliștii pe urmele lui, în orice 
caz. Un singur fir de păr pubian l-ar fi putut înfunda. 

Avea o mamă care o iubea, își spuse Eve în gând. Una 
care râdea alături de ea, cu care făcea planuri de vacanţă 
și cu care vorbea despre prăjiturele cu zahăr. 

— Doamnă? Locotenent? 

Eve aruncă o privire peste umăr și o văzu pe Peabody în 
mijlocul holului. 

— Ce-i? 

— Am adus discurile de la camerele de supraveghere. 
Doi polițiști încep să ia declaraţii de la vecini. 

— În regulă, spuse Eve și-și frecă faţa cu palmele. Hai să 
sigilăm locaţia, duceţi totul la sediul central. Trebuie să-i 
anunţ rudele apropiate. 

Își puse geanta pe umăr și-și ridică trusa de teren. 
— Ai dreptate, Peabody. Halal mod de a începe ziua! 

— Ai accesat numărul iubitului de pe video telefon? 

—A - Da, să trăiţi! Jeremy Vandoren, domiciliat pe 
Bulevardul Doi, e director de cont la firma „Foster, Bride 
and Rumsey”, de pe Wall Street. 

Peabody aruncă o privire în caietul său, în timp ce 
recapitule și restul informaţiilor: 

— Divorţat, actualmente singur, treizeci și șase de ani. 
Și un exemplar tare atractiv al speciei de masculi. Să 
trăiţi! 

— Hmm, replică Eve și strecură discul de la camerele de 
securitate în aparatul său de pe birou. Hai să vedem dacă 
specimenul extrem de atractiv a sunato aseară pe iubita 
sa. 

— Aș putea servi niște cafea, doamnă locotenent? 

— Poftim? 

— Aș putea servi niște cafea? 

Ochii Evei se micșorară în timp ce examina imaginile. 

— Dacă vrei cafea, Peabody, spune așa. În spatele Evei, 
Peabody își dădu ochii peste cap. 

— Vreau cafea! 

— Atunci, servește-te... Și dă-mi și mie una, dacă tot 
torni. Victima ajunge acasă la ora 16:45. Oprește discul, 
ordonă Eve și se uită cu atenţie la Marianna Hawley. 

Îngrijită, drăguță, tânără, cu părul castaniu, strălucitor, 
acoperit cu o beretă de un roșu intens, asortată cu 
faldurile lungi ale hainei și cu strălucirea perfectă a 
cizmelor. 

— Fusese la cumpărături, comentă Peabody, în timp ce 
așeză cana de cafea lângă cotul Evei. 

— Mda. La Bloomingdale. Continuă examinarea, spuse 
Eve și urmări cum Marianna își mută pungile în cealaltă 
mână și scoase cardul de la intrare. I se mișcau buzele, 
notă Eve. Vorbea singură. Ba nu, observă ea, Marianna 
cânta. Femeia își scutură apoi părul pe spate, își mută 
iarăși pungile dintr-o mână în alta, păși înăuntrul 
apartamentului și închise ușa în urma ei. 

Lumina roșie a încuietorii clipea mai departe. 

În timp ce discul se derula în continuare, Eve văzu și alți 
locatari care veneau sau plecau, singuri sau câte doi. Vieţi 
obișnuite, care mergeau mai departe. 

— A cinat acasă, hotări Eve, privind acum în apartament 
cu ochii minţii, prin ușă. 

O vedea pe Marianna plimbându-se prin camere, 
îmbrăcată în pantalonii bleumarin de casă și puloverul alb 
care urmau să fie tăiate de pe corpul ei. „Pornește 
monitorul ca să-i ţină companie. Agaţă haina roșie în 
dulapul din față, așază pălăria pe raft și cizmele pe podea. 
Aruncă deoparte sacoșele de cumpărături.” 

Era o femeie curată, căreia îi plăceau lucrurile drăguţe, 
și care se pregătea pentru o seară liniștită, acasă la ea. 

— Şi-a gătit niște supă pe la șapte, conform robotului 
multifunctional din bucătăria ei. 

În timp ce examina mai departe imaginile, Eve bătu 
darabana pe birou cu unghiile ei scurte și fără ojă: . 

— A sunat-o mama ei, apoi și-a sunat ea iubitul. In timp 
ce închidea linia temporală din mintea ei, văzu cum se 
deschiseră ușile liftului. Sprâncenele i se arcuiră și 
dispărură sub șuviţele de breton de pe frunte. 

— Ho, ho, ho, ce avem noi aici? 

— Moș Crăciun, răspunse Peabody și se aplecă peste 
umărul Evei cu un zâmbet până la urechi. Cu daruri multe. 


26 


Bărbatul cu costum roșu și barba albă ca zăpada ducea 
în braţe o cutie împachetată în hârtie argintie și gătită cu o 
fundă complicată, verde cu auriu. 

— Oprește. Pauză. Mărește sectorul zece cu cincizeci, 
treizeci la sută. 

Monitorul se schimbă, secțiunea indicată de Eve se 
desprinse de ansamblu și apoi se mări. In mijlocul fundei 
elegante era cuibărit un copac argintiu cu o pasăre 
dolofană și aurie. 

— Nenorocitul. Nenorocitul, chestia aia era în părul ei! 

— Dar... ăla e Moș Crăciun. 

— Revino-ţi, Peabody. Continuă examinarea. Se duce la 
ușa ei, murmură Eve, în timp ce urmărea silueta vioaie 
care ducea povara lucitoare către ușa apartamentului 
Marianei. Apăsă soneria cu degetul înmănușat, așteptă o 
clipă, apoi dădu capul pe spate și râse. Aproape 
instantaneu, Marianna deschise ușa cu fața radiind și cu 
ochii sclipind de încântare. 

Își adună părul pe spate cu o mână, apoi deschise ușa și 
mai larg, ca o invitaţie. 

Moșul aruncă o privire rapidă peste umăr și se uită 
direct la cameră. Zâmbi și făcu cu ochiul. 

— Oprește imaginea. Ticălosul! Ticălos impertinent. 
Imprimă copia imaginii de pe hard pe ecran, ordonă ea în 
timp ce studia chipul rotund, cu obraji bucălaţi și ochi 
albaștri, strălucitori. Ştia că vom viziona discurile și-l vom 
vedea. Îi place. 

— S-a îmbrăcat în Moș Crăciun. 

Peabody continuă să caște ochii la ecran și spuse: 

— E dezgustător. E... pur și simplu o greșeală. 

— Poftim? și era mai potrivit să se fi îmbrăcat precum 
Satana? 

— Da... nu. 

Peabody își mișcă umerii și-și târșâi picioarele pe podea, 
apoi adăugă: 

— Numai că... ei bine, e de-a dreptul bolnav. 

— Dar e și foarte ingenios. 

Eve așteptă cu privirea în gol până se imprimă imaginea, 
apoi continuă: 

— Cine o să-i închidă Moșului ușa-n nas? Continuă 
examinarea! 

Ușa se închise în urma lor, iar palierul rămase pustiu. 

Cronometrul afișat în josul ecranului indica ora douăzeci 
și unu și treizeci și trei de minute. 

Așadar, s-a lungit cât a avut chef, aproape două ore și 
jumătate, cugetă Eve. Sfoara pe care a folosit-o ca să o 
lege și orice altceva o mai fi avut nevoie trebuie să fi fost 
toate în cutia aceea mare și strălucitoare. 

Un cuplu cobori din lift la ora 11:00; râdeau amândoi, un 
pic beţi, și trecură braţ la braţ prin faţa ușii Marianei. 
Habar nu aveau despre ce se petrecea de partea cealaltă a 
ușii. 

Teamă și durere. 

Crimă. 

Ușa se deschise la o jumătate de oră după miezul nopti. 
Omul în costum roșu păși afară, cărând în continuare cutia 
argintie, cu un zâmbet larg, aproape sălbatic, întipărit pe 
chipul cu obrajii roșii. Se uită încă o dată direct în cameră, 
iar de data aceasta nebunia îi sclipea în ochi. 

Dansa în timp ce se sui în lift. 

— Copiază discul în directorul „Hawley”. Cazul numărul 
25176-H. Câte zile de Crăciun spuneai că sunt, Peabody? 
în cântec? 

— Douăsprezece, răspunse Peabody și-și alină gâtul 
uscat cu puţină cafea. Douăsprezece zile. 

— Ar fi bine să ne dăm seama dacă Hawley chiar era 
dragostea lui adevărată, sau dacă nu cumva mai are alte 
unsprezece. 

Se ridică și continuă: 

— Hai să vorbim cu iubitul ei! 

Jeremy Vandoren lucra într-o cutie zgârcită, dintr-un 
stup întreg de cutiuțe. Cubicului său amărât era înzestrat 
cu o staţie de lucru suficient de mare să adăpostească 
computerul său, sistemul de telefonie și un scaun cu trei 
roţi. De pereţii șubrezi erau atârnate extrase din rapoarte 
de inventar, un program de teatru, un card pentru Crăciun 
pe care erau etalaţi nurii unei doamne bine dotate, 
acoperită strategic cu niște fulgi de zăpadă, și o poză cu 
Marianna Hawley. 

Aproape că nici nu ridică ochii atunci când intră Eve; 
ridică o mână ca să o oprească din drum și continuă să 
opereze manual tastatura computerului său, în timp ce 
vorbea rapid într-o pereche de căști. 

— Comtat e la cinci și o optime, Kenmart a scăzut cu trei 
și trei sferturi. Nu, Roarke Industries tocmai a urcat 
vertiginos cu şase puncte. Analiştii noştri preconizează că 
va mai crește cu încă două înainte de sfârșitul zilei. 

Eve ridică dintr-o sprânceană și își înfundă mâinile în 
buzunarele pantalonilor. Ea stătea și aștepta să vorbească 
despre o crimă, în timp ce Roarke producea milioane. 

Era cam ciudat. 

— Am terminat. 

Vandoren mai apăsă o tastă și provocă o întreagă 
încrengătură de siluete și simboluri misterioase să 
invadeze monitorul. Eve îl lăsă să mai forfotească încă vreo 
treizeci de secunde, apoi își scoase insigna din buzunar și 
i-o propti în faţa ochilor. 

Bărbatul clipi de două ori, apoi se întoarse și își 
concentră privirea asupra ei. 

— Am notat. Ești aranjat. Absolut. Mulţumesc. 

Vandoren roti de o parte microfonul căștilor, cu un 
zâmbet încurcat - ușor nervos pe la colțurile gurii. 

— Ăăă, cu ce vă pot fi de ajutor, doamnă locotenent? 

— Sunteţi Jeremy Vandoren? 

— Da. 

Privirea ochilor săi căprui alunecă pe deasupra ei, 
poposi scurt asupra lui Peabody, apoi alunecă înapoi și 
continuă: 

— Am intrat în vreun bucluc? 

— Aţi comis vreo ilegalitate, domnule Vandoren? 

— Nu îmi aduc aminte să fi făcut așa ceva. Încercă să 
mai zâmbească o dată și scoase la iveală o gropiţă mică în 
colțul gurii. 

— Numai dacă nu cumva s-a întors după mine batonul 
ăla de ciocolată pe care l-am furat când aveam opt ani, 
adăugă el. 

— O cunoașteţi pe Marianna Hawley? 

— Marianna, desigur. Să nu-mi spuneţi că Mari a șutit 
vreo bombonică! 

Apoi zâmbetul i se șterse brusc de pe chip, ca și cum s- 
ar fi stins o lumină. 

— Ce e? S-a întâmplat ceva? E bine, sănătoasă? întrebă 
el. 

Se ridicase din scaun, iar ochii examinau pe deasupra 
marginilor cubiculului, ca și cum s-ar fi așteptat să apară și 
ea. 

— Domnule Vandoren, îmi pare rău. 

Eve nu descoperise niciodată maniera corectă de a 
anunţa astfel de lucruri, așa că se hotărâse să le anunţe 
pur și simplu repede: 

— Domnișoara Hawley este moartă. 

— Nu, nu-i adevărat. Nu, repetă el, întorcându-și pri 
virea întunecată către Eve. Nu este. E ridicol ce spuneți. 
Doar am vorbit cu ea chiar aseară. Ne vedem azi la șapte 
să luăm cina împreună. E bine mersi. Aţi făcut o greșeală. 

— Nu e vorba de nicio greșeală. Imi pare rău, repetă ea, 
în timp ce el nu făcea altceva decât să se holbeze la ea. 
Marianna Hawley a fost omorâtă aseară, în apartamentul 
său. 

— Marianna? Omorâtă? 

Bărbatul continuă să dea dezaprobator din cap, ca și 
cum cele două cuvinte ar fi fost rostite într-o limbă străină. 

— Asta e cu siguranţă o greșeală. E, pur și simplu, o 
greșeală. 

Se învârti în loc și bâjbâi după video telefonul său de pe 
birou. 

— Am să o sun chiar acum. E la muncă. 

— Domnule Vandoren. 

Eve îi puse o mână hotărâtă pe umăr și îl pironi în scaun. 
Nu era niciun pic de spaţiu ca să se așeze, așa că se 
sprijini cu o coapsă de birou, astfel încât faţa ei să fie mai 
aproape de faţa lui, apoi continuă: 

— A fost identificată cu ajutorul amprentelor și al 
probelor de ADN. Dacă sunteţi în stare, aș dori să veniţi cu 
mine și să ne daţi o confirmare vizuală. 

— O confirmare... 

Sări iarăși ca ars din scaun și o înghionti pe Eve în umăr 
cu cotul, făcând să pulseze rana încă proaspătă. 

— Da, am să vin cu dumneavoastră. Ba bine că n-am să 
vin! Pentru că nu e vorba de ea. Nu e Marianna. 

Morga nu fusese niciodată un loc vesel. Faptul că cineva 
- într-o stare de spirit fie optimistă, fie macabră - aninase 
globuleţe roșii și verzi de tavan și împodobise tocurile 
ușilor cu niște beteală aurie și urâtă nu făcea altceva decât 
să agaţe un rânjet încrezut pe chipul morţii. 

Eve stătea în dreptul ferestrei de vizionare, așa cum mai 
stătuse de multe alte ori până atunci. 

Și simţi ceva ce mai simţise, poate deja de prea multe ori 
la fel, spasmul puternic provocat de șoc, care-l cuprinse pe 
bărbatul de lângă ea, atunci când o văzu pe Marianna 
Hawley întinsă de partea cealaltă a geamului. 

Cearșaful care o acoperea până la bărbie fusese aranjat 
în grabă. Ca să ascundă de prieteni, de familie și de cei 
dragi goliciunea jalnică a morţii, feliile de senate pe carnea 
ei de incizia în forma literei Y, și ștampila temporară de pe 

scobitura gleznei care dădea cadavrului un nume și un 
număr. 

— Nu. 

Vandoren apăsă fereastra cu ambele mâini, într-un gest 
neputincios: 

— Nu, nu, nu, așa ceva nu poate fi corect! Marianna. 

Mult mai atentă de acum, Eve își așeză o mână pe braţul 
lui. Tremura tare, iar mâinile de pe geam se strânseseră 
pumn și băteau cu lovituri scurte și ușoare. 

— Dă doar din cap dacă o recunoști drept Marianna 
Hawley. 

Bărbatul încuviinţă din cap. Apoi începu să plângă. 

— Peabody, găsește-ne un birou gol. Și adu-i niște apă. 

Chiar în timp ce spunea toate acestea, Eve se simţi 
înghițită de el, de braţele care se încolăceau în jurul ei și 
de fața adâncită în umărul ei. Corpul i se aplecase sub 
greutatea durerii. 

Îl lăsă să se sprijine de ea, făcându-i în același timp 
semn tehnicianului din spatele ferestrei să ridice scutul 
pentru intimitate. 

— Haide Jerry, acum vino cu mine. 

Îl susţinea mai departe cu un braţ protector, în timp ce 
se gândea că ar fi înfruntat mai degrabă cel mai uimitor 
lucru de pe planetă, decât un om în suferinţă. Nu era nimic 
de făcut pentru cei rămași în urmă. Niciun număr de 
magie, nicio izbăvire. 

Însă vorbi pe ton șoptit tot timpul cât îl conduse de-a 
lungul coridorului de faianţă, înspre ușa la care îi aștepta 
Peabody. 

— Îl putem folosi pe acesta, spuse Peabody încet. Aduc 
apa. 

— Să stăm jos. 

După ce îl ajută să se așeze pe un scaun, Eve scoa seo 
batistă dintr-unul din buzunarele hainei lui și i-o așeză în 
palmă. 

— Îmi pare rău pentru pierderea dumitale, spuse ea, la 
fel cum spunea de fiecare dată. Și la fel ca de fiecare dată, 
simţi cât de nepotrivite erau cuvintele. 

— Marianna. Cine să-i facă rău Marianei? Și de ce? 

— E treaba mea să descopăr asta. Și am să descopăr. 

Ceva din tonul vocii ei îl făcu să-și îndrepte privirea 
către ea. Ochii bărbatului erau roșii și pustiiți. Inspiră 
adânc, cu un efort considerabil. 

— Mă... Era o femeie cu totul deosebită, spuse el. 

Bâjbâi o vreme prin buzunar și scoase la iveală o cutiuţă 
din catifea. 

— Urma să i-l ofer diseară. Plănuisem să aștept până în 
seara de Crăciun - Marianna adora Crăciunul - dar nu am 
putut. Pur și simplu, nu mai puteam aștepta. 

Mâinile îi tremurau în timp ce deschise cutia și îi arătă 
Evei strălucirea orbitoare a diamantului de pe inelul de 
logodnă. 

— Aveam de gând să-i cer să se căsătorească cu mine în 
seara asta. Ar fi fost de acord. Ne-am iubit. A fost vorba 
de... 

Inchise cutia la loc, cu grijă, o strecură înapoi în buzunar 
și continuă: 

— A fost vorba de un jaf? 

— Nu prea credem varianta asta. De cât timp o cu 
noșteaţi? 

— De șase luni, aproape șapte. 

O privi ţintă pe Peabody, în timp ce aceasta intră și îi 
întinse un pahar cu apă. 

— Mulţumesc. 

Luă paharul, însă nu bău din el. 

— Cele mai fericite șase luni din viaţa mea. 

— Cum v-aţi cunoscut? 

— Prin „Confidenţial”. E un serviciu de matrimoniale. 

— Dumneata folosești un serviciu de matrimoniale? veni 
replica de la Peabody, care era de-a dreptul uluită. 

Bărbatul își aplecă umerii și oftă. 

— A fost un impuls. Îmi petreceam cea mai mare parte a 
timpului la serviciu și nu prea mai ieșeam deloc în oraș. 
Am divorţat acum câţiva ani, și cred că asta m-a făcut să 
fiu tare emotiv cu femeile. În orice caz, niciuna dintre 
femeile pe care le-am întâlnit... Nu s-a legat nimic. Într-una 
din nopţi am văzut un anunţ pe monitor și m-am gândit că, 
ce naiba! N-are ce strica. 

Abia în acel moment luă o gură de apă, care îl făcu să 
înghită în mod vizibil cu greutate. 

— Marianna a fost a treia dintre cele cinci perechi 
potrivite. Am ieșit cu primele două... am băut, atâta tot. Nu 
s-a legat nimic. Dar atunci când am întâlnit-o pe Marianna, 
am găsit totul la ea. 

Închise ochii şi se căzni să-și păstreze sângele rece. 

— E atât de... minunată. Atâta energie, atâta entuziasm. 
Își iubea slujba, apartamentul, îi plăcea la nebunie grupul 
ei de teatru. Participă câteodată la teatrul comunitar. 

Eve notă felul în care schimba mereu timpurile 
naraţiunii, și trecea când la prezent, când la trecut. Mintea 
lui încerca deja să se adapteze la ceea ce se întâmplase, 
însă nu era încă pregătită. 

— Aţi început să vă întâlniți, îl îndemnă ea să continue. 

— Da. Ne-am înţeles să ieșim să bem câte ceva. Doar să 
bem ceva... Ca să ne cunoaștem mai bine. Am ajuns să 
luăm cina împreună, apoi să ieșim la o cafea. Am vorbit ore 
în șir. Niciunul dintre noi nu s-a mai văzut cu altcineva din 
noaptea aia. Pur și simplu, asta a fost, pentru amândoi. 

— Şi ea simţea la fel? 

— Da. Am luat-o ușurel. Am cinat de câteva ori, am mers 
la teatru. lubeam amândoi teatrul. Am în ce put să ne 
petrecem împreună sâmbetele, dupăamiază. Un matineu, o 
vizită la muzeu, sau doar o plimbare. Am fost în orașul ei 
natal ca să-i cunosc familia. Chiar pe patru iulie. Am dus-o 
și eu să-i cunoască pe ai mei. Mama mea a pregătit cina. 

Privirea i se înceţoșă în timp ce se holba la ceva ce 
numai el vedea. 

— Iar ea nu s-a mai văzut cu nimeni altcineva în toată 
perioadă aceasta? 

— Nu. Ne tăcuserăm o promisiune. 

— Nu știi cumva dacă o deranja cineva... vreun iubit mai 
vechi, vreun fost amant? Fostul ei soţ? 

— Nu, sunt sigur că mi-arfi spus. Vorbeam tot timpul. Ne 
spuneam totul unul altuia. 

Privirea i se limpezi, iar căpruiul ochilor deveni dur 
precum cristalul: 

— De ce întrebaţi așa ceva? Era - Marianna adică... El 
a... O, Doamne! 

Mâna i se strânse pumn, pe genunchi. 

— A violat-o mai întâi, nu-i așa? Al dracului nenorocit, a 
violat-o. Ar fi trebuit să fiu cu ea. 

Aruncă paharul cu boltă, de-a latul încăperii, împroșcând 
peste tot cu apă, în timp ce se ridică cu greu în picioare. 

— Ar fi trebuit să fiu cu ea. Nu s-ar fi întâmplat așa ceva 
niciodată, dacă aș fi fost cu ea. 

— Unde erai, Jerry? 

— Poftim? 

— Unde erai noaptea trecută, între 9:30 și 12 noap tea? 

— Credeţi că eu am... 

Se opri cu o mână în aer, închizând ochii. Inhala și 
expiră de trei ori. Apoi deschise din nou ochii, care-i 
rămaseră limpezi. 

— Nu e nimic, continuă el. Trebuie să vă asiguraţi că nu 
am fost eu, ca să-l puteţi prinde. Nu e nimic. O fac pentru 
ea. 

— Exact. 

Și Eve simţi un nou val de milă în timp ce-l studia. 

— O faci pentru ea. 

— Eram acasă, în apartamentul meu. Am lucrat ceva, am 
dat câteva telefoane și am făcut niște cumpărături pe 
computer, pentru Crăciun. Am confirmat încă o dată 
rezervările pentru seara asta, pentru că eram emoţionat. 

Voiam să... își drese glasul. Voiam să fie totul perfect. Apoi 
am sunat-o pe mama mea. 

Își ridică palmele și își frecă fața cu putere, apoi 
continuă: 

— Trebuia să spun cuiva. Era tulburată și agitată. Era 
înnebunită după Marianna. Cred că era în jur de zece 
jumate. Puteţi verifica înregistrările de pe video telefonul 
meu, computerul meu, orice vreţi. 

— În regulă, Jerry. 

— Aţi... Familia ei a aflat? 

— Da, am vorbit cu părinţii ei. 

— Trebuie să-i sun. Vor vrea să o ia acasă. 

Ochii i se umplură iarăși de lacrimi și o privi în 
continuare pe Eve, în timp ce lacrimile i se prelingeau pe 
obraji. 

— Am să o duc eu acasă. 

— O să am grijă să i se dea drumul cât mai repede cu 
putinţă. Putem să dăm vreun telefon în locul tău? 

— Nu, trebuie să merg și să le povestesc părinţilor mei. 
Trebuie să plec. 

Se întoarse către ușă și vorbi fără să întoarcă capul: 

— Voi aveţi grijă să-l găsiţi pe ăla care a făcut asta. Să-l 
găsiți pe cel care a făcut-o să sufere. 

— Am să-l găsesc. Încă ceva, Jerry. Bărbatul își șterse 
lacrimile și se întoarse. 

— Ce mai e? 

— Marianna avea vreun tatuaj? 

Izbucni în râs; un sunet scurt și gros, care părea să-i fi 
hârșâit gâtul. 

— Marianna? Nu. Era o fată de modă veche, nici măcar 
unul temporar nu și-ar fi făcut. 

— Ești sigur de asta? 

— Eram amanți, doamnă locotenent. Eram în drăgostiţi. 
Îi cunoșteam trupul, îi cunoșteam mintea, și la fel și 
sufletul. 

— În regulă. Mulţumesc. 

Așteptă până când bărbatul ieși, iar ușa se închise cu un 
declic în urma lui. 

— Impresii, Peabody? 

— Tipului ăstuia i-a fost, pur și simplu, smulsă inima din 
piept. 

— De acord. Însă oamenii îi omoară adesea pe cei pe 
care îi iubesc. Chiar și cu înregistrările de pe video telefon, 
alibiul lui tot n-o să stea-n picioare. 

— Dar nu aduce câtuși de puţin cu Moș Crăciun. Eve 
schiță un zâmbet. 

— Pun pariu că nici cel care a omorât-o nu seamănă cu 
el. Altfel, nu ar fi fost așa de fericit să pozeze pentru 
camera de filmat. Se umflă cu vată, se schimbă culoarea 
ochilor, machiaj, barbă și perucă. Orice corp poate aduce 
cu cel al lui Moș Crăciun. Dar deocamdată trebuia să 
mizeze pe instinctul ei. 

— Nu e el. Hai să vedem cum era la locul ei de muncă, 
să-i găsim amicii și inamicii. 

Marianna părea să aibă numeroși prieteni, își spunea 
Eve în gând, ceva mai târziu. În schimb, nu părea să aibă 
niciun inamic. 

Se contura portretul unei femei fericite, sociabile, căreia 
îi plăcea propria slujbă și era apropiată de familie, însă 
gusta ritmul și atracțiile orașului. 

Avea un grup micut și restrâns de prietene, o slăbiciune 
pentru cumpărături, o dragoste neţțărmurită pentru teatru 
și, potrivit tuturor celor care o cunoșteau, fusese implicată 
într-o relaţie fericită, fără alte aventuri, cu Jeremy 
Vandoren. „Plutea de fericire.” 

„Toţi cei care o cunoșteau o iubeau.” 

„Avea o inimă deschisă și încrezătoare.” în timp ce 
conducea spre casă, Eve derulă în minte afirmaţiile făcute 
de prieteni și asociaţi. Nimeni nu-i găsea Marianei vreun 
defect. Nu auzise nici măcar o remarcă din acelea ironice, 
sau de preamărire de sine, pe care cei vii le fac adesea la 
adresa morților. 

Dar mai era cineva de altă părere, cineva care o 
omorâse într-un fel calculat, cu grijă, și, în cazul în ca re 
privirea din ochi constituia un indiciu, cu nespusă bucurie. 

„Dragostea mea adevărată.” 

Da, cineva o iubise îndeajuns de mult, încât să o omoare. 
Eve știa că un asemenea fel de dragoste exista, creștea și 
putrezea. Fusese și ea, la rându-i, destinatarul unei astfel 
de emoţii pasionale și nelalocul ei. Și îi supravieţuise, își 
reaminti ea, apoi activă video telefonul. 

— Dickie, e gata raportul toxicologic în cazul Hawley? 

Chipul familiar și greu încercat al șefului laboratorului 
tehnic umplu monitorul. 

— Ştii doar cum se înfundă lucrurile aici în timpul 
sărbătorilor. Oamenii se hăcuiesc unii pe alţii în stânga și-n 
dreapta, iar tehnicienii se prostesc, care mai de care, cu 
rahaturile de Crăciun și cu Hanukkah, în loc să-și facă 
treaba. 

— O, da, inima mea plânge pentru tine Aș dori raportul 
toxicologic. 

— Eu aș dori o vacanţă. 

Bombănind, începu să caute ceva în computerul său. 

— Era tranchilizată. Chestii luate fără reţetă, destul de 
ușurele. Având în vedere greutatea ei, doza nu a făcut 
decât să o prostească timp de zece, cincisprezece minute. 

— Timp destul, murmură Eve. 

— Conform indiciilor, a fost vorba despre o injecție sub 
presiune, în braţul drept, sus. Probabil că s-a simţit ca și 
cum dăduse de dușcă, vreo douăsprezece cocktailuri din 
alea, Zombi. Efecte: amețeli, dezorientare, o posibilă 
pierdere a cunoștinței și slăbiciune musculară. 

— În regulă. Vreo urmă de spermă? 

— Nu, nici picior de soldăţel. Ori a folosit vreun pre 
zervativ, ori i-au dat gata pastilele ei contraceptive. Mai 
trebuie să studiem acest aspect. A pulverizat dezinfectant 
peste cadavru. Sunt urme și în vagin, ceea ce ar mai fi 
omorât câţiva războinici. Nu am scos nimic din ea. Aa - și 

încă ceva. Cosmeticele folosite nu se potrivesc cu ce avea 
ea în casă. Nu am terminat încă cu ele, dar cercetările 
preliminare indică faptul că e vorba numai despre 
ingrediente naturale, care costă o grămadă de bani. Cel 
mai probabil că le-a adus cu el. 

— Fă-mi rost de numele firmelor producătoare cât de 
repede poti. E o pistă bună. Frumos lucrat, Dickie. 

— Bine, bine. Sărbători al dracului de fericite îţi urez! 

— La fel și ţie, Dickhead, mormăi ea după ce deconectă 
legătura. Rotindu-și umerii ca să mai scape de presiunea 
acumulată, o porni prin poarta de fier direct spre-casă. 

Se zăreau deja luminile de la ferestre, care aruncau raze 
prin întunericul iernii - ferestre înalte, ferestre arcuite în 
turnuri și turele - și pe lunga întindere a podelei 
sufrageriei. 

Acasă, gândi ea. Devenise a ei datorită bărbatului căruia 
îi aparținea. A bărbatului care o iubea. Bărbatul care îi 
pusese un inel pe deget - așa cum dorise să facă și Jeremy 
pentru Marianna. 

Își învârti verigheta pe inelar cu ajutorul degetului mare, 
în timp ce parcă mașina în faţa intrării principale. 

Ea fusese totul, așa spusese Jerry. Cu mai puţin de un an 
în urmă nu ar fi înţeles așa ceva. Acum înţelegea. 

Rămase locului doar o secundă și își trecu ambele mâini 
prin freza ei dezordonată. Durerea acelui om se insinuase 
în sufletul ei. Şi era o greșeală; nu ajuta la nimic, și se 
putea chiar să-i încurce investigația. Trebuia să nu lase 
asta la o parte, să nu lase să-i invadeze mintea acele emoţii 
devestatoare pe care le simţise din partea lui, atunci când 
aproape că leșinase în braţele ei. 

Dragostea nu învingea de fiecare dată, își reaminti ea. 
Însă dreptatea avea toate șansele să învingă, dacă ea se 
dovedea a fi destul de pricepută. 

Cobori din mașină și o lăsă acolo unde era, apoi urcă 
scările către intrarea principală. De cum intră înăuntru, își 

dădu jos haina de piele și o lăsă să cadă neglijent pe 
stâlpul elegant care mărginea treptele în spirală. 

De printre umbre se ivi Summerset, înalt, slab, cu ochi 
negri și dezaprobatori pe chipul palid. 

— Doamnă locotenent. 

— Să-mi lași vehiculul exact acolo unde este, îi spuse ea 
și își continuă mersul legănat către scară. 

Bărbatul inspiră, cu un sunet clar de aer tras pe nas. 

— Aveţi mai multe mesaje 

— Mai pot aștepta. 

Urcă mai departe treptele și începu să aibă fantezii în 
care se amestecau un duș fierbinte, un pahar de vin și un 
somn de zece minute. 

Summerset strigă în urma ei, însă încetase deja să-l mai 
asculte. 

— Scuteste-mă, spuse pe un ton absent, apoi deschise 
ușa dormitorului. 

Tot ce începuse să se veștejească în sufletul ei înflori pe 
dată. 

Roarke stătea în faţa dulapului, gol până la brâu, iar 
mușchii frumoși ai spatelui se unduiau pe sub piele în timp 
ce întindea mâna după o cămașă curată. Bărbatul întoarse 
capul, și o impresionă pe dată puterea acelui chip. Gura lui 
de poet se arcui, iar ochii săi albaștri îi zâmbiră, în timp ce- 
și scutura pe spate părul negru și aspru ca o încântătoare 
coamă de leu. 

— Salutare, doamnă locotenent. 

— Credeam că ai să te întorci abia peste câteva ore. 

Lăsă deoparte cămașa. N-a dormit ea prea bine, își 
spuse el în gând. li putea citi istoveala și îi vedea 
cearcănele. 

— Am ajuns foarte repede. 

— Așa e. 

Apoi se duse către el cu mișcări rapide, aproape prea 
rapide ca să mai observe scânteia de uimire și nespusa 

plăcere din privirea lui. Când ajunse lângă el, avea deja 
braţele desfăcute în așteptarea ei. 

Se scufundă adânc în mirosul lui, își plimbă mâinile pe 
spatele lui, cu fermitate, apoi se întoarse cu faţa în părul 
lui și oftă o dată. 

— Şi-a fost cu adevărat dor de mine, șopti el. 

— Mai stai o secundă, bine? 

— Cât vrei tu. 

Corpul ei se potrivea cu al lui; pur și simplu, se potrivea, 
ca o piesă de puzzle care se intercala cu alta. Se gândi la 
felul în care Jeremy Vandoren îi arătase inelul și la 
promisiunea scânteietoare pe care o purta în el. 

— Te iubesc. 

Era frapant pentru el să-i simtă lacrimile care îi 
sugrumau glasul și efortul de a și le reţine. 

— Îmi pare rău că nu ţi-o spun destul de des. 

Auzise lacrimile. Mâna lui alunecă, îi cuprinse ceafa și 
începu să maseze nodul tensionat pe care îl simţea 
acumulat acolo. 

— Ce s-a întâmplat, Eve? 

— Nu acum. 

Se retrase, mai sigură pe ea, și îi cuprinse chipul în 
palme. 

— Sunt așa de bucuroasă că ești aici. Sunt așa de 
bucuroasă că ești acasă. 

Buzele ei se arcuiră în timp ce se aplecă și le așeză 
pieziș peste ale lui. 

Era cald, primitor și se simţea licărul de pasiune, care 
nu părea niciodată a fi pe deplin satisfăcută. Şi atunci când 
apărea acel licăr, la adăpostul său, era în stare ca, pentru 
o perioadă de timp, să lase totul la o parte, mai puţin 
pasiunea însăși. 

— Îţi schimbai hainele? întrebă ea cu gura lipită de a lui. 

— Asta făceam. Hmmm. Încă un pic, murmură el și îi 
strânse buza de sus până când o făcu să tremure. 

— Ei bine, eu cred că e o pierdere de timp. 

Şi ca să-i demonstreze, își strecură mâinile între 
corpurile lor și îi desfăcu nasturii de la pantaloni. 

— Ai perfectă dreptate, răspunse el și apăsă butonul 
care desfăcea tocul revolverului, făcându-i vânt la o parte. 
Îmi place la nebunie să te las fără armă, doamnă 
locotenent. 

Eve se răsuci cu o mișcare bruscă, care îl făcu să-și 
ridice sprânceana de mirare, și îl pironi de ușa dulapului 

— Nu am nevoie de armă ca să te înving, amice. 

— Dovedește-mi. 

Când mâna Evei se strânse în jurul lui, bărbatul era deja 
excitat. Albastrul ochilor se adâncise aproape de negru, și 
în el străluceau lumini care anunțau pericole. 

— Iarăşi nu ţi-ai pus mănușile. 

Eve zâmbi și își lăsă degetele îngheţate să alunece în sus 
și-n jos. 

— Te plângi? 

— Chiar că nu. 

Respirația i se sugruma. Dintre toate femeile pe care le 
cunoscuse, Eve era singura în stare să-l lase fără 
respiraţie, fără niciun pic de efort. Înainte de a-i desface 
nasturii de la cămașă, își strânse mâinile ca să-i cuprindă 
sânii și îi frecă ușurel sfârcurile cu degetele mari. 

Voia să o domine. 

— Vino în pat. 

— Dar aici ce are? spuse ea și își lăsă capul mai jos, ca 
să-l muște de umăr. Acum ce are? 

— Nu are absolut nimic. 

De data asta se mișcă rapid și își înfășură piciorul peste 
al ei, făcând-o să-și piardă echilibrul, apoi se rostogoli cu 
ea pe podea. 

— Însă am în minte să te domin eu pe tine, mai de grabă, 
decât invers. 

Buzele lui se încleștară peste sânii ei, și supse cu putere. 
Cuvintele i se opriră în gât, în timp ce mintea îi explodă, 
plină de imagini, iar șoldurile i se arcuiră înspre el. 

De multe ori era sigur că o cunoștea mai bine decât se 
cunoștea ea însăși. Avea nevoie de pasiune, de curgerea ei 
fierbinte, pentru a-și goli mintea de cele ce o tulburau. Și 
avea să-i ofere pasiune și o nețărmurită plăcere pentru 
amândoi. 

Eve era slabă. Kilogramele pe care le pierduse în timpul 
convalescenţei, care nu aveau voie să lipsească nicicând 
din conformaţia ei subţire, nu se așezaseră încă la loc. Dar 
știa că acum nu avea nevoie de mângâieri blânde. Așa că o 
epuiză fără milă, fără îndurare, până când i se tăie 
respiraţia, iar inima îi zvâcnea cu putere, aproape de 
mâinile și de buzele lui, care o căutau necontenit. Se 
zvârcolea sub el, cu mâinile încleștate în părul lui, cu sânii 
dezveliți numai pentru el și cu diamantul în formă de 
lacrimă primit de la el cu mult timp în urmă, așezat în 
adâncitura de la mijloc. 

li linse tot corpul, până jos, trecând pe deasupra 
coastelor, peste abdomenul plat și tare, și frecându-și dinţii 
de șoldul subţire, în timp ce ea începu să juiseze. li lăsă 
pantalonii mai jos și scoase la iveală cârlionţii dintre 
coapse. 

Când își trecu limba peste ea și prin ea, orgasmul veni 
ca un fulger. Sângele care îi pulsa pe sub piele scoase la 
suprafaţă un lac de sudoare. 

Era pe jumătate în dulap și pe jumătate afară, 
înconjurată de mirosul lui, prinsă în el și radioasă. 

li simţi degetele cum i se adânceau între coapse și o 
ridicau, o deschideau și o posedau îi ajunse la urechi 
propriul ei geamăt neajutorat, în timp ce el o forță încă o 
dată să se ridice. Și în timp ce zbura, nu mai rămăsese 
nimic în interiorul său, în afară de nevoia de a se 
împreuna. 

Se întinse după el și-i strigă numele printre gâfâituri, 
mâinile îi alunecară de pe umeri pe spatele lui, iar 
picioarele i se ridicară pentru a se încolăci în jurul taliei 
lui. 

Alunecă în ea, cu o mișcare blândă de întâmpinare. 
Corpul i se înfioră în timp ce ea se încolăci mai strâns în 
jurul său, pentru a-l ţine captiv în captivita tea ei. Buzele 
lui le striviră pe ale ei, hrănindu-se din mișcarea lor. 

Repede și tare, uitându-se fix unul în ochii celuilalt. 
Apăsare, retragere, și apoi o nouă apăsare, res-pirându-și 
unul altuia aerul. Mai aproape, și mai a proape, cu fiecare 
lovitură puternică și plăcută a cărnurilor. 

Eve urmări cum privirea lui deveni opacă cu o secundă 
înainte de a plonja în ea, la final. Corpul ei explodă și se 
zdruncină sub al lui. Când își lăsă capul în jos și își îndesă 
faţa la baza gâtului ei, îl întoarse încă o dată pe alei în 
părul lui. 

— Ce bine e să fii acasă, șopti el. 


Își făcu duș, bău un pahar de vin, apoi urmă un gest cu 
totul decadent: luă cina în pat, alături de bărbatul său. 

— Povestește-mi. 

Așteptă ca ea să se relaxeze și să mănânce. Apoi îi mai 
turnă un pahar de vin și urmări umbrele care îi întunecară 
iarăși privirile. 

— Nu vreau să aduc munca după mine, acasă. 

— De ce nu? întrebă el cu un zâmbet, și își mai umplu 
paharul o dată. Eu o fac. 

— E altceva. 

— Eve. 

Își trecu un deget peste gropiţa din bărbia ei. 

— Pe noi doi ne definește foarte tare ceea ce facem. Așa 
că nu lași... nu poţi să nu aduci munca cu tine acasă, la fel 
cum nici eu nu pot. E o parte din tine. 

Eve se sprijini de perne și privi prin fereastra din tavan 
către cerul întunecat al iernii. Și îi povesti. 

— A fost cinic, spuse ea în concluzie. Dar nu e vorba de 
asta. Am văzut chestii și mai cinice decât atât. Femeia asta 
era pură... era ceva legat de spaţiul ei, de felul în care 
mergea, de chipul ei, habar nu am, dar avea un soi de 


44 


inocenţă. Știu că nu-i vorba nici măcar de asta. Inocenţa se 
duce dracului foarte repede. Știu și eu cum e - să îţi pierzi 
inocenţa, adi că, nu mai știu cum e să fii inocent, dar îmi 
aduc amin te cum e să o pierzi. 

Blestemă printre dinţi și puse deoparte paharul de vin. 

— Eve, îi spuse el în timp ce-i luă mâna și așteptă ca ea 
să-și întoarcă privirea către el. S-ar putea să nu fie cea mai 
bună metodă să-ţi reîncepi activitatea chiar cu cazul unui 
violator ucigaș. 

— Aș fi putut refuza cazul. 

O rușina să admită acest lucru, îndeajuns încât să-și 
întoarcă capul de la el. 

— Dacă aș fi știut că așa va fi, nu știu dacă aș fi preluat 
apelul. 

— Sunt sigur că încă îl mai poţi da altcuiva din 
departamentul tău. Nu ti-ar purta nimeni pică dacă ai face 
așa ceva. 

— Mi-aș purta eu singură pică. Am văzut-o deja. Am 
cunoscut-o. 

Pentru un moment, Eve închise ochii, apoi continuă: 

— Acum e a mea. Nu pot întoarce spatele la așa ceva. 

Eve își aranja părul și își ordonă să se concentreze. 

— Era așa surprinsă și fericită când a deschis ușa. Ca un 
copilaș. O, Doamne, un cadou! înţelegi? 

— Da. 

— Şi felul în care a privit nenorocitul înspre camera de 
filmat înainte să intre. Zâmbetul ăla imens, și ocheada aia 
în trecere. Și apoi, a dansat dansul victoriei în lift. 

În timp ce povestea, ochii i se aprinseseră și se împinse 
ca să stea mai dreaptă în pat. Acum nu mai erau ochii unui 
polițist, își spuse Roarke, ci ai unui înger al răzbunării. 

— Nu a fost vorba de niciun pic de pasiune, ci pură 
plăcere. 

Închise iarăși ochii, rememorând cu claritate imaginea, 
iar când îi deschise iarăși focul din ei se mai domolise și 
ardea adânc și mocnit. 

— Mi s-a făcut greață când mi-am dat seama. Enervată 
pe ea însăși, ridică iarăși paharul cu vin și luă o înghiţitură. 

— A trebuit să le spun părinţilor. A trebuit să îi privesc 
în ochi atunci când le-am spus. Şi pe Vandoren a trebuit 
să-l văd cum se prăbușește și cum încearcă să accepte 
faptul că lumea lui s-a prăbușit. Era o femeie drăguță, o 
femeie simplă și drăguță, care era fericită cu viaţa ei, care 
urma să se logodească și care a deschis ușa cuiva care 
simbolizează inocenţa în persoană. lar acum e moartă. 

Îi luă mâna, deoarece o cunoștea pe Eve, și desfăcu 
pumnul care se strânsese. 

— Nu ești un poliţist mai puţin bun numai pentru că te 
lași impresionată, îi spuse el. 

— Dacă te lași impresionat de prea multe, nu mai vezi 
lucrurile clar, îi răspunse ea. Te apropii tot mai tare de 
limită, până într-acolo, încât îţi dai seama că nu ai să mai 
fii în stare să mai înfrunţi altă moarte. 

— Şi-a trecut vreodată prin minte să iei o pauză? Zâmbi 
scurt când îi văzu sprâncenele apropiindu-se una de alta și 
continuă: 

— Nu, sigur că nu. Ai să o înfrunţi și pe următoarea, 
Eve, deoarece cu asta te ocupi. Asta ești. 

— S-ar putea să trebuiască să o înfrunt pe următoarea 
mai devreme decât mi-ar plăcea. 

Își petrecu degetele ei printre degetele mâinii care o 
ținea. 

— Oare chiar era ea adevărata dragoste, Roarke? Sau 
vor mai fi și alte unsprezece? 

Eve mai dădu o dată ocol punţii pentru parcare din mall. 
Și scrâșni din dinţi. - De ce nu sunt oamenii ăștia la 
muncă? De ce nu au și ei vieţile lor? 

— Pentru unii cumpărăturile sunt viaţa lor, spuse 
Peabody pe un ton solemn. 

— Da, da. 

Eve trecu pe lângă o porţiune în care mașinile erau 
așezate precum jetoanele de pocher, câte șase într-o 
grămadă. 

— Să le ia naiba pe toate, exclamă ea. 

Invârti volanul cu o mișcare iute și se strecură printre 
grămezile de mașini, ocolind la mustață barele de 
protecție, așa încât Peabody închisese un ochi. 

— Ştii că poţi cumpăra orice direct de pe monitor, în 
intimitatea propriei tale case? Nu pricep ches tia asta. 

— Cumpărăturile direct de pe monitor nu-ţi dau așa de 
tare sentimentul că trăiești. 

Peabody se prinse cu putere de bordul vehiculului în 
timp ce Eve opri brusc pe culoarul pentru incendiu, chiar 
în fața magazinului Bloomingdale. 

Nu-ţi poţi folosi simţurile, continuă ea, și nici coatele, ca 
să-i înghiontești pe ceilalţi să se dea la o parte din calea ta. 
Nu faci niciun pic de mișcare când faci cumpărăturile pe 
monitor. 

Eve pufni în timp ce își activă semnul „în misiune” și ieși 
din mașină. În secunda următoare, urechile ei fură luate cu 
asalt de o muzică asurzitoare. Colindele de Crăciun 
inundau aerul, la volum maxim. Era convinsă că oamenii 

fugeau în magazin, hotărâți să cumpere orice, numai să 
scape de zgomot. 

Cu toate că aerul din mediul controlat cu ajutorul 
computerelor avea o temperatură plăcută, în jur de 
douăzeci și două de grade, ningea ușor, cu fulgi artificiali, 
care se roteau prin domul imens. 

Vitrinele magazinului erau pline cu droizi! costumaţi. 
Nişte Moși Crăciuni munceau din greu într-un atelier, cot 
la cot cu niște elfi, pe acoperișuri zburau și dansau reni, iar 
băieţei cu părul bălai și fețe angelice desfăceau cadouri 
strălucitoare. 

Intr-o altă vitrină, un adolescent gătit cu cele mai 
modeme ţoale, un costum dintr-o bucată, negru, și o 
cămașă fosforescentă, de purtat pe deasupra, se rotea în 
cercuri și se dădea peste cap în noul său skateboard 
zburător model 6000 - articolul pe care îl puteai cumpăra 
anul acesta cu tichetul de reduceri. O singură apăsare pe 
butonul de lângă vitrină și se activa înregistrarea vocii sale 
pline de energie, care anunţa pe un ton răcnit opţiunile și 
calitățile nemaipomenite ale skate-ului, precum și preţul și 
locul din magazin în care putea fi găsit. 

— Aș vrea și eu să încerc una din astea, mormăi Peabody 
pe sub mustață, în timp ce o însoțea pe Eve către ușă. 

— Nu ești un pic prea mare pentru jucării? 

— Nu e o jucărie, e o aventură, răspunse Peabody, 
intonând titlul reclamei. 

— Hai să terminăm odată treaba aici. Urăsc locurile 
astea. 

Ușile alunecară ușurel în părţi și le întâmpină cu o 
adevărată promisiune: „Bine aţi venit la Bloomingdale. 
Sunteţi cel mai important client al nostru!” 

Muzica se auzea și în magazin, însă mai încet. În schimb 
crescuse zgomotul vocilor, căci duzini întregi de oameni 


1 Droizii - personaje-robot, caracteristice seriei „...în moarte”; unii 
dintre ei au o înfățișare aproape umană, în timp ce alţii arată ca niște 
adevăraţi roboţi sau mașinării 

vorbeau în același timp și creau o cacofonie sonoră, care 
se ridica din ce în ce mai sus și se lovea cu ecou de tavan, 
unde îngerii se avântau în zbor, făcând bucle graţioase. 

Era un loc pentru a-ţi cheltui banii, un loc în care 
mărfurile erau etalate în mod tentant, de-a lungul a 
douăsprezece etaje bibilite. 

Printre cumpărători se fâțâiau de colo-colo droizi și alţi 
membri ai personalului, care purtau modele de haine și 
accesorii de diferite feluri și mărimi, care puteau fi 
achiziționate din magazin. Harta electronică, amplasată 
chiar la intrare, era gata să-i ghideze pe cumpărători după 
dorinţa inimii. 

Locurile special amenajate pentru copii, animale sau 
vârstnici erau și ele la îndemână, pe nivelul principal, asta 
pentru cei care nu doreau să meargă la cumpărături cu 
Junior, Fido sau cu bunicul după ei. Contra unei sume 
modice puteau fi închiriate minivehicule, care puteau 
transporta cumpărătorii, cumpărăturile, sau și una și alta. 

Un droid cu părul legat cu funii încolăcite, roșii ca focul, 
se apropie de ei cu o sticlă micuță, de cristal, în mână. 

— Să nu te apropii cu aia de mine, îi ordonă Eve. 

— Aș vrea eu puţină. 

Peabody își lăsă îngăduitoare capul pe spate pentru a 
permite droidului să-i pulverizeze puţin parfum pe gât. 

— Se numește „Fă-mă”, spuse droidul pe un ton ca de 
pisică. Poartă-l și pregătește-te să fii încântată. 

— Hmmm, exclamă Peabody și își întoarse puţin capul 
către Eve. Ce părere ai? 

Eve adulmecă și dădu dezaprobator din cap: 

— Nu ţi se potrivește. 

— Ba poate mi se potrivește, mormăi Peabody și își târî 
picioarele mai departe, în urma Evei. 

— Hai să rămânem concentrate asupra ceea ce avem de 
făcut. 

Eve o apucă pe Peabody de braţ, căci ajutorul său se 
oprise în dreptul unui raion de cosmetice, unde unei femei 
i se aplica o vopsea aurie, strălucitoare, de la gât în sus. 

— Hai să mergem la raionul de bărbaţi și să vedem dacă 
putem afla cine a servit-o pe Hawley cu o zi înainte. Și-a 
folosit cartea de credit, așa că au adresa ei. 

— În douăzeci de minute mi-aş putea termina 
cumpărăturile de Crăciun. 

— Să le termini? 

Eve se întoarse înapoi în timp ce pășeau peste 
indicatorul pentru cumpărători care le indica să o ia în sus. 

— Sigur că da, mai am câteva chestii de luat. 

Peabody strânse din buze și își mușcă limba petru a-și 
reţine un zâmbet larg: 

— Tu nici nu ai început, așa-i? 

— M-am tot gândit la asta. 

— Ce-i cumperi lui Roarke? 

— M-am tot gândit la asta, repetă Eve și-și înfundă 
mâinile în buzunare. 

— Au aici niște haine minunate. 

Peabody făcu un semn cu capul înspre droizii din vitrină 
și o luă la stânga pe banda rulantă, către raionul de haine 
pentru bărbaţi. 

— Are deja un dulap mare cât întregul oraș Mâine, plin 
ochi cu haine. 

— Dar tu i-ai cumpărat vreodată vreuna? 

Eve simţi cum i se strângeau umerii în semn de apărare 
și-și îndreptă spatele: 

— Nu sunt maică-sa. 

Peabody se opri în dreptul unui droid îmbrăcat într-o 
cămașă din mătase argintiu-deschis și pantaloni negri din 
piele. 

— l-ar sta bine în așa ceva, spuse ea și pipăi materialul 
cu degetele. Dar sigur că lui Roarke i-ar sta bine în orice. 

li făcu Evei un semn din sprâncene și continuă: 

— Bărbaţilor chiar le plac femeile care le cumpără haine. 

— Dar nu știu cum să cumpăr haine pentru altcineva. 
Abia dacă știu ce să cumpăr pentru mine. 

Când se trezi imaginându-și chipul și corpul lui Roarke 
în locul droidului scoase un șuierat și adăugă: 

— Și nici nu am venit aici la cumpărături. 

Merse apoi cu pas apăsat până la prima casă de marcat 
și trânti insigna pe tejghea, sub nasul vânzătorului. 

Acesta își drese glasul și-și dădu părul lung și negru 
peste umăr. 

— Vă pot ajuta cu ceva, doamnă ofiţer? 

— Locotenent. Aţi avut acum câteva zile o cli en tă, pe 
nume Marianna Hawley. Aș dori să știu cine a servit-o. 

— Sunt sigur că putem afla acest lucru pentru 
dumneavoastră. 

Ochii vânzătorului, de un auriu de ultimă modă, priviră 
rapid în toate părțile: 

— Doamnă locotenent, nu aţi dori să vă luaţi 
dumneavoastră insigna și poate chiar să... ăăă... să vă 
încheiaţi haina ca să nu vi se vadă arma? Cred că în felul 
acesta clienţii noștri ar fi mult mai mulțumiți. 

Eve își vâri insigna la loc în buzunar, fără niciun cuvânt, 
apoi își trase cu o mișcare haina peste arma pe care o 
purta pe lângă corp. 

— Hawley, deci, spuse el pe un ton vizibil ușurat. Ştiţi 
cumva dacă a plătit în numerar, cu card sau direct în 
contul magazinului? 

— Cu card. A cumpărat două cămăși bărbătești -una din 
mătase și alta din bumbac - un pulover de cașmirși o 
jachetă. g 

— Da. Opri căutarea de pe casa de marcat. Imi amintesc. 
Am servit-o chiar eu. O doamnă brunetă și atrăgătoare, de 
vreo treizeci de ani. Alegea cadouri pentru partenerul 
dumneaei. Aaaa... închise ochii și continuă. Cămăși măsura 
cincisprezece și jumătate, cu șaptezeci și nouă de 
centimetri la mâneci. lar puloverul și jacheta, măsura 
patruzeci și doi la piept. 

— O memorie foarte bună, comentă Eve. 

— E meseria mea, spuse el și deschise ochii ca să 
zâmbească. Să-mi amintesc clienţii, gusturile și nevoile lor. 
Domnișoara Hawley avea gusturi excelente și în plus a fost 
destul de prevăzătoare, încât să aducă o hologramă a 
tânărului prieten al dumneaei, pentru a-i putea comanda o 
gamă de culori. 

—A mai cumpărat și de la altcineva în afară de 
dumneavoastră? 

— În raionul acesta, nu. l-am oferit tot timpul și atenţia 
mea. 

— Aveţi înregistrată adresa dumneaei? 

— Da, sigur. Îmi aduc aminte că m-am oferit să-i 
expediem cumpărăturile acasă, însă a spus că dorește să le 
ia cu dumneaei. A râs și a spus că e și mai distractiv astfel. 
Îi făceau mare plăcere cumpărăturile. 

Ochii vânzătorului se întunecară. 

— Are vreo plângere? întrebă el. 

— Nu. 

Eve îl privi drept în ochi și își dădu seama din instinct 
că-și pierdea vremea. 

— Nu are nicio plângere. Aţi observat pe cineva dând 
târcoale pe aici cât și-a făcut cumpărăturile, vorbind cu ea, 
urmărind-o? 

— Nu. Dar eram destul de ocupati. O, sper că nu a fost 
acostată de cineva în parcare. Am avut foarte multe 
incidente în ultimele săptămâni. Nu știu ce i-a apucat pe 
oameni. Doare Crăciunul. 

— Hmm. Vindeţi și costume de Moș Crăciun? 

— Dacă vindem costume de Moș Crăciun? întrebă 
vânzătorul retoric și clipi. Da, le găsiţi la raionul de 
articole sezoniere și noutăţi, la etajul șase. 

— Mulţumesc. Peabody, vezi care-i treaba, îi ordonă Eve 
în timp ce se întoarse cu spatele, la numele și adresele 
tuturor celor care au cumpărat sau închiriat costume de 

Moș în ultima lună. Mă duc jos, să văd dacă poate face 
cineva acul de păr. Ne vedem acolo. 

— Da, să trăiţi! 

Eve își cunoștea prea bine ajutorul, așa că puse o mână 
pe braţul ei, ca pentru avertizare: 

— În cincisprezece minute. Dacă îţi ia mai mult de atât, 
te dau pe mâna paznicilor. 

În timp ce Eve se îndepărta, Peabody dădu din umeri: 

— E așa de severă. 

Ajunsă la etajul al treilea, Eve trebui să dea din coate 
pentru a ajunge la tejghea, ceea ce nu avu un efect benefic 
asupra dispoziţiei ei. Sub vitrină se întindea o mare de 
accesorii sclipitoare, de la cercei de purtat în urechi, până 
la cei pentru sfârcuri. Aur, argint, pietre colorate, forme 
elaborate, texturi diverse se întreceau care mai de care să 
capteze atenţia de sub vitrină. 

Roarke îi cumpăra mereu lucruri de agăţat la gât sau de 
prins în urechi. Nu pricepea de ce. Își pipăi absentă 
diamantul de sub cămașă. Dar părea că-i făcea plăcere să o 
vadă purtând lucrurile pe care i le cumpăra. 

Începuse deja să-și piardă răbdarea, și pentru că fusese 
ignorată în repetate rânduri de vânzătorii care serveau 
clienţii, se aplecă pur și simplu peste tejghea și îl apucă pe 
unul dintre ei de guler. 

— Doamnă, izbucni vânzătorul revoltat și îi aruncă o 
uitătură încruntată cu ochii săi albaștri. 

— Locotenent, îl corectă ea, scoţându-și insigna cu mâna 
liberă. Acum aveţi o clipă liberă și pentru mine? 

— Desigur. 

Vânzătorul se dădu ușurel înapoi și-și aranjă cravata 
argintie și subţire ca un pai. 

— Cu ce vă pot ajuta? 

— Vindeţi ceva asemănător? 


53 


Își deschise geanta și scoase acul de păr, cu tot cu 
punga de plastic în care se afla. 

— Nu cred că este de la noi, spuse vânzătorul și se 
aplecă până când ajunse la același nivel cu acul de păr. 
Foarte frumos lucrat. Festiv. 

Se dădu înapoi și apoi continuă: 

— Nu vi-l putem primi înapoi, dacă nu aveţi chitanța. Nu 
îl recunosc ca fiind de la noi. 

— Nu vreau să îl dau înapoi. Aveţi cumva idee de unde 
provine? 

— Aș crede că de la un magazin specializat. Lucrătura 
pare să fie destul de fină. Sunt cinci bijutieri în mallul 
acesta. Poate că îl va recunoaște vreu nul dintre ei. 

— Minunat. 

Îl băgă la loc în geantă și lăsă să-i scape un oftat. 

— Vă mai pot ajuta cu ceva? 

Eve se întoarse pe călcâie și privi tejgheaua de sub nasul 
ei. Li făcu cu ochiul un set de trei funii prinse într-un lanţ, 
cu pietre colorate cam de mărimea degetului ei mare, care 
se ciocneau una de alta. Era foarte ostentativ, aproape 
grețos. Parcă scria „Mavis” pe el, cu litere imense. 

— Aia, spuse ea și indică bijuteria cu degetul. 

— Aaa, doriţi să vă uitaţi la „Ornamentul erotic pentru 
gât”. Foarte original, foarte... 

— Nu vreau să mă uit la el. Îl cumpăr. Împacheteazăl, și 
încă foarte repede. 

— Înţeleg. 

Numai antrenamentul îl ajută să nu-și bulbuce ochii. În 
schimb adăugă: 

— Şi cum doriţi să achitaţi? 

Peabody apăru chiar în momentul în care Eve primea 
punga pentru cadouri cu roșu și cu alb. 

— Ai fost la cumpărături, spuse ea pe un ton acuzator. 

— Nu. Am cumpărat. E o diferenţă. Nu a cumpărat acul 
de păr de aici. Tipul părea că-și cunoaște meseria, și părea 

destul de sigur că nu-i de aici. Nu mai vreau să pierdem 
nicio secundă în locul ăsta. 

— Mie mi se pare că n-ai pierdut nicio secundă, bombăni 
Peabody. 

— O să analizăm acul de păr pe calculator. Să vedem 
dacă are Feeney timp să găsească ceva. 

— Ce-ai cumpărat? 

— l-am cumpărat ceva lui Mavis. 

În timp ce ieșeau pe ușă, surprinse privirea îmbufnată a 
lui Peabody. 

— Nu-ţi face griji, Peabody, am să-ţi iau și ţie ceva. 

— Chiar? se lumină ea. Eu ţi-am luat deja cadou. E și 
împachetat, gata. 

— Te dai mare. 

Peabody sui sprintenă în mașină, mult mai veselă. 

— Vrei să ghicești despre ce-i vorba? 

— Nu. 

— Îţi dau un indiciu. 

— Revino-ţi. Începi și caută informaţii despre numele pe 
care le-ai notat, cu costumele de Moș, și vezi dacă dai 
peste vreunul cu cazier. 

— Da, să trăiţi! Unde mergem? 

— La „Confidenţial”, spuse ea, aruncându-i lui Peabody o 
privire piezișă. Şi nici acolo nu vei face niciun fel de 
cumpărături. 

— Să trăiţi, stricaţi toată plăcerea omului! adăugă ea 
ascultătoare, și începu să caute informaţii în aparatul ei 
portabil. 

În inima orașului, înălțându-se deasupra Bulevardului 
Cinci, se afla un palat al plăcerii din marmură neagră, 
șlefuită. Exteriorul era o săgeată netedă și lucioasă, 
înconjurată la etajele superioare de balcoane aurite și 
glisoare argintii. Tuburi din sticlă curată ca lacrima se 
întindeau line, și în jos, și în sus, la toate cele patru colţuri 
ale clădirii. 

Înăuntru erau saloane pentru modelarea corpului, 
îmbunătăţirea stării de spirit și pentru orientare sexuală. 
Un client putea fi lustruit ca nounouţ, netezit, fasonat, 
remodelat sau satisfăcut sexual, fără să fie nevoit să 
părăsească vreun moment spaţiul clădirii. 

Mai multe săli de antrenament erau dotate cu cele mai 
noi tipuri de aparate, pentru cei care preferau stilul 
„descurcă-te-singur”. lar pentru cei care alegeau o cale 
pasivă pentru a fi frumoși și în formă, niște consultanţi 
acreditaţi stăteau pregătiţi să mânuiască lasere și tuburi 
de tonifiere pentru a scăpa orice client de cele câteva 
nesuferite de kilograme sau centimetri în plus. 

Unul dintre etaje era dedicat abordării holistice, care 
includea tot ce se putea, de la echilibrarea chackrelor până 
la spălături interne cu cafea. 

Eve nu era sigură dacă ar fi trebuit să râdă sau să se 
cutremure în timp ce scruta cu privirea toate acele oferte. 

Băi cu noroi, curăţări în profunzime cu alge, injecții cu 
placentă de oi crescute pe Alfa Șase, ședințe pentru 
calmare, excursii în realitatea virtuală, reglaj vizual, 
liftinguri faciale, împachetări și morfină - toate acestea 
puteau fi făcute chiar în acel loc, și se făceau oferte pentru 
diferite pachete. 

Îndată ce mintea și trupul îţi erau desăvârșite, erai 
invitat să explorezi posibilitatea de a găsi perechea 
potrivită pentru noul tău eu, cu ajutorul personalului 
calificat de la „Confidenţial”. 

Firma ocupa trei etaje ale clădirii, iar personalul era 
îmbrăcat cu uniforme sub forma unor costume simple, 
negre, cu niște inimioare mici și roșii brodate pe piept. Cu 
calea frumuseţii în pridvor, feţele și corpurile atractive 
erau și ele integrate în codul de îmbrăcăminte adecvată. 

Antreul era realizat în stilul templelor grecești, cu mici 
heleșteie muzicale, din care străfulgerau  sclipirile 
peștișorilor aurii, și coloane de marmură pe care se 
împleteau plante căţărătoare, care separau diferite spaţii. 

Locurile în care se putea sta așezat erau amenajate jos, pe 
podeaua acoperită cu faianţă, intime și pline cu perne. 
Recepţia era încadrată discret între palmieri cu frunze 
late. 

— Am nevoie de informaţii privitoare la unul dintre 
clienții dumneavoastră. 

Eve ridică insigna și urmări cu atenţie ochii 
recepţionerei, care fură străbătuţi de un tremur nervos. 

— Nu avem dreptul de a da informaţii privitoare la 
clienţii noștri. 

Femeia își mușcă buza și își trecu degetele peste 
inimioara minusculă tatuată sub ochi, ca o lacrimă roșie și 
drăguță, apoi continuă: 

— Toate serviciile pe care le oferim sunt strict 
confidenţiale.  Garantăm că vom păstra intimitatea 
clienţilor noștri. 

— Una dintre clientele dumneavoastră nu-și mai face 
griji cu privire la confidenţialitate. Acum este treaba 
poliției. Vă pot trimite un mandat cam în cinci minute, sau 
îmi puteţi oferi informaţiile de care am nevoie, și astfel nici 
nu mai e nevoie să luăm la puricat toate dosarele. 

— Dacă sunteţi drăguță să așteptați numai un minut, 
spuse recepţionera și îi indică cea mai apropiată zonă în 
care se putea sta jos, am să-l chem pe director să 
vorbească cu dumneavoastră. 

— Foarte bine, răspunse și se întoarse cu spatele, în 
timp ce recepţionera își trase iute pe urechi o pereche de 
căști. N 

— Miroase grozav aici, comentă Peabody. Intreaga 
clădire miroase minunat. 

Trase adânc aer în piept și continuă: 

— Cred că pompează vreo substanţă prin instalaţia de 
ventilaţie. Drăguţ și liniștitor. 

Se instală pe una din pernele aurii de lângă o fântână cu 
clinchet. 

— Aș vrea să trăiesc aici, adăugă ea. 

— Eşti exasperant de plină de vioiciune în perioada asta, 
Peabody. 

— Din cauza sărbătorilor. Oau, ia uită-te la ăsta! exclamă 
Peabody și își roti capul, cu ochii lucind și plini de 
admiraţie în timp ce un bărbat cu părul valuri-valuri de 
șuvițe blonde trecu fălos prin dreptul lor. De ce oare ar 
avea nevoie de un serviciu matrimonial un bărbat care 
arată așa? 

— De ce ar avea careva nevoie de așa ceva? E de-a 
dreptul înfiorător. 

— Ştiu și eu? Poate câștigă timp, sau scapă de necazuri, 
chinuială și lacrimi. 

Peabody se aplecă ca să se uite pe după Eve și să-l poată 
privi mai departe pe acel bărbat. 

— Ar trebui să încerc și eu. Poate am noroc, zise ea. 

— Nu e ăla genul tău. 

Chipul lui Peabody se întunecă, la fel cum se întâmplase 
și atunci când Evei îi displăcuse parfumul. 

— Cum se face că... îmi place să mă uit la genul ăla de 
bărbaţi. 

— Sigur că da, dar încearcă numai să porţi o conversaţie 
cu el, spuse Eve și-și îndesă mâinile în buzunare, în timp ce 
se balansă pe călcâie. Tipul ăla e îndrăgostit de el însuși și 
are senzaţia că orice femeie care are parte de el ar trebui 
să-și dea ochii peste cap, exact așa cum ai făcut tu. Te-ar 
plictisi în zece minute, pentru că nu știe să vorbească 
decât despre el - despre felul în care arată, despre ce face 
și ce-i place. N-ai fi decât cel mai nou accesoriu al lui. 

Peabody rămase pe gânduri, privind la Adonisul poleit cu 
aur care poza afectat la ghișeul de control. 

— Păi bine, spuse Peabody, în cazul ăsta nu ne-am mai 
căzni să facem conversaţie. Am face doar sex. 

— Ar fi o partidă îngrozitoare - nici nu i-ar păsa dacă ai 
termina sau nu. 

— Mă termină numai când mă uit la el, spuse Peabody, 
însă oftă când îl văzu cum își scoase o oglinjoară cu spatele 

argintiu și își examină chipul cu o admiraţie vizibilă. Uite, 
în momente ca astea te urăsc pentru că ai dreptate. 

— la uită-te la chestia asta, spuse Eve încet. Ăștia doi 
sunt așa de lustruiţi, că am nevoie de ochelarii de soare să 
mă pot uita la ei. 

— Ken și Bărbie prin oraș. 

Când văzu privirea goală a Evei, Peabody mai scoase un 
oftat. 

— Doamne, Dumnezeule, nu ai avut păpuși Bărbie? Ce 
fel de copil ai fost? 

— Nu am fost niciodată copil, răspunse Eve simplu și se 
întoarse cu spatele ca să salute cuplul magnific care 
aluneca pe nesimţite înspre ea. 

Femeia avea șoldurile înguste și bustul generos, așa cum 
cereau ultimele tendinţe ale modei. Părul ei blond platinat 
îi cădea drept peste umeri, ca o cascadă, și îi sălta ușor pe 
sânii frumoși, în timp ce mergea. 

Chipul îi era neted și alb ca alabastrul, cu ochii adânci 
de un verde-intens, ca de smarald, adumbriţi de gene 
lungi, rimelate în culori potrivite cu irișii săi ca două 
giuvaieruri. Avea buzele pline și roșii, curbate într-un 
zâmbet politicos, de salut. 

Companionul ei era în aceeași măsură de orbitor, asortat 
cu ea la culori, cu părul ca lumina lunii, dat pe spate și 
prins într-o coadă lungă, împletită cu o panglică subţire, 
aurie. Avea umeri laţi și picioarele lungi. 

Spre deosebire de restul personalului, cei doi nu erau 
îmbrăcaţi în negru, ci purtau în schimb niște costume 
strânse pe corp, albe și ușoare. Femeia își petrecuse cu 
isteţime o eșarfă roșie peste șolduri. 

Ea vorbi cea dintâi, cu o voce moale și catifelată precum 
eșarfa. 

— Eu sunt Piper, iar acesta este Rudy, asociatul meu. Cu 
ce vă putem ajuta? 

— Avem nevoie de câteva informaţii în legătură cu o 
clientă de-a dumneavoastră. 

Eve își scoase încă o dată insigna la vedere. 

— Investighez o crimă, anunţă ea. 

— O crimă! exclamă femeia și își duse mâna în drep tul 
inimii. Una dintre clientele noastre? Rudy! 

— Fiţi sigură că vom coopera cum știm mai bine. 
Bărbatul vorbi pe un ton liniștit și alunecos, ca de bariton. 
Ar fi mai bine să purtăm această conversaţie sus, numai 
între noi. 

Făcu un gest cu mâna înspre unul dintre tuburile din 
sticlă curată ca lacrima ale unui lift încadrat de niște 
azalee enorme, albe și înflorite. 

— Sunteţi sigură că victima era una dintre clientele 
noastre? 

— Iubitul ei a cunoscut-o prin intermediul serviciului 
dumneavoastră. 

Eve păși direct în mijlocul camerei de lift și rămase 
acolo, ignorând priveliștea care se desfășura în timp ce 
urcau ca săgeata. Nu-i plăcuseră niciodată înălțimile. 

— Înţeleg, spuse Piper și oftă. Avem o rată de succes 
deosebit de mare în a găsi perechi potrivite. Sper că nu a 
fost vorba despre o ceartă între cei doi amanți care să fi 
dus la tragedie. 

— Încă nu am tras concluziile. 

— Nu cred să fie vorba despre așa ceva. Scanăm cu 
mare grijă lucrurile. 

Când liftul se opri, Rudy făcu un gest cu mâna înspre 
ieșirea din tubul de sticlă. 

— Cum? 

— Suntem conectaţi la ComTrack. 

In timp ce vorbea, le conduse de-a lungul unui coridor 
alb și liniștit ca un spital, cu rame aurii care încadrau 
culori de apă delicate, ca un vis, și un festin de flori 
proaspete în vaze curate. 

— Fiecare cerere este înscrisă în sistem. Analizăm 
trecutul marital, câștigurile și, bine înţeles, cazierul. Cei 
care depun cereri la noi trebuie de asemenea să dea și 

testul standard de personalitate. Sunt respinși toţi cei cu 
tendinţe violente. Preferinţele și dorinţele sexuale sunt 
înregistrate, analizate și apoi este găsită perechea cea mai 
potrivită. 

Deschise ușa către un birou încăpător, văruit în alb- 
orbitor și roșu-ţipător. Peretele din sticlă filtra atât 
strălucirea soarelui, cât și zgomotul traficului din aer. 

— Și care este procentul de personaje cu 
comportamente deviante? 

Buzele perfecte ale lui Piper se, subţiară. 

— Nu catalogăm preferinţele sexuale ale clienţilor drept 
deviante decât atunci când partenerul, sau partenerii au 
nevoie de obiecte. 

Eve ridică ușor din sprâncene. 

— Haideţi mai bine să folosim definiția mea. 
Constrângere, sado sau maso. Aveţi vreun client pe aici 
care să vrea să-și spilcuiască partenerul după o partidă de 
sex? 

Rudy își drese glasul și se mută în spatele unei console 
late și albe. 

— Cu siguranţă că unii dintre cei care își depun ce rerile 
caută ce noi am putea numi experiențe sexuale 
aventuroase. Cum spuneam, astfel de preferinţe sunt 
potrivite cu altele asemănătoare, ale celorlalţi clienţi. 

— Ce perechi potrivite aţi găsit pentru Marianna 
Hawley? 

— Marianna Hawley? întrebă el și-i aruncă o privire lui 
Piper. 

— Mă pricep mai bine la chipuri decât la nume, spuse ea 
și se întoarse către monitorul din perete, în timp ce Rudy 
introducea numele în computer. Câteva secunde mai 
târziu, Marianna le zâmbi de pe monitor, cu ochii ei veseli 
și plini de viaţă. 

— A, da. Imi amintesc de ea. Era fermecătoare. Da, mi-a 
făcut într-adevăr plăcere să lucrez cu ea. Căuta un soţ, 

cineva cu simţul umorului împreună cu care să poată 
aprecia arta... nu, nu, cred că teatrul, mai degrabă. 

Bătu cu o unghie perfectă peste buza superioară, apoi 
continuă: 

— Era o romantică, dulce și de modă veche. Piper păru 
că realiză dintr-odată ce se întâmplase, și mâna îi căzu 
inertă pe lângă corp. 

— A fost omorâtă? Vai, Rudy! 

— la un loc, draga mea. Bărbatul trecu cu graţie în jurul 
consolei și îi luă mâna, j-o mângâie și o conduse către o 
sofa lungă, cu perne adânci, umplute cu aer. 

— Piper se implică foarte mult personal în relaţia cu 
clienţii noștri, îi spuse el Evei. De aceea este așa de 
nemaipomenită în ceea ce face. Îi pasă. 

— La fel și mie, Rudy. 

Cu toate că tonul vocii Evei era egal, bărbatul aruncă o 
privire asupra chipului ei, și ce văzu acolo îl făcu să 
încuviințeze din cap: 

— Da, sunt sigur că așa faci. Şi suspectezi că a omorât-o 
cineva din sistemul nostru, cineva pe care l-ar fi putut 
cunoaște prin serviciul nostru. 

— Fac cercetări. Am nevoie de nume. 

— Dă-i tot ce are nevoie, Rudy, spuse Piper și își 
tampona zona de sub ochi cu degetele, ca să-și usuce 
lacrimile. 

— Aș fi tare bucuros să pot face asta, însă avem o 
responsabilitate față de clienții noştri.  Garantăm 
intimitatea. 

— Marianna Hawley avea dreptul la intimitate, spuse 
Eve pe un ton abrupt, cineva a violat-o, a sodomizat-o și 
apoi a strangulat-o. Aș spune că i-au cam încălcat 
intimitatea. Mă îndoiesc ca vreunul dintre clienții 
dumneavoastră s-ar bucura să pățească la fel. 

Rudy trase adânc aer în piept. Chipul îi pălise și mai 
tare, dacă aşa ceva mai era posibil, aşa încât ochii păreau 
flăcări pe o câmpie albă și lucioasă. 

— Am încredere în dumneata că vei păstra discreţia. 

— Puteti avea încredere în mine că voi fi bună, îi 
răspunse Eve și așteptă ca el să ceară lista cu numele 
perechilor potrivite Marianei Hawley. 

Sarabeth Greenbalm avea o zi îngrozitoare. În primul 
rând, îi displăcea la culme să lucreze în tura de după- 
amiază de la „Punctul dulce”. Clientela care frecventa 
locul, de la amiază până la ora cinci, era formată în mare 
majoritate din mici directorași care-și doreau un prânz cât 
mai lung și niște senzaţii ieftine. Cu accent pe ieftin. Cei 
din teapa  în-urcare-pe-scara-ierarhică-a-companiei nu 
aveau prea mulţi bani de aruncat pe o stripteusă. 

Nu le plăcea decât să caște ochii și să urle ca niște 
apucați. 

După cinci ore de muncă asiduă avea un câștig net de 
aproape o sută, în numerar și fise de credit, și o jumătate 
de duzină de fraze de-ale beţivanilor. 

Dintre care niciuna nu amintea de căsătorie. 

Căsătoria era Sfântul Graal al Sarabethei. 

Nu avea să-și găsească un soţ înstărit, lucrând în tura de 
după-amiază într-un bar de striptease. Nici chiar într-un 
local select, așa cum era „Punctul dulce”. Mai erau ceva 
șanse în timpul orelor de noap te, atunci când intrau agale 
persoanele importante sau directorii generali ai diferitelor 
companii, aducând cu ei clienţi importanţi care doreau să 
fie excitaţi pentru câteva ore. Putea scoate ușor o mie, și 
dacă mai venea vorba și de un dans în poală, suma se 
dubla. Dar partea cea mai bună era că aduna cărți de 
vizită. 

Mai devreme sau mai târziu, unul dintre tipii ăia în 
costume de director, cu zâmbetele lor mari și albe și cu 

mâini lacome, cu manichiura perfectă, avea să-i pună un 
inel pe deget pentru a-și câștiga privilegiul de a o pipăi. 

Toate astea erau parte a planului ei de carieră, pe care 
și-l alcătuise cu grijă încă de acum cinci ani, de când 
plecase din Allentown, statul Pennsylvania, și se mutase la 
New York. Cariera ei de stripteusă ajunsese într-un punct 
mort în Allentown și îi aducea un câștig net pe săptămână, 
care o ajuta să rămână pe linia de plutire și să nu ajungă și 
ea una dintre cei care dormeau pe străzi. Cu toate acestea, 
mutarea la New York fusese un pas îndrăzneţ. Era și mai 
mare concurenţa pe fiecare dolar aruncat pentru distracţii. 

Iar concurenţa era mai tânără. 

În primul an lucrase în două schimburi, chiar și trei, 
dacă mai avea energie să stea dreaptă. Muncise bătând 
cluburile ca o hoinară și plătind administratorilor cel mai 
dur comision, de 40 %. Fusese un an oribil, dar își 
câștigase locșorul ei. 

In al doilea an căutase să-și găsească un loc stabil într- 
un club select, cu mulţi clienţi. Durase aproape toate cele 
douăsprezece luni ale anului, însă reușise să-și cioplească 
o nișă numai a ei la „Punctul dulce”. In cel de-al treilea an 
se căznise să ajungă cap de afiș, în acel circ al foamei, și să 
se bucure de publicitate, și își investise pe ascuns 
profiturile. 

În plus, irosise aproape șase luni - după spusele ei - 
cochetând cu ideea de a coabita cu mardeiașul de șef al 
clubului. 

Şi se prea poate să-i fi acceptat până la urmă oferta, 
dacă el nu s-ar fi băgat într-o bătaie, în care l-au tăiat în 
șase bucăţi distincte, la o cârciumă de cartier unde-și luase 
o a doua slujbă, deoarece Sarabeth insistase ca el să aibă 
un cont mai gras, dacă voia să se culce tot timpul cu el. 

Până la urmă socotise că lucrurile ieșiseră bine, cu puţin 
noroc. Acum, în cel de-al patrulea ei an la New York, avea 
patruzeci și trei de ani, și vremea ei era cam pe sfârșite. 

Nu-i displăcea să danseze goală. Era o dansatoare a 
naibii de bună, iar corpul ei - pe care și-l studia în timp ce 
se învârtea în faţa oglinzii din dormitor -era cuponul ei de 
masă. 

Natura fusese generoasă, și o înzestrase cu sâni mari și 
ridicaţi, care nu avuseseră nevoie de augmentări. Până 
acum. Torsul lung, picioare lungi și un fund viguros. Da, 
avea toate armele de care avea nevoie. 

Trebuise să cheltuiască ceva bani pentru a-și aranja faţa, 
dar fusese o investiţie bună. Se născuse cu buze subțiri, 
bărbia scurtă și fruntea îngustă. Insă rezolvase toate astea 
cu câteva drumuri la un centru de înfrumusețare. Acum 
avea o gură plină și roșie, o bărbie ascuţită cu neobrăzare 
și sprâncene arcuite și clare. 

Sarabeth Greenbalm arăta, după propriile-i cuvinte, al 
naibii de bine. 

Problema era că ajunsese la ultima bancnotă de cinci 
sute și mai avea încă de plătit chiria, plus că o gorilă peste 
măsură de însetată, din mulţimea de la prânz, îi rupsese 
cea mai bună pereche de chiloţi, înainte să apuce să se 
strecoare afară. 

O durea capul, o dureau picioarele, și rămăsese tot 
nemăritată. 

Nu ar fi trebuit să arunce cei trei mii de dolari la 
„Confidenţial”. Privind retrospectiv la ceea ce păruse la 
început o investiţie făcută cu cap, păreau acum mai 
degrabă bani serioși duși pe apa sâmbetei. Numai codașii 
apelau la servicii matrimoniale, își spuse ea în gând, în 
timp ce-și înfășură un halat roz și scurt în jurul corpului. 
Iar la codași trăgeau numai codașii. 

După ce se întâlnise cu primii doi bărbaţi de pe lista ei 
de perechi potrivite, se dusese direct pe Bulevardul Cinci 
și-și ceruse banii înapoi. Regina de gheaţă cea blondă nu 
mai fusese la fel de prietenoasă, reflectă Sarabeth. Niciun 
ban înapoi, nici vorbă, nici pomeneală. 

Ridicând din umeri precum un filosof, Sarabeth trecu din 
dormitor în bucătărie - o plimbare foarte scurtă într-un 
apartament cu puţin mai mare decât cabina de schimb 
comună de la „Punctul dulce”. 

Banii se sfârșiseră, erau tăiaţi de pe listă. Și învățase o 
lecţie: trebuia să se bazeze pe ea însăși, și nu mai pe ea. 

Ciocănitul de la ușă o întrerupse să mai caute plină de 
speranţe cele câteva propuneri ale Robotul 
multifuncțional. Își strânse mai tare halatul în jurul 
corpului, cu un aer absent, apoi bătu cu pumnul în perete. 
Vecinii ei, soț și soţie, se băteau ca pisicile și se cordeau ca 
nurcile, aproape noapte de noapte. 

Nu atenua zgomotul nici măcar cu un decibel, atunci 
când bătea cu pumnul în pereţi, dar se simţea mai bine 
dacă o făcea. 

Își întoarse neîncrezătoare privirea căpruie și trase cu 
ochiul prin vizorul de siguranţă, după care zâmbi larg, ca o 
fetișcană. Dezarmă în grabă încuietorile, și dădu ușa de 
perete: 

— Salutare, Moșule! 

Ochii lui străluciră, plini de voioșie: 

— Crăciun fericit, Sarabeth! 

Zornăi din cutia mare și argintie pe care o purta în 
braţe, îi făcu cu ochiul și adăugă: 

— Ai fost cuminte? 

Căpitanul Ryan Feeney se așeză la capătul biroului Evei, 
molfăind migdale glazurate. Avea chipul îm bătrânii și 
ursuz, ca al unui baset, și o claie de păr roșcat, des și 
sârmos, presărat cu multe fire de păr argintii, subțiri și 
metalice. Avea o pată ruginie pe cămașa boţită - amintirea 
supei de fasole pe care o servise la prânz - și o mică 
crestătură în barbă, semnul unde se tăiase dimineaţă, în 
timp ce se băr bierea. 

Arăta inofensiv. 

Eve ar fi trecut prin orice ușă alături de el. De altfel, o și 
făcuse. 

El o antrenase și o învățase ce știa. Iar acum, în funcţia 
lui de căpitan al diviziei detectivilor electronici, îi era 
indispensabil. 

— Aș vrea să-ţi pot spune că flecușteţul ăla de clamă era 
unicat, spuse el și-n același timp își mai aruncă o alună în 
gură. Cu toate astea, se vinde într-o duzină de prăvălii din 
oraș. 

— Şi câte mai aveţi de cercetat? 

— Patruzeci și nouă dintre ele au fost vândute în 
ultimele șapte săptămâni, spuse el și se scărpină în barbă, 
poposind în dreptul crestăturii. Acul de păr face în jur de 
cinci sute. Patruzeci și opt dintre clienţi au plătit cu 
credite, și unul singur în numerar. 

— Ăla trebuie să fie el. 

— Mai mult ca sigur, spuse Feeney și își scoase 
carnețelul de notițe. Tranzacţia în numerar a fost făcută pe 
Strada Patruzeci și nouă, la „Aur și argint la Sal”. 

— O să fac cercetări, mulțumesc. 

— Pentru nimic. Mai e și altceva? McNab vrea și poate 
să facă treabă. 

— McNab? 

— l-a plăcut să lucreze alături de tine. E un băiat bun și 
isteţ, și îi poţi da să facă orice trebușoară mur dară. 

Eve chibzui o clipă asupra tânărului detectiv cu uni 
formă colorată, cu mintea ascuţită și gura bogată. 

— li tot dă târcoale lui Peabody. 

— Şi crezi că Peabody nu-i poate face față? 

Eve se încruntă, bătu darabana cu degetele și ridică din 
umeri, apoi adăugă: 

— Ba da, doar e fată mare, iar el mi-ar fi de folos. L- am 
contactat pe fostul soţ al victimei. S-a mutat în Atlanta. 
Alibiul său pentru perioada de care vorbim pare solid, însă 
nu ar strica să cercetăm mai îndeaproape. Să vedem dacă 
nu cumva și-a făcut vreo rezervare pentru vreun zbor spre 
New York, sau dacă nu a sunat-o cumva pe victimă. 

— McNab poate face asta și în somn. 

— Spune-i să stea treaz și să facă toate astea, spuse Eve 
și se întinse după un disc cu informaţiile din dosar, pe care 
i-l dădu. Aici sunt toate informaţiile pe care le am despre 
fostul soţ. Am să cercetez și numele perechilor potrivite pe 
care le-am primit de la „Confidenţial”. Am să i le trimit și 
pe acelea, după ce arunc o privire peste ele. 

— Nu înţeleg locurile de genul ăsta, spuse Feeney, 
scuturând din cap a dezaprobare. Pe vremea mea 
cunoșteai dame în stilul ăla clasic, de modă veche. Le 
agăţai într-un bar. 

Eve ridică din sprânceană. 

— Așa ţi-ai cunoscut nevasta? 

Feeney afișă deodată un zâmbet până la urechi și spuse: 

— A funcţionat, nu-i așa? Am să-i dau asta lui McNab, 
spuse el și se ridică de pe birou. Nu s-au terminat orele de 
program, Dallas? 

— Ba da, chiar acum. Cred că o să cercetez mai întâi 
numele alea și abia apoi am să plec spre casă. 

— Cum vrei. Eu unul o șterg de-aici. 

O porni către ușă, îndesându-și punga de migdale în 
buzunar, apoi adăugă: 

— Aa, și abia așteptăm petrecerea de Crăciun. Eve era 
deja concentrată asupra monitorului de la calculator, și 
abia dacă-i aruncă o privire în timp ce întrebă: 

— Ce petrecere? 

— Petrecerea ta. 

— Aa! exclamă Eve, căutând în zadar prin minte ceva 
despre vreo petrecere. Da, grozav! 

— Nu știi nimic despre asta, nu? 

— Ar trebui. 

Și zâmbi, că doar stătea de vorbă cu Feeney. Apoi 
continuă: 

— Dar e în alt colț de minte. Uite ce e, dacă o vezi pe 
Peabody prin biroul comuni, spune-i că... 

— În regulă. 

Petrecere, cugetă ea și oftă. Oriunde se întorcea, Roarke 
dădea câte o petrecere sau o ţâra după el pe la vreuna. Și 
înainte să mai apuce să gândească ceva, avea să o ia Mavis 
în primire și să o bată la cap să se coafeze, să-și aranjeze 
fața și corpul, sau să în cerce noul model de rochie creat 
de iubitul ei, Leonardo. 

Dacă tot trebuia să meargă la o nenorocită de petrecere, 
de ce nu putea merge așa cum era? 

Pentru că era nevasta lui Roarke, își reaminti ea. Și în 
această calitate era de așteptat din partea ei să-și 
îndeplinească atribuţiile sociale cu o înfățișare ceva mai 
frumoasă decât cea a unei polițiste care nu se gândește 
decât la crime, cât e ziua de lungă. 

Dar asta avea să fie... când avea să fie. lar astălaltă era 
acum. 

— Computer, listează numele perechilor potrivite găsite 
de „Confidenţial” pentru Hawley, Marianna. 

„Procesez... se auzi răspunsul computerului. Prima 
pereche potrivită din cele cinci... Dorian Marceli, celibatar, 
alb, sex masculin, vârsta treizeci și doi de ani.” 

In timp ce computerul lista datele statistice, Eve studie 
imaginea de pe monitor. Un chip plăcut la înfățișare - cu o 
privire timidă. Lui Dorian îi plăceau arta, teatrul și filmele 
vechi, și spunea despre el că e un romantic incurabil, care- 
și caută sufletul pereche. Pasiunile lui erau fotografia și 
snow-boardingul. 

Dorian nu avea nimic special, își spuse Eve în gând, dar 
o să vadă ei ce pusese la cale în noaptea în care fosese 
omorâtă Marianna. 

„A doua pereche potrivită din cele cinci, se porni 
computerul din nou... Charles Monroe, celibatar, alb, sex 
masculin...” 

— Uau, uau, ia stai puţin. Oprește! exclamă Eve râzând 
și scrută chipul de pe monitor. Ei bine, Charles, încântată 
să te întâlnesc tocmai aici. 

Își aminti cât de drăguţ era chipul care-i întorcea acum 
zâmbetul. Îl întâlnise pe Charles Monroe cu aproape un an 
în urmă, în timp ce investiga o altă crimă - cazul care-i 
adusese împreună pe ea și Roarke. Charles era un 
prostituat licențiat, fermecă tor și priceput. Şi ce 
Dumnezeului căuta un gigolo bine cotat, așa cum era 
Charles, într-o reţea de matrimoniale? se întrebă Eve. 

— Dai raite prin oraș, Charlie? Se pare că o să avem o 
nouă discuţie. Computer, treci la a treia pereche potrivită. 

„A treia pereche potrivită din cele cinci, Jeremy 
Vandoren, divorțat...” 

— Locotenent. 

— Computer, pauză. Da? întrebă Eve și își aruncă 
privirea spre Peabody, care se codea să intre. 

— Căpitanul Feeney zicea că ai terminat treaba cu mine 
pe ziua de azi. 

— Exact. Mai verific câteva nume înainte să plec și eu. 

— Și... ăăă... a mai zis că o să-l foloseşti pe McNab 
pentru o parte din investigaţiile pe computer. 

— Exact. 


Eve își înclină capul și se lăsă pe spate în scaun, în timp 
ce Peabody se căznea să-și menţină expresia feţei. 

— E vreo problemă? întrebă Eve. 

— Nu - adică... Dallas, nu ai cu adevărat nevoie de el. Și 
în plus, scoate peri albi la toată lumea. 

Eve zâmbi, bine dispusă. 

— Mie nu-mi scoate peri albi. Cred că va trebui să înveţi 
să-ți menţii culoarea părului, Peabody. Dar nu-i sfârșitul 
lumii, cea mai mare parte din munca pe care am să i-o dau 
de făcut o să o rezolve în Departamentul pentru 
Investigaţii Electronice. 

— Nu o să stea prea mult pe aici. 

— O să găsească el o cale, mormăi Peabody. Se dă așa 
mare. 

— Dar face treabă bună. Şi oricum... Eve își întrerupse 
un moment șirul vorbelor, căci comunicatorul ei scosese un 
sunet de avertizare. Fir-ar al naibii, ar fi trebuit să o șterg 
de aici din timp. 

Scoase comunicatorul și răspunse: 

— Dallas. 

— Locotenente! 

Chipul lat și aspru al comandantului Whitney umplu 
ecranul. 

— Da, domnule! 

— Avem un caz de crimă care pare a fi în legătură cu 
cazul Hawley. Poliţiștii se află chiar acum la fața locului. 
Vreau să preiei tu cazul. Prezintă-te imediat pe Strada de 
Vest, 112, 23B, apartament 5D. Contactează-mă la biroul 
meu de acasă de îndată ce ai o confirmare a status-ului. 

— Da, domnule. Am și pornit. 

Îi aruncă lui Peabody o privire fugară, în timp ce se 
ridică și-și luă haina din cuier. 

— Eşti iarăși la datorie, îi spuse ea. 

Polițistul care stătea de veghe la ușa Sarabethei avea o 
privire care-i spunea Evei că mai văzuse deja scene 
asemenea celei din spatele ușii, și că se aștepta să mai 
vadă încă și altele la fel. 

— Ofiţer Carmichael, începu Eve să vorbească, scrutând 
insigna cu numele. Despre ce-i vorba? 

— O femeie albă, de circa patruzeci de ani, moartă la 
locul faptei. Apartamentul e pe numele  Sarabeth 
Greenbalm. Nu sunt semne că ar fi intrat cu forţa, și nici 
urme de violenţă. În clădirea aceasta nu e nicio cameră de 
securitate, în afară de cea de la intrarea în imobil. Eu și 
partenerul meu patrulam străzile când dispecerul a trimis 
apelul, la orele 16:35. Un caz 1222, raportat de către un 
anonim, de la această adresă. Am răspuns la apel, și am 
ajuns la orele 16:42. Ușa de la intrarea în imobil, precum și 
cea de la intrarea în apartament nu mai erau securizate. 
Am intrat și am găsit cadavrul. Apoi am izolat zona și am 

alertat dispecerul cu privire la moartea curioasă de la 
această adresă. 

— Unde ţi-e partenerul, Carmichael? 

— Să trăiţi, încearcă să-l găsească pe administratorul 
imobilului. 

— Foarte bine. Ai grijă să nu mai intre nimeni pe palierul 
ăsta. Stai de gardă până la noi ordine. 

— Da, să trăiţi, răspunse Carmichael și aruncă o privire 
către Peabody, care trecu chiar atunci pe lângă ea, alături 
de Eve. 

Peabody era văzută de către ceilalți polițiști ca animalul 
de companie al locotenentului Dallas, și o tratau cu grade 
diferite de pizmă, indignare sau respect. 

Cum Peabody simţi câte puţin din toate trei venind din 
partea ofițerului Carmichael, smuci din umeri și o urmă pe 
Eve dincolo de ușă 

— Reportofonul e pornit, Peabody? 

— Da, să trăiţi! 

— Locotenent Dallas și ajutorul său, la locul crimei de pe 
Strada de Vest, 112, 23B, apartamentul Sarabethei 
Greenbalm. 

În timp ce vorbea, Eve își scoase un spray de izolare din 
trusa sa de teren și își pulveriză pe mâini și pe pantofi, 
apoi i-l dădu lui Peabody. 

— Victima, care urmează a fi identificată, este o femeie 
albă. 

Se apropie de cadavru. Zona dormitorului era doar un 
alcov care se făcea din camera mare, iar pa tul era îngust, 
în genul celor de campanie, și se putea ridica pentru a face 
mai mult spaţiu. Era acoperit cu cearșafuri albe, simple, și 
o cuvertură maro, uzată la margini. 

De data asta folosise o ghirlandă roșie, cu care îi 
înfășurase corpul ca un șarpe boa, de la gât până la glezne, 
așa că acum semăna cu o mumie decorată. Părul, de o 
nuanţă de violet pe care Eve își închipui ca Mavis ar fi 

apreciat-o foarte tare, îi fusese pieptănat cu grijă și coafat 
într-un coc în vârful capului. 

Buzele, care după moarte rămăseseră fără vlagă, 
fuseseră date cu un ruj violet-aprins, iar obrajii cu un roz 
pal. Pleoapele îi fuseseră fardate cu grijă, până la 
sprâncene, cu o umbră palidă de sclipici auriu. 

De ghirlandă, chiar în dreptul gâtului, era prins un 
cerculeţ verde și lucios. Iar în el stăteau două păsări, una 
aurie și cealaltă argintie, înghesuite una într-alta, cioc în 
Cioc. 

— Turturele, nu-i așa? 

Eve studie cu atenţie broșa. _ 

— Am căutat cântecul, continuă ea. În cea de-a doua zi, 
dragostea lui cea mare îi oferă două turturele. 

Eve apăsă ușor cu mâna peste obrazul ei fardat. 

— E moartă recent. Pun pariu că n-a trecut nicio oră de 
când a terminat treaba. 

Se dădu înapoi și-și scoase telefonul ca să-l contacteze 
pe Whitney și să ceară o „Echipă de investigaţie la locul 
crimei”. 

Ajunse acasă aproape de miezul nopţii. Umărul îi pulsa 
ușor, dar îl putea ignora. Ce o enerva cel mai tare era 
starea de sfârșeală. În ultima vreme apărea prea repede și 
prea puternică. 

Ştia prea bine care ar fi fost părerea cicălitorului-șef al 
departamentului despre asta. Recuperarea fusese prea 
scurtă. Mai avea dreptul la o permisie de zece zile, din 
pricina rănii. Se întorsese prea repede la datorie. 

Apoi încetă să se mai gândească la asta, pentru că se 
amăra prea tare. 

Uitase să mănânce, așa că primele ghiorăituri de foame 
apărură de cum păși în intimitatea căminului său. Am 
nevoie doar de o acadea, gândi ea și-și frecă faţa cu 
mâinile, apoi se întoarse către scanerul de lângă ușă. 

— Unde-i Roarke? 

„Roarke este în biroul său de acasă”, veni răspunsul. 

Normal că acolo e, își dădu ea seama, și începu să urce 
scările. Omul ăsta nu părea să aibă nevoie de somn, ca 
orice altă ființă normală. Își imagina că arăta la fel de 
proaspăt cum îl lăsase de dimineaţă. 

Lăsase ușa deschisă, așa că fu de ajuns să arunce o 
privire scurtă în birou, pentru ca ipoteza ei să fie 
confirmată. Stătea în fața consolei mari și lucioase și scana 
de zor monitoarele, dădea în același timp ordine prin video 
telefonul său, iar în spatele lui zumzăia faxul cu laser. 

Și era senzual ca un păcat. 

Eve calculă că, dacă ar face rost de acadeaua aia pe care 
o avea în minte, ar putea câștiga destulă energie cât să 
sară pe el. 

— Tu nu termini niciodată? spuse ea pe un ton de 
comandă, în timp ce păși în încăpere. 

El îi întoarse privirea, îi zâmbi, apoi se întoarse iarăși 
către video telefon. 

— În regulă, John, ai grijă să se producă schimbările de 
care am vorbit. O să le parcurgem pe îndelete mâine. 

Întrerupse transmisia. 

— Nu trebuia să te oprești, începu ea. Voiam doar să te 
anunţ că am sosit acasă. 

— M-am distrat niţel, cât te-am așteptat. 

Își lăsă capul într-o parte și îi studie chipul cu atenţie. 

— Ai uitat să mănânci, așa-i? 

— Speram să găsesc o acadea. Ai vreuna? 

Se ridică în picioare și traversă podeaua lustruită până 
la robotul multifunctional. Câteva momente mai târziu 
ridică un bol cu pereţi groși și verzi, plin cu supă aburindă. 

— Asta nu e o acadea. 

— O să hrănim copilul după ce avem grijă de femeie. 

Așeză bolul cu supă pe masă și își turnă un pahar de 
coniac. 

Eve se duse lângă masă și adulmecă supa. Aproape că-i 
curseră balele. 

— Tu ai mâncat? îl întrebă ea cu gura plină, și aproape 
că gemu de plăcere în timp ce el așeză pe masă o farfurie 
cu pâine fierbinte. Trebuie să te oprești și să nu mai ai 
atâta grijă de mine. 

— E una din micile mele plăceri. 

Se așeză lângă ea, sorbi din coniac și privi cum 
mâncarea caldă îi readucea Evei culoarea în obraji. 

— Şi da, am mâncat, dar nu aș refuza o bucăţică de 
pâine. 

— Înî. 

Amabilă, Eve rupse o bucată mare în două și îi dădu 
jumătate. Era destul de plăcut, constată ea. 

Să stea amândoi și să împartă supă și pâine după o zi 
lungă de muncă. 

Ca doi oameni normali, cum ar veni. 

— Deci... Roarke Industries a crescut cu cât, opt 
procente ieri? 

Roarke ridică o sprânceană. 

— Opt și trei sferturi. Aţi devenit brusc interesată de 
piaţa bursei, doamnă locotenent? 

— Sau poate sunt doar cu ochii pe tine. Dacă acţiunile 
tale o iau în jos, aș putea fi nevoită să te părăsesc. 

— Am să ridic această problemă la următoarea ședință 
cu acționarii. Vrei niște vin? 

— Poate. Il aduc eu. 

— Stai jos și mănâncă. Nu am terminat încă cu grija 
pentru tine. 

Se ridică și aduse o sticlă deja desfăcută și pusă la răcit 
în dulapul în care se afla cutia frigorifică. 

În timp ce el turna, Eve râcâia ultimele înghiţituri de 
supă din bol, abia rezistând tentaţiei de a-l linge până se 
făcea lună. Simţea că s-a încălzit și se liniștea. Ca acasă 

— Roarke, dăm o petrecere? 

— Cred că da. Când? 

— Nu știu când. 

În timp ce-și ridică privirea către el, între sprâncene îi 
apăru o cută. 

— Te-aș mai întreba dacă aș ști când e? adăugă ea. 
Feeney a spus ceva despre petrecerea noastră de Crăciun. 
— Pe douăzeci și trei decembrie. Da, dăm o petrecere. 

— De ce? 

— Draga mea Eve, începu Roarke și se aplecă să o 
sărute pe frunte, înainte de a se așeza la loc pe scaun. 
Pentru că vin sărbătorile. 


— Și cum se face că nu mi-ai spus și mie? 

— Cred că ţi-am spus. 

— Nu-mi aduc aminte. 

— Ai cumva carnețelul de notițe la îndemână? 

Bombănind în continuare, Eve își scoase carneţelul din 
buzunar și introduse data. Şi acolo, limpede precum 
cristalul, era afișată informaţia, urmată de inițialele ei, 
semn că o introdusese chiar ea. 

— Ah. 

— Mâine aduc brazii. 

— Brazii? 

— Da. O să avem unul mai sobru în salon și alți câţiva în 
sala de recepții de sus. Dar m-am gândit să avem unul mai 
mic și mai intim la noi în dormitor. Şi pe ăla îl putem 
împodobi chiar noi. 

Ochii Evei se făcură mari. 

— Vrei să împodobim un brad? 

— Da, vreau. 

— Habar nu am cum se face asta. Nu am mai împodobit 
niciun brad de Crăciun până acum. 

— Nici eu, sau cel puţin nu am mai împodobit unul de 
ani de zile. O să fie primul nostru brad. 

Căldura care îi traversă corpul nu mai avea nimic de-a 
face cu mâncarea caldă sau cu vinul de colecţie. Buzele i 
se lăsară în jos. 

— Probabil c-o să-l facem harcea-parcea. Roarke îi luă 
mâna pe care ea o întinsese către el. 

— Fără îndoială. Te simţi mai bine? 

— Da, mult mai bine. 

— Vrei să-mi povestești cum a fost în seara asta? 

Degetele ei se strânseră peste ale lui. 

— Da, vreau. 

Îi dădu drumul la mână și se ridică în picioare, deoarece 
gândea mai clar dacă se mișca în același timp. 

— A mai comis o crimă, începu ea. Același fel de a 
acţiona. L-au surprins camerele de supraveghere de afară. 
Costumul de Moș Crăciun, cutia mare, argintie, cu fundă 
bogată, l-a lăsat un ac de păr cu două păsări într-un inel. 

— Turturele. 

— Exact - sau pe acolo, în orice caz. Habar nu am cum 
arată o nenorocită de turturea. Niciun semn de forță la 
intrare, nicio urmă de violenţă. Îmi imaginez că din 
raportul toxicologic o să reiasă că a fost tranchilizată. A 
fost legată, probabil că i-a pus și căuș, pentru că 
apartamentul nu era izolat fonic. Avea niște fibre pe limbă 
și pe buze, dar nu a lăsat în urmă obiectul pe care l-a 
folosit pe post de căuș. 

— Abuzată sexual? 

— Da, la fel ca și prima. Și pe sânul drept era un tatuaj 
temporar, proaspăt făcut. Dragostea mea adevărată. Şi a 
înfășurat-o într-o ghirlandă roșie, i-a fardat faţa, i-a coafat 
părul. Baia era cea mai curată încăpere din tot 
apartamentul. Presupun că a dereticat-o chiar el după ce a 
terminat să se curețe. 

Murise numai de o oră când am ajuns eu Telefonul 
anonim a fost dat de la un aparat cu fise, la un bloc 
distanţă de cel în care locuia ea. 

Roarke vedea cum i se întorcea toată frustrarea. Se 
ridică și luă amândouă paharele. 

— Cine era femeia? 

— O stripteusă care lucra la „Punctul dulce” - un club 
select din Vest. 

— Da, știu unde este, spuse Roarke și îi întinse paharul 
cu vin când ea se întoarse către el cu ochii micșoraţi. Şi da, 
întâmplarea face să fie în proprietatea mea. 

— Urăsc cu adevărat situaţiile în care se dovedește a fi 
așa. 

Cum Roarke nu făcu altceva decât să zâmbească larg, 
Eve scoase un oftat. 

— În orice caz, continuă ea, a lucrat în tura de 
dupăamiază și a terminat chiar înainte să se facă ora cinci. 
Din cercetări rezultă că s-a dus direct acasă - s-a uitat 
peste AutoBucătar pe la șase, chiar în momentul în care 
camerele de supraveghere de afară l-au înregistrat pe 
nemernicul care intra în clădire. 

Eve rămase cu privirea ţintă în paharul cu vin: 

— Cred că nici nu a apucat să-și servească cina. 

— Se mișcă repede. 

— Şi se distrează de minune. Mi se pare că vrea săși 
termine norma până de Anul Nou. Trebuie să mă uit peste 
legăturile ei cu exteriorul, peste câștiguri și peste 
însemnările personale. Trebuie să fac cercetări cu privire 
la acul de păr. Cu costumul de Moș sau cu ghirlanda nu 
ajung nicăieri. Ce naiba de legătură poate fi între o 
secretară administrativă dulce foc și o stripteusă? 

— Cunosc tonul ăsta, spuse el și se întoarse cu spa tele, 
pornind către consola de lucru Hai să vedem ce putem 
face. 

— Nu am spus că trebuie să te apuci tu să cauţi 
informaţii. 

Roarke îi aruncă o privire rapidă. 

— Era de la sine înţeles. Cum ziceai că o chema? 

— Nu era deloc de la sine înţeles. Sarabeth - într-un 
singur cuvânt și fără „h” - Greenbalm. 

Traversă încăperea și se opri lângă el, în spatele 
consolei. 

— Îmi spuneam doar gândurile cu voce tare, mai spuse 
ea. Adresa e Strada de Vest, 112, 23B. 

— Am găsit. Ce vrei mai întâi? 

— Legăturile cu exteriorul le pot cerceta eu dimineaţă. 
Mergi fie la „finanţe”, fie la „date personale”. 

— ”Finanţele” ţi-ar lua mai mult, hai să începem cu ele. 

— Dar să nu te dai mare, îl avertiză Eve, și pufni în râs 
când el își strecură mâna în jurul taliei și o trase mai 
aproape. 

— Sigur că nu am de gând să mă dau mare. Subiectul: 
Sarabeth Greenbalm, începu el, apoi își înfundă nasul în 
gâtul Evei. Domiciliată în Strada de Vest, 112. 

Mâna îi alunecă și îi cuprinse un sân. 

— Toate înregistrările financiare, începând cu ultimele 
tranzacţii, comandă el. 

„În curs de procesare...” 

— Şi acum, spuse el șoptit în timp ce o întoarse pe Eve 
până când trupurile lor se lipiră unul de altul. Ar trebui să 
am destul timp să... 

Gura lui alunecă repede în jos și apăsă cu putere peste a 
ei, dându-i capul pe spate, către tavanul elegant. 

„Informaţiile sunt complete.” 

— Ei bine. 

Îi mușcă ușor buza de sus. 

— Se pare că nu am destul timp. Informaţiile 
dumneavoastră, doamnă locotenent. 

Eve își drese glasul și dădu drumul aerului din piept. 

— Te pricepi, spuse ea și mai respiră o dată. Vreau să 
spun că te pricepi foarte bine. 

— Știu. 

Și pentru că Eve nu-și recăpătase încă pe deplin 
echilibrul, se așeză și o trase până se rostogoli în braţele 
lui. 

— Hei, încerc să lucrez. 

— Şi eu la fel, răspunse el în timp ce o întoarse cu faţa 
înainte și începu să o muște ușor de ceafă. Eu lucrez aici, 
iar tu vezi-ţi de lucrul tău acolo. 

— Nu pot lucra în timp ce tu... 

Eve își arcui umerii, își înăbuși un chicot și încercă să se 
concentreze asupra informaţiilor de pe monitor. 

— Cele mai mari cheltuieli le are cu chiria, și apoi cu 
hainele. Cele mai multe sunt costume marcate, fără taxă... 
încetează! exclamă ea și îl plesni peste degetele 
îndemânatice care-i descheiaseră deja bluza până în 
dreptul buricului. 

— Nu ai nevoie de cămașă ca să citești niște informaţii, 
spuse el pe un ton împăciuitor și începu să-i dea cămașa 
jos de pe umeri. 

— Uite ce e, amice, încă mai am arma lângă corp, așa 
că... Sări în picioare, făcându-l pe Roarke să scape un 
blestem printre dinţi. 

— La dracu”, la dracu’! Uite! Nenorocitul. Uite legătura! 

Resemnat, renunţă la orice gând de a o mai seduce și își 
îndreptă atenţia către monitor. 

— Unde? 

— Acolo. Trei mii către „Confidenţial”, prin tranzacţie 
electronică, acum șase săptămâni. 

I se aprinseră ochii, de data asta din pricina puterii și nu 
a pasiunii, în timp ce se întoarse și îl privi drept în ochi: 

— Şi ea, și Hawely au folosit același serviciu 
matrimonial. Asta nu mai e o coincidenţă. Asta e o le gă - 
tură. Am nevoie de perechile ei potrivite, murmură ea, apoi 
dădu  dezaprobator din cap când întâlni privirea 
întrebătoare a lui Roarke. Nu, mai bine o facem corect. Ca 
la carte. Mâine merg peste ei și îi prind. 

— Nu mi-ar lua mult timp să accesez datele. 

— N-ar fi legal. 

Se căzni să-și păstreze privirea imperturbabilă când 
văzu zâmbetul până la urechi cu care o privea. 

— Şi nici nu e treaba ta, continuă ea. Apreciez însă ce-ai 
făcut. 

— Cât de mult? 

Eve se dădu înapoi, se strecură între picioarele lui și se 
uită în jos, către el. 

— Destul de mult cât să te las să ai grijă de mine până la 
capăt. 

Se așeză și îl încălecă. 

— Asta după ce am eu grijă de tine. 

— Ce-ar fi să... începu el și-și încleștă degetele în părul 
ei, trăgând-o aproape, până când gura îi ajunse lângă a 
lui... să avem grijă unul de celălalt? 

— Ne-am înţeles. 

Eve își organiza informaţiile, instalată comod în biroul ei 
de acasă, în timp ce soarele anemic, de iarnă, se strecura 
prin peretele de sticlă din spatele ei. Intenţiona să termine 
de completat un raport pentru comandantul ei înainte de 
amiază, dar mai avea și alte informaţii pe care trebuia să le 
adune mai întâi. 

Computer, începem procedura. Detaliază informaţiile 
despre serviciul matrimonial cunoscut sub numele de 
„Confidenţial”, situat pe Bulevardul Cinci, din New York. 

„Se procesează informaţiile... «Confidential», înfiinţat în 
anul 2052, în locaţia de pe Bulevardul Cinci, și administrat 
de Rudy și Piper Hoffman.” 

— Oprește-te. Confirmă. Afacerea în cauză se află în 
posesia lui Rudy și Piper Hoffman? 

„Afirmativ. Rudy și Piper Hoffman, fraţi gemeni, în 
vârstă de douăzeci și opt de ani. Domiciliaţi pe Bulevardul 
Cinci, la numărul 500. Continuăm cercetările despre 
«Confidenţial»?” 

— Nu, cercetează și relatează toate informaţiile despre 
proprietari. 

„Căutare...” 

In timp ce calculatorul jongla cu cipurile sale, Eve se 
ridică să-și ia o cană de cafea. Fraţi gemeni, își spuse ea în 
gând, în timp ce Robotul multifuncțional îi îndeplinea 
dorinţa. 

Frate și soră. Ea îi catalogase drept iubiţi. lar acum, 
reflectând la momentele acelea, amintindu-și de felul în 
care se atingeau, în care se mișcau, cum schimbau priviri 

de la unul la altul, se întreba dacă nu cumva se înșelau 
amândoi, și ea, și computerul ei. 

Era un gând care nu-i dădea pace. 

Prinse cu coada ochiului o mișcare în dreptul ușii de 
lângă ea, cu numai o clipă înainte ca Roarke să pășească 
înăuntru, în toată splendoarea lui. 

— Bună dimineaţa. Te-ai trezit destul de devreme azi. 

— Vreau să completez cât se poate de repede raportul 
preliminar pentru Whitney. 

Își luă cana de cafea de la AutoBucătar și își scutură 
părul spre ceafă. 

— Vrei și tu o cană? îl întrebă ea pe Roarke. 

— Da, vreau, răspunse el și o luă pe a ei, întorcându-i 
încruntătura cu un zâmbet. O să am ședințe mai toată ziua. 

— De parcă ar fi vreo noutate, bombăni ea și programă 
aparatul să prepare o nouă cană de cafea. 

— Dar mă poti suna, dacă ai nevoie de mine. 

Eve scoase un mormăit, apoi își aruncă privirea asupra 
computerului care o anunţa că terminase căutările. 

— Bun. În regulă. Trebuie să... 

Eve chirăi, surprinsă, în momentul în care el o apucă de 
cămașă și o smuci către el. 

— Hei, ce... Oprește informaţiile, ţipă ea și îl îmbrânci pe 
soțul ei cu umărul 

Îmi place felul în care miroși dimineaţa. 

Se aplecă și îi adulmecă părul în timp ce vorbea. 

— Miros a săpun. 

— Știu. 

— Abţine-te, spuse ea, dar, la naiba, îi agitase deja tot 
sângele care începuse să fiarbă în ea. Am treabă de făcut, 
bombăni ea, chiar în timp ce-și strângea braţele în jurul 
lui. 

— Şi eu la fel. Mi-e dor de tine, Eve. 

Roarke își așeză cana alături, ca să o poată lua pe ea în 
braţe, doar ca să o ia în braţe. 

— Cred că am fost amândoi foarte ocupați în ulti mele 
săptămâni. 

li era așa de bine să se sprijine de el și să se lase în voia 
lui. 

— Acum nu mai pot da înapoi de la cazul ăsta. 

— Nici nu mă aşteptam. 

Roarke își frecă obrazul de al ei, din plăcere, apoi 
continuă: 

— Nici nu aș vrea să faci așa ceva. 

Insă amintirea ultimului ei caz, și ce păţise ea atunci, îi 
împovăra mintea și sufletul. 

— Mă mulţumesc să mai ciupesc câte un moment, ici și 
colo, adăugă el. 

Bărbatul se dădu ușurel înapoi și îi sărută buzele, apoi 
continuă: 

— Întotdeauna m-am priceput să fur... orice. 

— Nu mai trebuie să-mi aduci aminte. 

Și îi încadră chipul în palmele ei, zâmbind. Peabody îi 
privea din pragul ușii. Era prea târziu să dea înapoi, și 
prea devreme ca să intre. Deși nu făceau altceva decât să 
stea în picioare, el cu mâinile pe umerii Evei, iar ea cu ale 
ei pe obrajii lui, Peabody avu impresia unui moment intim 
și emoţionant, care îi îmbujoră obrajii și îi făcu sufletul să 
ofteze, plin de invidie. 

Din lipsă de inspiraţie, făcu singurul lucru care-i trecu 
prin cap și apelă la tușitul fals și un pic rușinat al 
intrusului. 

Roarke își lăsă mâinile în jos, peste braţele Evei, și 
zâmbi către ușă. 

— Bună dimineaţa, Peabody. Cafea? 

— Aă, da. Mulţumesc. Îîi... e destul de frig afară. 

— Chiar așa? întrebă Roarke în timp ce Eve se duse 
înapoi la birou. 

— Da, cică nu o să coboare sub temperatura de în ghet. 
Poate avem parte de ceva fulgi mai pe după-a miază. 

— Da’ tu unde lucrezi, la Serviciul naţional de 
meteorologie? o întrebă Eve și se uită cu atenţie la ajutorul 
său. 

Faţa îi era roșie toată, ochii i se umeziseră, iar mâinile ei 
trăgeau cu frenezie de nasturii de alamă. 

— Ce-ai păţit? o întrebă ea. 

— Nimic. Mulţumesc, mai spuse Peabody când Roarke îi 
aduse cana cu cafea. 

— Cu plăcere. Vă las să vă vedeţi de treabă. 

Când trecu pragul ușii alăturate și o închise în urma lui, 
Peabody scoase un oftat de ușurare. 

— Eu nu înţeleg cum de mai știi cum te cheamă, când se 
uită la tine în felul ăsta. 

— Mi-l reamintește el dacă îl uit. 

Cu toate că simţise ironia din tonul vocii Evei, Peabody 
se dădu mai aproape de ea și o întrebă: 

— Cum e? 

— Ce să fie? întrebă Eve la rândul ei, apoi își ridică 
privirea spre ajutorul său, însă intensitatea din privirea ei 
o făcu să ridice din umeri, încurcată. Peabody, avem de 
lucru. 

— Dar nu despre asta e vorba? o întrerupse Peabody. Nu 
asta căutau cele două femei, ceva așa cum ai tu? 

Eve rămase cu gura căscată, apoi o închise la loc. 
Aruncă o privire înspre ușile de legătură, și văzu că Roarke 
le închisese, dar nu acţionase încuietorile din nicio parte. 

— E mai mult decât poţi crede că este, se auzi ea 
spunând. Schimbă totul și repară tot ce contează. Poate că 
nu ai să mai fii niciodată la fel, însă o parte din tine se va 
teme mereu de cum ar fi dacă... dar va fi mereu lângă tine. 
Tot ce trebuie să faci e să întinzi mâna, iar el va fi lângă 
tine. 

Luată prin surprindere de ea însăși, își înfundă mâinile 
în buzunare. 

— Poţi găsi așa ceva, introducând informaţii în sistemul 
computerului și lăsându-l pe el să facă teste de 

personalitate și stiluri de viaţă ca să-ţi găsească partida? 
Nu știu. Dar avem două femei, amândouă moarte, care au 
crezut că merită să încerce, la-ţi un scaun, Peabody, și hai 
să vedem despre ce e vorba. 

— Da, să trăiţi! 

— O să căutăm tot ce putem despre Jeremy Van doren. 
Lăsând instinctele la o parte, trebuie să confirmăm sau să-l 
eliminăm de pe lista suspecţilor. O să mai facem o vizită la 
„Confidenţial” de îndată ce o să avem toate informaţiile 
despre toate cele cinci perechi potrivite de pe lista lui 
Hawley. 

— Detectiv McNab, mă prezint la datorie. 

Eve își ridică privirea și îl văzu pe lan McNab care 
intrase mândru în cameră. 

Avea un zâmbet larg și satisfăcut pe chipul său drăguţ, și 
era îmbrăcat cu un maieu lung până la genunchi, de un 
Troșu-purpuriu care-ţi lua ochii, peste costumul dintr-o 
bucată, verde, ca de Crăciun, iar o panglică în dungi de 
ambele culori îi lega la spate părul său lung, auriu și 
scânteietor. 

Când o simţi pe Peabody, care se îmbăţoșă ca un catarg 
de steag lângă ea, Eve aproape că scoase un oftat. 

— Cum îți mai merge, McNab? 

— Îmi merge bine, doamnă locotenent. Hai, salut, 
Peabody, spuse el clipind șmecherește, și-și sprijini un șold 
de birou. Căpitanul Feeney mi-a spus că vaș putea fi de 
folos în cazul ăsta cu Moș Crăciun. Sunt aici să vă servesc. 
Aveţi ceva de mâncare? 

— Vezi și tu ce e prin Robotul multifuncțional. 

— Super. Munca alături de dumneata, Dallas, are mega 
beneficii. 

Ridică sugestiv din sprâncene în direcţia lui Peabody, 
apoi se duse să scormonească după ceva pentru micul 
dejun. 

— Dacă tot aveai de gând să-l foloseşti pe nărodul ăsta, 
mormăi Peabody în barbă, măcar de ce nu l-ai pus să 

lucreze direct de la Departamentul pentru Investigaţii 
Electronice? 

— Pentru că tineam morțiș să te scot pe tine din sărite, 
Peabody. E țelul meu principal în viaţă. De vre me ce tot 
ești aici, McNab, continuă Eve, poţi prelua tu cercetările. 
Eu și Peabody o să facem niţică muncă de teren. 

— Lăsaţi-le pe toate în grija mea, spuse el, și-și umplu 
gura cu o plăcintă cu coacăze. Le dau eu de cap. 

— După ce te îmbuibi bine, spuse Eve pe un ton cald, 
ocupă-te de numele din dosarul Hawley - toate informaţiile. 

— De fostul m-am ocupat azi-noapte, spuse el cu gura 
plină. Deocamdată nu găsesc nicio scăpare în alibiul său. 

— În regulă. 

Aprecie tare mult rezultatele obţinute de el într-un timp 
atât de scurt, însă decise să nu-i facă niciun compliment, 
ca să nu o vadă apoi pe Peabody îmbufnată, toată ziua. 

— Am să-ţi trimit o listă nouă din teren - verifică numele 
acelea, apoi confruntă cele două liste. Uităte cu mare 
atenţie la gemenii Hoffman, Rudy și Piper, și vreau să știu 
orice detaliu semnificativ. Și mai verifică și asta. 

Se întoarse în fața computerului, comandă dosarul cu 
probe, și scoase la iveală o hologramă a celei de-a doua 
broșe. 

— Vreau să știu fabricantul, câte au fost făcute în total, 
unde au fost vândute, câte au fost vândute, și cui. Și apoi 
confruntă rezultatele cu cele ale primului ac de păr, 
descoperit pe cadavrul lui Hawley. Tii minte toate astea, 
McNab? 

— Da, să trăiţi! 

McNab răspunse în timp ce înghiţi grăbit și își duse 
două degete în dreptul tâmplei, apoi adăugă: 

— Fiecare cuvinţel. 

— Descoperă un nume care să se regăsească pe ambele 
liste cu perechi potrivite și cu broșa aia ieftină, și în 
schimb eu o să am grijă să ai toată viaţa la dispoziţie, 
dimineaţa, plăcinte proaspete cu coacăze. 

— E un stimulent grozav! răspunse McNab și le făcu 
semn fluturându-și degetele. Las’ pe mine! 

— Hai să mergem, Peabody, spuse Eve, apoi se ridică și- 
și luă geanta. Să nu-l deranjezi pe Roarke, McNab, îl 
avertiză ea și se îndreptă către ușă. 

— Arăţi bine, corp-femeiesc, spuse McNab tocmai în 
momentul în care Peabody dădu să iasă pe ușă. În schimb, 
ea mârâi, scuipă ca o pisică, bătu din picioare, și îl lăsă 
singur și mulțumit. 

— Să știi că-i plin Departamentul pentru investigaţii 
electronice de detectivi eleganţi, spuse Peabody în timp ce 
coborau scările în grabă. Cum de noi ne-am pricopsit cu 
singurul dobitoc din întreaga divizie? 

— Probabil că așa suntem noi, mai norocoase, răspunse 
Eve, și-și luă jacheta de pe stâlpul din capul scării și și-o 
aruncă pe umeri în timp ce ieșiră afară. Dumnezeule, e al 
dracului de frig afară, adăugă ea. 

— E cazul să-ţi iei o haină mai groasă, locotenent. 

— Sunt obișnuită cu asta, răspunse ea, dar intră grăbită 
în mașină. Căldură, pentru numele lui Dumnezeu - dădu ea 
comanda - șaptezeci și cinci de grade. 

— Ador mașina asta, spuse Peabody și se așeză 
confortabil în scaun. Totul în ea funcţionează. 

— Da, dar nu are personalitate. 

Cu toate astea, Eve privi cu plăcere în jos spre video 
telefonul său care lumina, semn că primea un apel. 

— la fii atentă la faza asta, îi spuse ea lui Peabody. 
Afișează apelantul pe ecran, dădu ea comanda în timp ce 
mașina trecea de portile casei. 

— Dallas? Dallas? Fir-ar să fie! 

Pe ecran apăru chipul frumos, dar enervat la culme, al 
celei mai bune reporterițe de știri, Nadine Furst. 

— Am ajuns la tine acasă, dar tocmai plecasei, continuă 
ea. Summerset mi-a spus că ești ieșită pe undeva. 
Răspunde la afurisitul ăsta de video telefon, nu vrei? 

— Nu prea cred. 

— La naiba, mașinile alea de poliţie pentru oraș, pe care 
le conduceţi voi, nu sunt niciodată bune de nimic. 

Peabody și Eve se uitară una la alta cu bucurie și cu 
niște zâmbete largi întipărite pe chipuri, în timp ce Nadine 
continua să bombăne: 

— Presupun că a dat de vreo pistă nouă. 

— Sigur că am dat de o pistă, confirmă Eve. Şi acum 
vrea să dea de mine pentru că are nevoie de informaţii 
pentru jurnalul de dimineaţă, și apoi o să mă hăituiască 
până când o să fiu de acord să dau o declaraţie în 
exclusivitate și pentru jurnalul de dupăamiază. 

— Dallas, am nevoie de mai multe informaţii despre 
femeile astea două care au fost omorâte. E vreo legătură 
între cele două cazuri? Haide, Dallas, fii o prietenă 
drăguță! îmi trebuie ceva să bag în jurnalul de dimineaţă. 

— Şi-am zis eu că așa face, spuse Eve pe un ton plin de 
mulțumire, în timp ce-și făcea loc prin trafic. 

— Să-mi dai un semn, bine? Poate stabilim să dai o 
declaraţie în exclusivitate. Să știi că sunt contra 
cronometru. 

— Sufletul meu suferă pentru tine, spuse Eve și căscă, în 
timp ce Nadine întrerupse legătura. 

— Îmi place de ea, comentă Peabody. 

— Şi mie la fel. E corectă, relatează lucrurile în tocmai, 
și e tare bună în meseria ei. Dar asta nu înseamnă că o să 
mă opresc din ce am de făcut, ca să-i cresc ei audiența. 
Dacă am să o evit câteva zile, o să facă săpături pe cont 
propriu. Hai să vedem ce are ea să ne spună nouă de data 
asta. 

— Eşti foarte vicleană, doamnă locotenent. Asta îmi 
place mie la dumneata. Dar în ce-l privește pe 

McNab... 

— Obișnuiește-te cu ideea, Peabody, îi sugeră Eve și 
acceleră până la o fantă pentru parcare la nivelul doi, 
lângă bordura de pe Bulevardul Cinci. 

După ce intră înăuntru, merse direct la unul dintre 
lifturi, păși înăuntru, își înfipse degetele mari în buzunare 
și așteptă cuminte să urce până la nivelul la care se aflau 
birourile serviciului „Confidenţial”. 

La recepţie servea un tânăr zeu cu umerii cât munţii, cu 
pielea de culoarea ciocolatei elveţiene, și cu ochii ca niște 
monede antice din aur. 

— Nu mai fremăta atâta, șopti Eve printre dinţi, iar 
Peabody scoase un mormăit pe post de răspuns. 

— Spune-le lui Rudy și lui Piper că au sosit locotenentul 
Dallas, împreună cu ajutorul său. 

— Doamnă locotenent, spuse tânărul, cu un zâmbet 
visător și domol, îmi pare cât se poate de rău, însă Rudy și 
Piper dau consultaţii unui client. 

— Spune-le că am sosit, repetă Eve. Şi că au mai pierdut 
un client. 

— Sigur că da. 

Tânărul le făcu semn cu mâna înspre zona de așteptare 
din stânga sa, apoi continuă: 

— Faceti-vă comode. Nu ezitati să comandati ceva i » 1 

răcoritor de băut, cât așteptați. 

— Să nu mă faci să aștept prea mult. 

Nu a fost cazul. Și Piper, și Rudy intrară în zona de 
așteptare în mai puţin de cinci minute, mai precis înainte 
ca Peabody să se înmoaie de tot și să comande ceva pe 
nume „spumă-cremă de zmeură”. 

Erau iarăși îmbrăcaţi în alb, dar de data asta purtau 
amândoi trenduri până la glezne, iar Piper îl înveselise pe 
al ei, purtându-l cu o eșarfă albastră din mătase. 

Amândoi purtau câte un singur cercel rotund în urechea 
dreaptă - fiecare perechea celuilalt. 

Evei i se făcu pielea ca de găină. 

— Doamnă locotenent. 

Vorbise Rudy, cu o mână pe umărul Evei. 

— Suntem un pic grăbiţi în dimineaţa asta. Avem un 
program foarte încărcat. 

— De aici înainte o să fie și mai încărcat. Doriţi să 
discutăm aici, sau între patru ochi? 

Ochii exotici ai lui Rudy fură străbătuţi de o urmă 
aproape imperceptibilă de iritare, însă făcu un semn 
grațios cu mâna în direcţia holului care ducea către 
birourile lor. 

— Sarabeth Greenbalm, începu Eve de îndată ce ușa se 
închise în urma lor. A fost găsită moartă, ieri. Era una 
dintre clientele dumneavoastră. 

— O, Doamne! O, Doamne, Dumnezeule! exclamă Piper 
în timp ce se prăbuși într-un fotoliu mare și alb și-și 
acoperi faţa cu mâinile. 

— Liniștește-te, îi spuse Rudy, trecându-și mâna peste 
părul lui Piper și alintându-i ceafa. Sunteţi sigură că este 
vorba de o clientă de-a noastră? întrebă el. 

— Da. Vreau numele perechilor potrivite pe care le-aţi 
găsit în cazul ei. Care dintre voi a lucrat cu ea? 

— Probabil că eu am fost, răspunse Piper, și-și lăsă 
mâinile să-i cadă în poală. 

Ochii ei verzi și adânci sclipiră din pricina lacrimilor ce 
amenințau să cadă, iar gura aurie și palidă îi tremura 
toată. 

— Eu lucrez cu femeile care depun cereri la noi, 
continuă ea, iar Rudy cu bărbaţii, dacă nu ni se cere 
explicit altceva. În general, am descoperit că oamenii se 
simt mai în largul lor când împărtășesc problemele 
romantice sau nevoile sexuale cu membrii de același sex. 

— În regulă. 

Eve o privi în continuare pe Piper drept în ochi și 
încercă să se prefacă că nu remarcă mâna ei care se 
strecură în sus, încet, până când fu cu totul acoperită de 
cea a lui Rudy. _ 

— Îmi amintesc de ea. Sarabeth. Îmi amintesc de ea, 
pentru că nu a fost mulțumită de primele două perechi 
potrivite. Își voia toţi banii înapoi. 

— Şi i-aţi dat? 

— Avem o politică bine pusă la punct, care stipulează că 
banii nu mai pot fi primiţi înapoi, odată ce clientul începe 
să se întâlnească cu partida sa. 

Rudy strânse mâna surorii sale, pentru a o încuraja, apoi 
se îndreptă către consolă. 

— Înţeleg. Niciunul dintre voi nu a suflat vreun cuvinţel 
despre faptul că sunteţi proprietarii companiei. 

— Nu aţi întrebat, răspunse Rudy simplu, și co mandă 
informaţiile pe care le ceruse Eve. 

— Cine ar mai putea avea acces la aceste informaţii, în 
afară de voi doi? 

— Avem treizeci și șase de consultanţi, începu Rudy. 
După scanarea iniţială a datelor, de care ne ocupăm eu și 
Piper personal, celor care doresc să depună o cerere le 
este desemnat consultantul cel mai nimerit, în funcţie de 
dorinţele lor. Avem toate informaţiile despre consultanţii 
noștri, care sunt pe deasupra calificaţi și licenţiaţi în acest 
Scop. 

— Vreau numele lor, cu toate informaţiile. 

Ochii lui Rudy îngheţară și încetară să mai exprime vreo 
emoție. 

— Nu pot fi de acord cu așa ceva. O asemenea invadare 
a  intimităţii personalului nostru e de-a dreptul 
revoltătoare. 

Eve își înclină capul. 

— Peabody, fă cerere pentru un mandat de blocare și 
cercetare a tuturor dosarelor, listelor de personal și clienţi 
de la „Confidenţial”. Adaugă rapoartele despre Hawley și 
Greenbalm și cere ca mandatul să-mi fie trimis direct, prin 
comunicator. Și grăbeștete! 

— Imediat, doamnă locotenent. 

— Rudy, exclamă Piper și se ridică din fotoliu, fre cându- 
și mâinile. Chiar e nevoie de așa ceva? întrebă ea. 

— Văd că este nevoie, spuse Rudy și întinse mâna și o 
apucă pe a ei, care traversă camera înspre el. Dacă e vorba 
ca dosarele noastre să facă obiectul anchetei poliţiei, vreau 

să oferim toate informaţiile de care dispunem. Îmi cer 
scuze, doamnă locotenent Dallas, dacă purtarea mea ar 
putea fi luată drept lipsă de cooperare sau compasiune, 
dar sunt foarte mulţi oameni la mijloc, pe care trebuie să-i 
protejez. 

— Şi eu la fel. 

Când sună comunicatorul Evei, Piper avu un șoc. 

— Mă scuzati, adăugă Eve și îl scoase din buzunar, în 
timp ce se întoarse cu spatele la ei. 

— Locotenent Dallas. 

— Am dat de urma machiajului folosit pentru Hawley, 
spuse Dickie afișând pe monitor o privire încruntată. 
Numele mărcii este „Perfecţiunea naturală”. Scumpă ca 
dracu', așa cum îmi închipuiam. 

— Ai făcut treabă bună, Dickie. 

— Da, a trebuit să stau peste program, când eu am de 
făcut cumpărături de Crăciun. Cercetările pre liminare 
indică faptul că produsele cosmetice folosite pentru 
Greenbalm poartă numele aceleași mărci. Rahaturile de 
genul ăsta sunt cumpărate de la saloanele de 
înfrumusețare sau de la centrele de perfecţionare. Nu se 
găsesc în magazinele obișnuite, nici chiar în cele cu 
pretenţii. 

— Foarte bine, înseamnă că o să fie mai ușor de găsit. Și 
numele producătorului? 

Incruntătura lui Dickie se transformă într-un rânjet 
răutăcios, care i se întinse pe tot chipul: 

— "Frumuseţe și sănătate Renascentistă”, o divizie a 
firmei „Kenbar”, care este o filială a „Roarke Industries”. 
Nu ești la curent cu afacerile bărbatului tău, Dallas? 

— La dracu’! fu tot ce mai spuse Eve, și întrerupse 
transmisiunea înainte de a se întoarce iarăși cu faţa către 
cei doi. 

— Se vând produse marca „Perfecţiunea naturală” la 
vreunul dintre magazinele din clădirea asta? 

— Da, răspunse Piper, și se sprijini de Rudy într-un fel 
care-i întoarse Evei stomacul pe dos. Linia de produse 
marca „Perfecţiunea naturală” este expusă spre vânzare la 
etajul zece, în cadrul secţiunii „Toate lucrurile frumoase” 

— Aveţi vreo legătură cu acest salon? 

— Este o afacere separată, însă păstrăm relaţii cu toate 
saloanele și magazinele din această clădire, spuse Rudy și 
se îndreptă către consolă, unde deschise unul dintre 
sertare din care alese un catalog broșat, lucios, cu un disc 
atașat. Pachetele care includ tratamente la salon și 
cupoane pentru cadouri sunt valabile numai cu consultaţii 
din partea noastră, continuă el și trecu catalogul în mâinile 

Evei. 

— "Toate lucrurile frumoase”, continuă el, este cel mai 
exclusivist salon din toată clădirea. De asemenea, oferă 
pachete care includ consultaţii din partea noastră cu 
privire la planul lor „Ziua diamantină”. 

— Bună treabă! 

— E o afacere bună, veni răspunsul lui Rudy. 

— Mandatul a fost aprobat, doamnă locotenent. 

Peabody își puse iarăși comunicatorul deoparte și 
continuă: 

— Chiar acum se transmit datele. 

— Transmite-i toate informaţiile lui McNab, îi ordonă 
Eve lui Peabody când se aflau amândouă din nou în lift. 

— Chiar toate? 

Eve nu dădu dovadă de prea multă înţelegere, în ciuda 
privirii mirate și în același timp șocate a lui Peabody: 

— Toate, până la ultima. Incepi cu perechile potrivite ale 
lui Greenbalm, apoi transmite-i datele despre personal. De 
acolo mergi la lista cu clienţi și adună toate informaţiile, 
până la cele vechi de un an. Am senzaţia că omul nostru 
trăiește foarte ancorat în prezent. 

— Asta o să-mi ia cam douăzeci sau treizeci de minute. 

— Atunci găsește-ţi un colţișor mai liniștit și apucă-te de 
treabă. Eu cobor aici. Ne întâlnim la salon, după ce termini 
de transmis datele. 

— Da, să trăiţi! 

— Şi capul sus, Peabody. Nu-ţi stă bine când ești 
îmbufnată. 

— Nu sunt îmbufnată, răspunse Peabody, puţin înţepată. 
Scrâșnesc. Din dinţi, adică, adăugă ea și pufni tare pe nas, 
în timp ce ușile liftului se închiseră cu un fâsâit. 

Etajul la care se afla salonul mirosea a pădure și a 
pajiște. Din sistemul de sunet se revărsa o muzică dulce și 
un clinchet de lire și flaute. Pe jos era întins un covor de 
culoarea și consistenţa petalelor de trandafir zdrobite. 
Pereţii erau argintiipal, și pe ei se prelingea un curs domol 
de apă, care se aduna într-un canal care ocolea apoi 
întreaga podea. Pe su prafaţa apei alunecau lebede cât 
pumnul, în cu lori pastelate. 

În total erau șase saloane, și toate aveau intrarea sub 
formă de arcadă din sticlă, garnisite cu soiuri exotice de 
plante agăţătoare. Eve recunoscu o reproducere a florii de 
Immortela?, care fusese crescută în așa fel, încât să se 
încolăcească în jurul unei bare arcuite, subţiri și aurite 
care încadra intrarea de la „Toate lucrurile frumoase”. 

Normal, își spuse Eve în gând. Cu ceva timp în urmă, 
acea floare îi dăduse multe bătăi de cap. 

În timp ce se apropia de uși, acestea se dădură graţioase 
în lături. Înăuntru, zona de așteptare era largă și 
somptuoasă, cu niște scaune confortabile, adânci și 
căptușite cu perne de un verde-pal. Fie care era echipat cu 
propriul monitor micut și sistem de comunicare. 
Sculpturile și statuile reprezentau nuduri din bronz. 


“Immortal Blossom - florile de Immortela sunt o specie de flori 
luxuriante, cu margini vălurite, a căror culoare variază de la 
albimaculat la mov-intens; create din speciile de pe Colonia Eden, sunt 
folosite la prepararea drogului „Imortaiitate”. 

Peste tot se învârteau droizi micuţi și amabili, cărând de 
colo-colo tăvi pline cu răcoritoare, diverse materiale de 
citit, ochelari pentru lumea virtuală și orice mai comandau 
clienţii ca să se amuze, cât timp erau înfrumusețaţi. 

Două dintre scaune erau ocupate de niște femei care 
vorbeau între ele cu un aer absent și sorbeau ceva ce arăta 
ca spuma mării în timp ce așteptau să-și în ceapă 
tratamentele. Amândouă purtau niște halate pufoase, roz- 
perlate, cu numele salonului încrustat discret pe revere. 

— Vă pot fi de folos, doamnă? întrebă femeia din spatele 
consolei curbate în forma literei „u” și o măsură pe Eve din 
cap până-n picioare, cu ochii ei argintii, privindu-i cu 
atenţie blugii ponosiţi, cizmele scâlciate și părul răvășit. 
Ochii femeii se potriveau perfect cu șuviţele în formă de 
„s”, care se încolăceau în spirală prin părul ei purpuriu, 
fixat sub forma unui triunghi. 

— Presupun că sunteţi interesată de pachetul nostru 
complet pentru doamne? 

Eve zâmbi cu îngăduinţă: 

— E o glumă? 

Femeia clipi și își flutură genele argintii. 

— Poftim? 

— Nu contează, surioară. Vreau să discutăm despre linia 
de produse „Perfecţiunea naturală”. 

— Da, desigur. Este cea mai bună gamă de produse 
cosmetice și de înfrumusețare pe care o puteţi găsi pe 
piaţă. Vă pot face cu plăcere aranjamentele de rigoare, ca 
să puteţi sta de vorbă cu unul dintre consultanţi. Vreţi să 
vă faceţi o programare? 

— Da, spuse Eve și-și propti insigna de poliţist pe 
consolă. Acum ar fi un moment perfect. 

— Nu pricep. 

— Văd și eu. Fă-mi legătura cu cel care conduce locul 
ăsta. 

— Mă scuzaţi un moment, spuse femeia și se mută în 
scaunul ei înalt, de unde vorbi la video telefon cu un ton 
moale. Simon, poţi veni puţin până la intrare, te rog? 

Cu degetele mari înfipte în buzunare, Eve se balansă pe 
călcâie și se uită cu atenţie la sticlele elegante și la 
tuburile aliniate în vitrina rotitoare din spatele consolei. 

— Alea ce-s? întrebă ea. N 

— Arome personalizate.  Incărcăm datele despre 
trăsăturile de caracter și cele fizice într-un program și 
creăm o aromă care să vă reprezinte în totalitate. Vă puteţi 
alege recipientul. Fiecare este unicat și, odată ales, nu va 
mai fi creat a doua oară. 

— Interesant! 

— Sunt niște cadouri deosebite - spuse ea ridicând din 
sprânceana subţire ca un fir de aţă - și sunt în același timp 
distinse și costisitoare. 

— Nu mai spune! 

Enervată de tonul sarcastic al femeii, Eve o pironi cu 
privirea ei aprigă și tăioasă. 

— Vreau și eu unul, adăugă ea. 

— În mod normal, achiziționarea produsului trebuie 
plătită în avans, înainte de a face programarea. 

Exasperată la culme, Eve își imagină cum ar fi fost să o 
apuce de părul ei băţos și vărgat și să-i înfigă chipul 
desăvârșit și batjocoritor direct în consola din faţa ei. Făcu 
un pas înainte, în timp ce în spatele ei răsună o pereche de 
pași grăbiţi. 

— Yvette, care este problema? Sunt ocupat până peste 
cap. 

— Ea e problema, spuse Yvette și afișă un zâmbet abia 
schiţat, iar Eve se întoarse și-l văzu în întregime pe 
magnificul Simon. 

Mai înainte de toate o surprinseră ochii. Erau palizi, de 
un albastru aproape translucid, încadraţi de gene groase și 
negre și de sprâncene subţiri și negre ca abanosul, și 
amândouă se arcuiau către un punct situat exact la mijloc. 

Părul era de un roșua prins, ca rubinul, ridicat mult de la 
frunte și de la tâmple în sus, și coafat astfel încât să se 
rostogolească până la jumătatea spatelui, în valuri jucăușe 
și cârlionţate. 

Tenul avea luciul palid-auriu, semn al moștenirii sale 
interrasiale, sau poate era vorba de autobronzant Buzele îi 
erau vopsite cu bronzintens, iar pe umărul înalt al 
obrazului său stâng călătorea o licornă cu cornul și 
copitele de aur. 

Își dădu deoparte mantaua de un albastru electrizant 
care îi înfășură umerii. Pe dedesubt purta un costum pe 
corp cu dungi argintii și verzi precum lichiorul Chartreuse, 
cu un colier cu încrustaţii adânci. Pe pieptul său larg 
scânteie o amestecătură de șiraguri din aur. Își înclină 
capul, făcând să danseze zorzoanele lungi și aurii care-i 
împodobeau urechile, în timp ce-și puse o mână în șoldul 
subţire și o studie cu atenţie pe Eve. 

— Cu ce te pot ajuta, sufleţel? 

— Aș dori... 

— Un moment, un moment! 

Ridică amândouă mâinile, cu palmele înainte, scoțând la 
iveală un șirag de inimioare și flori tatuate chiar acolo. 

— Acest chip mi-e cunoscut, continuă el. 

Își dădu capul pe spate cu o mișcare dramatică, apoi 
făcu o tură în jurul Evei, lăsând o dâră de parfum în jurul 
ei. 

„Prune” își zise Eve în gând. „Tipul ăsta miroase a 
prune”. 

— In definitiv, chipurile sunt arta mea, afacerea mea, 
averea și bunurile mele, continuă el în timp ce Eve strânse 
din ochi. Iar pe al tău l-am mai văzut. O, da, sunt sigur că l- 
am mai văzut. 

Dintr-odată, cuprinse chipul Evei în mâinile sale și se 
aplecă până când ajunseră aproape nas în nas. 

— Uite ce-i, amice... 

— Nevasta lui Roarke! chiţăi el, apoi depuse un sărut 
zgomotos și plin de bale pe buzele ei și se retrase înainte 
ca ea să apuce să-și urmeze instinctul și să-l pocnească. 
Ești nevasta lui Roarke! Draga mea - îngână el întorcându- 
se către recepţionistă cu ambele mâini împreunate în 
dreptul inimii - nevasta lui Roarke a pășit în umilul nostru 
salon. 

— Nevasta lui Roarke? spuse Yvette și se făcu roșie ca 
focul, apoi păli de tot. Oo, mormăi ea cu un aer de om 
bolnav. 

— la un loc, trebuie neapărat să iei un loc și să-mi spui 
ce-ţi dorește inimioara. 

Bărbatul își trecu braţul pe după umerii Evei și începu 
să o conducă către unul dintre scaune. 

— Yvette, fii drăguță și anulează-mi toate consultațţiile. 
Doamnă dragă, sunt numai al dumitale. De unde să 
începem? 

— Poţi începe cu un pas înapoi, asule. 

Eve își scutură umerii ca să scape de îmbrăţișarea lui și, 
cu o undă de părere de rău, lăsă arma la locul ei și scoase 
insigna de poliţist. 

— Am venit aici în calitate de poliţist, spuse ea. 

— O, Doamne, o, Dumnezeule! Simón își acoperi obrajii 
cu palmele. Cum am putut uita? Nevasta lui Roarke este 
unul dintre cei mai buni polițiști din New York. lartă-mă, 
sufleţel. 

— Mă numesc Dallas, locotenent Dallas. 

— Sigur că da, spuse el. Apoi îi zâmbi dulce. Scuzaţimă, 
doamnă locotenent. Entuziasmul meu... mă emoţionez 
foarte ușor. Când te-am văzut aici, miam pierdut capul, ca 
să zic așa. Vezi dumneata, ești pe lista noastră cu primii 
zece cei mai doriţi clienţi, alături de doamna președinte și 
Slinky LeMar - regina filmelor, adăugă el când văzu că 
ochii Evei rămăseseră strânși. E o doamnă nemaipomenită. 

— Mda. Am nevoie de lista de clienţi care au cumpărat 
produse din gama „Perfecţiunea naturală”. 

— Lista noastră de clienţi. 

Simón își duse iarăși mâna în dreptul inimii și se așeză. 
Atinse monitorul și meniul se ivi în primplan. 

— O limonadă acidulată, spuse el. Te rog, doamnă 
locotenent, permite-mi să-ți ofer ceva de băut. 

— Nu, mulţumesc, spuse ea, însă cum bărbatul avea o 
faţă de parcă i s-ar fi aplicat o pedeapsă aspră, și nici nu 
mai părea pregătit să se apropie de ea, se așeză în faţa lui. 
Am nevoie de listă, Simón, adăugă ea. 

— Îmi e permis să întreb de ce? 

— Investighez o crimă. 

— Un omor, șopti el și se dădu mai aproape de ea. Știu 
că e un lucru îngrozitor, însă găsesc că e al naibii de 
interesant. Sunt un fan avid de filme polițiste și 
detectiviste. 

Îi zâmbi iarăși în felul acela dulce, iar Eve se înmuie 
împotriva dorinţei ei. 

— Acum e puţin mai altfel decât în filme, Simon. 

— Da, da, știu, știu. e îngrozitor din partea mea. O glumă 
macabră. Însă nu-mi pot imagina ce-are de-a face o gamă 
de produse cosmetice și de înfrumusețare cu... 

Dintr-odată, ochii i se măriră și se aprinseră. 

— Otravă? continuă el. A fost vorba de otravă? Cineva i-a 
pus otravă în ruj. Victima se pregătea să petreacă o 
minunată noapte în oraș - poate că a folosit chiar „Roșu 
radical sau nu, nu, nu. „Bronzulbombă”, apoi... 

— Stăpânește-te, Simon! 

Bărbatul își flutură genele, ochii i se aprinseră, apoi 
scoase un chicotit cald 

— Ar trebui să fiu luat la palme. 

Fără să-și întoarcă vreo secundă privirea, apucă un 
pahar înalt și subţire, plin cu un lichid galben, de la unul 
dintre droizii care trecură fâșâind pe lângă scaunul său 

— Sigur că vom coopera, doamnă locotenent, cu tot ce 
putem. Trebuie să vă avertizez că lista noastră de clienţi e 
destul de lungă. Dacă mi-aţi putea da denumirea 

produselor anume care vă interesează, am putea-o micșora 
considerabil. 

— Dă-mi toată lista deocamdată, și am să văd mai apoi 
ce pot face. 

— La ordinele dumitale. 

Se ridică, făcu o plecăciune, apoi săltă în pași de vals în 
spatele consolei. 

— Yvette, dă-i dragei doamne locotenent Dallas câteva 
mostre, cât îi fac eu acest mic serviciu Ce fată bună! 

— Nu am nevoie de nicio mostră, spuse Eve zâmbind vag 
în direcţia Yvettei. Dar aș vrea aroma de care vorbeam mai 
devreme. 

— Sigur că da, spuse  recepţionista, aproape 
îngenunchind în faţa Evei. Este pentru dumneata? 

— Nu, este un cadou. 

— Şi încă unul foarte nimerit, spuse Yvette și scoase din 
buzunar un computer personal de mână. Bărbat sau 
femeie? 

— Femeie. 

— Îmi puteţi spune care sunt cele mai tari trei trăsături 
ale ei de caracter? Este curajoasă, timidă, sau romantică? 

— Inteligentă, spuse Eve gândindu-se la doctorul Mira. 
Sensibilă. Meticuloasă. 

— Foarte bine. Acum îmi spuneţi ceva despre fizic? 

— Înălţime medie, suplă, păr castaniu, ochi albaștri, ten 
deschis la culoare. 

— Foarte bine, spuse Yvette. „Pentru un dosar de 
poliție”, gândi ea mai departe, cu dezgust. Ce nuanţă de 
șaten este părul? Și cum și-l poartă? 

Eve scoase un șuierat printre dinţi. Era o adevărată 
bătaie de cap să faci cumpărături de Crăciun. Se concentră 
cât de bine putu și descrise cel mai bun psiholog din oraș. 

Când intră Peabody, tocmai alegea recipientul și îl 
aștepta pe Simon să genereze un disc cu informaţiile 
cerute și o variantă tipărită. 

— Iar ai făcut cumpărături. 

— Nu, iarăși am cumpărat ceva. 

— Doriţi să trimitem pachetul la birou sau acasă, 
doamnă locotenent? 

— Acasă. 

— Doriţi să-l împachetăm ca un cadou? 

— La naiba. Da, da, împachetaţi-l odată. Simon, ce se 
aude cu informaţiile alea? 

— Dragă doamnă locotenent, se tipăresc îndată. Simon 
își ridică privirea și îi zâmbi cu veselie. 

— Sunt atât de fericit că v-am putut ajuta în această 
chestiune, spuse el și așeză hârtiile și discul într-o pungă 
poleită cu aur. Am pus și câteva mostre. Cred că o să vi se 
pară perfecte. Natural. 

Chicoti singur de gluma pe care o făcuse și îi dădu Evei 
punga. 

— Şi sper să mă ţineţi la curent. Te rog să te întorci, 
oricând, la orice oră. Mi-ar face mare plăcere să lucrez 
pentru dumneata. 

O mare de omenire invada Bulevardul Cinci. Oamenii 
viermuiau pe trotuare, aglomerau glisoarele, blocau 
intersecțiile și se îmbulzeau în faţa vitrinelor, bulucindu-se 
cu toţii să intre în magazine și să facă cumpărături. 

Alţii, deja încărcaţi cu desagi de cumpărături precum 
niște catâri, dădeau din coate și-și făceau drum printre 
valurile de pietoni și se îndreptau către scena luptelor 
pentru un taxi. 

Aerostatele publicitare care zburau pe deasupra 
capetelor îi încurajau pe toţi să participe la frenezia 
cumpărăturilor, anunțând care mai de care reduceri și 
produse fără de care viaţa n-ar fi putut merge mai departe. 

— Au înnebunit cu toţii, concise Eve în timp ce privea 
câţiva oameni care se buluceau claie peste grămadă înspre 
un maxi-taxi ce urma să-i ducă înspre centrul orașului. 
Fiecare în parte e nebun de legat, adăugă ea. 

— Acum douăzeci de minute ai cumpărat și tu ceva. 

— Într-o manieră civilizată și demnă. 

Peabody ridică din umeri. 

— Mie îmi place aglomeraţia de Crăciun. 

— Atunci înseamnă că am să te fac cât se poate de 
fericită. Ne dăm jos. 

— Aici? 

— Mai aproape de atât nu o să putem ajunge cu mașina. 

Eve înaintă cât putu cu mașina printre valurile de 
oameni și o apropie de colţul dintre Bulevardele Cinci și 
Cincizeci și unu. 

— Bijutierul e la două blocuri mai încolo, continuă ea. 
Ajungem mai repede pe jos. 

Peabody se strecură afară din mașină ca o limbă de 
pantof și o ajunse din urmă pe Eve, care își făcuse deja 
drum până la colţul străzii, cu pași mari și apăsaţi. Vântul 
adia pe străzi asemeni unui râu care curge printr-un 
canion, așa că Evei i se înroși nasul până să ajungă la 
următorul bloc. 

— Urăsc rahatul ăsta, bombăni ea. Jumate din oamenii 
ăștia nici măcar nu locuiesc aici. Se strâng de naiba știe de 
pe unde și se bulucesc pe străzile astea în fiecare 
nenorocit de decembrie. 

— Şi dăruiesc economiei noastre o tonă frumușică de 
bani. 

— Şi cauzează întârzieri, mici escrocherii, accidente 
rutiere. Încearcă tu să te duci spre marginea orașului pe la 
șase după-amiaza. E îngrozitor. 

Încă încruntată, Eve trecu prin mirosul și prin aburul 
cărnii care se prăjea într-una dintre tarabele glisante de la 
colțul străzii. 

Un țipăt o făcu să-și arunce privirea spre stânga, chiar la 
timp ca să surprindă o încăierare. 

Ridică dintr-o sprânceană, cu o urmă de interes, în timp 
ce un hoţ de buzunare pe patine pneumatice dădu de-a 
dura două doamne, înșfăcă pungile de cumpărături pe care 
le nimeri, smulse amândouă genţile și o luă la sănătoasa 
prin mulţime 

— Doamnă? 

— Da. L-am văzut. 

Eve nu se putut abţine să nu remarce zâmbetul lui 
încrezut, în timp ce-și făcea loc prin mulțimea de oameni, 
căpătând tot mai multă viteză pe când ce ei se dădeau la o 
parte din calea lui. 

Se dădu în jos, se învârti, făcu o eschivă, apoi viră brusc 
în partea dreaptă faţă de Eve. Ochii li se întâlniră numai o 
fracțiune de secundă, și în timp ce ai lui erau aprinși și 

plini de încântare, privirea Evei era clară și inexpresivă. 
Pivotă și îl dobori cu o lovitură scurtă, cu dosul palmei. 
Dacă nu ar fi fost atâta lume împrejur, probabil că ar fi 
zburat mai bine de trei metri prin aer. Dar pentru că nu 
era loc, se clătină și se lovi de un grup de oameni, după 
care sfârși cu roatele în sus, în timp ce pernele de aer ale 
patinelor încă mai zumzăiau. 

Sângele îi țâșni din nas. Ochii i se dădură pe spate și se 
făcură albi. 

— Vezi dacă poţi să chemi un poliţist care să aibă grijă 
de nemernicul ăsta, spuse Eve și-și trosni degetele, își roti 
umărul care o necăjea și așeză, absentă, o cizmă pe pieptul 
bărbatului, în dreptul diafragmei, în timp ce el începu să 
geamă și să se zvârcolească. Ştii ceva, Peabody? adăugă 
ea. Acum mă simt mult mai bine. 


* 


Mai târziu, Eve avea să-și dea seama că atunci când 
prinsese hoţul petrecuse cel mai frumos moment al zilei. 
De la bijutier nu scoaseră nicio informaţie. Nici el, nici 
ajutorul lui cu faţă acră nu-și aminteau nimic de vreun 
client care să fi plătit în numerar pentru acul de păr cu 
potârniche. 

Era vremea Crăciunului, se plânse bijutierul, chiar în 
timp ce ajutorul său înregistra vânzările în casa de marcat 
cu viteza și precizia unui droid contabil. Cum era să-și 
amintească de fiecare tranzacţie în parte? 

Eve îi sugeră să se gândească mai bine și să o caute 
atunci când i se limpezeau amintirile. Apoi cumpără un 
lănţișor de aramă pentru urechile lui Leonardo, iubitul lui 
Mavis - lănţișor care lui Peabody îi provocă greață. 

— la un autobuz, ceva, du-te acasă și lucrează cu 
McNab. 

— De ce nu-mi dai, pur și simplu, un pumn în faţă? 

— Descurcă-te cum vei ști, Peabody. Eu mă duc la sediul 
central. O să trebuiască să-i trimit lui Whitney informaţiile 
noi, și vreau să mă întâlnesc și cu Mira, ca să încep să 
lucrez cu ea la profilul criminalului. 

— Şi poate pe drum mai cumperi câteva cadouri de 
Crăciun. 

Eve se opri în dreptul mașinii. 

— Detectez o urmă de sarcasm? 

— Nici vorbă. A fost o remarcă prea directă ca să mai fie 
vorba de sarcasm. 

— Găsește-mi o potriveală între cele două liste, Peabody, 
sau o să trebuiască să stăm de vorbă, pe rând, cu toate 
sufletele singuratice. 

Eve o lăsă pe Peabdoy dând din coate ca să-și facă loc 
spre Bulevardul Şase și să ia maxi-taxiul către marginea 
orașului. În timp ce se îndrepta în cealaltă direcţie, își 
activă video telefonul și-și aranjă cele două întâlniri. 

Își verifică apelurile primite, ascultă vocea de miloagă a 
Nadinei și hotări să-i curme suferinţa: 

— Nu te mai văicări atâta, Nadine. 

— Dallas, Dumnezeule, pe unde ai umblat? 

— Am avut grijă să alung infractorii din oraș departe de 
tine și de cei dragi ţie. 

— Uite ce e, mai am timp să înghesui ceva pentru 
jurnalul de după-amiază. Dă-mi și mie un fir, ceva. 

— Tocmai am arestat un hoţ de buzunare, pe Bulevardul 
Cinci. 

— Nu mă lua peste picior. Sunt neajutorată. Care-i 
legătura dintre cele două crime? 

— Care două crime? Avem multe cadavre în perioada 
asta a anului. Crăciunul scoate la iveală spiritul zărghit al 
sărbătorilor. 

Nadine scoase un mârâit zgomotos. 

— Hawley și Greenbalm, spuse ea. Haide, măi Dallas. 
Cele două femei care au fost strangulate. Atâta știu. Iar tu 

te ocupi de ambele cazuri. Am auzit că au fost și molestate 
sexual. Îmi poţi confirma? 

— În acest moment, departamentul nici nu confirmă, nici 
nu contestă. 

— Viol și sodomie 

— Niciun comentariu. 

— La naiba, de ce sunteţi așa închistați? _ 

— Nu am timp nici să respir în momentul ăsta. Încerc să 
prind un criminal, Nadine, și nu am timp să-mi fac griji 
pentru audiența Canalului 75. 

— Credeam că suntem prietene. 

— Cred că suntem, și tocmai de asta ai să primești ceva, 
când o să am ce informaţii să-ţi ofer. 

Ochii Nadinei se aprinseră. 

— O să-mi spui mai întâi mie, în exclusivitate? 

— Dar nu-mi mai ţine video telefonul ocupat. 

— O declaraţie în exclusivitate, Dallas. Lasă-mă să mă 
ocup eu de asta. Pot ajunge la sediul central înainte de ora 
unu. 

— Nu. Am să-ţi spun eu când și cum, dar nu am timp de 
tine astăzi. 

Și timpul, reflectă Eve, era cel mai important element. 
Nu mai cunoștea pe nimeni care să dezgroape informaţii 
atât de rapid și de bine cum o făcea Nadine Furst. 

— Ieși cu cineva anume în perioada asta, Nadine? 

— Dacă ies cu cineva - adică dacă ies în oraș, sau dacă 
mă culc cu cineva anume? Nu, nimic special. 

— Ai încercat vreodată serviciile alea matrimoniale? 

— Te rog frumos, începu Nadine și-și flutură genele în 
timp ce ridică mâna ca să-și admire manichiura. Cred că 
pot să-mi găsesc și singură un bărbat. 

— Era doar o idee. Am auzit că-s destul de căutate. 

Eve se opri și urmări ochii Nadinei, care se îngustară și 
începură să strălucească. 

— Poate vrei să faci o încercare, îi sugeră ea. 

— Da, poate încerc. Mersi. Trebuie să fug. În cinci 
minute intru în direct. 

— Încă o întrebare. Trebuie să-ţi cumpăr cadou de 
Crăciun? 

Nadine ridică din sprâncene și-și curbă buzele într-un 
surâs larg. 

— Bineînţeles. 

— La naiba, tocmai de ce mi-era frică. 

Încruntându-se, Eve întrerupse transmisia și viră spre 
garajul de la sediul central. 

Pe drum, spre biroul lui Whitney, înșfăca un baton 
energizant și o cola extraacidulată de la un automat. 
Devoră batonul energizant, dădu pe gât băutura dulce și, 
drept rezultat, intră în biroul lui Whitney simțindu-se puţin 
Tău. 

— Cum stau lucrurile, locotenent? 

— Chiar acum lucrează McNab, de la Departamentul 
pentru Investigaţii Electronice. Împreună cu ajutorul meu, 
în biroul de la mine de acasă, domnule comandant. Avem 
listele de la „Confidenţial” pentru fiecare dintre victime. 
Sperăm să găsim o potrivire. Mai analizăm încă bijuteriile 
pe care criminalul le-a lăsat pe cadavre, și am descoperit 
marca și locul de unde se aproviziona cu loţiunile de 
înfrumusețare pe care le-a folosit. 

Căpitanul încuviinţă din cap. Whitney era un bărbat cu o 
constituţie viguroasă, cu tenul neted și închis la culoare și 
ochi obosiţi. Prin fereastra din spatele său se vedea orașul 
- fluxul constant al traficului aerian care înconjura clădirile 
înalte ca niște sulițe avântate spre cer; oameni care se 
plimbau prin birourile din spatele altor ferestre. Eve știa 
că, dacă s-ar fi așezat în dreptul acelei ferestre și ar fi 
privit în jos, se vedea strada care trecea prin dreptul 
clădirii. Toţi oamenii care treceau grăbiţi, care încotro. 
Toate vieţile de care trebuia avut grijă. 

Ca întotdeauna, își spuse că prefera biroul său 
îngrămădit și fără vedere. 

— Ştii câţi turiști și consumatori din alte state vin în 
orașul ăsta în săptămânile dinaintea Crăciunului? 

— Nu. domnule. 

— Primarul mi-a dat cifra aproximativă azi-dimi-neaţă. 
când m-a chemat să mă informeze că orașul nu-și permite 
un criminal în serie, care să sperie banii care curg în ajun 
de sărbători, spuse el cu un zâmbet anemic, lipsit de 
bucurie. În momentul în care mi-a spus toate astea, nu 
părea foarte preocupat de faptul că locuitorii orașului ar 
putea fi violaţi sau strangulaţi, ci mai degrabă de efectele 
secundare nefericite care s-ar putea ivi în cazul în care ar 
apărea în presă varianta Moșului criminal. 

— La acest moment, presa nu are habar de a ceastă 
variantă. 

— Şi cât va mai dura până să se scurgă informaţia? 
întrebă Whitney și se lăsă pe spate, uitându-se în 
continuare la Eve cu privirea sa inexpresivă. 

— Câteva zile. Canalul 75 știe deja că e vorba de crime 
sexuale, însă în acest moment nu au pus informaţiile cap la 
cap. 

— Hai să avem grijă să rămână în stadiul ăsta. Cât mai e 
până la următoarea crimă? 

— În seara asta. Cel mai târziu mâine. 

Nu era chip să o oprească, își spuse ea în gând, și citi în 
ochii lui Whitney faptul că și el înţelesese acest lucru. 

— Serviciul de matrimoniale este singura pistă pe care o 
avem. 

— Da, să trăiţi! în acest moment. Nu există niciun indiciu 
că victimele s-ar fi cunoscut între ele. Trăiau în zone 
diferite ale orașului și se învârteau în cu totul alte cercuri. 
Nici fizic nu semănau în vreun fel. 

Eve se opri, așteptând, însă Whitney nu mai spuse nimic. 

— Am să mă consult cu Mira, continuă Eve. Dar, după 
părerea mea, și-a pus deja la punct schema de acţiune și 
țelul pe care vrea să-l atingă. Vrea 12 victime până la 
sfârșitul anului, dacă nu chiar atunci. 

Asta înseamnă mai puţin de două săptămâni, așa că 
trebuie să acţioneze rapid. 

— Şi tu la fel. 

— Da, să trăiţi! „Confidenţial” e cu siguranţă locul de 
unde își alege victimele. Am dat de urma produselor 
cosmetice pe care le-a folosit în cazul victimelor. lar 
locurile din oraș de unde pot fi achiziţionate nu sunt chiar 
așa de multe. Avem acele de păr, pe care le-a lăsat în 
ambele locaţii, mai spuse Eve și apoi respiră. Ştia că putem 
lua urma cosmeticelor, acele de păr le-a lăsat intenţionat. 
Se simte în siguranţă și știe că urmele îi sunt acoperite. 
Dacă nu găsim o potrivire în următoarele douăzeci și patru 
de ore, sar putea ca presa să fie cea mai bună soluţie de 
apărare. 

— Şi ce să le spunem? Dacă dati cu ochii de un tip gras, 
într-un costum roșu, sunaţi repede la poliție? 

Comandantul se dădu înapoi din spatele biroului și 
continuă: 

— Găsește numele comun, locotenente. Nu am nevoie de 
douăsprezece cadavre sub bradul meu de anul ăsta. 

Eve își scoase comunicatorul în timp ce ieșea din biroul 
lui Whitney. 

— McNab, fă-mă fericită. 

— Fac tot ce pot, doamnă locotenent, spuse McNab și 
făcu un gest cu mâna în care ţinea ceva ce semăna cu o 
felie de pizza cu ananas. L-am cam eliminat de tot pe fostul 
soţ al primei victime. În seara în care a fost comisă crima 
era pe stadion, la un meci de fotbal, cu încă trei prieteni. 
Peabody o să-i verifice pe cei trei amici, dar pare în regulă. 
Nu a fost emis niciun bilet de transport pe numele lui către 
New York. Nu a mai fost pe coasta de est de vreo doi ani. 

— Am șters unul de pe listă, spuse Eve și se sui întrun 
glisor. Mai spune-mi. 

— Niciunul dintre numele de pe lista lui Hawley nu 
apare și pe lista lui Greenbalm, însă verific amprentele 

digitale și vocale, ca să mă asigur că nu a trecut vreunul la 
înghesuială 

— Bine gândit. 

— Şi cel de-al doilea de pe lista lui Hawley pare 
nevinovat până acum. Mai trebuie să fac cercetări, dar au 
alibiuri. Acum mă apuc de Greenbalm. 

— Cercetează mai întâi numele produselor cosmetice. 

Eve își aranjă părul cu mâna în timp ce cobori de pe 
glisor și se înghesui într-unul dintre lifturi. 

— Cred că mă întorc și eu peste vreo două ore, adăugă 
ea. 

Cobori din lift, traversă un hol de așteptare minuscul și 
intră în birourile Mirei. La recepţie nu era nimeni, iar ușa 
Mirei era deschisă. Eve își băgă capul pe ușă și o văzu pe 
Mira care derula dosarul unui caz pe monitor, în timp ce 
ciugulea dintr-un sandvici subţirel. 

Rare erau cazurile când o putea surprinde pe Mira 
neatentă, reflectă Eve. Mira era genul de femeie care 
vedea aproape totul. Prea mult chiar, își spunea Eve 
adeseori, mai ales atunci când era vorba de ea însăși. 

Nu mai știa care era punctul ce crease legătura din tre 
ele. Respecta mult talentele Mirei - deși de multe ori o 
făceau să nu se simtă în largul ei. 

Mira era o femeie micuță de statură, cu o conformatie 
uniformă, cu părul moale și blond, care îi cădea elegant în 
valuri și îi încadra chipul liniștit și atrăgător. De regulă 
purta costume pe corp, în culori neutre. Eve presupunea 
că Mira era exact așa cum trebuie să fie o doamnă: sigură 
pe ea, elegantă fără a fi extravagantă, și elocventă. 

Faptul că avea de-a face cu oameni cu afecțiuni mentale, 
cu tendinţele violente și cu perverși de tot felul nu păreau 
să tulbure sângele rece al Mirei, sau înţelegerea de care 
dădea dovadă. Profilurile făcute de ea diverșilor lunatici și 
criminali erau indispensabile poliței din New York și 
departamentului de securitate. 


112 


Zăbovi în dreptul ușii suficient de mult, încât Mira să-i 
simtă prezenţa. Psihanalista întoarse capul, și ochii 
albaștri se luminară la vederea Evei. 

— Nu am vrut să te întrerup. Dar secretara nu era la 
biroul ei. 

— E la prânz. Intră, închide ușa. Te așteptam. Eve 
aruncă o privire înspre sandvici. 

— Te întrerup din pauza de masă. 

— Poliţiștii și doctorii. Numai noi ne luăm pauzele când 
apucăm. Vrei să mănânci ceva? 

— Nu, mulţumesc. 

Batonul energizant încă nu-și găsise locul în stomac, 
ceea ce o făcea să se întrebe cam cât timp trecuse de când 
alimentaseră automatul acela ultima dată. 

În ciuda refuzului Evei, Mira se ridică în picioare și 
comandă ceai de la Robotul multifunctional. Era un obicei 
pe care Eve învățase să-l accepte. Avea să stea și să soarbă 
din infuzia cu aromă de flori, chiar dacă nu-i plăcea deloc. 

— Am mai răsfoit o dată informaţiile pe care ai reușit să 
mi le trimiţi și copiile după dosarele tale. Până mâine am 
să-ţi fac un profil complet și am să-l și redactez. 

— Şi astăzi ce-mi poţi spune? 

— Probabil foarte puţin, în afară de ce ai reușit și tu să 
bănuiești până acum, spuse Mira și se așeză confortabil 
într-unul din fotoliile ei adânci și albastre, exact la fel cu 
cele din salonul lui Simon. 

Eve era un pic cam prea palidă și trasă la faţă, observă 
ea. Mira nu o mai văzuse pe Eve de când se întorsese 
iarăși la datorie, și ochiul ei de medic îi spunea că revenise 
mult mai devreme decât ar fi fost normal. 

Însă își păstră gândurile pentru ea. 

— Persoana pe care o căutaţi este cel mai probabil un 
bărbat cu vârsta cuprinsă între treizeci și cinzeci și cinci 
de ani, începu ea. Este un tip cuminte, calculat și 
organizat. Îi place să fie moţul, de fiecare dată, și crede că 
i se cuvine să fie în centrul atenţiei. Se prea poate să fi 

vrut cândva să fie actor, sau a avut chiar o legătură cu 
domeniul teatrului. 

— S-a dat mare în faţa camerei, s-a jucat un pic. 

— Exact, spuse Mira și încuviință din cap, mulţumită. Şi- 
a făcut rost de costume și recuzită, iar eu nu cred că a 
făcut-o doar de dragul armelor sau deghizărilor. Cred că 
mai degrabă de dragul jocului și al ironiei. Mă întreb dacă 
nu cumva își percepe răutatea drept ironie. 

Trase aer în piept, își schimbă poziţia picioarelor și luă o 
gură de ceai. Dacă ar fi crezut că Eve chiar o să bea ceaiul 
pe care i-l dăduse, ar fi adăugat și câteva vitamine în el. 

— Tot ce-i posibil. E o scenă, un spectacol. li place tare 
mult acest aspect. Pregătirile, detaliile. E un laș, dar unul 
foarte atent. 

— Sunt cu toţii niște lași, proclamă Eve și o făcu pe Mira 
să clatine din cap. 

— Da, tu vezi lucrurile așa, pentru că pentru tine actul 
de a lua viaţa cuiva se justifică numai atunci când o faci ca 
să aperi altă viaţă; Pentru tine crima este ultima dovadă de 
lașitate. Însă, în acest caz, eu aș spune că asasinul își 
înfruntă propriile temeri. Își droghează victimele destul de 
rapid - nu ca să le scutească de chinuri, ci pentru a le 
împiedica să opună rezistenţă, pentru că altfel ar fi 
probabil învins fizic. Trebuie să aranjeze scena. Le așază 
pe pat și le imobilizează înainte de a le tăia hainele. Nu le 
sfâșie într-un acces de furie și are grijă să fie legate 
fedeleș, înainte de a trece la pasul următor. Abia atunci 
sunt neajutorate, abia atunci sunt ale lui. 

— Şi apoi le violează. 

— Da, după ce sunt legate bine. Goale și neajutorate. 
Dacă ar fi libere, l-ar refuza. Şi știe asta. A mai fost refuzat 
și înainte. Dar acum poate face cum poftește. De asta are 
nevoie de ele treze și conștiente, ca să îl poată vedea și să 
știe că el deţine controlul, ca să se zbată, dar să nu poată 
scăpa. 

Cuvintele și imaginile revoltară stomacul Evei, care și 
așa nu era la locul lui. Amintirile se apropiaseră prea mult 
de prezent. 

— Violul este întotdeauna legat de control și putere. 

— Da. 

Deoarece o înţelese, Mira vru să întindă mâna și să o 
cuprindă pe a Evei. Și tocmai pentru că înţelese, nu o făcu. 

— Le strangulează pentru că e vorba de o chestiune 
personală, o extensie a actului sexual. Mâinile la gât. E un 
act intim. 

Mira schiță un zâmbet. 

— Cât din toate astea știai deja? 

— Nu contează. Îmi confirmi ce credeam despre el. 

— În regulă atunci. Ghirlanda e un semn al distincției. E 
iarăși vorba de recuzită, spectacol, ironie. Sunt cadouri pe 
care și le face singur. Tema de Crăciun ar putea să aibă o 
semnificaţie aparte pentru el, însă s-ar putea să fie, pur și 
simplu, vorba de simbolism. 

— Şi ce zici de faptul că a distrus bradul Marianei 
Hawley și ornamentele din el? 

Când o văzu pe Mira cum ridică o sprânceană, Eve ridică 
la rândul ei din umeri. 

— Sparge simbolul Crăciunului din brad, eradicarea 
purității din ornamentele cu îngerași. 

— Seamănă cu ceva ce ar face el. 

— Acele de păr și tatuajele. 

— E un romantic. 

— Un romantic? 

— Da, este foarte romantic. Le numește dragostea lui, le 
lasă câte o amintire și se îngrijește să le facă frumoase 
înainte să plece. Dacă nu ar face toate astea, cadoul pe 
care și-l face nu ar fi de demnitatea lui. 

— Le cunoștea? 

— Înclin să spun că da, le cunoștea. Dar ce știau ele 
despre el e altă mâncare de pește. Dar el le cunoștea, le 
urmărise. El le-a ales, și atâta timp cât au fost ale lui, erau 

dragostea lui cea mare. Nu le-a mutilat, adăugă Mira și se 
aplecă înspre Eve. Le-a decorat, le-a îmbunătăţit. Din 
punct de vedere artistic, și poate și din punct de vedere 
emoţional. Dar după ce termină, pune punct. Dă cu 
dezinfectant pe cadavre și își șterge orice urmă de pe ele. 
Se spală, se curăţă bine și ia orice urmă a lor de pe corpul 
lui. Iar când pleacă, jubilează. 

A câștigat. Și e timpul să se pregătească pentru 
următoarea. 

— Hawley și Greenbalm nu aveau nici în clin, nici în 
mânecă, din punct de vedere fizic. Nu se asemănau nici ca 
stiluri de viaţă, nici ca obiceiuri, nici ca slujbe. 

— Dar aveau un singur lucru în comun, sublinie Mira. Au 
fost amândouă, la un moment dat, atât de singure, au avut 
atâta nevoie de cineva și au fost atât de interesate să aibă 
pe cineva, încât au dat bani ca să-și poată găsi un 
companion. 

— Dragostea adevărată, spuse Eve și puse alături cana 
de ceai, neatinsă. Mulţumesc. 

— Sper că te simţi bine. 

Văzând că Eve era deja pe picior de plecare, gata să se 
ridice din scaun și să iasă, Mira mai trase de timp: 

— Şi că ţi-ai revenit pe deplin de pe urma rănilor. 

— Sunt bine. 

Nu chiar, își spuse Mira în gând, nu ești chiar bine. 

— Dar ţi-ai luat numai... câte? Două-trei săptămâni, ca 
să-ţi revii după niște răni așa de grave? 

— Îmi e mai bine când muncesc. 

— Da, știu că așa pare, spuse Mira și zâmbi iarăși. Ești 
pregătită pentru sărbători? 

Eve nici nu se clinti din fotoliu, deși asta și-ar fi dorit cel 
mai tare. 

— Am cumpărat câteva cadouri. 

— Cred că e foarte complicat să găsești ceva pentru 
Roarke. 

— Mie-mi spui? 

— Sunt sigură că ai să-i găsești cadoul perfect. Nu-l 
cunoaște nimeni mai bine decât îl cunoști tu. 

— Câteodată-l cunosc, alteori nu, spuse ea, apoi 
continuă fără să-și dea seama, pentru că-i stătea pe limbă 
să spună. E așa de prins cu toate chestiile astea de 
Crăciun. Petreceri și brazi. Credeam că o să ne facem câte 
un cadou și gata, am terminat. 

— Niciunul dintre voi nu are amintiri din copilărie, așa 
cum ar trebui - despre încordarea așteptării și curiozitatea 
din dimineața de Crăciun, când găsești cutiile frumos 
împachetate și puse sub brad. Aș spune că Roarke s-a 
apucat să construiască amintirile astea pentru voi 
amândoi. Și așa cum îl știu eu pe el, adăugă ea râzând, nu 
o să fie de ici de colo. 

— Cred că a comandat o mică pădure de brazi. 

— Oferă-ţi șansa să te bucuri de toată nerăbdarea și 
curiozitatea, așa, ca un cadou pentru voi amândoi. 

— Nici nu am altă șansă, alături de Roarke, spuse ea și 
se ridică în picioare. Apreciez timpul pe care mi I- ai 
acordat, doctor Mira. 

— Şi încă ceva, Eve, spuse Mira și se ridică și ea, la 
rându-i, în picioare. În acest moment, nu reprezintă un 
pericol pentru nimeni, în afară de persoanele pe care le 
are el în vizor. Nu o să se apuce să omoare în stânga și-n 
dreapta, fără un scop anume și fără să plănuiască atent. 
Dar nu pot spune cu siguranță când se va schimba asta, 
sau ce poate antrena respectiva schimbare. 

— Am eu câteva idei. Păstrăm legătura. 

Peabody și McNab se dondăneau ca chiorâi când Eve 
intră în biroul ei de acasă. Stăteau unul lângă altul, în 
dreptul staţiei ei de lucru, și mârâiau unul la altul ca doi 
buldogi care se certau pentru același os. 

În mod normal, așa ceva ar fi amuzat-o teribil pe Eve, 
dar de data asta era doar un motiv în plus să fie iritată. 

— Terminaţi odată, izbucni ea și îi făcu pe amândoi să 
redevină atenţi, abordând niște mine îndârjite și pline de 
resentimente. Raportaţi. 

Când începură amândoi să recite, în același timp, fierse 
în suc propriu cam cinci secunde, apoi scrâșni din dinţi. 
Asta-i făcu pe amândoi să tacă. 

— Peabody? 

Peabody începu, nu înainte de a risca să arunce o privire 
piezișă și îngâmfată inamicului ei numărul unu: 

— Am găsit trei firme de produse cosmetice care se 
potrivesc. Două de pe lista lui Hawley și una din lista lui 
Greenbalm. Câte una din fiecare comercializează 
produsele respective, de la cele de îngrijire a pielii până la 
rimei pentru gene. De la cea de-a doua de pe lista lui 
Hawley se pot procura creioane pentru ochi și sprâncene și 
două rujuri de buze. Şi am dat lovitura cu produsul folosit 
pentru buzele lui Greenbalm. E vorba de „Coralul lui 
Cupidon”. Toate cele trei magazine oferă produsul. 

— Există o problemă, spuse McNab și ridică un deget, 
precum un profesor care vrea să oprească un elev peste 
măsură de zelos. Atât rujul de buze „Coralul lui Cupidon”, 
cât și rimelul pentru volum „Moscul brun” sunt oferite în 
mod normal drept mostre. De fapt - adăugă el făcând un 
gest cu mâna înspre consolă, unde erau aliniate mostrele 
pe care le primise Eve - sunt amândouă aici. 

— Nu putem da de urma fiecărei afurisite de mostre, 
spuse Peabody cu un glas care nu anunţa nimic bun. Avem 
trei nume și un început. 

— Fardul de pleoape „Ceaţă deasupra Londrei”, folosit 
în cazul lui Hawley, este unul dintre cele mai scumpe 
produse și nu este niciodată oferit drept mostră. Îl poţi 
cumpăra numai separat, sau atunci când cumperi toată 
gama din pachetul de lux. Dacă mergem pe urmele 
fardului de pleoape, ne apropiem de suspect. 

— Şi dacă nenorocitul a șutit fardul de pleoape atunci 
când a cumpărat restul chestiilor? Vrei să te apuci să iei 
urma fiecărui hoţ de magazine din oraș? 

— Până acum, e singurul produs căruia nu i-am dat de 
urmă. Așadar, e cel pe care trebuie să-l căutăm. 

Cei doi erau faţă în faţă când Eve făcu un pas înainte și 
îi îmbrânci departe unul de altul. 

— Dacă mai vorbește vreunul, îi dau una. Amândoi aveţi 
dreptate. Stăm de vorbă cu cei de la magazinele care vând 
produsele și căutăm machiajul pentru ochi. Peabody, ia 
notează numele, mergi jos la mașina mea și așteaptă-mă 
acolo. 

Peabody nu mai trebui să spună nimic, cel puţin nu 
acum, când un spate arcuit ca un băț și o pereche de ochi 
aprinși vorbeau de la sine. În clipa când ieși din cameră, cu 
un mers țanţoș, McNab își înfundă mâinile în buzunare. 
Dar când văzu privirea amenințătoare cu care îl săgetă Eve 
în clipa în care deschise gura să zică ceva, o închise 
imediat la loc. 

— Tu - mai verifică o dată informaţiile de la 
„Confidenţial”, clienţii și personalul, află cine de acolo a 
cumpărat fardul de pleoape și vezi ce alte pro duse folosite 
în cazul victimelor se mai potrivesc. Eve își arcui 
sprâncenele și continuă: 

— Spune „Da, să trăiţi, doamnă locotenent Dallas”. 

McNab trase aer în piept și spuse: 

— Da, să trăiţi, doamnă locotenent Dallas. 

— Bun. Şi dacă tot ești la capitolul ăsta, vezi dacă poţi 
să-ţi bagi nasul prin conturile lui Rudy și ale lui Piper. Să 
vedem ce marcă de produse de înfrumusețare folosesc ei. 

Eve așteptă, cu sprâncenele arcuite în continuare. Dar 
McNab era cât se poate de sprinţar: 

— Da, să trăiţi, doamnă locotenent Dallas. 

— Şi nu mai sta bosumflat, îi ordonă ea în timp ce ieși 
din încăpere cu pași apăsaţi. 

— Femeile astea, mormăi McNab printre dinţi, apoi 
surprinse o mișcare cu coada ochiului. 

Il descoperi pe Roarke care stătea în pragul ușii dintre 
cele două birouri și îi zâmbea cu gura până la urechi. 

— Minunate creaturi, nu ești și tu de acord? spuse 
Roarke și intră în cameră. 

— Din locul meu nu prea pare. 

— Oo, dar o să fii un adevărat erou, nu-i așa, dacă 
reușești să găsești numele care se potrivește cu produsul 
tău. 

Traversă agale încăperea și cercetă cu privirea listele și 
documentele despre care amândoi știau că sunt oficiale și 
nu are ce căuta să-și bage nasul în ele. 

— Am descoperit că am o oră sau două libere. Ai nevoie 
de ajutor? 

— Păi... bâigui McNab și aruncă o privire asupra ușii. 

— Nu-ţi face griji în ce o privește pe doamna locotenent, 
spuse Roake în timp ce își făcu pe plac și se instala în faţa 
calculatorului. Am eu grijă de ea. 

Donnie Ray Michael era îmbrăcat cu un halat de baie 
maro și ponosit și purta un cercel de argint în nas, cu 
caboșon de smarald. Avea ochi căprui deschiși ca o ceaţă, 
păr de culoarea untului și o răsuflare sălbatică. 

Bărbatul privi cu atenţie insigna de poliţist a Evei și 
expulză aerul printr-un căscat care aproape că o făcu să 
cadă lată, apoi se scărpină la subsuoară. 

— Care-i problema? 

— Donnie Ray? Ai un minut la dispoziţie? 

— Da, am o grămadă de minute, dar care-i problema? 

— Am să-ţi spun după ce intrăm înăuntru și după ce îţi 
clătești gura cu o găleată-două de apă de gură. 

— Aoleu, exclamă el și obrajii se colorară abia 
perceptibil în roz, în timp ce el se dădu înapoi. Dormeam, 
continuă el. Nu așteptam pe nimeni. Nici măcar polițiști. 

Le făcu semn cu mâna să intre, apoi se făcu nevă zut 
într-un holișor. 

Apartamentul arăta ca o cocină, cu hainele înșirate peste 
tot, cu recipiente de tot soiul, unele goale, altele cu ceva 
conţinut prin ele, cu scrumiere care pluteau peste tot și o 
mare de discuri pentru computer împrăștiate pe toată 
podeaua. Într-un colţ, lângă o canapea jerpelită, se afla un 
stativ pentru partituri și un saxofon care strălucea de cu 
răţenie. 

Eve adulmecă o urmă de ceapă învechită peste măsură 
și o alta, de droguri ilegale pentru fumat. 

— Dacă ajungem la concluzia că trebuie să 
percheziționăm apartamentul, îi spuse Eve lui Peabody, o 
să avem de la bun început un motiv întemeiat. 

— Care? Deţinere de deșeuri toxice? 

— Ar putea fi și asta, spuse Eve și dădu la o parte, cu 
piciorul, ceva ce părea a fi un articol de lenjerie. Prizează 
Zoner, probabil seara, pe post de calmant de seara. Se 
simte, pur și simplu, mirosul în aer. 

Peabody adulmecă aerul. 

— Eu nu simt decât miros de transpiraţie și ceapă. 

— Se simte. 

Donnie Ray intră înapoi în cameră, cu privirea ceva mai 
clară și cu faţa roșie și umedă de la apa aruncată în grabă 
pe ochi. 

— Scuzaţi deranjul. E anul liber al droidului meu. Despre 
ce e vorba? 

— O cunoşti pe Marianna Hawley? 

— Marianna? întrebă el, și sprâncenele i se încreţiră din 
pricina concentrării. Habar n-am. Ar trebui? 

— Aţi fost declaraţi perechea potrivită de către serviciul 
matrimonial „Confidenţial”. 

— A, da, chestia cu întâlnirile, spuse el și dădu câ teva 
haine la o parte, apoi se așeză pe un fotoliu. Da, am 
încercat și asta acum câteva luni. Eram un pic deprimat. 

Schiţă un zâmbet, apoi ridică din umeri. 

— Marianna, își reluă el șirul gândurilor. Era un pic 
roșcată... nu, aia era Tania. Ne-am înţeles binișor, dar s-a 

mutat la Albuquerque, pentru numele lui Dumnezeu! 
Adică, nu e nimic interesant acolo! 

— Marianna, Donnie Ray. Subţire și brunetă. Ochi verzi. 

— Da, da, acum mi-aduc aminte. Dulcică. Nu ne-am 
potrivit, eram mai mult, cum să zic eu, ca fraţii. A venit la 
club, unde cânt eu, și m-a ascultat. Am băut ceva 
împreună. Și ce-i cu asta? 

— Tu te uiţi vreodată la televizor, citești ziare? 

— Dacă am un concert serios, nu. Am un contract, cu 
niște băieţi, să cântăm în centru, la „Empire”. În ultimele 
trei săptămâni am lucrat de la zece seara la patru 
dimineaţa. 

— Şapte seri la rând? 

— Nu, cinci. Dacă aș sufla șapte seri la rând, mi-aș 
pierde minţile. 

— Ai cântat și marți seară? 

— Marţea e ziua mea liberă. Luna și marțea, amândouă. 

Intre timp, privirea i se limpezise și începu să devină 
circumspect. 

— Care-i treaba? se interesă el. 

— Marianna Hawley a fost omorâtă în seara de marți. Ai 
un alibi pentru acea seară, între ora nouă și miezul nopţii? 

— Au, la dracu’! La dracu’! Omorâtă. Dumnezeule! 
exclamă el și se ridică brusc în picioare, împiedicându-se 
de resturi în timp ce patrula prin încăpere. Doamne, ce 
nașpa e! Era o dulceaţă de fată. 

Își apăsă degetele peste ochi, apoi le trecu iarăși prin 
păr. 

— Asta a fost acum... ce dracu’, au trecu șase luni de- 
atunci, dacă nu mai bine. Nici nu am mai văzut-o de atunci. 
Ce-a păţit? 

— Marţi seara, Donnie Ray. 

— Marţi? 

Își frecă palmele peste faţă și continuă: 

— Habar nu am. La dracu”, cine-și mai amintește? 
Probabil am mers prin câteva cluburi și-am pierdut timpul 
pe-acolo. la stai, să mă gândesc niţel. 

— A mai mers cineva cu tine? 

— Am pornit mai mulţi. Dar nu mai știu cine-a mai ajuns 
până la urmă la „Nebuni”. Eram destul de terminat când 
am ajuns. 

— la spune-mi tu mie, Donnie Ray, pentru ce ai 
cumpărat întreaga gamă de produse marca „Perfecţiunea 
naturală”? 

— Poftim? întrebă el nedumerit, apoi se trânti la loc în 
scaun. Ce naiba mai e și „Perfectiunea naturală”? 

— Artrebui să știi. Ai cheltuit mai bine de două mii pe 
toată gama. Sunt cosmetice, Donnie Ray. Produse pentru 
înfrumusețare. 

— Cosmetice, spuse el și continuă să-și treacă degetele 
prin păr, până când îi rămase în sus, ca niște ţepi un pic 
mai moi. Ah, la naiba! Chestiile alea colorate. A fost ziua 
mamei mele. Ei i le-am cumpărat. 

— Ai cheltuit două mii pentru ziua mamei tale? întrebă 
Eve cu mirare în glas, aruncând o privire prin camera 
dezordonată și înghesuită. 

— Mama mea e cea mai tare! Bătrânul ne-a lăsat baltă 
când eu eram doar un puștan. A muncit cât trei câini 
deodată ca să am eu un acoperiș deasupra ca pului și ca 
să-mi plătească lecţiile de muzică, spuse el și făcu un semn 
cu capul înspre saxofon. 

Scot bani buni cu suflatul. Al dracului de mulţi bani. Și 
acum o ajut eu să aibă un acoperiș deasupra capului, în 
Connecticut. O casă drăguță, într-un cartier drăguţ. Pentru 
mine - zise el arătând spre cameră - nu contează toată 
asta. Eu trec pe aici numai ca să trag la aghioase. 

— Ce-ar fi să o sun chiar acum pe mama ta și să o întreb 
ce a primit ultima dată de ziua dânsei de la băiatul ei, 
Donnie Ray? 

— Da’, cum să nu! zise el fără să clipească, și făcu un 
semn cu degetul mare înspre video telefonul de pe masa de 
lângă perete. Numărul e în memorie. Un singur lucru, vă 
rog frumos. Nu-i spuneţi că sunteţi de la poliţie. Își face 
griji. Să-i spuneţi că faceţi un sondaj, sau ceva. 

— Peabody, dă-ţi jos jacheta de la uniformă și sun-o pe 
mama lui Donnie Ray, spuse Eve și ieși din raza de acţiune 
a transmiţătorului, apoi se așeză pe braţul unui fotoliu. 
Cine ţi-a făcut profilul la „Confidenţial”? Rudy? 

— Nu, în fine, iniţial vorbisem cu el. Am senzaţia că 
toată lumea face la fel. E ca un fel de audiție. Apoi a venit 
nu-ș' ce clovn să mă consulte. Că ce-ţi place să faci ca să te 
distrezi, la ce visezi, care-i culoarea preferată. [ţi fac și un 
examen fizic, ca să vadă că ești curat. 

— Și nu a ieșit nicio urmă de Zoner? 

Donnie Ray avu fineţea să pară rușinat când răspunse. 

— Nu, eram curat. 

— Presupun că mama ta nu ar vrea să te vadă stând așa. 

— Doamna Michael a primit întreaga gamă de produse 
„Perfecţiunea naturală” de la fiul său, cu ocazia aniversării 
zilei de naștere, spuse Peabody ridicând din umeri, și-și 
îmbrăcă la loc jacheta de poliţist, apoi zâmbi către Donnie 
Ray. Era foarte fericită că a primit un asemenea cadou. 

— E drăguță, așa-i? 

— Da, este. 

— E cea mai tare! 

— Așa a zis și ea despre tine, îi mărturisi Peabody. 

— De Crăciun i-am luat cercei cu diamante. De fapt, sunt 
doar clipsuri, dar ceilalți ar costa prea mult, spuse el și se 
uită la Peabody cu alţi ochi, acum că o văzuse fără jacheta 
austeră de poliţist. Ai fost vreodată la „Empire”? întrebă el. 

— Până acum nu. 

— Ar trebui să treci o dată. Cântăm chiar bine. 

— Poate am să trec, spuse ea, însă în secunda următoare 
surprinse privirea ca de uliu a Evei și-și drese glasul. 
Mulţumim pentru cooperare, domnule Michael. 

— Şi fă-i mamei tale un favor, spuse Eve în timp ce se 
îndrepta către ușă. Curăţă muntele ăsta de gunoi de aici și 
lasă-te de Zoner. 

— Da, așa am să fac, spuse Donnie Ray și-i mai aruncă o 
ocheadă lui Peabody înainte de a închide ușa. 

— Este necuviincios din partea ta să flirtezi cu sus pecţii, 
ofițer Peabody. 

— Nu e chiar suspect, spuse Peabody și aruncă o privire 
peste umăr. Și era chiar drăguţ. 

— E suspect până când îi confirmăm alibiul. Și e un porc. 

— Dar un porc cu adevărat drăguţ, să trăiţi. 

— Mai avem încă doi suspecți de intervievat, Peabody. 
Încearcă să-ţi ţii hormonii în frâu. 

— Dar mi-i ţin, Dallas, mi-i ţin. Peabody oftă și se urcă în 
mașină. 

— Doar că e așa de bine când mă năpădesc, adăugă ea. 

Eve își petrecu întreaga zi luând declaraţii, fără să 
avanseze deloc, așa că nu era într-o dispoziţie prea bună. 
Iar când ajunse la biroul de acasă și descoperi că McNab 
își strânsese demult lucrurile și plecase, se întunecă și mai 
tare. 

Își spuse că procedase totuși corect, spre binele lui, 
lăsându-i un bileţel și ceva de mâncare. 

„Doamnă locotenent. Am întrerupt lucrul la ora 16:45. 
Lista cu nume și produse se află sub dosarul cazului, la 
subcapitolul P de la Proba Doi-A. Câteva aspecte s-ar putea 
să vi se pară interesante. Atât Rudy, cât și Piper au 
cumpărat fardul de pleoape, iar Piper chiar și rujul de 
buze. Apropo, amândoi au cheltuit credite cu duiumul. Nu 
că l-ar egala pe Roarke la cheltuieli, dar nu stau rău. Și alt 
lucru interesant este că toate bunurile lor sunt în custodie 
comună, până la ultimul bănuţ. Raportul despre acest 
lucru se găsește tot în dosar.” 

Toate bunurile în custodie comună, reflectă Eve. 
Impresia ei fusese aceea că Rudy mânuia afacerea până la 
ultimul detaliu. Când se întâlnise cu ei, Rudy fusese cel 
care luase deciziile și mersese la consolă, tot timpul cât se 
aflase ea în preajma lor. Concluzia logică era că tot el 
manevra și banii. 

El deţinea controlul, concise Eve. El avea puterea. 

Și ocazia, și căile de operare. 

„Și încă un nume legat de fardul de pleoape”, continuă 
vocea lui McNab. „Şi două legate de rujul de buze, cu tot 
cu Charles Monroe, care apare pe ambele liste. Nu l-am 

126 


văzut prima oară când m-am uitat peste liste, pentru că a 
trecut alt nume pe chitanța cu care a comandat să i se 
trimită produsele noi și cele speciale. Am inclus și profilul 
lui Monroe.” 

În timp ce asculta ultimele cuvinte din însemnare, Eve se 
încruntă. Chiar dacă instinctele o îndemnau să-l acuze pe 
Rudy, se părea că trebuia să-i facă o vizită și lui Charles 
Monroe. 

Aruncându-și privirea deasupra ușii care făcea le gătura 
dintre biroul ei și al lui Roarke, văzu că lumina era aprinsă 
Dacă el era ocupat, era un moment numai bun să verifice 
ceva ce o privea personal. 

Se mișcă fără să facă un zgomot și o luă pe scări ca să 

nu folosească liftul, cu ochii-n patru, ca să nu dea de 
Summerset în timp ce se îndrepta cu pași siguri spre 
bibliotecă. 
_ Pereţii încăperii pe două nivele erau tapetaţi cu cărţi. 
Intotdeauna o frapase faptul că un om care putea cumpăra 
o mică planetă doar pocnind din degete, prefera să 
buchisească din cărţi - care erau grele și ocupau mult 
spaţiu - mai degrabă decât să citească comod, de pe 
monitoare. 

Era probabil încă unul dintre șiretlicurile sale, 
presupunea Eve, deși aprecia foarte tare mirosul puternic 
de piele al coperților și aspectul strălucitor al cotoarelor de 
cărți care se înșirau pe rafturile din lemn de mahon. 

Erau două zone largi amenajate pentru lectură, cu și mai 
multă piele pe fotoliile și sofalele adânci, lucrate în lemn 
roșcat, cu lampadare din sticlă, pictate în niște culori ca 
niște adevărate giuvaieruri, cu alămuri lucitoare și birouri 
din lemn vechi, strălucitor, sculptat adânc, de către 
meșteri din veacuri trecute. 

Draperiile erau deschise și lăsau noaptea să pătrundă 
spre locul larg, de stat la fereastră, îmbrăcat cu perne 
groase, în tonuri care se molipseau de la nuanțele 
lampadarelor. Peste podeaua lată și lustruită, din lemn de 

castan, erau așternute covoare enorme și foarte vechi, cu 
modele complicate pe un fundal roșu ca vinul. 

Ştia că în spatele biroului vechi era mascat un sistem 
computerizat de primă mână. Dar tot ce era la vedere în 
camera aceea amintea despre bătrâneţe și avere, și 
plăcerea faţă de amândouă. 

Eve nu intra prea des în acea încăpere, însă știa că 
Roarke o făcea. Îl găsea câteodată, seara, cu picioarele lui 
lungi întinse în câte unul din fotoliile de piele, cu un pahar 
de coniac lângă el și cu o carte în mâini. Cititul îl relaxa, îi 
spusese el într-o zi, și era un șiretlic pe care îl învățase în 
mahalalele din Dublin, încă de când era flăcău și găsise pe 
o alee dosnică un exemplar din Yeats, murdar ca vai de el. 

Traversă încăperea până la birou și deschise ușile mari, 
cu încrustaţii de lapis și malahit. 

— Activează, comandă ea și aruncă, prevăzătoare, o 
privire peste umăr. Caută în toate secţiunile bibliotecii 
după Yeats. 

„Yeats, Elisabeth, sau Yeats, William Butler?” 

Sprâncenele Evei se atinseră una de alta când se 
încruntă, și își îi trecu mâna prin păr. 

— De unde naiba să știu eu? E vorba de un poet irlandez. 

„Yeats, William Butler, confirmat. Se caută prin rafturi... 
«Rătăcirile lui Oisin», Secţiunea D, raftul cinci, «Contesa 
Cathleen», secţiunea D...” 

— Oprește, spuse Eve, și-și prinse rădăcina nasului între 
degete. Schimbă parametrii căutării. Spune-mi ce cărţi ale 
tipului ăsta lipsesc din bibliotecă. 

„Se schimbă parametrii... Se caută...” 

Oricum, probabil că avea toate nenorocitele de volume. 
Ce idee proastă, decise Eve, și-și înfundă mâinile în 
buzunare. 

— Doamnă locotenent. 

Eve aproape că sări din cizme. Se întoarse val-vâr tej și-l 
pironi pe Summerset cu privirea. 

— Ce e? La naiba, urăsc când faci chestia asta. 

Summerset se mulțumi să o privească în continuare, cu 
blândeţe. Ştia că o enervează la culme când o lua prin 
surprindere. Era unul dintre motivele pentru care îi plăcea 
atât de mult să o facă. 

— Vă pot ajuta să găsiţi vreun volum, deși am crezut că 
nu citiţi nimic altceva în afară de rapoarte și discuri despre 
comportamente deviante. 

— Uite ce e, amice, e dreptul meu să mă aflu aici, spuse 
ea, chiar dacă nu se explica nicicum faptul că se simțea ca 
un intrus găsit în bibliotecă. Și nici nu am nevoie de 
ajutorul tău, adăugă ea. 

„Toate lucrările autorului Yeats, Wiliam Butler, pot fi 
găsite în bibliotecă. Aveţi nevoie de localizare și titluri?” 

— La naiba, nu. Ştiam. 

— Yeats, doamnă locotenent? întrebă Summerset curios 
și înaintă mai aproape de ea, urmat de Galahad, care lipăi 
până în dreptul Evei, îi trecu printre picioare, apoi o 
abandonă și sări în locul de la fereastră privind afară, în 
noapte, de parcă ar fi fost a lui. 

— Şi ce-i cu asta? 

Bărbatul se mulţumi să ridice din sprâncene și răspunse: 

— Sunteţi interesată de vreuna dintre piese, de vreo 
serie, sau de o anume poezie? 

— Da’ cine ești tu, polițistul bibliotecii? 

— Aceste volume sunt destul de valoroase, spuse el 
încercând să liniștească lucrurile. Multe dintre ele sunt 
ediţii princeps, destul de rare. Găsiţi întreaga operă a lui 
Yeats și pe discul bibliotecii. Sunt sigur că această metodă 
vi s-ar potrivi mult mai bine. 

— Nu vreau să citesc chestiile astea. Voiam doar să văd 
dacă cumva îi lipsește vreun volum, ceea ce oricum e o 
prostie, de vreme ce are toate lucrurile posibile, așa că mie 
ce naiba îmi mai rămâne să fac? 

— În legătură cu ce? 

— Cu Crăciunul, prostule, spuse Eve agitată și se 
întoarse către calculator. Dezactivează. 

Summerset strânse din buze și urmă șirul gândurilor 
Evei. 

— Doriţi să cumpăraţi un volum al lui Yeats pentru 
Roarke, cu ocazia Crăciunului. 

— Asta era ideea, care s-a dovedit a fi una foarte 
proastă. 

— Doamnă locotenent, spuse el în timp ce Eve se 
pregătea deja să dea buzna afară din încăpere. 

— Ce-i? 

Îl enerva ori de câte ori Eve făcea sau spunea câte ceva 
care să-l impresioneze. Dar nu se putea abţine. În plus, îi 
era dator pentru că-și riscase viaţa, și aproape că și-o 
pierduse, ca să o salveze pe a lui. 

Summerset era conștient de faptul că numai acest lucru 
era de ajuns ca să-i facă pe amândoi să se simtă nelalocul 
lor. Poate că putea face cumva să-i întoarcă favorul, măcar 
puţin. 

— Încă nu are ediţia princeps din „Amurgul celtic”. 

— Asta ce mai e? 

— O colecţie de proză. 

— Scrisă de tipul ăsta, Yeats? 

— Da. 

O parte din ea, o părticică infimă și răutăcioasă voia să 
dea din umeri și să plece. Își încleștă însă pumnii, în 
interiorul buzunarelor și rămase pe loc. 

— La sfârșitul căutării a spus că are toate volumele. 

— Are volumul, însă nu în ediţie princeps. Yeats este 
foarte valoros pentru Roarke. Presupun că știi acest lucru. 
Am o legătură cu un anticar de cărți rare din Dublin. Il pot 
contacta să văd dacă volumul poate fi achiziţionat. 

— Cumpărat, spuse Eve pe un ton apăsat. Nu furat. Eve 
schiță un zâmbet când îl văzu pe Summerset cum își 
îndreptă dintr-odată spatele. 

— Mai știu și eu câte ceva despre legăturile tale. Noi 
dorim ca lucrurile să rămână legale. 

— Nici nu intenţionam să le rezolv altfel. Dar nu o să fie 
ieftin. 

Fu rândul lui să schițeze un zâmbet la fel de vag. 

— Şi desigur că se va adăuga o taxă pentru faptul că 
achiziția va ajunge aici până la Crăciun, de vreme ce aţi 
așteptat până în ceasul al doisprezecelea. 

Eve nu dădu înapoi, deși ar fi vrut foarte mult. 

— Dacă omul tău o poate găsi, o vreau. 

Și continuă, de vreme ce nu avea cum să ocolească ce 
avea de spus: 

— Mulţumesc. 

Summerset dădu din cap destul de ţeapăn și aşteptă ca 
ea să iasă din cameră, înainte să zâmbească cu gura până 
la urechi. 

Asta pățești atunci când ești îndrăgostit, își spuse Eve în 
gând. Te face să colaborezi cu cea mai mare pacoste din 
viața ta. Și dacă nenorocitului ăla slăbănog o să-i 
reușească schema, gândi ea cu dispreţ în timp ce luă liftul 
până în dormitor, o să-i mai fie și datoare pe deasupra. 

Era o adevărată umilinţă. 

Apoi ușile liftului se deschiseră și apăru Roarke, cu un 
zâmbet vag, de înger decăzut, și cu ochii vii și albaștri de 
plăcere. 

Ce mai conta o mică umilință? 

— Nu știam că ai ajuns deja acasă. 

— Da, am... avut ceva de rezolvat, răspunse Eve și își 
feri privirea. Tu de ce ești așa mulțumit? 

Roarke o luă de mână și o trase către dormitor. 

— Tu de ce crezi? o întrebă el și-i făcu un semn cu mâna 
înspre pat. 

De partea cealaltă a platformei înălțate pe care se afla 
patul lor, în mijlocul nișei adânci pe care o forma fereastra, 
se afla un brad. Crengile se arcuiau prin cameră sus, tot 
mai sus, până la vârful care aproape că străpungea 
tavanul. 

Eve privi bradul și clipi. 

— E mare. 

— Înseamnă că nu l-ai văzut pe cel din salon. E de două 
ori mai înalt. 

Se apropie cu grijă de brad. Avea mai bine de trei metri. 
Dacă s-ar fi răsturnat peste ei în pat, în timp ce dormeau, 
reflectă ea, i-ar fi strivit ca pe niște furnici. 

Sper că e ancorat bine. Adulmecă aerul și continuă: 

— Miroase de parcă am fi în pădure. Presupun că o să 
agăţăm tot felul de chestii în el. 

— Ăsta-i planul, răspunse el și-și trecu braţele în jurul 
taliei ei, trăgând-o mai aproape de el. O să am eu grijă de 
luminițe, mai târziu. 

— De ce tu? 

— E treabă de bărbat, îi răspunse el și o mușcă cu 
blândeţe de gât. 

— Cine a spus? 

— Femeile care de-a lungul veacurilor au fost atât de 
sensibile, încât nu au dorit să se ocupe de așa ceva. Aţi 
ieșit din tură, doamnă locotenent? 

— Mă gândeam să mănânc ceva și apoi să mai fac câteva 
scanări probabilistice. 

Buzele lui se îndreptau către lobul urechii ei. Eve se 
gândi câte lucruri interesante știa el să facă unui lob al 
urechii. 

— Și vreau să văd dacă Mira a trimis profilul făcut de ea. 

Ochii îi erau deja pe jumătate închiși când își dădu capul 
într-o parte ca să-i permită lui să ajungă mai bine la gât. 
lar când mâinile lui o luară în sus și îi cuprinseră sânii, 
mintea i se înceţoșă într-un fel plăcut. 

— Apoi trebuie să mai scriu un raport și să-l pun în 
dosar. 

Degetele lui îi loviră ușor sfârcurile și trimiseră o 
săgeată încărcată cu plăcere care i se înfipse direct în 
vintre. 

— Dar cred că mai am o oră liberă, mormăi ea și se 
întoarse cu faţa către el, își înfipse degetele în părul lui și-i 
trase gura către a ei. 

Din gâtul lui Roarke ieși un geamăt de plăcere, iar 
mâinile-i alunecară în jos, pe spatele ei. 

— Vino cu mine. 

— Unde? 

Roarke îi mușcă buza de sus și-i răspunse: 

— Oriunde te duc. 

Apoi făcu un ocol împrejurul ei și o conduse înapoi către 
lift. 

— În camera cu holograme, comandă el, apoi o propti cu 
spatele într-un colţ și-i înăbuși întrebarea cu un sărut lung, 
care îi tulbură mintea. 

— Dar dormitorul ce are? întrebă ea când își reluă 
respiraţia. 

— Am altceva în cap acum, spuse el cu ochii aţintiți în 
continuare asupra ei, în timp ce o trase afară din lift. 
Activează programul. 

Camera mare și goală, cu pereţii acoperiţi cu oglinzi 
negre, perfecte, străluci și se schimbă. Mai întâi simţi 
mirosul de fum, înmiresmat, cu o aromă vagă de fructe, 
apoi adulmecă florile puternic parfumate. Luminile se 
micșorară și pâlpâiră. Imagini noi prinseră contur. 

Trosni un foc, într-un șemineu imens. O fereastră largă 
cât un lac se deschidea către munţii cu piscuri albastre, în 
timp ce zăpada deasă și pufoasă arunca sclipiri ca de 
gheaţă în lumina lunii. 

Urne din fier forjat erau umplute până la refuz cu flori 
albe și ruginii. Și lumânări, sute de lumânări, albe ca 
zăpada, ardeau cu flăcări jucăușe din suporturile de alamă 
lustruită. 

Sub picioare, podeaua din oglinzi se preschimbă în lemn 
întunecat, aproape negru, și vag lucitor. 

Un pat enorm ocupa mai toată camera, cu căpătâiul și 
treptele modelate în curbe complicate și 

În crengături de alamă groasă și strălucitoare. Pe 
deasupra era presărat cu o cuvertură de un auriupal, atât 
de groasă, încât se puteau cufunda în ea, și cu duzini 
întregi de perne în nuanţe de pietre preţioase. 

Și peste tot erau împrăștiate petale de trandafiri albi. 

— Uau, exclamă ea și mai privi o dată către fereastră. 
Panorama, cu vârfurile semeţe ale munţilor și întinderile 
nesfârșite de zăpadă o făcu să simtă ceva ciudat în gât. Ce 
sunt alea? întrebă ea. 

— O simulare a Alpilor Elveţieni. 

Una dintre marile lui distracţii era să o urmărească pe 
ea reacţionând în faţa unei noutăţi. Primul moment, de 
precauţie, dictat de meseria ei de poliţist, și apoi explozia 
întârziată de plăcere care venea din femeia din ea. 

— Nu am reușit până acum să te duc acolo 
deadevăratelea. Așa că o cabană holografică e cea mai 
bună soluţie. 

Roarke se întoarse și ridică un halat așezat pe spătarul 
unui scaun. 

— Ce-arfi să-ţi pui ăsta pe tine? 

Eve întinse mâna după el și se încruntă. 

— Ce-i ăsta? 

— Un halat. 

Eve îi aruncă o privire goală. 

— Asta știu. Vroiam să întreb din ce-i făcut? Ce-i asta 

— blană de nurcă? 

— Zibelină, răspunse el și înaintă un pas. Ce-ar fi să te 
ajut? 

— Eşti într-o formă de zile mari, așa-i? întrebă ea în timp 
ce el începu să-i descheie cămașa. 

Mâinile lui trecură peste umerii ei goi în timp ce lăsă 
cămașa să cadă. 

— Se pare că sunt. Am chef să-mi seduc nevasta, 
încetișor. 

Nevoia își făcea încet loc și i se răspândea prin corp. 

— Nu am nevoie să fiu sedusă, Roarke. Bărbatul își 
așeză buzele pe umărul ei. 

— Eu am. Stai jos. 

O făcu să stea jos ca să-i poată scoate cizmele din 
picioare. Apoi se apucă de braţele fotoliului și se aplecă 
iarăși să o sărute. 

Stăteau cu buzele împreunate tandru și pasional, iar 
buzele și limbile alunecau meșteșugite, cu delicateţe, în 
timp ce dinţii scrâșneau ușor, cu isteţime. Mușchii Evei 
începură să se încordeze, apoi se relaxară. Să-l seducă pe 
el însemna să-l lase să simtă abandonul ei. 

Roarke o ridică în picioare și-i desfăcu pantalonii. 

— Nu încetez să te doresc. 

Degetele Iui mișunară peste șoldurile ei; pantalonii 
căzură la pământ. 

— Nu te iubesc niciodată prea mult. Mereu e loc de și 
mai și. 

Dezbrăcată, Eve se aplecă peste el cu faţa îngropată în 
părul lui. 

— Nimic nu mai e la fel de când ai apărut în viaţa mea. 

O tinu în braţe o secundă, doar de dragul de a o avea 
lângă el. Apoi întinse mâinile în jos, îi ridică halatul și 
strânse materialul moale peste umeri. 

— Pentru amândoi e la fel, spuse el și o ridică în braţe, 
spre pat. 

Iar braţele ei se întinseră spre el. 

Ştia cum va fi. Copleșitor, tulburător. Magnific. Ajunsese 
să distingă fiecare dintre senzațiile pe care i le producea, 
și să distingă atingerea lui așa cum distingea apa sau 
aerul. 

Fără să le conștientizeze, însă fără să poată trăi în lipsa 
lor. 

Când corpurile li se împreunau, putea dărui oricât, putea 
primi orice. Adânc îngropată în patul pufos, primi buzele 
lui cu nerăbdare, bucurându-se de focul care-i ardea în 
vene. Oftă și trase de cămașa lui, aju-tându-l să o dea mai 

repede la o parte, astfel încât carnea lui să o întâlnească 
pe a ei. 

Alunecarea prelungă și minunată. O întoarcere înceată, 
un geamăt ușor. Petalele mătăsoase, cearșafurile satinate, 
mușchii încordaţi sub palmele ei - se îmbinau toate într-un 
amestec exotic de texturi. 

Inima tresări iute, să-i spargă pieptul. Un fior delicios, 
un oftat ușor. Pâlpâitul lumânării, lumina lunii care se 
revărsa și lucirile aruncate de foc - se con topeau într-o 
strălucire de nedescris. 

Gusta și era gustată. Atingea și era la rândul ei atinsă. 
Era excitată și-l excita și pe el. Şi tremură tot drumul până 
la culmea dulce precum șlefuirea argintului. 

Roarke o simţi cum se arcui, se cutremură și apoi 
alunecă leneșă la loc pe pat. Membrele li se încurcară, 
unele printre altele, în momentul în care se rostogoliră în 
pat și se atinseră iarăși, aranjânduși corpurile unul lângă 
altul. Roarke urmărea lumina care-i dansa pe chip, prin 
păr, în ochi, și culoarea lor adâncă. Ochii pe care îi urmări 
cum deveniră sticloși în timp ce o conduse, încetul cu 
încetul, până la o nouă culme. 

Mâinile ei puternice, pricepute și atât de cunoscute se 
mișcară pe corpul lui, îl apucară și-l mângâ-iară. Din gâtul 
ei ieșeau gemete surde de plăcere, ofta peste buzele lui și 
răsufla în pielea lui. 

Răsuflarea lui se înteţi, iar nevoia îi răsuna prin sânge ca 
un tunet. Căldura se transformă în ardoare, iar ardoarea 
într-o mistuire periculoasă. 

Apoi ea se ridică deasupra lui, cu corpul subţire și 
argintat de luminile și umbrele care se succedau. Gemetele 
ei erau din ce în ce mai lungi, un sunet pofticios, gutural 
pe care-l scoase în timp ce se aplecă peste el, cuprinzându- 
l și primindu-l în interiorul ei. Când degetele lui se 
înfipseră în coapsele ei, se cambră într-o arcuire 
sclipitoare și continuă să se miște, cu ochii ca niște fante 
brunaurii și cu răsuflarea grăbită șuierând printre buze. 

Când o săgetă orgasmul, se apropie de el, apoi se 
strânse în jurul lui, chiar în momentul în care el se ridică 
spre ea, când buzele se așezară înfometate pe sânul ei. 

Pierdut de-acum, prizonier, o rostogoli pe spate, astfel 
încât i se învârtejiră și mintea, și corpul. Apoi se repezi 
înspre ea cu mișcări animalice, încă una și încă una, și cu o 
explozie neașteptată de lăcomie care îi spulberă tot 
controlul pe care îl avusese. Degetele ei erau încleștate în 
jurul tuburilor subţiri și îndoite din tăblia patului, și se 
ţinea cu disperare de ele, de parcă ar fi încercat să se 
ancoreze, iar un țipăt incontrolabil de plăcere o sugruma 
în timp ce el îi dădea genunchii la o parte ca să o poată 
pătrunde mai adânc. 

Când corpul ei explodă dedesubtul lui, buzele lui Roarke 
se năpustiră în jos, peste ale ei. Și își dădu drumul. 

Era acoperită numai cu petale de trandafir. Mușchii ei 
atletici, antrenati, erau relaxaţi și mo. precum ceara topită 
care se strânsese sub lumânări în bălti aromate. 

În timp ce respiraţia ei redevenea regulată, Roarke îi 
mușca ușor umărul, apoi se ridică să ia halatul și-l trase 
peste ea. 

Eve răspunse cu un mormăit. 

Amuzat și plăcut surprins, totodată, că acesta fu 
singurul răspuns de care mai era în stare, Roarke se duse 
în celălalt colţ al camerei și comandă o baie fierbinte, la 
patruzeci de grade. Desfăcu o sticlă de șampanie, o așeză 
la loc în frapiera plină cu gheaţă, apoi își ridică din pat 
nevasta rămasă fără vlagă. 

— Nu dormeam, răspunse ea repede și pe un ton 
bolborosit, din care el își dădu seama că tocmai asta i se 
întâmplase. 

— Mâine-dimineaţă ai să dai vina pe mine că te-am lăsat 
să dormi și nu ţi-ai mai făcut scanarea probabilistică. 

Și spunând acestea, o lăsă să cadă în apa fierbinte, cu 
spumă. 

Eve scoase un scheunat, apoi mormăi de plăcere. 

— O, Doamne, spuse ea, aș vrea să locuiesc chiar aici, în 
cada asta, pentru vreo săptămână. 

— Fă-ţi timp liber și putem merge de-adevărate-lea în 
Alpi, unde ai să te poţi muia într-o cadă până te transformi 
într-un rid mare și roz. 

Şi exact asta-și dorea - să o ducă undeva departe, să o 
vadă recuperată și pusă pe picioare de-a bine-lea. Și-și 
imagină că un asemenea plan avea cam aceleași șanse de 
reușită, cum ar fi avut și dacă i-ar fi propus să îl sărute pe 
Summerset pe gură. 

Imaginea unei asemenea scene îl făcu să zâmbească. 

— O glumă? îl întrebă ea într-o doară. 

— He! Ar fi una delicioasă. 

Îi dădu un pahar înalt și subţire, pentru șampanie, și se 
scufundă alături de ea, luând un pahar și pentru el. 

— Trebuie să trec la treabă. 

— Știu, răspunse el și lăsă să-i iasă o răsuflare adâncă. 
Încă zece minute. 

Era mult prea bună combinaţia dintre apa fierbinte și 
șampania rece, pentru a-l putea refuza. 

— Ştii că, înainte de-a te cunoaște pe tine, pauzele mele 
însemnau o cană de cafea proastă și o... o cană de cafea 
proastă? 

— Știu, și se întâmplă de mult prea multe ori să fie tot 
așa. Asta, spuse el în timp ce se adânci mai tare în cadă, e 
o modalitate net superioară de a te relaxa. 

— E greu de contrazis ce spui tu, răspunse ea și-și ridică 
un picior în aer ca să-și examineze degetele, fără niciun 
motiv. Nu cred că o să-mi lase mult timp la dispoziţie, 
Roarke. Lucrează contra cronometru. 

— Cât timp mai ai? 

— Prea puţin. Mult prea puţin. 

— O să ai mai mult timp. Nu am cunoscut niciodată un 
polițist mai bun decât tine. Și am cunoscut o grămadă. 

Eve se încruntă cu privirea în paharul de vin. 

— Nu o face nici din ură, cel puţin nu încă. Nici pentru 
vreun avantaj. Nici din răzbunare, după câte îmi dau 
seama. Ar fi mult mai ușor să-i iau urma, dacă aș ști 
motivul. 

— Dragostea. Adevărata dragoste. 

Eve lăsă să-i scape printre dinţi un blestem. 

— Dragostea mea adevărată. Dar nu poţi avea o duzină 
din astea. 

— Gândești raţional. Te gândești că un bărbat nu e în 
stare să iubească mai mult de o singură femeie, cu aceeași 
fervoare. Dar se poate. 

— Da, sigur, dacă gândește cu scula, nu cu mintea. 

Roarke râse și deschise un ochi. 

— Draga mea Eve, de multe ori e imposibil să faci dis 
tincţie între cele două. Pentru unii, adăugă el, fără să dea 
atenţie scânteii care se aprinse pentru o clipă în ochii Evei, 
atracţia fizică e cea care precede emoţiile mai subtile. Şi 
ce nu iei tu în seamă este faptul că s-ar putea foarte bine 
să creadă despre fiecare în parte că este dragostea vieţii 
lui. Şi dacă nu au fost de acord cu el, singura modalitate de 
a le convinge de acest lucru este să le ia viaţa. 

— M-am gândit și la asta. Dar nu e de-ajuns ca să-mi 
poată explica totul. E îndrăgostit de ceea ce nu poate avea 
și distruge ceea ce nu poate avea. Își împunse umărul. 
Urăsc tot simbolismul ăsta. Amestecă lucrurile de tot. 

— Trebuie să-l apreciezi pentru teatralismul său. 

— Da, și sper ca din cauza asta să facă un pas greșit. Și 
când se va întâmpla, am să-l vâr pe veselul și bătrânul 
Moșulică într-o celulă. Timpul a expirat, anunţă ea și ieși 
din apă. 

Tocmai trăsese un prosop din barul încălzit, când auzi 
sunetul înfundat al comunicatorului ei. 

— La dracu’! 

Traversă în grabă încăperea, cu apa șiroind, apucă 
pantalonii în grabă și scoase comunicatorul din buzunar. 

— Blochează imaginea video, mormăi ea. Locotenent 
Dallas. 

— Transmit. Locotenent Dallas, Eve. CLF, pe strada 
Huston, la numărul 432, apartamentul 6E. Să se prezinte 
imediat la locul crimei și să preia cazul. 

— Transmit, spuse ea și-și trecu o mână prin părul ud. 
Mesaj recepționat. Contactează ofițerul Peabody, Delia, 
ajutor. 

— Afirmativ. Am încheiat transmisiunea. 

— CLF? întrebă Roarke în timp ce ridică halatul și i-l 
strânse încă o dată în jurul umerilor. 

— "Crimă la locul faptei”, răspunse ea în timp ce azvârili 
prosopul deoparte și se aplecă să-și tragă pantalonii pe ea. 
Fir-ar să fie! Fir-ar al dracului să fie, e apartamentul lui 
Donnie Ray. Chiar azi am stat de vorbă cu el. 

Donnie Ray își iubise mama. Acesta fu primul lucru care- 
i trecu Evei prin minte când se uită la el. 

Era întins pe pat, înfășurat cu o ghirlandă verde care 
arunca sclipiri ca niște pistrui aurii. Părul său răvășit 
fusese aranjat cu grijă, încât să cadă în valuri peste pernă. 
Ochii îi erau închiși, astfel încât genele, alungite și date cu 
rimei auriu antic, îi veneau acum pe obraji. Buzele se 
potriveau perfect cu nuanţa. În jurul încheieturii de la 
mâna dreaptă avea o brățară lată, cu trei păsărici drăguţe 
gravate în aurul prelucrat. 

— Trei păsări cântătoare, spuse Peabody din spatele 
Evei. La dracu', Dallas! 

— Acum e alt sex, dar a păstrat aceeași schemă spuse 
Eve pe un ton sec, și se dădu la o parte astfel încât 
cadavrul să se vadă pe de-a întregul ș să poată fi examinat. 
Mai mult ca sigur că are pe unde-ve un tatuaj și că se vor 
găsi semne de abuz sexual. Şi urmele legăturilor de la 
mâini și de la picioare, ca și la celelalte victime. Avem 
nevoie de toate discurile de la camerele de supraveghere 
de pe hol și din cealaltă clădire. 

— Era un tip drăguţ, murmură Peabody. 

— Acum e un tip mort. Hai să ne facem treaba! Peabody 
se îmbăţoșă dintr-odată, și o mișcare imperceptibilă îi făcu 
umerii să se îndrepte asemeni unei rigle, apoi răspunse: 

— Da, să trăiţi! 

Găsiră tatuajul pe fesa stângă. Dacă asta o afectă, sau 
semnele clare ale sodomiei, Eve nu lăsă pe nimeni să vadă. 
Termină cercetările preliminare, izolă locul crimei, dădu 
ordin să se înceapă chestionarea vecinilor și să se 
împacheteze cadavrul pentru a fi transportat. 

— O să verificăm video telefonul lui, îi spuse ea lui 
Peabody. 

— Fă rost de agenda lui și caută toate informaţiile legate 
de „Confidenţial”. Vreau să vină criminaliștii aici, chiar în 
seara asta. 

Traversă holul mic, se îndreptă către baie și deschise 
ușa. Pereţii, podeaua și instalaţiile străluceau de-ţi luau 
ochii. 

— Putem presupune că suspectul a făcut curat aici, 
continuă ea. Nu prea cred că Donnie Ray era foarte 
preocupat de curăţenie, și nici nu o făcea cu prea mare 
evlavie. 

— Nu merita să moară în felul ăsta. 

— Nimeni nu merită să moară în felul ăsta, spuse Eve și 
se dădu un pas înapoi, apoi se întoarse cu faţa către 
Peabody. Îţi plăcea de el. Și mie la fel. Acum pricește 
lucrurile în felul următor - el s-a dus, iar noi trebuie să 
folosim tot ce putem găsi aici ca să ajungem la victima 
numărul patru înainte de a o pierde. 

— Ştiu asta. Dar nu mă pot abţine să nu simt așa. 
Doamne Dumnezeule, Dallas, acum câteva ore eram aici și 
făceam glume cu el. Nu mă pot abţine să nu simt așa, 
repetă ea cu un șuierat mânios. Nu sunt ca tine. 

— Crezi că el mai dă doi bani pe felul în care te simţi tu 
acum? Vrea să se facă dreptate, nu să suferi tu până nu 
mai poţi, sau să-ţi fie milă de el. 

Eve intră în sufragerie cu pași apăsaţi, lovind cu piciorul 
paharele și pantofii împrăștiați pe podea, ca să mai scape 
puţin de frustrare. 

— Crezi că-i mai pasă lui că sunt eu enervată? întrebă ea 
și se întoarse dintr-odată, cu ochii arzând de mânie. Faptul 
că sunt enervată nu-l ajută pe el cu nimic, și în plus îmi 
întunecă judecata. Ce nu pricep? Ce dracului nu pricep? Le 
lasă pe toate în urma lui, în faţa ochilor mei. Nenorocitul 
dracului. 

Pentru moment, Peabody nu mai spuse nimic. Nu era 
prima dată, își spuse ea în gând, când confunda 
profesionalismul calculat al Evei cu cinismul. După atâtea 
luni și luni în care lucraseră împreună, ar fi trebuit să știe 
deja lucrul ăsta, realiză ea. Trase adânc aer în piept. 

— Poate că ne oferă prea multe indicii și ne distrage 
atenţia. 

Ochii Evei se îngustară, iar pumnii care se strânseseră 
în buzunare se descleștară. 

— Asta e o idee bună. E o idee foarte bună. Prea multe 
puncte de vedere, prea multe informaţii. Trebuie să ne 
alegem o pistă și să o analizăm îndeaproape. Incepi 
cercetările de aici, Peabody, îi ordonă ea în timp ce-și 
scoase comunicatorul. Ne așteaptă o noapte lungă. 

Se împletici înapoi acasă pe la patru dimineaţa, cu 
ajutorul surogatului prost de cafea de la sediul central, cu 
conţinut ridicat de octan. I se închideau ochii de somn, îi 
ghiorăiau maţele, dar avea impresia că mintea îi era în 
continuare în priză și își putea face treaba. 

Cu toate astea, tresări și duse mâna în dreptul armei, 
când Roarke intră în biroul ei și se apropie la câţiva pași în 
spatele ei. 

— De ce naiba te-ai trezit? îl întrebă Eve pe un ton 
aspru. 

— Te-aș putea întreba și eu același lucru, doamnă 
locotenent. 

— Am treabă. 

Roarke ridică dintr-o sprânceană, o apucă de bărbie și se 
uită cu atenţie la chipul ei: 

— Muncești peste măsură, o corectă el. 

— Mi s-a terminat cafeaua adevărată din Auto Bucătarul 
meu și a trebuit să beau poșirca aia pe care o meșteresc la 
sediul central. Dacă iau câteva guri dintr-o cafea 
adevărată, o să-mi fie bine. 

— Dacă te-ai culca câteva ore, ţi-ar fi și mai bine. Cu 
toate că suna tentant, nu-i îndepărtă mâna. 

— Am o întâlnire la ora opt, spuse ea. Trebuie să mă 
pregătesc 

— Eve. 

Când văzu că Eve îl scuipă ca o pisică, Roarke îi aruncă 
o privire de atenţionare, apoi își așeză mâinile pe umerii ei, 
cu mult calm. 

— Nu am de gând să mă amestec în munca ta. Șin însă 
să-ți reamintesc că nu îţi vei face treaba foarte bine dacă 
dormi de-a-n picioarelea. 

— Pot lua un energizant. 

— Tu? o întrebă el zâmbind, iar ea strâmbă din nas. 

— Cred că va trebui să apelez la droguri aprobate de 
poliție până să se termine totul. Nu-mi lasă nicio clipă de 
răgaz, Roarke. 

— Lasă-mă să te ajut. 

— Dar nu mă pot folosi de ajutorul tău ori de câte ori se 
îngreunează situaţia. 

— De ce nu? o întrebă el și începu să-i maseze umerii, ca 
să o elibereze de tensiunea acumulată. Pentru că nu sunt 
pe lista aprobată de poliţie? 

— Ăsta ar fi unul dintre motive. 

Masajul o relaxa un pic prea tare. Simţea cum mintea 
începea să i se înceţoșeze și nu o mai putea întoarce la 
realitate. 

— O să mă culc două ore. Alte două ore or să-mi fie de 
ajuns ca să mă pregătesc. Dar mă întind aici. 

— O idee bună. 

O conduse cu ușurință înspre fotoliul pentru dormit. 
Oasele îi erau ca de cauciuc. Se întinse și el ală turi de ea 
și comandă fotoliului să se întindă de tot. 

— Ar trebui să mergi în pat, spuse ea abia auzit, în timp 
ce-și potrivea corpul lângă al lui. 

— Prefer să mă întind alături de nevasta mea, atunci 
când am ocazia. 

— Două ore... Cred că am dat de-o pistă. 

— Două ore, fu el de acord, și închise ochii când simţi că 
ea adormise. 

— E ceva ce ar trebui să știi, spuse Roarke în timp ce 
aștepta ca ea să adune din farfurie ultimele rămășițe dintr- 
o omletă de albușuri de ou. Îi zâmbi, în timp ce-și mai 
umplu o dată ceașca cu cafea. 

— Despre produsele cosmetice „Perfecţiunea naturală”, 
continuă el. 

Eve înghiţi și îl privi direct în ochi. 

— Compania producătoare e a ta, spuse ea. 

— Este filiala unei companii care face parte dintr-o 
organizație care aparține de Roarke Industries, spuse el 
zâmbind și mai luă o gură de cafea înainte de a continua. 
Așa că, într-un cuvânt, da. 

— Ştiam deja, răspunse Eve. 

Ridică dintr-un umăr și se bucură de satisfacția de a-l 
vedea pe el cu ochii măriţi de mirare din pricina reactiei ei 
de nepăsare. Apoi adăugă: 

— Chiar am crezut că o să dau de un caz pe care l- aș 
putea rezolva fără să dau peste vreo legătură cu tine. 

— Trebuie să te obișnuiești cu gândul ăsta, draga mea. 
Și de vreme ce-i compania mea, continuă el în timp ce ea îi 
arăta colții, te-aș putea ajuta să dai de urma produselor 
folosite în cazul victimelor. 

— O să dăm și singuri de urma lor, ușor-ușor. 

Se îndepărtă de măsuţa scundă și se îndreptă către 
birou. 

— În mod logic, produsele au fost alese de la locul în 
care a fost aleasă victima. Şi mergând pe firul ăsta, pot 

scurta lista de locuri în care trebuie căutat. Produsele alea 
sunt obscen de scumpe. 

— Dar merită toţi banii, spuse Roarke pe un ton liniștit. 

— Ruj de buze la două sute de credite tubul? Doamne 
fereşte! exclamă ea și-l săgetă cu privirea. Ar trebui să-ţi 
fie rușine de tine! 

— Dar nu stabilesc eu preţul. 

De data sta fu rândul lui să-i trimită un zâmbet larg, 
înainte să adauge: 

— Eu mă ocup doar de profituri. 

Două ore de somn și o masă caldă o puseseră pe Eve pe 
picioare, observă el. Acum nu mai era palidă, și nici nu mai 
avea ochii atât de obosiţi. Se ridică, merse până în dreptul 
ei și-și trecu degetele pe sub cearcănele de sub ochii ei. 

— Ai vrea să iei parte la o ședință a membrilor din 
conducere și să începi o campanie pentru micșorarea 
preţului? 

— Ha, ha, ha! 

Când Roarke își trecu buzele peste ale ei, Eve se căzni 
să nu și le prindă de ale lui. 

— Du-te de aici, trebuie să mă concentrez. 

— Mai stau doar un minut. 

O mai sărută o dată și auzi un oftat de plăcere ieșind din 
pieptul ei. 

— De ce nu-mi povestești și mie? Te-ar ajuta dacă ai 
gândi cu voce tare. 

Eve oftă din nou, se aplecă un moment, apoi se dădu iar 
pe spate. 

— Este așa de urât totul, pentru că folosește ceva ce 
simbolizează speranţa și puritatea. Puștiul de azinoap-te... 
Doamne, era curat ca lacrima! 

— Celelalte erau femei. Asta ce-ţi spune? 

— Că e bisexual. Că ideea lui de dragoste adevărată nu 
se referă la un singur sex. Și bărbatul a fost violat, la fel 
cum au fost și femeile, legat ca și ele, marcat în același fel 
cu ele, și la sfârșit, fardat ca și ele. 

Eve se mută în altă parte, luând și cafeaua cu ea, cu un 
aer absent. 

— Le alege de la „Confidenţial”, și e clar că le 
cercetează imaginile și informaţiile personale. Cu fe meile 
poate că s-a și întâlnit, dar nu și cu Donnie Ray. Donnie era 
heterosexual. Schimbarea asta mă fa ce să cred că nu le 
mai întâlnise pe niciuna dintre victime în realitate, cel 
puţin nu într-o ocazie romantică. E totul numai fantezie. 

— Își alege oameni care locuiesc singuri. _ 

— E un laş. Se fereşte de orice confruntare adevă rată. li 
tranchilizează din prima și apoi îi imobilizea ză. E singurul 
fel în care poate fi sigur că va deţine con traiul, puterea. 

Evei îi zburară gândurile în altă parte și se concentrară 
încă o dată asupra lui Rudy. 

Așeză iarăși cana de cafea pe masă și-și trecu o mână 
prin păr. 

— E isteţ și obsesiv. E chiar previzibil, până la un punct. 
Așa am să și pun mâna pe el. 

— Ziceai că ai o pistă. 

— Da, câteva de fapt. Trebuie să le iau la puricat. 
Trebuie să o evit un timp pe Nadine. Nu-i pot da cos tumul 
de Moș deocamdată. Altfel oamenii o să în ceapă să atace 
toţi Moș Crăciunii din fiecare magazin și de la fiecare colț 
de stradă. 

— Ce tablou! murmură Roarke. „Criminalul Moș Crăciun 
căsăpește celibatarii... Mai multe detalii în ediţia de după- 
amiază.” Ce i-ar mai plăcea lui Nadine să o ia pe panta 
asta! 

— Nu o să o ia pe nicio pantă. Cel puţin atâta timp cât 
mai am și alte căi de atac. Mă tot gândesc să-i arunc 
momeala cu „Confidenţial”. Scap de ea de pe capul meu și 
îi avertizez pe toţi cei care au apelat vreodată la acest 
serviciu. lar Rudy și Piper or să sară la mine că-i hărțuiesc, 
adăugă Eve în timp ce zâmbetul de pe chipul ei devenea 
din ce în ce mai larg și mai diabolic. Dar ar merita. Câţiva 
droizi de protocol... Trebuie să-i stârnesc cumva. 

— Nu-ţi place deloc de ei. 

— Îmi dau fiori pe șira spinării. Și știu că și-o trag. E 
dezgustător. 

— Şi nu ești de acord cu relaţia lor? 

— Sunt frate și soră. Gemeni chiar. 

— Aa, înţeleg. 

Oricât de experimentat și laic ar fi fost Roarke, de data 
asta se pomeni că avu aceeași reacție cu nevasta sa: 

— Într-adevăr, e foarte... respingător. 

— Da. 

Numai gândul îi tăie Evei pofta de mâncare, așa că 
împinse la o parte farfuria cu croasantele cu un înveliș 
sfărâmicios. _ 

— El e capul răutăţilor. Împreună cu ea. În momentul 
ăsta, el e primul pe lista mea de suspecți. Are acces la 
toate informaţiile despre clienţi, și dacă pot confirma 
incestul, avem o dovadă pentru înclinațiile sale către 
comportamente sexuale deviante. Am nevoie de cineva 
înăuntrul organizaţiei. 

Eve se întrerupse și trase adânc aer în piept, în timp ce 
răsunară zgomote de pași pe hol. 

— Şi uite că apare tocmai acel cineva. 

Eve și Roarke se întoarseră amândoi către ușă, chiar în 
momentul în care intră Peabody. Se uită când la unul, când 
la celălalt, strânse din umeri de parcă i-ar fi fost frig, sau 
ar fi vrut să scape de ceva ce nu-i convenea. 

— S-a întâmplat ceva? întrebă ea. 

— Nu. Intră! 

Eve îi făcu semn cu degetul înspre un scaun și con tinuă: 

— Hai să ne apucăm! 

— Cafea? o întrebă Roarke, care își dăduse deja seama 
ce avea Eve de gând să-i propună asistentei ei. 

— Da, mulțumesc. McNab nu a ajuns încă? 

— Nu, am să te pun mai întâi de toate pe tine la curent, 
spuse Eve și-l săgetă pe Roarke cu privirea, așteptând. 

— Imediat mă dau la o parte din calea voastră. Roarke îi 
dădu ceașca de cafea lui Peabody, își sărută nevasta, în 
ciuda faptului că se uita urât la el, sau poate chiar de asta, 
apoi trecu în biroul de alături și închise ușa în urma lui. 

— Așa arată în fiecare dimineață? întrebă Peabody 
curioasă. 

— Arată mereu așa. 

Peabody scoase un oftat adânc. 

— Ești sigură că nu e de pe altă planetă? mai întrebă ea. 

— Nu întotdeauna, spuse Eve, în timp ce se sprijini cu un 
șold de marginea biroului ei și o privi pe Peabody cu 
atenţie. Deci... vrei să întâlneşti câţiva tipi drăguţi? 

— Poftim? 

— Vrei să-ți lărgești cercul de cunoscuţi și să întâlnești 
bărbaţi care să-ți împărtășească interesele? 

Sigură că Eve glumea, Peabody afișă un zâmbet larg: 

— Nu de asta m-am făcut polițistă? 

— Poliţiştii sunt niște parteneri de viaţă infernali. Tu, în 
schimb, Peabody, ai nevoie de un serviciu precum 
„Confidenţial”. 

Peabody mai luă o gură de cafea și dădu dezaprobator 
din cap: 

— În niciun caz. Am mai încercat un serviciu 
matrimonial acum câţiva ani. Exact când m-am mutat în 
oraș. Prea e totul pus la punct. Mie îmi place să agăţ 
necunoscuţi prin baruri. 

Cum Eve continua să se uite fix la ea, Peabody lăsă 
ușurel în jos cana de cafea. 

— Aa! exclamă ea în timp ce-și dădea seama despre ce 
era vorba. Aa! 

— Mai întâi trebuie să fac rost de aprobarea de la 
Whitney. Nu pot trimite un poliţist să lucreze sub acoperire 
fără avizul superiorilor. Și aș vrea să știi în ce te bagi, 
înainte de a spune da. 

— Sub acoperire... 

Cu toate că trecuse ceva vreme de când era poliţist, și ar 
fi trebuit să-și dea seama ce însemnau asemenea cuvinte, 
în jurul lui Peabody începură să se deruleze imagini pline 
de splendoare și emoție. 

— Peabody, scoate-ţi fumurile din cap. Dumnezeule! 

Eve își îndreptă spatele și-și puse mâinile în cap. 

— Eu îţi propun să-ţi pui fundul la bătaie, să te folosim 
drept momeală, iar tu rânjești de parcă tocmai ai fi primit 
un cadou! adăugă Eve. 

— Crezi că sunt destul de bună pentru așa ceva. Ai 
încredere în mine că m-aș putea descurca. E un cadou 
destul de frumos. 

— Da, cred că ești destul de bună, spuse Eve lăsându-și 
braţele să-i cadă pe lângă corp. Cred că te-ai putea 
descurca, pentru că știi să urmezi întocmai ordinele. Și 
tocmai pe asta mă bazez. Să urmezi ordinele, pas cu pas. 
Să nu încerci să te dai mare. Dacă primesc aprobarea, și 
dacă mai fac rost și de nenorocitul de buget ca să pot trage 
îndeajuns pentru un post de consultant, te bag pe fir. 

— Şi cum rămâne cu Rudy și Piper? Sunt și ei pe lista 
suspecţilor, iar ei mă știu. 

— Au văzut o uniformă. Oamenii ca ei nu dau a - tenţie 
celor care poartă uniforme. li punem pe Trina și pe Mavis 
să te împopoţoneze. 

— Ce mișto! 

— Şine-ţi firea, Peabody. O să inventăm o poveste și o 
identitate. Am parcurs imaginile din dosarele victimelor și 
informaţiile personale. O să selectăm similarităţile și o să 
le introducem în profilul tău. Ideea e să te facem pe placul 
lor. 

— Asta e o porcărie! 

McNab stătea în picioare, în pragul ușii. Faţa îi era toată 
roșie din pricina mâniei care-i făcea ochii să arunce 
scântei, gura să stea încleștată, iar pumnii strânși pe lângă 
corp. 

— E o porcărie a dracului de mare! 

— Domnule detectiv, spuse Eve pe un ton împăciuitor. 
Părerea dumitale a fost notată. 

— O s-o agăţaţi ca pe un vierme de nadă și o s-o aruncaţi 
în baltă? Fir-ar al naibii, Dallas, dar nu e antrenată să 
lucreze sub acoperire. 

— Vezi-ţi de treaba ta, izbucni Pebody, ţâșnind în 
picioare. Știu să-mi port de grijă. 

— Nu știi nimic despre cum se lucrează sub acoperire. 

McNab înaintă cu pași apăsaţi și se întoarse pe călcâie, 
astfel încât acum stăteau nas în nas: 

— Eşti un nenorocit de ajutor, continuă el, dansezi după 
cum ţi se dictează, ești doar puţin mai răsărită decât un 
droid. 

Eve remarcă sclipirea de foc din ochii lui Peabody și 
reuși să se strecoare între ei, chiar înainte ca pumnul 
ajutorului ei să se înfigă în nasul lui McNab. 

— Destul. Părerea ta a fost notată, McNab, acum taci din 
gură! 

— Nu se poate ca nenorocitul ăsta să mă numească 
droid și să scape așa ușor. 

— Abţine-te, Peabody, o avertiză Eve. Și stai jos. Stati 
amândoi dracului jos și încercaţi să vă aduceţi aminte cine- 
i șeful aici, înainte să vă fac amândurora raport! Numai de 
spirite înfierbântate nu aveam nevoie, ca să rezolv cazul 
ăsta! Dacă nu vă ţineţi nervii în frâu, nu vă mai las să vă 
ocupați de caz. 

— Nici nu avem nevoie de domnul detectiv Baza de Date, 
mormăi Peabody. 

— Avem nevoie de ce zic eu că avem nevoie. Momeală - 
continuă ea, mutându-și privirea între chipurile celor doi - 
de ambele sexe. 

Te bagi, McNab? 

— la stai așa. Stai așa! 

Peabody se ridică încă o dată din scaun, urlând mai tare 
decât o auzise Eve vreodată. 

— Vrei să lucreze și el sub acoperire? Cu mine? 

— Da, mă bag, răspunse McNab și schiţă în același timp 
un zâmbet către Peabody. Ar fi cea mai bună metodă ca să 
fiu cu ochii pe ea - să nu intre în cine știe ce încurcătură. 

— O să fie super! 

Mavis Freestone dănțuia prin biroul de acasă al Evei, 
încălțată cu cizmele ei înalte și strânse pe picior. Erau 
făcute dint-un material moale și neted și-i modelau 
picioarele, punându-le totodată în evidenţă, în timp ce ea 
continua să ţopăie pe tocurile roșu-țipător, înalte de șapte 
centimetri. 'Tocurile erau asortate la rochia ei lucioasă, 
care abia dacă-i venea până la marginea de sus a cizmelor. 

Părul avea exact aceeași sclipire roșie, precum culoarea 
Crăciunului, și-i cădea în rotocoale pe umeri, ca o meduză. 
Mai avea și un tatuaj mic, cu o inimioară, chiar sub vârful 
sprâncenei stângi. 

— Banii vin din bugetul departamentului, îi reaminti Eve, 
deși știa că nu însemna nimic dacă-i zicea că era vorba de 
o treabă oficială. Dar se simţea obligată să o facă, în timp 
ce Mavis o privea pe Peabody cu ochii ei de o nuanţă nouă, 
verzi ca iarba. 

— Un rahat de bani. 

Remarca fusese a Trinei. Consultantul pe probleme de 
frumuseţe îi dădu un ocol lui Peabody, cu aerul unui 
sculptor care privește o bucată defectă de marmură - cu 
interes, prevedere și un pic de dezamăgire. 

Trina purta cercei în sprâncene, fapt care o făcea pe Eve 
să tremure ori de câte ori se uita la micile cerculeţe de aur 
prinse de linia exterioară a ochilor. Părul ei lins era vopsit 
într-un violet-aprins, ca pruna, și prins într-un coc înalt de 
vreo jumătate de metru. În ce privește hainele, își alesese 
un costum negru mulat, cu o croială oarecum clasică, 
desenat cu un motiv special de Crăciun - câte un Moș 
dezbrăcat, care dansa pe fiecare sân. 

Cele două erau pentru cele care îl convinseră pe 
Whitney să aprobe bugetul pentru acest caz, reflectă Eve 
în timp ce-și apăsă degetele peste ochi. 

— Vreau să fie ceva simplu, le spuse ea. Pur și simplu, 
nu vreau să mai arate a poliţist. 

— Ce părere ai, Trina? întrebă Mavis și se aplecă pes te 
umărul lui Peabody, trăgând de proprii ei cârlionţi ca să-i 
așeze pe obrajii lui Peabody. Culoarea asta i-ar sta super 
tare. Ca de sărbătoare, nu-i așa? Că doar sunt sărbătorile. 
Şi stai să vezi ţoalele pe care l-am rugat pe Leonardo să ni 
le împrumute! Se dădu un pas înapoi, cu un zâmbet întins 
până la urechi. E un costum mulat, din alea trăsnite, care 
chiar ţi se potrivește, Peabody. 

— Costum mulat? întrebă Peabody și păli, gândinduse la 
preţuri. Ce ziceţi, doamnă locotenent? 

— Ceva simplu, am zis, repetă Eve, gata-gata să își lase 
baltă ajutorul. 

— Ce produs pentru faţă foloseşti? întrebă Trina pe un 
ton autoritar, apucând-o ferm de bărbie. Glas - papir? 

— Păi... 

— Ai niște pori mari cât craterele de pe lună, iubito! Ai 
nevoie de un tratament facial complet. Am să încep cu 
exfoliantul. 

— O, Doamne! 

Panicată, Peabody încercă să-și smulgă bărbia și să și-o 
elibereze. 

— Uite ce e... 

— 'Ţâţele sunt ale tale, sau le-ai mărit? 

— Sunt ale mele, răspunse Peabody și în aceeași 
secundă își petrecu mâinile peste piept și își apucă sânii, 
înainte ca Trina să poată pune mâna pe ei. Sunt ale mele și 
sunt foarte mulțumită cu ele. N 

— Sunt nişte ţâţe foarte frumoase. În regulă, dezbracă- 
te. Hai să ne uităm la ele și la ce mai ai 

— Să mă dezbrac? 

Peabody își roti capul cu o mișcare ţeapănă, până când 
întâlni ochii Evei, de care se agăţă rugătoare. 

— Dallas, doamnă locotenent. Să trăiţi? 

— Ai spus că o să te descurci să lucrezi sub acoperire, 
Peabody, îi răspunse Eve și se înfioră ca și ea, apoi se 
întoarse cu spatele și se îndepărtă de ele. Aveţi două ore 
ca să vă ocupați de ea. 

— Am nevoie de trei ore, strigă Trina. Nu mă grăbesc 
când e vorba de artă. 

— Ai două ore la dispoziţie. 

Eve închise cu hotărâre ușa în urma ei, exact în 
momentul în care se auzi scheunatul șocat al lui Peabody. 

Totul părea minunat, își spuse Eve în gând, dacă stătea 
cât mai departe cu putinţă de ceea ce i se întâmpla 
ajutorului său. Așa că se hotări să facă o vizită unui vechi 
prieten. 

Charles Monroe era un gigolo autorizat, cel mai spilcuit 
și arătos prostituat pe care-l întâlnise Eve în viaţa ei și 
civilă și de poliţist. Odată, demult, o ajutase la un caz - apoi 
îi oferise pe gratis serviciile lui. 

Eve primise cu plăcere ajutorul și îi refuzase cu politeţe 
oferta. 

Acum apăsă butonul soneriei din fața apartamentului 
său elegant, dintr-o clădire foarte scumpă, aproape de 
centrul orașului. 

O clădire care era a lui Roarke, reflectă Eve și-și dădu 
ochii peste cap. 

Când luminiţa de la camera de supraveghere clipi și se 
înverzi, ridică dintr-o sprânceană privind fix înspre vizor cu 
insigna ridicată, pentru cazul în care Charles o uitase. 

Când deschise ușa, se dovedi că grijile ei în privinţa 
memoriei lui nu avuseseră niciun temei. 

— Doamnă locotenent Mult lubită, spuse el și o 
surprinse cu o îmbrăţișare și un sărut fugar, un pic prea 
intim. 

— Mâinile jos, amice. 

— Dar nu am avut ocazia până acum să sărut mi reasa, 
spuse bărbatul arătos, cu chip elegant și somnoros, 
făcându-i cu ochiul. Deci, cum e să fii măritată cu cel mai 
bogat om din univers? 

— Mă ţine pe cafea. 

Charles își dădu capul pe spate și o privi cu atenţie. 

— Ești îndrăgostită de el până peste urechi. Ei bine, 
bravo ţie. Vă mai văd pe monitor, din când în când, pe la 
câte o chermeză. Mereu m-am întrebat ce mai faci. Acum 
văd, și presupun că nu te-ai întors ca sămi răspunzi la 
oferta aceea pe care ţi-am făcut-o acum câteva luni. 

— Trebuie să vorbesc ceva cu tine. 

— În regulă. Intră, adăugă el și se dădu câţiva pași 
înapoi, făcându-i semn cu mâna. 

Era îmbrăcat cu un costum negru, care lăsa să se 
întrevadă un corp foarte disciplinat. 

— Vrei ceva de băut? Mă îndoiesc că poșirca mea se 
poate compara cu cafeaua pe care ţi-o oferă Roarke. Ce-ai 
zice de-un tub de Pepsi? 

— Da, ar fi bun. 

Își aminti bucătăria lui. Curată ca lacrima, austeră, pusă 
la punct. Ca și proprietarul ei. Se așeză în timp ce el 
scoase două tuburi de Pepsi din cutia frigorifică și le turnă 
pe fiecare în câte un pahar înalt și curat. Strivi tuburile, le 
strecură prin fanta de reciclare și se așeză în faţa ei. 

— Aș închina pentru vremurile de mult apuse, Dallas, 
dar... au fost îngrozitoare. 

— Da. Ei bine, ţi-am adus niște vremuri noi, Charles. Şi 
asta sunt la fel de îngrozitoare. De ce ar apela un PL de 
succes, la un serviciu matrimonial? Și înainte să răspunzi, 
adăugă ea, ridicând paharul, te informez că este ilegal să 
folosești asemenea servicii pentru avantaje profesionale. 

Charles roși. Nu credea că ar fi fost posibil, însă chipul 
său oacheș și puternic se coloră tot, iar privirea îi cobori în 
pahar. 

— Dumnezeule, întrebă el, tu știi chiar tot? 

— Dacă aș ști totul, aș ști și răspunsul. De ce nu mi-l dai 
tu, mai bine? 

— Pentru că e personal, murmură el. 

— Nu aș fi aici dacă ar fi așa. Pentru ce ai mers la 

„Confidenţial”, la consultări? 
_ — Pentru că îmi doresc o femeie în viața mea, izbucni el. 
Își ridică capul, și de data asta ochii îi erau întunecaţi și 
furioși. O femeie adevărată, nu una care să mă cumpere, 
da? Vreau să am o relaţie cu cineva, ce e așa de greu de 
priceput? Lucrurile astea nu prea se întâmplă, în branșa 
mea. Faci ce ești plătit să faci, și o faci foarte bine. Imi 
place slujba mea, dar îmi doresc să am o viaţă personală. 
Nu e deloc ilegal să-ţi dorești o viață personală. 

— Nu, spuse ea cu un glas scăzut. Nu e nimic rău. 

— Şi așa că am minţit în legătură cu slujba mea, când 
am completat formularul, dădu el din umeri, agitat. Nu 
voiam să ajung împreună cu vreo femeie, care să aibă cine 
știe ce senzaţii tari, pentru că se întâlnește cu un CL. Și ai 
de gând să mă arestezi pentru că am minţit într-un 
nenorocit de filmuleţ pentru matrimoniale? 

rege Nu. 

În plus, îi părea sincer rău că-l pusese într-o postură 
jenantă. 

— Ai ieșit pereche potrivită cu o femeie pe nume 
Marianna Hawley. Îţi mai aduci aminte de ea? 

— Marianna. 

Se căzni să-și recompună mina și luă o gură din băutura 
rece. 

— Imi amintesc de filmulețul ei. O femeie drăguță și 
dulce. Am sunat-o, dar întâlnise deja pe cineva. 

De data asta zâmbi și ridică din umeri. 

— Am avut ghinion, ca de obicei. Era exact tipul de 
femeie de care eram interesat. 

— Şi n-ai întâlnit-o niciodată? 

— Nu. Am ieșit cu celelalte patru de pe lista mea de 
potriviri. M-am înţeles cu una dintre ele. Ne-am tot 

întâlnit, timp de câteva săptămâni. Scoase un oftat. Și am 
decis că, dacă era să iasă ceva, trebuia să-i spun cu ce mă 
ocup de fapt. Și cu asta, spuse el șiși termină băutura cu 
un toast, lucrurile au luat sfârșit. 

— Îmi pare rău. 

— Hei, mai are balta pește, spuse el, cu un zâmbet 
reținut, care nici măcar nu i se citi în ochi. Păcat că te-a 
scos Roarke din cursă. 

— Ch arles, Marianna e moartă. 

— Poftim? 

— Nu ai fost atent la știrile din ultima vreme? 

— Nu. Nu m-am uitat deloc la monitor. Moartă, zici?! în 
secunda următoare, privirea i se limpezi și se uită cu 
atenţie la Eve. 

— Omorâtă, vrei să zici. Nici nu ai fi venit până aici dacă 
ar fi murit liniștită, în timp ce dormea. A fost omorâtă. 
Sunt unul dintre suspecți? 

— Da, îi răspunse ea, căci îl plăcea îndeajuns încât să fie 
sinceră cu el. Am de gând să-ţi iau o declarație oficială, ca 
să fie totul pus la punct. Insă spu ne-mi, de pe acum, ai 
vreo acoperire pentru noapte de martea trecută, miercuri, 
și aseară? 

Charles se uită fix la ea timp îndelungat, se uită, pur și 
simplu, la ea cu ochi îngroziţi. 

— Cum poţi să-ţi faci meseria? întrebă el. Zi după zi, la 
fel. 

Eve îi întoarse privirea cu ochii goi. 

— Şi eu te-aș putea întreba același lucru, Charles. Așa 
că, hai să nu dezbatem subiectul carierelor. Ai vreun alibi? 

Bărbatul încetă să se mai holbeze la ea și se îndepărtă 
de masă. 

— Să-mi verific agenda. 

Eve îl lăsă să plece, știind că poate avea încredere în 
instinctele ei. Nu era el bărbatul capabil de a comite o 
crimă. 

Se întoarse cu o agendă mică și elegantă. O deschise și 
introduse datele pe care le pomenise ea. 

— Marţi-noapte am dormit la cineva. O clientă mai 
veche, poate confirma. Seara trecută am mers la teatru, la 
o cină târzie și apoi am sedus o clientă chiar aici. A plecat 
la 02:30 dimineaţa. Am câștigat și plata pentru treizeci de 
minute în plus. Și un bacșiș frumușel. Miercuri am stat 
acasă, singur. 

Îi pasă și ei agenda, pe deasupra mesei. Eve nu spuse 
nimic și copie absentă numele și adresele în propria ei 
agendă. 

— Sarabeth Greenbalm, Donnie Ray Michael, spu se ea 
încet. Îţi sună cunoscut vreunul din numele astea? 

— Nu. - 

Îl privi cu atenţie. 

— Nu te-am văzut niciodată folosind produse pentru 

Înfrumuseţare. Pentru ce ai cumpărat fard de pleoape 
din gama „Perfecţiunea naturală” de la „Toate lucrurile 
frumoase”? 

— Ruj de buze? întrebă el cu ochi inexpresivi, dar 
imediat dădu dezaprobator din cap. Aa, le-am cumpărat 
pentru femeia cu care am ieşit. M-a rugat să-i iau câte 
ceva, dacă tot mă duceam la salon pentru tratamentul pe 
care l-am primit odată cu consultaţia. 

Zâmbi uşor, vizibil nedumerit. 

— Şi de ce te-ar interesa pe tine, doamnă locotenent 
Mult Iubită, dacă mi-aş cumpăra ruj de buze? 

— E vorba doar de un detaliu, Charles. Odată, demult, 
mi-ai făcut o favoare, aşa că acum e rândul meu să-ți fac 
una. Trei dintre persoanele care au a pe lat la serviciul 
matrimonial „Confidenţial” sunt decedate, omorâte de 
acelaşi criminal, cu aceleaşi metode. 

— Trei? O, Doamne! 

— În mai puţin de o săptămână. Nu am de gând să-ţi dau 
multe detalii, iar ceea ce-ţi spun nu are voie să iasă din 

încăperea asta. Părerea mea e că folosește informaţiile de 
la „Confidenţial” ca să-și aleagă victimele. 

— A omorât trei femei în mai puţin de o săptămână. 

— Nu, răspunse Eve cu privirea fermă. Ultima victimă e 
un bărbat. E bine să-ţi păzești spatele, Charles. 

Când înţelese despre ce era vorba, îi dispăru ori ce urmă 
de resentiment. 

— Crezi că aș putea fi și eu victimă? 

— Cred că oricine din banca de date a serviciului 
„Confidenţial” poate fi victimă. In acest moment mă 
concentrez asupra victimelor. Îţi spun să nu deschizi ușa 
nimănui pe care nu-l cunoști. Nimănui, adăugă Eve și trase 
adânc aer în piept. Se costumea ză în 

Moș Crăciun și duce o cutie mare, împachetată ca un 
cadou. 

— Poftim?! 

Charles puse înapoi pe masa paharul pe care tocmai îl 
ridicase. 

— Glumești? mai întrebă el. 

— Trei oameni au murit deja. Nu e foarte amuzant. Așa îi 
convinge să-l primească înăuntru, apoi îi droghează, îi 
leagă fedeleș, apoi îi omoară. 

— Dumnezeule, spuse el și-și frecă faţa cu mâinile. E de- 
a dreptul bizar. 

— Dacă apare tipul la ușa ta, nu descuia și cheamămă pe 
mine. Trage de timp, dacă poţi, și dacă nu poţi, lasă-l să 
plece. Dar să nu cumva să-i deschizi ușa, pentru nimic în 
lume. E deștept și e un criminal. 

— N-am să deschid ușa. Dar femeii ăsteia cu care mam 
văzut - cea întâlnită acolo - trebuie să-i spun. 

— Am făcut rost de lista ta de perechi potrivite. Am să-i 
spun eu. Încerc să ţin toată povestea departe de presă, cât 
mai mult timp cu putinţă. 

— Aș prefera ca presa să nu afle povestea gigolo-ului 
singuratic, mulţumesc foarte mult, spuse el și făcu o 
grimasă. Poţi ajunge chiar acum la ea? O cheamă Daria 

McMullen. Locuiește singură și e... naivă. Dacă i-ar suna 
Moșul la ușă, i-ar deschide și i-ar oferi lapte și prăjiturele. 

— Pare o femeie de treabă. 

— Da, spuse el cu privirea posomorâtă. Chiar este. 

— Am să merg până la ea, spuse Eve și se ridică în 
picioare. Poate că ar trebui să o mai suni. 

— N-ar avea niciun rost. 

Se ridică și el în picioare și încercă să zâmbească. 

— Însă să mă anunti, dacă te hotărăști vreodată să-l lași 
baltă pe Roarke, doamnă locotenent Mult Ilubită 

Oferta mea rămâne deschisă tot timpul. 

Inima era un mușchi greu de înţeles, care de mul te ori 
muncea peste măsură, reflectă Eve în timp ce conducea. 
Era greu de făcut vreo legătură între pros tituatul licenţiat 
sofisticat, care putea duce pe ori cine cu vorba, și femeia 
așezată, spirituală, pe ca re tocmai o vizitase. Insă dacă 
instinctele ei nu o înșelau, Daria McMullen și Charles 
Monroe erau aproape îndrăgostiţi unul de altul. 

Doar că nu știau cum să procedeze. î 

Şi la acest capitol, avea toată simpatia pentru ei. În 
majoritatea timpului, nici ea nu știa cum să procedeze în 
legătură cu sentimentele imposibile pe care le avea faţă de 
propriul ei bărbat. 

Mai făcu trei opriri pe drumul către biroul ei de acasă și 
stătu de vorbă cu oamenii de pe lista de potriviri perfecte, 
îi preveni și îi învăţă ce să facă, așa cum se înţelesese cu 
comandantul ei. 

Dacă Donnie Ray ar fi fost avertizat, poate că ar fi fost 
încă în viaţă, își spuse ea în gând. 

Cine era următorul pe listă? Cineva cu care vorbise, sau 
cineva cu care nu stătuse încă de vorbă? Se lăsă condusă 
de acest gând, acceleră și intră ca vântul prin porţile care 
duceau spre casă. Voia ca Peabody și McNab să-și facă 
câte un cont la „Confidenţial” și să-și înscrie profilurile 
înainte de sfâr șitul programului de lucru. 

Văzu vehiculul lui Feeney parcat în faţa casei. Și se 
gândi că poate dăduseră roade toate încercările ei de a-l 
convinge să se alăture echipei de investigaţii. Dacă Feeney 
și McNab s-ar fi ocupat de munca electronică, ea ar fi fost 
liberă să facă munca de teren. 

Se duse direct sus, în birou, și clipi des când auzi 
bubuitul muzicii - dacă aia putea fi numită muzică - care 
făcea aerul din hol să vibreze. 

Pe ecranul monitorului se derula unul din videoclipurile 
lui Mavis. Cânta și ea odată cu propria ei imagine, urlând 
niște versuri care pomeneau ceva despre cum și-ar fi smuls 
inima din piept în numele dragostei. Feeney stătea în 
spatele biroului Evei, cu un aer amuzat, dar și un pic 
disperat. Era și Roarke acolo, în spatele unui fotoliu, cu un 
aer cât se poate de relaxat și atent. 

Și cum știa că nu exista nicio șansă să-și facă vocea 
auzită peste toată hărmălaia, Eve așteptă până când se 
risipiră și ultimele note, iar Mavis, roșie la față ca un rac, 
din pricina efortului, dar și al plăcerii, chicoti și făcu 
plecăciunile de rigoare. 

— Am ţinut morţiș să vezi imediat materialul brut, îi 
spuse ea lui Roarke. 

— Sună excelent. 

— Chiar crezi? 

Cu o încântare vădită, Mavis se grăbi către el, îi aruncă 
braţele în jurul gâtului și îl strânse în braţe. 

— Pur și simplu, nu-mi vine să cred că toate astea sunt 
adevărate, continuă ea. Tocmai eu să înregistrez un album 
la cea mai mare casă de discuri de pe planetă. 

— Ai să-mi aduci o grămadă de bani, răspunse el și o 
sărută pe frunte. 

— Vreau să iasă bine. Chiar vreau să iasă bine, spuse 
Mavis, apoi o văzu pe Eve și zâmbi cu gura până la urechi. 
Hei! Ai prins ceva din melodie? 

— Numai sfârșitul. Sună grozav, spuse Eve, și chiar 
vorbea serios, căci doar era vorba de Mavis. Feeney, ai 
venit să lucrezi cu noi? 

— Însărcinat oficial cu acest caz. 

Se lăsă să alunece pe spate, Tn fotoliul ei, înainte să 
continue: 

— McNab a plecat pentru consultaţiile preliminare la 
„Confidenţial”, l-am făcut profil de droid, angajat la una 
dintre companiile lui Roarke. Informaţiile au fost introduse 
în sistem, și sunt gata și actele de identitate. 

— O companie de-a lui Roarke? 

— Părea ceva logic, zâmbi Feeney către ea. Dacă ai un 
avantaj, îl folosești. Apreciem ajutorul tău, omule. 

— Oricând, îi răspunse Roarke și zâmbi către nevesta sa. 
Am tăiat câteva curbe, pentru că vă aflaţi în criză de timp. 
În profilul ei, Peabody e trecută ca agent de pază al uneia 
dintre clădirile mele. Feeney a fost de părere ca profilurile 
să aibă cât de cât legătură cu realitatea. 

— O, da, să lăsăm lucrurile cât mai simple, spuse ea și 
încuviință cu o mișcare a capului în timp ce respiră 
puternic. În fine. Oricum, jumate din nenorocitul ăsta de 
oraș e al tău, așa că nimeni nu o să pună lucrurile la 
îndoială, și nici nu o să găsească vreo eroare în dosarele 
tale de personal, dacă ai intrat tu pe fir. 

— Exact. 

— Şi Peabdoy unde e? 

— Tocmai o termină Trina de aranjat. 

— Am nevoie de ea acum. Trebuie să treacă aici, săși 
trimită cererea și să înceapă consultaţiile. Arăta cum 
trebuie, ce mama mă-sii! Cât durează să o aranjeze niţel și 
să-i pună niște haine de stradă? 

— Trina a avut niște mega idei, o asigură Mavis cu așa 
un entuziasm, încât Eve simţi fiori pe șira spinării. Stai să 
vezi! O, da, Trina vrea să te coopteze și pe tine la o 
ședință, înainte de petrecerea ta. Vrea să te faca să 
strălucești niţel, dacă tot sunt sărbătorile. 

Eve se mulţumi să mormăie ceva în barbă. Nu voia să 
strălucească deloc - nici acum, nici cu alte ocazii. 

— Da, sigur. Cum să nu. Unde naiba... începu ea, dar se 
întrerupse când le auzi venind. 

Apoi se întoarse către ușă și clipi. Rămase cu gu -ra 
căscată. 

— Trebuie să recunoașteţi, spuse Trina, că mă pricep. 

Peabody scoase un fel de sforăit, roși toată, apoi schiță 
un zâmbet. 

— În regulă, deci credeţi că am să trec testul? Părul ei 
tuns castron lucea acum și fusese umflat, ca un nimb închis 
la culoare. Chipul îi strălucea de la fardul de ochi intens 
din jurul ochilor, care-i accentua forma și mărimea, iar pe 
buze fusese dată cu un roz-coral pal. 

Corpul ei, care în uniformă părea destul de robust, luase 
o formă voluptuoasă și mai feminină într-un trenci până la 
glezne, de culoare verde ca pinul. De gât îi erau agăţate o 
încrengătură de lanţuri de culoarea giuvaierurilor. Iar din 
decolteu se ivea un tatuaj micuţ, de modă veche, 
reprezentând o zână înaripată. 

Peabody își alesese singură tatuajul, după ce Trina o 
iniţiase în spiritul aranjărilor. 

Nici nu se clintise când mâinile rapide și pricepute îi 
cuprinseseră sânul stâng, ca să-i aplice tatuajul temporar. 
Deja începuse să-i placă senzaţia că era remodelată. 

Dar acum, în timp ce Eve se uita ţintă la ea, Peabody 
începu să tremure pe picioare care erau cocoţate pe tocuri 
cui, asortate la aripile tatuajului ei mistic. 

— Nu e bine? 

— Nu arăţi nici pe departe ca o polițistă, concluzionă 
Eve. 

— Arăţi minunat, spuse Roarke. 

Făcu un pas în faţă, amuzat de reacţia nevestei sale, și o 
luă pe Peabody de ambele mâini. 

— Absolut delicioasă, adăugă el. 

Zicând acestea, o făcu pe Peabody să-și piardă 
cumpătul. 

— Chiar crezi? Oau! 

— Revino-ţi, Peabody. Feeney, ai douăzeci de mi nu te ca 
să o pui în temă cu profilul său. Peabody, unde-ţi sunt 
arma și comunicatorul? 

— Aici, răspunse ea, cu obrajii încă aprinși, și stre cură o 
mână într-un buzunar ascuns în dreptul șoldului. Foarte la 
îndemână, nu ţi se pare? 

— Nu o să înlocuim uniformele cu asta, spuse Eve, și-i 
făcu semn către un scaun. Trebuie să începi să crezi 
informaţiile pe care o să ţi le trimită Feeney în memorie. 
Inregistrează-le. Le poţi relua oricând pe drumul până 
acolo. Nu ne putem permite nicio scăpare. Vreau să fii 
acolo până la sfârșitul zilei, și până mâine să fii și pe listele 
de potriviri. 

— Da, să trăiţi, răspunse Peabody și-și pipăi cu drag 
materialul rochiei, în timp ce merse să se așeze lângă 
Feeney. 

— Tu urmezi, spuse Trina și-și trecu rapid mâna prin 
părul Evei, eveluând situaţia. 

— Nu am timp pentru niciun tratament, spuse Eve și se 
dădu înapoi. Și în afară de asta, tocmai de-abia I- am 
aranjat acum câteva săptămâni. 

— Dacă nu faci tratamente la intervale regulate, îmi 
strici toată munca. Ori își face timp înainte de petrecere, 
ori nu-mi mai asum nicio răspundere pentru felul în care o 
să arate, îl avertiză Trina pe Roarke. 

— O să-și facă timp, spuse el și, pentru a o împăca, o 
apucă de braţ și o conduse afară din încăpere, în timp ce o 
felicita pentru felul în care-și folosise talentul cu Peabody. 

Când ajunse la sediul central, Eve nu avu parte de cea 
mai grozavă primire, căci o găsi pe Nadine Furst pilindu-și 
unghiile la biroul ei. 

— Mișcă-ţi fundul de pe scaunul meu. 

Nadine schiță un zâmbet dulce, își strânse pila de unghii 
și o puse la loc în geanta ei din piele de vițel, colorată și 
enormă, și-și desfăcu picioarele ei fine. 

— Hai salut, Dallas. Ce mă bucur să te văd. Zilele astea 
lucrezi mai mult la biroul tău de acasă? Cred și eu. 

Nadine se ridică în picioare și-și aruncă privirea de 
pisică prin biroul înghesuit, înnegrit de fum și plin de praf. 

— Locul ăsta arată ca o cocină, mai adăugă ea. Eve nu 
scoase niciun cuvânt, în schimb se duse direct la 
calculator, verifică data și ora ultimei accesări, apoi făcu la 
fel cu video telefonul. 

— Nu m-am atins de nimic, spuse Nadine pe un ton 
destul de revoltat, încât Eve să-și dea seama că-i trecuse 
prin minte. 

— Sunt ocupată, Nadine. Nu am timp de jurnaliști. 

Du-te și urmărește vreo salvare a meditehnicienilor, sau 
hăituiește și tu droizii de la Rezervări. 

— Încearcă numai să mă convingi. 

Cu zâmbetul pe buze, Nadine se mută în singurul scaun 
rămas liber din birou și se așeză iarăși picior peste picior, 
cu o mișcare plină de graţie. 

— Sau poate vrei să dau pe post ceea ce am aflat deja, 
continuă ea. 

Eve își smuci un umăr - și descoperi că mușchii i se 
încordaseră cât stătuse jos - apoi își întinse și ea picioarele 
ei acoperite cu blugi și-și încrucișă cizmele scâlciate, în 
dreptul gleznelor. 

— Ce-ai mai aflat, Nadine? 

— Singuraticii în căutarea dragostei își găsesc sfârșitul 
violent. „Confidenţial”: serviciu matrimonial sau listă a 
morţii? Investigaţiile celui mai bun poliţist criminalist, 
locotenent Eve Dallas. 

Nadine urmări chipul Evei în timp ce spuse toate 
acestea. Îi oferise Evei puncte importante din ancheta ei, 
cu toate astea nici măcar nu clipise, însă reporterița era 
sigură că-i câștigase întreaga atenţie. 

— Şi vrei să transmit fără niciun comentariu din partea 
poliţistului care se ocupă de investigaţii? 

— Cercetările sunt în curs. A fost formată o echipă de 
investigaţii. Poliția New York-ului urmărește toate pistele. 

Nadine se aplecă înspre Eve și își strecură o mână în 
geantă, ca să pornească reportofonul. 

— Confirmi, în acest caz, că este o legătură între aceste 
crime? 

— Nu confirm nimic, atâta timp cât merge reportofonul. 

Pe chipul frumos, triunghiular al Nadinei se abătu o 
umbră de enervare. 

— la mai lasă-mă-n pace! 

— Ori oprești reportofonul și-l pui aici, pe masa mea, la 
vedere, ori te las definitiv în pace. Și ţi-l confisc și pe el, și 
tot ce mai ai prin geanta aia pe care o tot fâțâi de colo- 
colo. Nu sunt permise aparatele de înregistrat în sediul 
central, fără autorizaţie. 

— Dumnezeule, dar bățoasă mai ești! 

Enervată la culme, Nadine scoase reportofonul 
minuscul, îl trânti pe masa Evei, și așeză geanta deoparte. 

— Neoficial? întrebă ea. 

— Neoficial. 

Pentru că Nadine rostise aceste cuvinte, Eve încuviinţă 
din cap. Nadine era o fiinţă enervantă, tenace și, în 
general, dădea tuturor dureri de cap, însă era o persoană 
corectă. Nu trebuia să-i caute în geantă să vadă dacă mai 
avea vreun alt reportofon. 

— Crimele pe care le investighez au fost toate comise de 
aceeași persoană. „Confidenţial” pare să fie sursa 
victimelor. Asta poţi da pe post. 

— Serviciul de matrimoniale, spuse Nadine în timp ce 
orice urmă de enervare îi dispăru de pe chip și apăru în 
schimb un zâmbet. 

Micul indiciu pe care i-l aruncase Eve o făcuse să 
cerceteze toate serviciile matrimoniale din oraș. Ar fi fost 
în stare să introducă informaţiile corecte și să scoată un 
raport doar apăsând câteva butoane. 

— Corect. 

— Ce-mi poţi spune despre el? 

— Cele mai multe însemnări sunt pe computerul meu de 
la birou, spuse Nadine, dar își scoase iute PPC- ul și 
comandă informaţiile. Ai deja toate datele standard: 
numele proprietarilor, de cât timp activează în branșă, 
toate cererile depuse la ei... Au și la noi niște reclame 
destul de scumpe. În total... vreo două milioane bune 
numai pe reclame pentru monitoare. Cecurile noastre de 
credite arată că au fost buni de plată, iar cheltuielile 
reprezintă mai puţin de 10% din cât scot ei. 

— Dragostea e profitabilă. 

— Să știi că ai dreptate. Am făcut un chestionar așa, 
informaţiv, prin redacţie. Cam 15% din personal și dintre 
vedete au folosit servicii de genul ăsta. Să spui așa ceva 
publicului înseamnă să tragi un semnal de alarmă cu 
privire la viața personală, adăugă ea pe un ton simplu. 

— A folosit cineva de care-ţi place serviciul ăsta, 
„Confidenţial”? 

— Cred că da, spuse Nadine și-și ridică privirea. Îmi plac 
o grămadă de oameni, căci sunt o fire prietenoasă și 
sociabilă. Ar trebui să-mi fac griji în privinţa lor? 

— Toate cele trei victime au folosit acest serviciu 
matrimonial, iar două dintre victime s-au cunoscut 
întâmplător prin intermediul lui. Până acum, nu am 
descoperit nicio altă legătură între victime. 

— Așadar... suspectul vostru umblă după sufletele 
singuratice. 

Și asta era o pistă a naibii de bună, decise Nadine, care 
băga totul la cap. 

— Suspectăm că își alege victimele prin „Confidenţial”, 
repetă Eve care dorea ca acest detaliu să rămână întipărit. 
Nu voia să-i dea Nadinei nicio altă informaţie. Echipa de 
investigaţii formată azi, adău -gă ea, urmărește toate 
pistele. 

— Aveţi vreo suspiciune? 

— Sunt și ele cercetate cu atenţie. Nu am de gând să-ți 
dau detalii despre asta, Nadine. 

— Suspecţi? mai întrebă ea, stăruitoare. 

— Se iau încă declaraţii. 

— Motivul? 

Eve reflectă un moment, apoi spuse: 

— Sunt crime sexuale. 

— Aha. Ei bine, îmi ajunge și atât. Căutaţi un criminal 
bisexual? Una dintre victime era un bărbat, iar celelalte 
două femei. 

— Nu pot nici să confirm, nici să infirm informaţiile cu 
privire la înclinațiile sexuale ale criminalului. 

Apoi își aminti de Donnie Ray și o traversă încă o dată 
sentimentul de vină. 

— Victimele au permis criminalului de bună voie să intre 
în casele lor. În niciunul dintre cazuri nu au fost găsite 
probe care să ateste că ar fi intrat folosind forţa. 

— l-au deschis ușa? îl cunoșteau? 

Credeau că-l cunosc. Îţi poţi avertiza telespectatorii să 
se gândească de două ori înainte să deschidă ușa cuiva pe 
care nu-l cunosc personal. Nu-ţi mai pot oferi alte 
informaţii, căci ar însemna să prejudiciez ancheta. 

— A omorât de trei ori, în mai puţin de o săptămână. E 
tare grăbit. 

— Are agenda bine stabilită, spuse Eve. Și nici asta nu 
poţi da pe post. Are un program, o schemă, și așa o să-l și 
prindem. 

— Dă-mi o declaraţie în exclusivitate, Dallas. Pot aduce o 
cameră aici în zece minute. 

— Nu. Nu încă, adăugă ea înainte ca Nadine să aibă 
timp să reacționeze și să se apuce să se plângă, ţiam spus 
deja mai multe decât am spus oricui alt cuiva, la-le și fii 
mulțumită. Am să-ţi dau o declaraţie dacă pot. Și când am 
să pot. O să mă tragă și mai tare inima, dacă îmi spui și 
mie ce scoţi de la Piper și de la Rudy, după ce vorbești cu 
ei. Nadine ridică dintr-o sprânceană. 

— Foarte bine. Mă duc chiar acum peste ei. Cum reușesc 
să... Nadine se întrerupse și rămase cu gura căscată în 
timp ce Peabody năvăli pe ușă. 

— Dallas, nu o să-ţi vină să crezi... Hai salut, Nadine! 

— Peabody, tu ești? 

Cu toate că încerca să aibă un aer cât se poate de 
natural, buzele lui Peabody se schimonosiră într-un 
zâmbet. 

— Da, mi-am mai aranjat câte ceva, pe ici pe colo. 

— Pe ici pe colo? Arăți grozav. Și haina, e un model 
Leonardo? Arată de-a dreptul colosal. 

Nadine se ridicase în picioare și se tot învârtea în jurul 
lui Peabody. 

— Peabody, arăţi super! 

Nadine râse și se dădu un pas înapoi. Apoi râsul i se 
potoli; ochii i se făcură mai mici. 

— Îţi lași ajutorul să se joace de-a machiatul, în timp ce 
investigaţi mai multe crime? începu Nadine, întorcându-se 

către Eve. Nu prea-mi vine să cred. Mai degrabă aș crede 
că avem de-a face cu un șiretlic, un caz sub acoperire. Te- 
ai apucat, mai nou, să încerci minunile serviciilor 
matrimoniale pe computer, Peabody? 

— Peabody, închide ușa! 

La comanda serioasă a Evei, Peabody se strecură înă 
untru și închise ușa în spatele ei. 

— Nadine, dacă lași să-ți scape ceva, te-am tăiat de pe 
listă. O să am gfijă ca niciun poliţist de aici, de la sediul 
central, să nu-ţi mai zică nici măcar ce zi a săptămânii 
este, darămite să-ţi povestească despre vreun caz. Şi abia 
după aia o să urmeze ce-i mai rău. 

Zâmbetul de vulpe șireată al Nadinei păli. Ochii îi 
rămaseră goi și întunecați. 

— Crezi că m-aș amesteca să-ţi stric ancheta? Crezi că 
aș da pe post informaţii care să-i pună viaţalui 

Peabody în pericol? Du-te dracului, Dallas! 

În secunda următoare, Nadine își strânse geanta din 
scaun și se întoarse valvârtej către ușă. Insă Eve fu mai 
rapidă. 

— l-am pus fundul la bătaie. 

Furioasă pe ea însăși, Eve îi smulse geanta și o aruncă 
deoparte. 

— Eu am luat această decizie, și dacă ceva merge prost, 
o să fie vina mea. 

— Dallas... 

— Taci din gură, ţipă ea la Peabody. Dacă îţi rănesc 
sentimentele când îţi spun cât de departe aș fi în stare să 
merg doar ca să-i apăr ei acoperirea, și cazul ăsta, îmi pare 
al dracului de rău. 

— În regulă. 

Nadine trase adânc aer în piept și încercă să se adune. 
Foarte rar detecta teamă în ochii Evei, chiar și cea mai 
neînsemnată fărâmă. 

— În regulă, repetă ea. Dar ar trebui să ţii minte că 
Peabody este prietena mea. Și tu la fel. 

Se aplecă, își ridică geanta și și-o puse pe umăr. 

— Ai o coafură minunată, Peabody, mai spuse Nadine 
înainte să deschidă ușa și să plece. 

— La dracu’! 

Era tot ce mai putea Eve să exclame. Apoi se întoarse, se 
duse la fereastra murdară și se uită afară, la traficul aerian 
aglomerat 

— Am să mă descurc, Dallas. 

Eve se uita ţintă la un aerobuz care claxona disperat un 
aerostat publicitar care-i tăia calea. 

— Nici nu ţi-aș fi propus să facem chestia asta, dacă nu 
aș fi fost sigură că te descurci. Dar adevărul este că eu 
sunt cea care ţi-am pus fundul la bătaie. Și nu ai niciun pic 
de experienţă să lucrezi sub acoperire. 

— Dar îmi ofer o șansă să capăt această experienţă. 
Vreau să devin detectiv. Și nu am cum să trec examenul de 
grad, dacă nu am și muncă sub acoperire trecută la dosar. 
Ştii asta foarte bine. 

— Da, răspunse Eve îndesându-și mâinile în buzunare, 
știu foarte bine. 

— Ăă... Știu că fundul meu e puţin mai mare decât ar 
trebui - cu toate că mă duc la sală și-l întreţin -însă știu să 
am grijă de el. 

Eve se întoarse, pe jumătate zâmbind. 

— Fundul tău nu are nimic. Ce-ar fi să te așezi pe el și 
să-mi spui ce-ai mai aflat? 

— A fost grozav. 

Peabody zâmbi până la urechi și se trânti în scaun. 

— Foarte tare, voiam să spun, continuă ea. Nici prin cap 
nu le-a trecut că aș putea fi polițistă, sau că am mai fost 
acolo acum câteva zile. M-au tratat ca pe o prinţesă, spuse 
ea în timp ce-și flutură genele alungite și proaspăt rimelate 
în negru. 

Eve își dădu capul un pic în spate, serioasă: 

— Dacă ai putea renunța la comportamentul ăsta, 
doamnă ofițer, aș dori să aflu informaţiile dumitale. 

— Da, să trăiţi! 

Peabody se așeză dreaptă în scaun și redeveni serioasă. 

— M-am prezentat la locul în cauză, așa cum aţi dat 
ordin, și am cerut o consultaţie. După o scurtă întâlnire, 
am fost escortată într-o cameră separată, unde am 
continuat  consultaţia chiar cu Piper. A introdus 
informaţiile pe care i le-am dat în computerul ei personal, 
de mână. Mi-a oferit ceva de băut. 

În timp ce vorbea, în ochii lui Peabody apăru o sclipire. 

— Am acceptat, crezând că așa se face. Dallas, au 
ciocolată caldă. De-aia adevărată, vreau să spun. Şi 
prăjiturele cu zahăr. Ca de Crăciun. Am mâncat trei reni 
înainte să-mi revin și să mă abtin. 

— "Ţine-o tot așa și o să ai nevoie de o prelată ca să ai 
grijă de fundul tău. 

— Da, răspunse Peabdoy, însă oftă cu regret amin - 
tindu-și. Le-am spus că aș vrea să începem imediat, l-am 
dat de crezut că nu vreau să fiu singură de sărbători. A fost 
foarte prietenoasă și frumoasă, înţeleg de ce oamenii care 
merg acolo ajung să aibă încredere în ea că o să le facă 
numai bine. A vrut să mă dea pe mâna unui consultant, dar 
am refuzat, l-am spus cât de în largul meu mă simt alături 
de ea și că mi-e un pic rușine de toată afacerea asta. M- am 
oferit să-i plătesc mai mult, dacă trebuie, numai să rămână 
ea cu mine. 

— Bine gândit. 

— A fost foarte dulce. M-a mângâiat pe mână. M-a ajutat 
chiar ea să-mi fac filmuleţul, chiar m-a învăţat câteva 
trucuri. Către sfârșit a apărut și Rudy, pentru că ea trebuia 
să meargă la o întâlnire. Nici el nu mia displăcut Chiar a 
flirtat cu mine. 

— În ce fel? 

— Într-un fel de convenienţă. Făcea parte din me se -ria 
lui. Mi-a zâmbit aprobator, mi-a făcut complimente, m-a 
ţinut de mână. Chiar că nu e genul meu, adăugă ea, însă 
mi-am jucat rolul. Mi-a mai oferit niște ciocolată caldă, dar 

am reușit să refuz. Mi-a arătat și locul pe acolo, și un club 
unde se pot întâlni perechile potrivite, dacă se simt 
stânjenite să se întâlnească undeva în afară. Era aranjat cu 
foarte mult bun-gust, aproape chiar elegant. Au și o mică 
cafenea, tot pentru așa ceva. Cafeneaua arată obișnuit. 
Chiar erau acolo câteva cupluri care începeau să se 
cunoască. Peabody strâmbă din nas și adăugă: 

— L-am văzut și pe McNab, i-au prezentat și lui locul. 

— Înseamnă că am intrat, și încă conform programului. 
Și lista ta cu potriviri perfecte? 

— Mă pot duce mâine-dimineaţă să o iau. Preferă ca 
prima dată să mergi personal, în loc să o primești prin 
transmisiune. Le-a luat cam o oră să mă analizeze pe mine. 
Informaţiile noi, aranjate de Roarke, au fost bune, și din 
câte am văzut eu, tipii fac săpături serioase. Dacă m-aș fi 
dus acolo de capul meu, m-aș fi simţit foarte în siguranţă. 

— În regulă, du-te să-ţi iei lista cu potriviri și respectă 
programul lor. Dar stabilește-ţi întâlnirile undeva afară. 

Eve rămase pe gânduri, pentru câteva momente. 

— O să folosim unul dintre localurile tui Roarke, reluă ea 
- un club nici prea mic, nici prea mare, sau un bar, tot așa. 
O să trimitem câţiva polițiști înăuntru. Eu o să trebuiască 
să stau deoparte. Dacă Rudy sau Piper sunt implicaţi, or să 
mă prindă imediat. O să facem rost de un vehicul de 
supraveghere. Aș vrea să stabilești două întâlniri mâine- 
seară, în cearcă chiar trei. Nu mai putem aștepta. 

Se uită la aparatul de la mână și bătu darabana cu 
degetele. 

— Hai să găsim o sală de conferinţe goală. Mă duc să-i 
aduc pe McNab și pe Feeney, ca să îi pun și pe ei la curent. 
Vreau să meargă toate ca pe roate. 

— Dacă se mai ia McNab de mine, praf îl fac. 

— Așteaptă să se termine cazul, o sfătui Eve, și apoi îl 
poţi face praf. 

De cum trecu de porţi, văzu luminile din capătul aleii 
lungi. În primul moment, Eve se întrebă dacă nu cumva 

luase casa foc, de era așa de multă lumină, și așa de 
strălucitoare. Pe măsură ce se apropia, începu să perceapă 
silueta unui brad prin fereastra largă din salonul principal. 
Era plin de luminiţe albe, sclipitoare și scânteietoare, care 
păreau să împroaște scântei micuţe din vârfurile crengilor 
încărcate cu globuri lucitoare, verzi și roșii. 

Orbită de atâta lumină, parcă mașina și o zbughi în sus, 
pe scări. Se duse direct în salon și se opri sub arcadă, cu 
ochii cât cepele. Bradul avea mai bine de șase metri 
înălțime și peste un metru lățime. Kilo metri întregi de 
ghirlande argintii erau așezate artistic, astfel încât să cadă 
grațios peste sutele de globu-leţe colorate. În vârf, aproape 
de tavan, avea o steluţă de cristal, luminând de la fiecare 
colț. Dede subt era așezată o pătură albă, care ţinea loc de 
zăpadă. Nici nu putea număra zecile de cadouri 
împachetate cu eleganţă, care erau înghesuite acolo. 

— Doamne, Dumnezeule, Roarke! 

— Frumos, nu-i așa? 

Se apropiase ușurel de ea, venind din spate, și o făcu să 
tresară, înainte de a se întoarce cu faţa spre el, și să 
scuture din cap. 

— De unde naiba ai făcut rost de el? 

— Din Oregon. Are rădăcinile împachetate într-o chestie. 
După Anul Nou îl donăm unui parc, spuse el și-și strecură 
un braţ în jurul taliei ei. li donăm, de fapt. 

— Îi? Sunt mai mulţi din ăștia? 

— E unul puţin mai mare decât ăsta, în sala de recepții. 

— Mai mare? reuși ea să îngăime. 

— Un altul în apartamentul lui Summerset, plus cel din 
dormitorul nostru. Mă gândeam să-l împodobim pe ăla 
diseară. 

— O să ne ia zile întregi să împodobim unul d-ăsta. 

— Echipa pe care am angajat-o l-a terminat pe ăsta în 
doar patru ore, spuse el și izbucni în râs. Al nostru e mai 
ușor de făcut. 

Se întoarse și o sărută în fugă pe frunte. 

— Am nevoie de tine, împărtășim acest mo ment. 

— Dar nu știu cum se fac toate lucrurile astea. 

— O să ne dăm noi seama, pe parcurs. 

Se întoarse și mai privi o dată bradul, deși nar fi putut, 
pentru nimic în lume, să spună de ce o treceau toate 
frisoanele când îl vedea. : 

— Am treabă, spuse ea, și ar fi plecat. Insă el se așeză în 
calea ei, își așeză mâinile pe umerii ei și aşteptă ca ea să-și 
ridice ochii și să li se întâlnească privirile. 

— Nu vreau să mă bag peste munca ta, Eve, dar avem 
dreptul să ne trăim viaţa. Viaţa noastră. Vreau o seară 
alături de nevasta mea. 

Eve se încruntă până când sprâncenele ei deve-niră o 
line continuă. 

— Ştii că nu-mi place deloc când spui „nevasta mea” pe 
tonul ăsta. 

— Şi de ce crezi că spun așa? 

Eve ridică din umeri, încercând să se elibereze din 
strânsoarea lui și făcându-l să izbucnească în râs. 

— Am pus mâna pe tine, doamnă locotenent, și n-am să 
te las să pleci nicăieri. 

Și o luă de-a dreptul pe sus, știind cât de repede putea 
ea să pareze o lovitură. 

— Obișnuiește-te cu asta, o sfătui el. 

— O să mă enervezi foarte tare. 

— Foarte bine, atunci o să facem sex mai întâi. E așa o 
aventură să fac dragoste cu tine când te enervezi din cauza 
mea. 

— Nu vreau să facem sex. 

Poate ar fi vrut, se gândi ea iritată, dacă el nu s-ar fi dat 
așa mare. 

— Aa, o încercare și o aventură. E din ce în ce mai bine. 

— Lasă-mă jos, măgarule, altfel va trebui să te rănesc. 

— Și acum ameninţări. Sunt de-a dreptul excitat. Eve 
refuză să râdă. Iar când el intră în dormitor, era încordată 

toată și gata de încăierare. Mai târziu, reflectă că Roarke 
citise tot timpul șirul logic al gândurilor ei. 

O lăsă să cadă pe pat și apoi sări pe ea înainte să aibă 
timp să facă vreo eschivă și să se așeze în poziţie de 
apărare. Cu o singură mână i le prinse pe amândouă de la 
încheieturi și-i ridică mâinile deasupra capului. 

Eve îi aruncă o privire aprinsă, cu ochii strânși, și spuse: 

— Nu cedez ușor, amice. 

— Doamne, sper din toată inima că nu. 

Eve își încrucișă picioarele, le încleștă în jurul taliei lui și 
reuși să se opintească până se rostogoliră. Galahad, care 
dormise până atunci liniștit pe pernă, îi scuipă enervat și 
sări în lături. 

— Acum chiar ai făcut-o lată, mormăi Eve în timp ce 
Roarke se rostogoli iarăși deasupra ei. Ai enervat pisica. 

— Las” să-și găsească și el o femeie, murmură Roarke, 
apoi își apăsă buzele peste ale Evei. 

Simţi pulsul de la încheieturile Evei, care lovi de două 
ori pe sub piele, tare și repede, simţi și fiorul care o 
traversă din cap până-n picioare, dar Eve nu ceda, și nici 
nu părea gata să o facă, își spuse Roarke în gând. Ştia prea 
bine că erau momente în care Eve prefera o confruntare 
aprinsă și rapidă. 

Și el avea chef de același lucru. 

Îi mușcă buza de jos și jubilă când auzi geamătul de la 
care Eve nu prea reuși să se abţină. Cu mâna liberă îi 
desfăcu tocul armei și i-l trase în jos peste umeri. Apoi, 
pentru că era într-o poziţie care-i permitea și pentru că 
dorința ţâșnea din ea în valuri, își arcui mâna în 
despicătura fustei ei și o sfâșie până la jumătate. 

Acum trupul ei era silit după al lui, rugător, provocator, 
chiar și atunci când se răsuci sub el, încercând să evedeze 
sau să recâștige controlul. 

— Dumnezeule, cât te doresc. Nu mă satur niciodată. 

Gura lui Roarke se strânse peste sânul ei. 

Nu, nu se sătura niciodată, fu ultimul ei gând conștient, 
ţipă, iar corpul ei puternic se arcui în sus, în timp ce 
smueiturile acelea puternice de la sânul ei o făceau șă 
vibreze asemeni unei muzici sălbatice, pe un ritm îndrăcit. 

Părea că dorinţa venea direct din miezul ei. 

Odată eliberată, mâinile ei se repeziră la cămașa lui, 
sfâșiind mătasea până când dădu cu degetele de piele, cu 
gura și cu dinţii. 

Se rostogoliră încă o dată și se traseră de haine, își 
chinuiră pielea cu ciupituri pofticioase și lovituri 
dureroase. Când se întinse și o încleștă în jurul lui, era deja 
tare ca piatra și alunecos precum satinul. 

— Acum, acum, acum. 

Eve își arcui șoldurile și îl întâmpină cu o mișcare 
violentă când el plonjă înăuntrul ei. 

Rămase acolo, îngropat adânc, și profită de răgaz ca să- 
și limpezească privirea și să se uite la ea. Focul care ardea 
în șemineul din cealaltă parte a camerei arunca lumini și 
umbre pe chipul ei, îi scânteia în păr și îi licărea în ochii 
care se întunecaseră și orbiseră din pricina a ceea ce-și 
provocaseră unul altuia. 

— Eşti a mea. 

Se retrase, apoi se împinse iarăși în ea. 

— Pentru totdeauna. 

Își schimbă poziţia, și-i ridică șoldurile cu mâinile. 

— Ridică-te încă o dată, îi ceru el și începu să o devoreze 
cu lovituri lungi și apăsate. 

Eve își încleștă mâinile în cearșafuri, de parcă ar fi 
încercat să se ancoreze. Îl vedea în lumina focului, 
deasupra ei, cu părul negru și sclipitor, cu ochii de un 
albastru ireal, cu mușchii bine făcuți și cu pielea aurie și 
plină de picuri de sudoare. 

Dorinţa se ridică în ea precum un val, iar plăcerea îi 
invadă tot corpul. Vederea i se înceţoșă și preschimbă 
imaginea lui într-o umbră cu margini aurite. În timp ce 

trupul i se zguduia, se auzi cum îi striga numele cu voce 
înăbușită. 

— Încă o dată, spuse Roarke și se aplecă deasupra ei, 
acoperindu-i gura cu a lui, încrucișându-și degetele cu ale 
ei și izbindu-și corpul de al ei. Încă o dată, reuși el să mai 
spună. Împreună cu mine. 

Apoi mai spuse doar atât: 

— Eve. 

Şi își goli trupul într-al ei. 

Pierduse noţiunea timpului și nu mai știa de când stătea 
întinsă sub el, în timp ce lumina focului dansa pe tavan. Se 
întrebă într-o doară dacă era normal să dorești pe cineva 
atât de mult, să iubești până la durere. 

Apoi el întoarse capul, iar părul îi mângâie obrazul și 
buzele îi mângâiară gâtul. Și atunci se întrebă de ce oare-i 
mai păsa de astfel de întrebări. 

— Sper că ești satisfăcut. 

Mormăitul din vocea ei nu reuși să fie atât de tăios 
precum sperase, și se trezi, în plus, mângâindu-l cu o mână 
pe spate. 

— Mmm. Sunt, după câte observ, răspunse el. 

Se jucă cu nasul în jurul gâtului ei înainte să-și ridice 
capul și să se uite în jos, către ea. 

— Şi văd că sentimentul e reciproc. 

— Te-am lăsat să câștigi. 

— O, da, știu. 

Sclipirea din ochii lui o făcu să pufnească. 

— Dă-te jos de pe mine, spuse ea. Eşti greu. 

— În regulă. 

Se dădu ascultător la o parte, apoi o luă din nou în braţe. 

— Hai să facem duș, și apoi putem să ne apucăm de 
brad. 

— Ce-i cu obsesia asta a ta cu împodobitul brazilor? 

— Nu am mai împodobit un brad de ani de zile -de când 
eram în Dublin și locuiam cu Summerset. Vreau să văd 
dacă mai știu să împodobesc. 

Roarke păși în cabina de duș alături de ea, iar Eve Îi 
așeză o mână peste gură, căci știa plăcerea lui ascunsă 
pentru dușurile reci. 

— Pornește apa. 40 de grade Celsius. 

— Prea fierbinte, bombăni el printre degetele ei. 

— Obișnuiește-te cu situaţia. 

Și începu să ofteze prelung când apa ţâșni din toate 
direcțiile. 

— Oo, ce bine e! 

Un sfert de oră mai târziu ieșea din tubul uscător cu 
mușchii încălziţi și elastici și cu mintea clară și sprintenă. 

Intre timp Roarke se ștersese cu prosopul - un alt obicei 
de-al lui pe care nu-l înţelegea. De ce să pierzi timpul 
frecându-te cu bumbac, când te puteai învârti o dată, 
rapid, în tubul uscător și treaba era rezolvată. Tocmai își 
căuta halatul, când băgă de sea mă că nu mai era același 
cu cel pe care-l lăsase acolo dimineaţă. 

— Ce-i asta? întrebă ea și apucă haina lungă, stacojie la 
culoare. 

— Cașmir. O să-ţi placă. 

— Mi-ai cumpărat un milion de halate. Nu pricep... însă 
se opri din vorbit în momentul în care trase halatul pe ea. 
Oo! 

Se ura în momentele ca ăsta, în care se lăsa sedusă de 
ceva atât de superficial precum hainele. Dar ăsta era ceva 
pufos ca un norișor și cald precum o îmbrăţișare. 

— Ce drăguţ e! 

Roarke zâmbi până la urechi și-și înnodă cordonul negru 
al propriului său halat, din același material. 

— Şi se potrivește. Haide, ai timp să mă pui la curent cu 
cazul, până prind eu beculeţele. 

— Peabody și McNab au intrat pe fir. Până mâine o să 
aibă și listele cu perechi potrivite. 

Se întoarse agale în dormitor și văzu imediat frapiera 
argintie cu sticla de șampanie în ea; mai aștepta și o tavă 
de argint, cu aperitive, chiar lângă. Ducă-se naibii, decise 

ea, și-și umplu gura cu o bucată gigantică de ceva de pe 
tavă, înainte de a umple două pahare de șampanie înalte și 
subțiri. 

— Datele pe care le-ai oferit tu au trecut de cercetările 
lor. 

— Normal. 

Roarke scoase un șir lung de beculeţe dintr-o cutie 
imensă. 

— Nu te mai umfla în pene, că mai avem o groază de 
lucruri de făcut. Când am ajuns la sediul central, am găsit- 
o pe Nadine în biroul meu, adăugă Eve și așeză paharul lui 
Roarke pe masa de lângă pat. A văzut-o pe Peabody, așa că 
a trebuit să-i dau mai multe informaţii decât aș fi vrut. 
Neoficial. 

— Nadine este unul dintre cazurile rare de reporteri în 
care poţi avea încredere. 

Roarke studie bradul, luminiţele, și decise să înceapă 
direct. 

Nu o să dezvăluie nicio informaţie compromiţătoare, 
adăugă el. 

_ — Da. Ştiu. Am discutat un pic și despre asta. 
Incruntată, Eve dădu un ocol bradului, în timp ce Roarke 
își vedea mai departe de treabă. 

Nu-și dădea seama dacă el se pricepea câtuși de puţin la 
ce făcea. 

— Dacă Piper și Rudy nu m-ar fi văzut, făceam eu 
singură toată munca asta din interior. 

În timp ce lega primul beculeţ și scotea o nouă legătură 
din cutie, Roarke ridică dintr-o sprânceană. 

— S-ar putea să am oarece obiecţii ca nevasta mea să se 
întâlnească cu bărbaţi dubioși. 

Eve se întoarse la tavă și apucă un alt aperitiv, la 
întâmplare. 

— Nu m-aș fi culcat cu niciunul dintre ei... decât dacă ar 
fi făcut parte din datorie, adăugă ea cu un zâmbet larg 
până la urechi. Şi m-aș fi gândit tot timpul la tine. 

— Şi nici nu ar fi durat prea mult - de vreme ce i-aș fi 
tăiat boașele și ţi le-aș fi făcut ţie cadou. 

Roarke continuă să lege la beculete, în timp ce Eve se 
înecă cu șampania din pahar. 

— Dumnezeule, Roarke, glumeam. 

— AHmm-mmm. Și eu la fel, draga mea. Mai dă-mi te rog 
un șir din ăsta. 

Eve scoase un nou șir de beculeţe din cutie, dar nu era 
deloc sigură că înţelegea ce făcea el cu ele. 

— Câte din astea ai de gând să folosești? 

— Câte trebuie, ca să iasă. 

— Da, spuse Eve și oftă cu putere. Ce voiam să spun 
adineaori e că eu am mai lucrat sub acoperire, pe câtă 
vreme Peabody habar nu are de nimic. 

— Peabody a avut parte de antrenament serios. Ar trebui 
să ai încredere în ea. Și în tine. 

— McNab e încă supărat din cauza asta. 

— E căzut în limbă după ea. 

— E chiar... poftim?! 

— E căzut în limbă după ea, repetă el. 

Roarke se dădu un pas înapoi și strânse buzele. 

— Aprinde luminile bradului, ordonă el, apoi apro bă cu 
o mișcare a capului, satisfăcut de faptul că micile diamante 
începură să clipească. 

— Ce vrei să spui cu faptul că-i căzut în limbă? Ca și cum 
i-ar plăcea de ea? McNab? Nici vorbă. 

— Nu e sigur că-i place, însă se simte atras de ea Şi 
pentru că voia să-și vadă opera și din alt unghi, 

Roarke se îndepărtă, își luă paharul de vin și luă o gură, 
în timp ce admira bradul. 

— Următorul pas, ornamentele. 

— O irită la culme. 

— Cred că la început și tu ai simţit același lucru pentru 
mine, spuse el și-și ciocni paharul cu cel al nevestei sale, la 
lumina beculeţelor de brad și a focului din șemineu. Și 
uită-te unde am ajuns. 

Eve se holbă la el zece secunde în șir, apoi se lăsă moale 
pe o margine a patului. 

— O, Doamne, asta mai lipsea. Exact asta mai lipsea. Nu- 
i pot lăsa să lucreze împreună în condiţiile astea, dacă e 
ceva între ei. Pot face față nervilor; însă chestiilor sexuale, 
în niciun caz. 

— Câteodată trebuie să le oferi libertate propriilor copii, 
draga mea. 

Deschise o altă cutie și alese un îngeraș vechi, din 
porțelan. 

— Așază-l tu pe primul. O să fie mica noastră tradiţie. 

Eve se holba în continuare la el. 

— Dacă Peabody păţește ceva... 

— N-ai să permiti să pățească ceva. 

— Nu. 

Mai oftă o dată și se ridică. 

— Nu, nu am să permit. Și o să am nevoie de ajutorul 
tău. 

Roarke întinse mâna și lovi ușor, cu vârful degetului, 
adâncitura din bărbia ei. 

— S-a făcut. 

Eve se întoarse, își alese creanga și atârnă îngerașul. 

— Te iubesc, spuse ea. Văd că și asta devine una din 
micile noastre tradiţii. 

— E favorita mea. 

Târziu, foarte târziu, când luminile bradului erau deja 
stinse și focul ardea mocnit, Eve era încă trează. Oare 
criminalul umbla chiar acum pe undeva? O să sune video 
telefonul ei, să o anunţe despre alt cadavru, un alt suflet 
pierdut, pentru că ea era cu prea mulţi pași în urmă? 

Pe cine mai iubea criminalul acum? 

Zăpada începu să picure din cer încă din zori. Şi nu era o 
ninsoare frumoasă, ca în cărţile poștale, ci niște fulgi 
înţepători, subţiri și răi, care loveau pavajul cu un sâsâit 
urât. Până când se așeză Eve la biroul ei de la sediul 
central, un strat neted, gri-murdar, acoperise deja străzile 
orașului, trotuarele și glisoarele, și avea să le dea mult de 
furcă, mai mult ca sigur, polițiștilor rutieri și 
meditehnicienilor. 

În faţa ferestrei sale, două elicoptere ale unor canale de 
știri rivale se duelau într-un război care avea să decidă 
care dintre ele urma să transmită mai repede 
telespectatorilor veștile proaste și să vorbească despre 
ultimele accidente soldate cu table îndoite sau aglomerări 
de pietoni. 

Când tot ce ar fi trebuit să facă, reflectă Eve enervată, 
era să deschidă dracului ușa și să vadă singuri. 

Avea să fie o zi mizerabilă. 

Cu spatele la panorama ca o săgeată care se vedea pe 
fereastră, Eve introducea informaţii în computer, fără mari 
șanse să primească niște potriviri probabile mai de 
doamne-ajută. 

— Computer, rulează programul de  probabilistică. 
Folosește informațiile deja cunoscute, analizează și 
calculează. Afișează lista în ordinea probabilităților nu 
melor care vor fi alese de către criminalul „Adevărata 
dragoste”. „Procesez...” 

— Da, așa să faci, mormăi ea. 

În timp ce mașinăria din faţa ei se tânguia și păcănea, 
Eve copie fotografiile confiscate de la „Confidenţial”, apoi 
se ridică și le fixă pe un panou de deasupra biroului său. 

Marianna Hawley, Sarabeth Greenbalm, Donnie Ray 
Michael. Figuri zâmbitoare, pline de speranţă, eta lându-și 
cele mai bune calităţi: singuraticii care-și căutau perechea. 

Funcţionara de la birou, stripera și cântăreţul la saxofon. 
Stiluri diferite de viaţă, țeluri diferite, nevoi diferite. Ce 
altceva mai aveau în comun? Care era piesa pe care nu o 
vedea și care-i conecta pe toţi la același criminal? 

Oare ce vedea el când se uita la ei, de-l atrăgea și-l 
înfuria în același timp? Oameni obișnuiți, care-și trăiau 
vieţile lor obișnuite. 

„Procente de probabilitate egale pentru toţi su biecţii.” 

Eve aruncă o privire mașinăriei și mârâi printre dinţi: 

— La naiba! Trebuie să fie ceva. 

„Informaţii insuficiente pentru a continua analiza. 
Rezultatele actuale sunt neconcludente.” 

— Şi ce ar trebui să fac ca să pot proteja două mii de 
oameni, pentru numele lui Dumnezeu?! 

Eve închise ochii și încercă să-și recapete calmul. 

— Computer, continuă ea, elimină toţi subiecţii care 
trăiesc alături de un companion sau un membru al familiei. 
Recalculează numărul subiecţilor rămași. 

„Procesez... Terminat.” -în regulă. 

Eve încuviință cu o mișcare a capului și-și frecă ochii cu 
degetele. 

Toate victimele erau de rasă albă, reflectă ea. 

— Elimină toţi subiecţii care nu sunt de rasă caucaziană. 
Recalculează numărul subiecţilor rămași. 

„Procesez... Terminat.” 

— Numărul subiecţilor rămași? 

„Șase sute douăzeci și patru de subiecţi rămași...” 

— La dracu’! 

Se întoarse cu spatele și privi fotografiile cu atentie. 

— Elimină toţi subiecţii cu vârsta mai mare de patruzeci 
și cinci de ani și mai tineri de douăzeci și unu de ani. 

„Procesez... Terminat”. 

— În regulă, bun. 

Pe măsură ce analiza, simţea cum prinde ritmul. Luă 
dosarul ei tipărit și începu să răsfoiască printre însemnări. 

— Începători, murmură ea. Era cu toţii acolo pentru 
prima dată. Elimină toţi subiecţii care au avut mai multe 
consultări cu cei de la „Confidenţial”. Recalculează 
numărul subiecţilor rămași. 

„Procesez...” 

De data asta, mașinăria începu să se împotmolească și 
să horcăie. Eve îi dădu nerăbdătoare un ghiont cu dosul 
palmei. 

— Rablă nenorocită, murmură ea și scrâșni din dinţi în 
timp ce mașinăria începu iarăși să se văicărească. 

„Lerminat.” 

— -“ă nu cumva să începi să dai rateuri tocmai acum. 

Numărul subiecţilor rămași? 

„Au mai rămas două sute șase nume.” 

— Așa. Mai bine. Mult mai bine. Tipărește lista de nume. 

În timp ce mașinăria ei molfăia și scuipa informaţiile, 
Eve se întoarse către video telefonul ei și contactă 
Departamentul pentru Investigaţii electronice. 

— Feeney, mai am doar un pic peste două sute de nume. 
Trebuie să le cerceteze cineva. O poţi face tu? Vezi câţi 
mai sunt în oraș, câţi dintre ei și-au găsit deja pe cineva ori 
s-au căsătorit, câți au murit în somn și câţi dintre ei au 
plecat în vacanţă pe Planeta Disney. 

— Dă-le-ncoace. 

— Mulţam. 

Eve își ridică privirea, căci din biroul comun al secţiei se 
auziră o serie de fluierături și aclamații. 

— E urgent, îi spuse ea și deconectă legătura în 
momentul în care Peabody, îmbujorată toată, intră în 
biroul ei. 

— Doamne ferește, ai zice că nu m-a mai văzut niciunul 
din idioţii ăștia fără uniformă, până acum. Henderson 
tocmai s-a oferit să-și părăsească nevasta și copiii, ca să 
petreacă sfârșitul de săptămână cu mine, în insulele 
Barbados. 

Dar după cum îi sclipeau ochii, nu s-ar fi zis că lui 
Peabody îi displăcuse oferta. 

Eve se încruntă. Ajutorul ei avea toată faţa smă cuită și 
ferchezuită, și părul umflat. Picioarele-i erau expuse într-o 
fustă scurtă, lipită de corp, și o pereche de cizme cu tocuri 
cui, amândouă de culoarea zmeurei coapte. 

— Cum naiba poţi merge cu tocurile alea? o întrebă Eve 
curioasă. 

— Am exersat. 

Eve trase adânc aer în piept și apoi îi dădu drumul. 

— Stai jos și hai să revizuim planul. 

— În regulă, numai că o să-mi ia câteva minute ca să mă 
pot așeza, cu fusta asta pe mine. 

Peabody se prinse cu o mână de marginea biroului și 
începu să-și coboare fundul, cu mare atenţie. 

— Ai de gând să stai pe vine, sau te așezi o dată dracului 
jos? 

— Numai o secundă. 

Peabody trase aer în piept și se strâmbă un pic. 

— E un pic strânsă în talie, reuși ea să spună în timp ce 
se așeză. 

— Trebuia să te gândești la organele interne îna inte să 
te vâri în chestia aia. Mai ai o oră până când ar trebui să 
ajungi la „Confidential. Vreau să... 

— Ce naiba cauţi în hainele astea? întrebă McNab care 
se oprise în ușă, măsurând-o pe Peabody de sus până jos, 
cu ochii holbați. 

— Imi fac datoria, spuse ea pufnind. 

— Ţi-o cauţi cu lumânarea. Dallas, convinge-o să poarte 
altceva. 

— Nu sunt consultant de modă, McNab. Și dacă aș fi 

— spuse ea privind cu atenţie pantalonii lui largi, cu 
dungi roșii și albe, și puloverul pe g^t de culoarea untului - 
cred că aș avea ceva de comentat despre felul în care îţi 
alegi tu garderoba. 

Eve strânse din ochi când o auzi pe Peabody chicotind. 

— Şi acum, copii, poate v-aţi dat seama că a vem dea 
face cu un criminal în serie. Dacă nu puteţi fi prieteni, mă 
tem că nu am să vă mai pot lăsa să vă jucaţi pe afară azi 
după-amiază 

Peabody își îndreptă numaidecât umerii, și cu toate că 
nu se putu abţine să nu-i arunce lui McNab un surâs 
batjocoritor, avu destulă inspiraţie, încât să tacă chitic. 

— Peabody, vreau să o convingi pe Piper să ră mâ - nă 
alături de tine la consultări. McNab, tu te ocupi de Rudy. 
Îndată ce vom avea listele de perechi potrivite, o să vă 
plimbaţi prin zonele în care se vând produsele. Vreau să 
ieșiţi cât mai tare în evidenţă. 

— Avem un buget pentru cheltuieli? se interesă McNab, 
și cum Eve se uită fix la el, ridică din umeri și-și înfundă 
mâinile în buzunarele adânci ale pantalonilor săi. Am face 
o impresie mai bună dacă am și cumpăra ceva. Am putea 
schimba câteva vorbe și cu vânzătorii. 

— Aveţi câte două sute de credite de fiecare, din banii 
departamentului. Orice cheltuială peste suma asta, vă 
privește. McNab, știm deja că Donnie Ray a folosit vizita la 
salon ca să cumpere produse de înfrumusețare pentru 
mama lui. Ai grijă să petreci destul de mult timp pe acolo. 

— Ar fi bine să stea vreo lună de zile, adăugă Peabody pe 
sub mustață, și își strânse buzele, cuminte, când se 
încruntă Eve la ea. 

— Peabody, Hawley a cheltuit niște credite la salon și la 
„Femeia voluptuoasă”, un magazin de lenjerie de la etajul 
superior. Vezi ce-i și cu ăla. 

— Da, să trăiţi! 

— Amândoi va trebui să contactaţi cât mai multe nume 
de pe listele voastre de perechi potrivite. Stabiliţi întâlniri. 

Vreau să începeţi din seara asta. Facem aranjamente ca să 
puteţi folosi clubul „Nova”, de pe Strada Cinzeci și trei. Cel 
mai bine ar fi să începeţi întâlnirile cât mai devreme, în 
cursul serii. Încercaţi să stabiliți prima întâlnire la patru - 
şi apoi le stabiliți și pe celelalte, la câte o oră una de alta. 
Ingrămădiţi cât de multe puteţi. Incă nu știm dacă a mai 
comis vreo crimă aseară. Poate am fost norocoși. Dar nu o 
să aștepte. 

Eve mai aruncă o privire asupra fotografiilor. 

— Or să fie polițiști înăuntru, în club. Eu și Feeney o să 
fim afară, în stradă și o să păstrăm în permanenţă 
contactul cu voi. Amândoi o să purtaţi microfoane. 
Niciunul dintre voi nu are voie să plece cu careva din club. 
Dacă trebuie să mergeţi la toaletă, faceţi semn și vă 
însoțește unul dintre polițiștii din bar. 

— Dar nu e genul lui să omoare în locuri publice, 
sublinie Peabody. 

— Nu-mi asum riscuri când e vorba de oamenii mei. 
Urmaţi pașii, fără abateri, sau vă dau afară. Adu cețţi listele 
cu perechi potrivite la mine sau i le daţi lui Feeney, de 
îndată ce puneţi mâna pe ele. Da că vreunul din membrii 
personalului de la „Confidenţial” sau de la celelalte 
magazine se interesează prea tare de voi, raportați. Aveţi 
întrebări? 

Amândoi dădură din cap în semn că nu, așa că Eve ridică 
mirată din sprâncene. 

— Atunci treceţi la treabă, spuse ea. 

Nu se mai strâmbă atunci când Peabody se ridică cu 
greu din scaun. Deși ar fi vrut. McNab își dădu ochii peste 
cap și-și dezveli dinţii, în timp ce Peabody trecu cu pași 
mari pe lângă el și ieși din birou. 

— Nu are experienţă, îi spuse el Evei. 

— E foarte pricepută, îi pară Eve acuzaţia. 

— Poate că e, dar stau cu ochii pe ea. 

— Asta observ și eu, murmură ea în timp ce el părăsi 
biroul cu pași apăsați. 

Eve se întoarse către fotografii. Chipurile celor trei o 
bântuiau. Ceea ce păţiseră ei o afectase pro fund și nu-i 
dădea pace. 

Era prea aproape, își reaminti sie însăși. Era prea 
concentrată să afle ce, și prea puţin concentrată să afle de 
ce. 

Închise ochii pentru un moment și îi frecă de parcă ar fi 
vrut să șteargă propriile ei amintiri. 

De ce tocmai ăștia trei? se întrebă ea încă o dată, și se 
apropie ca să privească cu atenţie chipul vesel și zâmbitor 
al Marianei Hawley. 

Era aranjată ca pentru birou, reflectă ea, încercând 
același sistem pe care-l folosise și atunci când alesese 
aroma pentru Mira. De încredere, de modă veche, 
romantică. Drăguţă într-un fel comod și sigur. Le gă -turi 
strânse cu familia. Interesată de teatru. O femeie curată 
căreia îi făceau plăcere lucrurile drăguţe din jurul ei. 

Eve își atârnă degetele mari de marginea buzunarelor și- 
și întoarse privirea către  Sarabeth  Greenbalm. 
Dansatoarea de striptease. O singuratică care avea mare 
grijă de banii ei și care colecţiona cărți de vizită. De 
încredere, și ea, în branșa ei. Trăia din puţin, își punea 
banii la ciorap, și-și numă ra bine bacșișurile. Nu avea 
nicio altă pasiune, niciun prieten și nicio legătură cu 
familia. 

Și Donnie Ray, reflectă ea, băiatul care își iubea mama și 
care cânta la saxofon. Trăia ca un porc și zâm bea ca un 
înger. Mai fuma Zoner, din când în când, dar nu lipsise de 
la niciun concert. 

Și dintr-odată își dădu seama, uitându-se fix la cele trei 
chipuri ale victimelor. 

Teatrul. 

— O, da! Computer, afișează „Confidenţial”, informaţiile 
despre Hawley, Marianna, Greenbalm, Sarabeth, Michael, 
Donnie Ray. Afișează-le pe ecran și subliniază profesiile și 
pasiunile sau interesele. 

„Procesez informaţiile... Pe monitor, subiecţii solicitati. 
Hawley, Marianna, secretară administrativă, la firma 
Foster-Brinke. Pasiuni și interese, teatrul. Membră a 
asociaţiei „Actorii din comunitatea cartierului de vest”. 
Alte interese... 

— Stop. Treci la următorul subiect.  „Greenbalm, 
Sarabeth, dansatoare...” 

— Stop. Şi Donnie Ray, cântăreţ la saxofon. 

Eve se opri câteva secunde și lăsă mintea să absoarbă 
informaţiile. 

— Computer, rulează programul de probabilităţi despre 
criminal, selectând subiecţii actuali în funcţie de interesul 
lor sau legături cu teatrul și divertismentul. 

„Procesez informaţiile... Cu informaţiile actuale, indicele 
de probabilitate este de nouăzeci și trei virgulă două 
procente.” 

— Bun. Foarte bine. 

Răsuflă ușurată și răspunse la apelul comunicatorului. 

— Dallas. 

— Mesaj pentru locotenent Dallas, Eve. Vizitează cuplul 
de pe Strada de Vest 18, la numărul 341, unitatea 3. 
Posibilă încercare de atac. Probabilitatea ca incidentul să 
aibă legătură cu investigația cazului de crimă, nouăzeci și 
opt virgulă opt procente.” 

Eve se ridicase deja în picioare și-și luase jacheta din 
cuier. 

— Am plecat. Dallas, terminat. 

— A fost, pur și simplu, ciudat. 

Femeia era micuță și delicată, precum zânele care 
dănțuiau pe măsuţa albă, din sticlă, de lângă fereastra 
largă, din vechea mansardă reamenajată. 

— Jacko se aprinde prea repede, adăugă ea. 

— Știu eu ce știu. Era ceva în neregulă cu zurliul ăla, 
Cissy. 

Jacko se încruntă, în timp ce-și strânse braţul în jurul 
umerilor femeii. Făcea cât patru ca ea, reflectă Eve. Avea 


190 


mai bine de doi metri înălțime și aproape un metru lăţime 
între umeri. O adevărată constituţie de jucător de fotbal de 
arenă, și un chip aspru ca o stâncă. Cicatricele îi brăzdau 
falca și arcada, deasupra sprâncenei drepte. 

În timp ce femeia era palidă ca lumina lunii, el era 
întunecat precum noaptea. Palma lui lată o în ghițea pe-a 
ei. 

Mansarda fusese împărțită în trei zone principale. Eve 
apucă să vadă un pic din dormitor prin deschizătura din 
pereţii de sticlă, curbați, de culoarea piersicii. Patul era 
enorm și nu fusese făcut. 

În zona sufrageriei, canapeaua lungă, în forma literei 
„U”, putea găzdui cu ușurință douăzeci de persoane. Jacko 
ocupa loc cât pentru trei. 

După toate aparențele, aveau bani berechet, iar casa era 
aranjată după gusturile femeii, pentru confortul bărbatului. 

— Spuneti-mi ce s-a întâmplat. 

— l-am povestit aseară poliţistului, spuse Cissy și zâmbi 
deși ochii îi erau vizibil întunecaţi din pricina enervării. 
Jacko a insistat să-i chemăm. A fost doar o farsă proastă. 

— A fost o farsă, pe naiba! la ascultă la mine, spuse el și 
se aplecă puţin în faţă, făcând să-i salte buclele pieptănate 
pe lângă cap. A venit un tip la ușă, îmbrăcat ca Moș 
Crăciun, cu o cutie mare în braţe, împachetată și aranjată 
cu fundă. Și a început să facă Ho-ho-ho și Crăciun fericit și 
tot tacâmu'. 

Evei i se puse un nod în gât din pricina nerăbdării, însă 
reuși să vorbească cu calm: 

— Cine a deschis ușa? 

— Eu am deschis, spuse Cissy fluturând din mâini. Tatăl 
meu locuiește în Wisconsin. Și de obicei, dacă nu pot pleca 
de sărbători, îmi trimite el câte ceva haios. Anul ăsta nu 
mi-am putut permite să plec, și m-am gândit că a aranjat el 
cumva să vină Moşul la mine. Și încă mai sunt convinsă că 
așa a fost... 

— Tipul ăla nu era trimis de tatăl tău, spuse Jacko pe un 
ton stins. Oricum, l-a lăsat să intre. Eu eram la bucătărie. 
Am auzit-o râzând, și i-am auzit și vocea tipului... 

— Jacko e așa de gelos, că-și face singur sânge rău. Ne 
strică și relaţia din cauza asta. 

— Rahat, Cissy. Tu nici nu ţi-ai da seama dacă un tip ar 
vrea să ţi-o tragă, până nu și-ar băga mâna sub fusta ta, ce 
Dumnezeu! 

Vizibil dezgustat, Jacko lăsă să-i scape un sâsâit printre 
dinți. 

— Când am apărut eu, tipu' se dădea deja la ea. 

— Se dădea la ea? repetă Eve în timp ce Cissy își ţuguie 
buzele, îmbufnată. 

— Da, se vedea clar. Se dădea la ea, zâmbea până la 
urechi, îi sclipeau ochii... 

— Îi licăreau, murmură Cissy. Se presupune că ochii 
Moșului licăresc, Jacko, pentru numele lui Dumnezeu! 

— Fe, cert e că au încetat să mai licărească când ma 
văzut pe mine. A rămas trăsnit și stătea așa nemișcat, și se 
uita la mine cu ochii cât cepele, l-am scos toate ho-ho- 
iturile din cap, îţi spun io. Şi apoi a zbughit-o ca un iepure. 

— Ai ţipattu la el. 

— Am tipat după ce a luat-o la fugă, spuse Jacko și-și 
ridică mâinile în aer, enervat. Păi normal că am tipat, dacă 
am văzut așa, și am și luat-o după el. Ce i-aș mai fi tăbăcit 
fundul, dacă nu s-ar fi băgat Cissy. Dar până să scap de ea 
și să ies în stradă, dispăruse deja. 

— Polițistul care a răspuns primul la apel, a luat cumva 
și discurile de la securitate? 

— Da, a spus că așa e regula. 

— Așa e. Cum părea? 

— Cum adică „cum părea”? întrebă Cissy și clipi des. 

— Vocea lui. Spuneti-mi cum era vocea lui. 

— Ăă... era veselă. 

— Doamne Dumnezeule, Cissy, faci repetiţii ca să pari 
bătută-n cap? Era cât se poate de excitată, îi spuse Jacko 

Evei, în timp ce Cissy se ridică brusc în picioare, enervată 
la culme și se repezi valvârtej în bucătărie - căci nu era o 
expresie mai bună care să descrie ce făcuse, reflectă Eve. 

— Ştiţi râsul ăla insinuant. Gros și hodorogit. A spus 
ceva de genul Ai fost cuminte, fetițo? Am ceva pentru tine. 
Numai pentru tine”. Apoi am ieșit eu din bucătărie, și a 
rămas de zici că înghiţise un pește viu. 

— Şi nu l-ai recunoscut? o întrebă Eve pe Cissy. Nu avea 
nimic cunoscut, pe sub costum, sau pe sub machiaj, care să 
pară cunoscut? Vocea nu vă era familiară, sau felul în care 
se mișca? 

— Nu, spuse Cissy, care intrase înapoi în cameră, și 
acum îl ignora intenţionat pe Jacko, în timp ce sorbea 
dintr-un pahar plin cu apă minerală. Dar toată faza a durat 
numai câteva minute. 

— Am să vă rog să mai vizionaţi o dată discurile, să le 
vedeţi și după ce mărim imaginea și o ajustăm. 

Vreau să știu dacă vi se pare ceva cunoscut. 

— Nu vă chinuiţi cam tare pentru așa o prostioară? 

— Nu cred. De când trăiţi voi doi împreună? 

— De câţiva ani, când și când. 

— Aproape mai deloc, în ultimul timp, bombăni Jacko. 

— Dacă nu ai fi atât de posesiv, începu Cissy, dacă nu ai 
lua la bătaie fiecare tip care se uită mai nuștiu-cum la 
mine... 

— Cissy, cu ce te ocupi tu? întrebă Eve ridicând o mână, 
în speranţa că putea preveni o dispută do mes tică. 

— Eu? Sunt actriță... și când nu am niciun rol, predau 
teatru. 

Încă una, reflectă Eve. 

— E nemaipomenită, spuse Jacko cu mândrie 
nedisimulată, şi privi înspre Cissy cu un zâmbet până la 
urechi. Chiar acum repetă pentru o piesă. Nu se joacă 
chiar pe Broadway, dar oricum... 

— Nu o să se joace în veci pe Broadway, spuse Cissy, dar 
își schimbă locul și se așeză iarăși lângă el, cu un zâmbet 
pe faţă. i 

— O să fie un succes nemaipomenit. li sărută una din 
mâinile ei frumoase. 

— Cissy a luat audiția în fața altor douăzeci de femei. Cu 
asta, a dat lovitura. 

— O să fiu atentă când se joacă. Cissy, ai apelat vreodată 
la serviciile celor de la „Confidenţial”? 

—ăă... 

Femeia privi în altă parte, evitând pe toată lumea. 

— Nu, răspunse ea. 

— Cissy? întrebă Eve, și își puse toată autoritatea ei de 
polițistă în tonul vocii, și în privire, apoi se aplecă spre ea. 
Ştii care e pedeapsa dacă nu spui adevărul în timpul unei 
anchete? 

— Dar, pentru numele lui Dumnezeu, nu înţeleg ce 
treabă aveţi voi cu toate astea? 

— Ce-i aia „Confidenţial”? 

— Un serviciu matrimonial pe computer. 

— Oo, Cissy, ce Dumnezeu! Ce Dumnezeu! 

În culmea furiei, Jacko se ridică în trombă de pe canapea 
și începu să dea cu piciorul în tot ce întâlnea prin 
sufragerie. 

— Ce dracului ai, nu ţi-e bine? 

— Ne despărţiserăm! 

Într-o clipită, mica prinţesă reușise să-l înfrângă pe 
uriaș. 

— Eram furioasă pe tine. Am crezut că o să fie distractiv. 
Am crezut că o să te învăţ eu minte, prostuţule. Am tot 
dreptul să mă văd cu cine vreau și când vreau, când nu 
locuim împreună. 

— la mai gândește-te o dată, iubito! exclamă el și se 
dădu un pas înapoi, cu ochii lucind de mânie. 

— Vezi, vezi? 

Cissy își pironi degetul spre el în timp ce-i vorbea Evei, 
de parcă i-ar fi cerut aprobarea. Toată tandreţea dispăruse 
din ochii ei și se făcuse în schimb foc și pară. 

— Asta trebuie eu să suport, continuă ea. 

— Calmaţi-vă. Amândoi. Staţi jos, le ordonă Eve. Cissy, 
când ai fost la consultări? 

— Acum vreo șase săptămâni, îngăimă ea. Am ieșit cu 
vreo câţiva tipi... 

— Ce ţipi? o întrebă Jacko pe un ton autoritar. 

— Cu vreo câţiva tipi, continuă ea, neluându-l în seamă. 
Şi apoi a apărut iarăși Jacko. Mi-a adus flori. Panseluţe. Am 
cedat. Dar o să mă gândesc eu mai bine dacă am luat 
decizia corectă. 

— Decizia ta s-ar putea să-ţi fi salvat viaţa, spuse Eve. 

— Ce vrei să spui? 

Instinctiv, Cissy se cuibări la pieptul lui Jacko. El își puse 
un braţ în jurul ei. 

— Incidentul de noaptea trecută se potrivește cu schema 
de operare a unui criminal în serie. In toate celelalte 
cazuri, victimele locuiau singure. 

Eve aruncă o privire înspre Jacko și continuă: 

— Din fericire, nu e și cazul tău. 

— Doamne, Dumnezeule, dar... Jacko. 

— Nu-ţi face griji, iubito, nu-ţi face griji. Sunt aici, spuse 
el și numai că nu o împături cu totul în braţele sale, în timp 
ce continua să o privească fix pe Eve. 

— Ştiam eu că-i ceva în neregulă cu tipul ăla, adăugă el. 
Ce se întâmplă? 

— O să vă spun ce am aflat până acum. Apoi am să vă 
rog pe amândoi să mergeţi cu mine la sediul central al 
poliţei, să revedeţi discurile, să mai daţi o declaraţie, iar 
tu, Cissy, să-mi spui tot ce-ţi amintești din experienţa ta de 
la „Confidenţial”. 

— Martorii cooperează cu polițiștii în derularea 
investigaţiilor. 

Eve stătea în biroul comandantului suprem, Whitney. 
Era prea agitată ca să stea jos și abia se abţinea să nu se 
fâţâie de colo-colo în timp ce-i dădea raportul. 

— Femeia e șocată, nu ne poate da prea multe amănunte 
pe care să ne putem baza. Niciunuia dintre cei doi nu le 
era cunoscut infractorul, în vreun fel. l-am interogat pe 
amândoi cei găsiţi perechi potrivite cu care s-a întâlnit 
Cissy Peterman. Amândoi au câte un alibi pentru cel puţin 
una dintre crime. Cred că nu au nicio legătură cu cazul. 

Whitney încuviință cu o mișcare a capului și cu buzele 
strânse, apoi începu să cerceteze raportul scris de Eve. 

— Jacko Gonzales? Faimosul Jacko Gonzales? Nu - mărul 
douăzeci și șase din echipa Nărăvașilor? 

— Este jucător profesionist de fotbal de arenă, 
întradevăr, domnule. 

— Ei, fir-ar să fie! 

Chipul lui Whitney se lăţi într-unul din rarele sale 
zâmbete. 

— Dg’ știu că joacă bine! E ca un terminator, când iese 
pe teren. În ultimul meci a înscris trei goluri și a zdrobit de 
două ori apărarea adversă. 

In timp ce Eve îl urmărea, Whitney își drese glasul și 
adăugă: 

— Nepotul meu e un mare fan. 

— Da, să trăiţi! 

— Ce păcat că nu a pus Gonzales laba pe tipul ăsta. Nici 
nu ar mai fi fost în stare să meargă, ascultă la mine. 

— Şi eu am aceeași senzaţie, domnule comandant. 

— Doamna Peterman e o femeie norocoasă. 

— Da, să trăiţi! Următoarea s-ar putea să nu mai aibă 
parte de același noroc. Asta i-a dat peste cap programul. 
Ceea ce înseamnă că sigur va mai omorî pe cineva. În 
seara asta. Am discutat și cu doamna doctor Mira. În 
opinia dumneaei, criminalul va fi furios și instabil 
emoţional. Pentru mine, e semn că va fi și neglijent. 
McNab și Peabody au câte trei întâlniri aranjate pentru 

seara asta. Totul e pus la punct acolo. Am listele și 
rapoartele lor. 

Eve ezită la început, dar apoi se hotări să vorbească 
deschis: 

— Domnule comandant, în seara asta facem pasul 
decisiv. Dar în timp ce noi facem investigaţii, el umblă 
liber prin lume. Și o să omoare iarăși. 

— Şi cum nu ai un glob de cristal, trebuie să faci pașii 
ăștia, Dallas. 

— Am o listă de probabilităţi pe care am redus-o la 
aproape două sute de nume. Și cred că am mai găsit o 
chestiune - teatrul - care poate micșora și mai tare lista de 
nume. Sper că, dacă mai adăugăm și aceste informaţii, 
Feeney o să ne poată da o listă scurtă de posibile victime. 
Trebuie să protejăm aceste victime potenţiale. 

— Cum? întrebă Whitney și deschise larg braţele. Ştii la 
fel de bine ca și mine că departamentul nu are destui 
oameni. 

— Dar dacă Feeney mai reduce lista... 

— Nici dacă o reduce la un sfert din cât e acum, nu am 
de unde scoate atâţia oameni. 

— Unul dintre cei de pe listă o să moară în seara asta, 
spuse Eve și făcu un pas înainte. Trebuie să fie avertizaţi. 
Dacă apelăm la presă și tragem un semnal de alarmă, 
poate ăla care e vizat nu deschide dracului ușa. 

— Dacă apelăm la presă, spuse Whitney pe un ton rece, 
instalăm panica. Și câţi Moși Crăciun care zornăie din 
zurgălăi pe la colţurile străzilor crezi că vor fi luaţi la 
bătaie drept rezultat? Sau omorâţi. Nuţi poţi permite să 
faci schimb de victime, Dallas. În plus, adăugă el înainte ca 
Eve să apuce să deschidă gura, dacă apelăm la presă, 
riscăm să-l speriem. Dacă se dă la fund, s-ar putea să nu-l 
mai găsim niciodată. Au murit trei oameni, și merită să fie 
prins. 

Avea dreptate, dar nu o ajuta cu nimic. 

— Dacă Feeney reușește să scurteze lista, putem lua 
legătura cu fiecare în parte. O să strâng o echipă care să 
dea telefoane. 

— Or să se scurgă informaţiile, locotenent, și iar 
ajungem la panică. 

— Dar nu-i putem lăsa așa, de izbeliște. Dacă mai 
omoară pe cineva, va fi vina noastră. 

„A mea”, spuse ea în gând, dar știa foarte bine că nu era 
cazul să o spună cu voce tare. 

— Dacă nu facem nimic pentru a preveni victimele, va fi 
vina noastră. Ştie că i-am descoperit schema. Ştie că avem 
numărul victimelor. Şi mai știe că nu putem face altceva 
decât să jonglăm cu numele și să-l așteptăm pe el să mai 
omoare pe careva. Îi place la nebunie. A jucat iarăși în faţa 
camerei, când a fost la Peterman. A stat în nenorocitul ăla 
de foaier și a pozat. Dacă Gonzales ar fi fost plecat pe 
undeva, să marcheze niște goluri, ar fi omorât-o. Și ar fi 
fost patru victime într-o săptămână, ceea ce e mult prea 
mult. 

Whitney o ascultă până la capăt, cu o faţă calmă și rece. 

— De unde stai tu, locotenent, lucrurile se văd al naibii 
de simplu. S-ar putea să nu crezi, dar e mult mai ușor să fii 
de partea aia a biroului. Nu pot face cum vrei tu. Nu te pot 
lăsa să stai în faţa fiecărei victime și să încasezi glonţul în 
locul ei, așa cum ai făcut cu omul lui Roarke, acum câteva 
săptămâni. 

— Dar nu are nicio legătura una cu alta. 

Eve scrâșni din dinţi, încercând să-și controleze mânia și 
frustrarea. 

— Incidentul acela a luat sfârșit, comandante. Acum e 
vorba de prezenta anchetă. Iar informaţiile se scurg deja în 
presă. Dacă mai moare vreunul, o să ne explodeze toată 
afacerea în ochi. 

Whitney își fixă privirea asupra Evei 

— Câte informaţii i-ai oferit lui Furst? întrebă el. 

— Atâtea câte a trebuit, iar cele mai multe erau 
neoficiale. Nu o să le difuzeze. Dar nu e singura re - 
porteriță cu nas antrenat, și nici nu mai sunt multe cu un 
simţ al integrităţii ca al ei. 

— O să discut această problemă cu superiorii mei. Asta e 
tot ce pot face pentru tine. Adu-mi lista scurtată de Feeney 
și am să cer aprobarea să fie contactaţi individual. Dar nu 
am autorizația să aprob un astfel de buget, Dallas. E 
dincolo de puterile mele. 

Se dădu în spate și o privi cu atenţie. 

— Află ceva în seara asta. Să se sfârșească odată cu 
toată tărășenia asta. 


* 


Eve îl găsi pe Feeney urmărind ceva pe monitorul 
computerului din biroul ei. 

— Ce bine că ești aici. M-ai scutit de un drum până la 
Departamentul pentru Investigaţii Electronice. 

— Am auzit că l-ai adus pe Jacko Gonzales la secţie, 
spuse el și privi peste umărul ei, cu melancolie. Cred că a 
plecat deja, nu? 

— Am să-ţi aduc o hologramă de-a lui cu autograf, 
pentru numele lui Dumnezeu! 

— Chiar? Multam’. 

— Am nevoie de ajutorul tău, să analizezi infor-maţiile și 
numele astea, spuse ea și scoase o copie a unui disc. 
Mașinăria mea iar dă rateuri, și îmi ia un car de ani. Îmi 
trebuie lista victimelor probabile, micșorată la maximum. 

Trase de un sertar și începu să cotrobăie prin el, 
făcându-se că nu bagă de seamă durerea surdă care-i 
dădea târcoale în spatele ochilor. p 

— Doar primele cincizeci, în regulă? continuă ea. Il pot 
convinge pe Whitney să contacteze cincizeci. Dumnezeu 
să-i aibă în pază pe restul. Unde naiba am pus acadeaua 
aia? 

— Nu am luat-o eu, spuse Feeney și-și ridică punga cu 
alune. A fost McNab pe aici. E un hoţ recunoscut de 
dulciuri. 

— Nenorocitul! 

Disperată după un pic de energie, smulse punga lui 
Feeney și-și turnă un pumn de alune. 

— Am mărit discul de la Peterman și am îmbunătăţit 
imaginea, dar cred că tu te pricepi mai bine. Vreau cadrul 
în care apare cel mai bine - când se întoarce să o ia la fugă. 
Se citește panica pe chipul lui. 

Dădu câteva ghionturi Robotul multifuncţionalui, pentru 
niște cafea, ca să alunece alunele. 

— Am fotografii ale listelor de perechi potrivite, ale 
personalului de la „Confidenţial”. Tu ai echipament, bun ca 
să le poţi analiza, și vezi câte ies în evidenţă la forma feţei, 
forma ochilor, chestii de genul ăsta. Trebuie să apară ceva, 
chiar și cu toate înfrumuseţările alea. Gura nu prea se 
vede, că e ascunsă de barbă. 

— Dacă avem o imagine destul de bună, putem găsi și 
pentru gură niște asemănări aproximative. 

— Da. Nu o să ne dăm seama de conformaţie, dar măcar 
de înălțime. Vezi cât de mult poţi potrivi înălțimea. Din 
imagini nu pare să poarte tocuri, și atunci cred că ne 
putem da seama destul de exact. Are mănuși și ne strică 
conformaţia mâinilor. 

Dădu peste cap cafeaua, iar ochii i se strânseră. 

— Urechile, spuse ea dintr-odată. Oare s-o fi obosit să-și 
schimbe forma urechilor? Cât se vede din ele? 

Șopăi până în dreptul mașinăriei și comandă programul, 
dosarul și imaginile. 

— Rahat, nimic, nimic, nimic. Uite! Analizând imaginile, 
găsise o imagine din lateral. 

— Asta e bună, al naibii de bună! Poţi lucra cu asta? 

Feeney mai ciuguli câteva alune în timp ce reflecta. 

— Da, cred că da. Pălăria acoperă vârful urechii, dar 
cred că merge. Bine lucrat, Dallas. Mie mi-ar fi scăpat. O 

să lucrăm cu fiecare trăsătură în parte, și vedem de unde 
sare iepurele. Dar o să dureze ceva. Ceva așa de complex o 
să ia câteva zile. Poate chiar o săptămână. 

— Am nevoie de chipul nenorocitului, spuse ea și închise 
ochii, concentrâhdu-se. Reluăm cercetările și analizăm 
bijuteriile, dezinfectantul, cosmeticele. Tatuajele au fost 
făcute de mână. Poate scoatem ceva din asta. 

— Dallas, două treimi din saloanele și cluburile din oraș 
au artiști care fac tatuaje manual. 

— Şi poate vreunul dintre ei recunoaște desenul, spuse 
Eve, apoi scoase un oftat adânc. Mai avem două ore înainte 
să înceapă întâlnirile de la „Nova”, continuă ea. Hai să 
facem tot ce putem. 

Lucrul care o irita cel mai tare pe Peabody era acela că 
McNab era pe lista ei de perechi potrivite. Nici nu mai 
conta dacă se întâmplase așa pentru că și profilul ei, și al 
lui, fuseseră modificate în așa fel încât să se potrivească cu 
cel al posibilelor victime. 

Pur și simplu, o scotea din sărite. 

Nu-i plăcea să muncească alături de unul ca el - cu haine 
ridicole, cu zâmbete îngâmfate, întinse până la urechi, și o 
atitudine de parcă le-ar fi știut pe toate pe lumea asta, dar 
își dădea seama că nu avea ce face, cât timp Eve era de 
părere că le era de mare ajutor. 

Peabody o admira pe Eve Dallas, mai mult decât pe 
oricine altcineva din toată poliția New York-ului, însă și cei 
mai isteţi dintre polițiștii isteţi mai făceau câte o greșeală. 
Iar greșeala Evei, după părerea lui Peabody, era McNab. 

Îl vedea; era dincolo de barul dichisit. Erau chiar în raza 
ei vizuală, și el, și blonda de doi metri cu care se potrivise. 
McNab o făcuse special, își imagină Peabody, doar ca să o 
mai calce un pic pe coadă în timp ce munceau. 

Dacă nu ar fi fost el acolo, poate că s-ar fi putut bucura 
de atmosfera distinsă și liniștită. 

Mesele din bar erau acoperite cu fețe de masă argintii, 
separeuri albastru-pal și tablouri artistice interesante, cu 
scene de pe străzile New York-ului, agăţate de pereţii 
văruiţi într-o nuanţă caldă de galben. 

Era stilat, își spuse ea în gând, aruncând o privire către 
barul lung și strălucitor, cu oglinzi sclipitoare și chelneri 

gătiţi în costume de petrecere. Dar nici nu se așteptase să 
întâlnească altceva întrun loc care-i aparţinea lui Roarke. 

Scaunul în care stătea, căptușit cu perne și moale, era 
special proiectat pentru a oferi confort; băuturile erau 
excepţionale. Mesele erau echipate cu sute de melodii și 
videoclipuri, și căști individuale, în cazul în care un client 
dorea puţină distracţie, în timp ce-și aștepta un prieten sau 
o prietenă, sau savura vreo băutură de unul singur. 

Peabody era extrem de tentată să încerce căștile, mai 
ales că prima ei pereche potrivită era un tip îngrozitor de 
plicticos. Se numea Oscar și era profesor de fizică, 
specializat în lecţiile în direct, pe monitoarele de acasă. 
Până acum nu făcuse altceva decât să tragă din niște 
băuturi ucigătoare și să o vorbească de rău pe nevastă-sa. 

După spusele lui, era o nenorocită de femeie egoistă, 
care nu-l susţinuse în viaţa ei cu nimic, și mai era și frigidă 
pe deasupra. După cincisprezece minute, Peabody o 
înţelegea întru totul pe nenorocita de femeie. 

Cu toate acestea, își jucă în continuare rolul, zâmbind și 
sporovăind fără încetare, în timp ce-l compara pe Oscar cu 
lista de suspecti din mintea ei. 

Tipul avea serioase probleme cu alcoolul, iar criminalul 
pe care îl urmăreau ei era prea calculat și rece, și nu părea 
că și-ar fi petrecut timpul înfruntând mahmurelile cumplite 
pe care le produceau câteva cocktailuri din alea. 

De partea cealaltă a barului, McNab izbucni într-un râs 
plin de încântare, care scrâșni peste nervii lui Peabody ca 
o lamă boantă. In timp ce Oscar dădea de dușcă cel de-al 
treilea pahar, Peabody aruncă o privire peste bar, chiar la 
timp ca să surprindă mișcarea iute prin care McNab ridică 
de mai multe ori din sprâncene înspre ea. 

Voia să facă un gest matur și interesant. Cum ar fi fost 
să scoată limba la el. 

Spre marea ei ușurare, se despărți de Oscar, făcându-și 
promisiuni vagi să se mai întâlnească. 

— Când or vinde cocktailuri cu gheaţă în Iad, spuse ea 
printre dinţi, și apoi tresări când auzi vocea Evei în cască: 

— Peabody, ţine-ţi firea. 

— Să trăiţi! 

Peabody șuieră răspunsul, acoperindu-și buzele cu 
paharul ei de lichior, încă neatins. 

Apoi se uită la ceasul de la mână și oftă când văzu că 
mai avea zece minute până la următoarea întâlnire. 

— Fir-ar să fie! 

Peabody aproape că sări din scaun când auzi vocea Evei 
bubuind în urechea ei. 

— Să trăiţi?! exclamă ea mirată, pe un ton înă bușit. 

— Ce naiba caută acolo? Fir-ar al dracului! Complet 
zăpăcită, Peabody își duse instinctiv mâna în jos, spre 
cizma stângă, unde-și ascunsese arma, și cercetă cu 
atenţie încăperea. Şi apoi își dădu seama că zâmbi până la 
urechi când îl văzu pe Roarke intrând în bar. 

— Ei, asta ar fi o potriveală de vis, murmură Peabody. 
De ce nu pot să întâlnesc și eu pe cineva așa? 

— Nu care cumva să-i vorbești, îi ordonă Eve pe un top 
răstit. Fă-te că nu-l cunoști! 

— În regulă, atunci doar mă uit la el și salivez, ca toate 
femeile de aici. 

Scoase un chicotit când auzi șirul nesfârșit de blesteme 
ale Evei, iar cuplul de la masa de alături se uită înspre ea. 
Peabody își drese glasul, ridică încă o dată paharul, apoi se 
așeză comod și începu să-l admire pe soțul doamnei 
locotenent. 

Roarke merse până în dreptul barului, iar barmanii se 
strânseră în jurul lui, precum soldaţii în jurul generalului la 
o paradă militară. Se opri în dreptul unei mese și schimbă 
câteva cuvinte cu un cuplu așezat acolo. Se aplecă și își 
așeză buzele pe obrazul femeii, apoi se duse la capătul 
barului și puse mâna prietenește pe umărul unui bărbat. 

Peabody se întrebă dacă nu cumva se mișca la fel de 
frumos și între cearșafuri, apoi roși. Era un lucru foarte 

bun, decise ea, că microfonul pe care îl purta nu-i 
transmitea și gândurile către furgoneta de supraveghere. 

Afară, Eve se holba la imaginile proiectate pe monitor, 
filmate de camera minusculă instalată în nasturele de la 
gulerul lui Peabody. Il privi pe Roarke, care dădu roată 
încăperii, foarte normal, foarte natural, și-și jură să-l dea 
cu nasul de pământ cu prima ocazie. 

— Nu are ce căuta colo în timpul unei operaţiuni, îi 
spuse ea lui Feeney. 

— Dar e localul lui, răspunse Feeney și își arcui umerii, 
ca un gest instinctiv de apărare în timpul unei ciondăneli 
între soţi. 

— Da, sigur, a trecut numai să controleze nivelul 
lichiorurilor din pahare. Rahat! 

Își puse mâinile în cap, și le trecu prin păr, apoi scoase 
câteva sunete sălbatice, guturale, când îl văzu pe Roarke 
care se îndreptă către masa lui Peabody. 

— Vă priește băutura, domnișoară? 

— Aăă, da, eu... La naiba, Roarke - fu tot ce putu 
Peabody să articuleze 

Bărbatul se mulţumi să zâmbească, apoi se aplecă înspre 
ea. 

— Spune-i doamnei locotenent să nu mă mai înjure. Nu 
am să-i stau în cale. 

Ochii lui Peabody se făcură mici, în timp ce vocea Evei 
explodă în casca ei. 

— Ăăă... îţi sugerează să îţi cari odată curul ăla elegant 
de aici. O să aibă ea grijă să... ăăă... ţi-l tăbăcească 
personal, mai târziu. 

— Abia aştept, răspunse Roarke, cu zâmbetul pe buze, 
apoi ridică mâna lui Peabdoy și-i sărută vârfurile degetelor. 
Arăţi splendid, îi mai spuse el, apoi se îndepărtă, iar 
echipamentul din furgonetă înregistră o creștere bruscă a 
tensiunii arteriale și a valorii pulsului. 

— Calmează-te, Peabody, o avertiză Eve. 

— Nu pot controla o reacție fizică a corpului la un stimul 
din exterior. 

Peabody oftă prelung. 

— Da’ știu că are un fund elegant. Cu tot respectul, să 
trăiţi! 

— Se apropie perechea potrivită numărul doi. Peabody, e 
timpul să te aduni. 

— Sunt gata. 

Își îndreptă privirea către ușă, cu zâmbetul de 
întâmpinare pe buze. Tocmai intrase cel mai dichisit 
bărbat din toată lista, după părerea ei. Și-l aminti din 
timpul primei ei vizite la „Confidenţial”. Zeul bronzat și 
elegant care îi captase atenţia - dar care mai apoi și-o 
îndreptase pe toată numai asupra lui și a propriei sale 
reflexii din oglindă. 

Avea să fie o adevărată încântare să-l privească o oră 
întreagă de acum încolo. 

Se opri în dreptul ușii, cu capul sus și cu faţa întoarsă pe 
jumătate, și cercetă cu atenţie mesele. Ochii săi aurii- 
roșcaţi, asortaţi cu părul, scrutară încăperea și apoi se 
opriră asupra lui Peabody. Gura i se ridică în timp ce el 
făcu o mișcare experimentată cu capul, ca să-și facă părul 
să cadă în valuri. Traversă barul și se duse glonţ la masa 
ei. 

— Tu trebuie să fii Delilah. 

— Într-adevăr. 

Ce voce impresionantă, își spuse Peabody în gând, și 
oftă pe dinăuntru. Arăta mult mai bine în rea litate decât în 
filmuleţul personal de prezentare. 

— Iar tu ești Brent. 

Acum era rândul lui McNab să holbeze ochii, tocmai din 
celălalt capăt al încăperii. Bărbatul care-i făcea curte lui 
Peabody era făcut numai din plastic, hotărî el, și era dat cu 
un strat gros de luciu. Era exact stilul ei, cel mai probabil. 

Nenorocitul își aranjase faţa de comandă, ca la croitor, 
hotărî McNab. Și corpul la fel. Se îndoia că mai rămăsese 

vreun milimetru din individul ăla pentru care să nu fi dat 
bani. 

„Și ia uite! Uită-te numai cum se gudură pe lângă el”, își 
spuse McNab în sine, dezgustat și atins de un val ușor de 
gelozie. Peabody îi sorbea fiecare cuvinţel care ieșea 
printre buzele lui înfrumuseţate cu colagen. 

Femeile astea, erau al naibii de previzibile. 

Privirea i se mută în altă parte, în timp ce Roarke se opri 
în dreptul mesei sale. 

— Este incredibil de atrăgătoare în seara asta, nu-i așa? 

— Majoritatea bărbaţilor găsesc atrăgătoare o femeie cu 
ţăţele ieșite pe jumătate din bluză. 

Roarke zâmbi cu gura până la urechi, distrându-se la 
culme. Ochii lui McNab erau roșii de mânie, în timp ce 
bătea darabana pe masă, rapid și nervos. 

— Dar după câte văd, tu ești deasupra lucrurilor de 
genul ăsta. 

— Aș vrea eu să fiu deasupra lor, murmură McNab în 
timp ce Roarke plecă mai departe. E o pereche de ţâţe de 
calitate superioară. 

— la-ţi ochii de la ţâţele lui Peabody, îi ordonă Eve. A 
doua pereche potrivită e la ușă. 

— Da, răspunse McNab în timp ce-și îndreptă privirea 
spre roșcata scundă într-un costum pestriţ. Mă ocup eu de 
ea. 

Înăuntrul furgonetei, Eve privea încruntată monitorul. 

— Dă-mi și mie amănunte despre tipul care e cu 
Peabody, Feeney, te rog. E ceva nelalocul lui cu tipul ăsta. 

— Îl cheamă Brent Holloway. E fotomodel în reclamele 
TV. Lucrează la firma de marketing Cliburn-Willis. 

Are treizeci și opt de ani, a divorţat de două ori, până 
acum, și nu are niciun copil. 

— Fotomodel? întrebă Eve în timp ce ochii i se 
îngustară. La televizor? Și asta sună a divertisment, nu? 

— Pe naiba! Nu te-ai mai uitat tu la reclamele de pe 
monitoare din ultimul timp. Nu e nimic distractiv la ele, 

după părerea mea. E originar din Morristown, New Jersey. 
Locuiește la New York din 2049. În prezent locuiește în 
Central Park, Strada de Vest. Venit mediu, în jur de 
optzeci. Nu are niciun antecedent - și nici arestări. A primit 
un munte de amenzi de circulaţie. 

— Păi bine, dar cum vine treaba asta? Un tip care arată 
așa bine ca el, și are și credite, și o carieră serioasă, și 
locuiește într-un cartier de bogătani, devine dependent de 
serviciile matrimoniale. Patru grupuri de perechi potrivite 
într-un singur an. Asta înseamnă douăzeci de femei, și nu 
rămâne niciuna cu el. Ce are ăsta, Feeney? 

Feeney strânse din buze și privi cu atenţie monitorul. 

— Din punctul meu de vedere, e un nenorocit plin de el. 

— Da, dar majoritatea femeilor nu ţin cont de chestia 
asta. Arată bine, și are și bani. Una dintre ele tot ar fi 
trebuit să rămână cu el. 

Eve bătu darabana pe consola îngustă. 

— Nu a reieșit vreo plângere de la „Confidenţial”? 

— Nimic. Şi acolo are un dosar curat. 

— Ceva nu e în regulă, mai spuse Eve o dată, cu o clipă 
înainte să-și vadă ajutorul luându-și avânt și pocnindu-l pe 
Brent Holloway direct în nasul său perfect. 

— Doamne ferește! Dumnezeule, ai văzut? 

— l-a dat borşul pe nas, spuse Feeney pe un ton normal, 
în timp ce privea cu atenţie cum îi ţâșnea sângele. Ce 
croșeu frumos, adăugă el 

— Ce dracu' face? Ce dracului se întâmplă? Peabody, ți- 
ai ieșit din minţi? 

— Nenorocitul dracului, mi-a băgat mâna sub fustă, 
spuse Peabody, care se ridicase deja în picioare, cu pumnii 
strânși, furioasă și roșie ca focul la față. Ticălosul ăsta 
vorbește despre ultima piesă de la 

Univers și între timp mă trage de chiloţi. Perversule! 
Ridică-te-n picioare, perversule! 

— McNab, stai dracului la locul tău! ţipă Eve, în timp ce 
McNab ţâșnise în picioare, cu ochii plini de mânie. Rămâi 

dracului la locul tău, sau te dau afară. E un ordin. Am spus 
un ordin, la dracu’! Păstrează-ţi poziţia. Peabody, lasă-l jos 
pe tipul ăla, pentru numele lui Dumnezeu! 

Chiar în timp ce Eve își smulgea părul din cap, Peabody 
îl săltă pe Holloway de la locul lui și-l mai lovi o dată. Și l- 
ar mai fi lovit încă și a treia oară -cu toate că ochii lui aurii 
își arătau albul - dacă nu ar fi intervenit Roarke, care-și 
făcu loc prin mulţimea agitată și-l trase pe Holloway 
deoparte, cu picioarele lui bronzate cu tot. 

— V-a deranjat cu ceva acest bărbat, domnișoară? Cu 
mult calm, Roarke îl trase pe Holloway deoparte și privi 
placid în ochii aprinși ai lui Peabody. 

— Îmi cer mii de scuze, continuă el. Am să mă ocup 
imediat de această problemă. Vă rog să-mi permiteţi să vă 
mai servesc cu o băutură. 

Ținându-l pe Holloway cu o mână, ridică paharul lui 
Peabody cu cealaltă și-l adulmecă. 

— Un cocktail blitzer sec, dădu el comanda, și toţi cei 
trei barmani se grăbiră să aducă băutura, în timp ce 
Roarke îl trăgea spre ușă pe Holloway, care între timp 
începuse să se agite. 

— la dracului mâinile de pe mine! Târfa aia mi-a rupt 
nasul. Eu îmi câștig existența de pe urma chipului meu, 
pentru numele lui Dumnezeu! Zdreanţă ordinară. O s-o dau 
în judecată și-i iau și pielea de pe ea. Am să fac raport... 

Imediat ce ieșiră afară, Roarke îl lipi de perete. Capul lui 
Holloway se izbi de perete și scoase un sunet care aducea 
cu cel al bilelor de biliard care se lovesc una de alta când 
sunt sparte. Ochii aurii își arătară încă o dată albul. 

— Hai să te ajut să înţelegi cum stau lucrurile: ăsta e 
localul meu, îi explică Roarke pe un ton apăsat, și-l mai izbi 
o dată pe Holloway cu capul de perete, în timp ce Eve 
asista neputincioasă la scenă, din furgonetă, și nu putea 
face altceva decât să înjure. Nimeni nu pocnește o femeie 
în barul meu, pentru ca apoi să plece pe propriile-i 
picioare. Așadar, dacă nu vrei să o pornești în patru labe, 

cu scula în mână, te sfătuiesc să-ţi iei de pe acum tălpășița 
și să-i mulțumești Celui de Sus că ţi-ai rupt doar nasul. 

— Târfa a căutat-o cu lumânarea. 

— Haa! vezi tu, tocmai ai făcut o afirmaţie greșită. Total 
greșită. 

— Când se enervează, începe să vorbească cu accent 
irlandez. Ascultă numai ce muzică, spuse Feeney pe un ton 
sentimental, în timp ce Eve continua să scoată sunete 
guturale, furioase. 

În timp ce scoase un sunet asemănător unui oftat, 
Roarke înfipse un pumn în stomacul lui Holloway, îi dădu 
un șut în boașe și-l lăsă să se rostogolească la pământ. 

Aruncă o privire înspre furgonetă, cu un zâmbet larg, 
rapid și malițios, apoi o porni înapoi înspre club. 

— Ce treabă curată, decise Feeney. 

— Hai să chemăm o patrulă să-l ia pe nefericitul ăsta și 
să-l ducă la o clinică. 

Eve își frecă ochii și continuă: 

— O să dea perfect la dosar. McNab, Peabody, rămâneţi 
pe poziţii. Să nu cumva - repet - să nu cumva să vă daţi în 
vileag acoperirea. Dumnezeule! Când o să se termine mica 
noastră petrecere, veniţi imediat la biroul meu de acasă să 
vedem ce mai putem salva. 

La nouă și jumătate fix, Eve intră liniștită în biroul ei de 
acasă. Era o liniște mormântală. Nimeni nu avea curajul să 
spună ceva. Dar Roarke o strânse pe Peabody scurt, pe 
după umeri, în semn de încurajare. 

— Am ţinut în total șase întâlniri, e ceva. Ultimele două, 
câte una pentru fiecare dintre voi, sunt programate mâine 
la prânz. Peabody, vreau să-i povestești totul mâine- 
dimineaţă lui Piper... incidentul cu perechea potrivită 
numărul doi. Joacăţi rolul. Vreau să văd ce zic. Dosarul lui 
de la ei e destul de clar, până în acest moment. Avem 
înregistrările tuturor întâlnirilor, dar aș vrea ca fiecare 
dintre voi să întocmească câte un raport separat. După ce 
terminăm ședința de informare din seara asta, vreau să vă 

duceţi amândoi la casele voastre și să rămâneţi acolo, cu 
comunicatoarele deschise în permanenţă. 

Vom sta cu ochii pe voi, și eu, și Feeney. 

— Da, să trăiţi, doamnă locotenent! încordată toată, 
Peabdoy se ridică în picioare. 

Inghiţi cu noduri, dar își păstră bărbia sus când spuse: 

— Imi cer scuze pentru ieșirea mea din seara asta. Știu 
că ce am făcut poate pune în pericol în trea ga anchetă. 

— La dracu' cu asta! exclamă McNab și sări ca ars din 
scaun. Ar fi trebuit să-i rupi naibii picioarele. Nenorocitul 
dracului merita să-i... 

— McNab, spuse Eve pe un ton împăciuitor. 

— La dracu' cu chestiile astea, Dallas. Ticălosul a primit 
ce-a meritat. Ar fi trebuit să-i... 

— Domnule detectiv McNab, rosti Eve pe un ton apăsat, 
apoi se apropie de el până ajunseră nas în nas. Nu cred că 
ți s-a cerut părerea în această chestiune. Acum ești în 
afara orelor de program. Mergi acasă la tine și răcorește- 
te. Te aştept în biroul meu mâine-dimineaţă, la ora nouă 
fix. 

Îl aşteptă să-și termine lupta interioară dintre 
antrenamentul de poliţist și instinct. Până la urmă, se 
întoarse pe călcâie și ieși valvârtej din birou, fără niciun 
cuvânt. 

— Roarke, Feeney. Mă lăsaţi să schimb câteva cuvinte 
cu ajutorul meu, între patru ochi? 

— Cu bucurie, răspunse Feeney în barbă, fericit că putea 
părăsi teatrul de război. Ai niște whisky, Roarke? A fost o 
zi a dracului de lungă. 

— Cred că putem găsi un pahar și pentru tine, spuse el 
și o privi în liniște pe Eve înainte de a-l conduce pe Feeney 
afară din cameră. 

— Ia un loc, Peabody. 

— Să trăiţi, spuse Peabody și dădu dezaprobator din cap. 
Te-am dezamăgit. Am promis că o să am grijă de mine și de 
responsabilitățile pe care mi le-am asumat. Imi dau seama 

că ai dreptul și motivele să mă înlături din cadrul acestei 
investigaţii, sau cel puţin din cadrul operaţiunii sub 
acoperire, dar aș vrea din tot sufletul să-mi exprim 
rugămintea de a mi se mai acorda o șansă. 

Eve nu spuse nimic și o lăsă pe Peabdoy să se așeze. 
Ajutorul ei era încă palidă la faţă ca ceara, dar mâinile îi 
erau ferme și umerii drepți. 

— Nu cred că a pomenit nimeni nimic despre înlăturarea 
ta din cadrul operaţiunii sub acoperire, ofițer. Dar ţi-am 
spus să stai jos. Stai jos, Peabody, spuse ea pe un ton mai 
blând, apoi se întoarse cu spatele ca să caute o sticlă cu 
vin. 

— Am înţeles că atunci când lucrezi sub acoperire 
trebuie să ai grijă de acoperire, să faci orice numai ca să 
nu te deconspiri. 

— Dar nu te-ai deconspirat, i-ai rupt numai nasul 
nenorocitului ăluia. 

— Nu am mai gândit. Am reacţionat instinctiv. Am 
înţeles că trebuie să ai tot timpul mintea clară și să 
gândești, când ești implicat în astfel de operaţiuni. 

— Peabody, chiar și prostituații autorizaţi au dreptul să 
obiecteze, dacă îi apucă vreun derbedeu de chiloţi, într-un 
loc public. Poftim, ia un pahar cu vin. 

— Şi-a băgat degetele în mine. 

În timp ce Eve îi așeză paharul în mâini, observă că 
acum îi tremurau. 

— Stăteam și vorbeam, când deodată am simţit cum și-a 
înfipt degetele în mine. Știu că flirtam cu el și că l-am lăsat 
să-mi admire sânii, așa că poate am meritat să... 

— Oprește-te. 

Eve era aproape să-și piardă controlul, când puse 
mâinile pe umerii lui Peabody și o împinse întrun scaun. 

— Nu ai meritat-o în niciun fel, și mă enervează la culme 
să te aud că gândești așa. Nenorocitul ăla nu avea niciun 
drept să te atingă în felul ăla. Nimeni nu are dreptul să te 
forțeze în felul ăla. 

„Să te ţintuiască la pământ, să-ţi lege mâinile, sau să se 
înfigă în tine când îl implori să se oprească. Și când te 
doare, te doare, te doare.” 

Greaţa îi puse un nod în gât și aproape că o înecă, până 
să apuce să se întoarcă cu spatele, săși așeze mâinile pe 
birou și să-și ordone să inspire adânc. 

— Nu acum, murmură ea. Pentru numele lu! Dum - 
nezeu! 

— Dallas? 

— Nu am nimic. 

Dar se văzu nevoită să mai rămână un moment 
nemișcată, cu braţele încordate. 

— Îmi pare rău că a trebuit să ajungi într-o asemenea 
poziţie. Am simţit că era ceva în neregulă cu el. N 

Peabody îşi ridică paharul cu amândouă mâinile. Incă 
mai simțea șocul puternic pe care-l avusese atunci când își 
înfipsese el degetele în ea. 

— A trecut de cercetările lor, spuse ea. 

— Și acum știm că cercetările lor nu sunt așa de bune 
precum pretind ei. 

Eve trase adânc aer în piept și se întoarse iarăși cu faţa, 
mai sigură pe ea. 

— Vreau să o anunţi pe Piper despre incidentul ăsta 
mâine-dimineaţă, la prima oră. Personal. Du-te acolo și 
insistă să o vezi. Nu ar strica o mică criză de isterie; o poţi 
ameninţa că o dai în judecată sau pe mâna presei. Vreau să 
o ia în meclă. Să vedem dacă mișcă ceva. Ești în stare? 

— Da. 

Înspăimântată de lacrimile care amenințau să 
izbucnească, Peabody pufni pe nas. 

— Sigur că da, continuă ea. La starea în care sunt, o să 
fie chiar ușor. 

— Ţine-ţi comunicatorul deschis. Nu ne putem folosi de 
niciuna din informaţiile pe care le obţii de la ei, dar vreau 
să fim permanent în legătură. lţi poţi lăsa raportul din 

seara asta pentru mâine după amiază. O să-l rog pe Feeney 
să te ducă acasă, în regulă? 

— Da. 

Eve așteptă o clipă, apoi continuă; 

— Peabody? 

— Da? 

— A dracului de bună lovitura. Data viitoare, să-i tragi și- 
un șut în coaie. Că doar vrei să-l pui cu totul la pământ, nu 
numai să-l ameţești. 

Peabody lăsă să-i scape un oftat, apoi reuși să 
zâmbească într-o doară. 

— Da, să trăiţi! 


* 


Eve era așezată în spatele biroului ei, așteptându-l pe 
Roarke, încercând să-și păstreze controlul. Ştia că o să-i 
conducă pe Feeney și pe Peabody, și o să-i mai adreseze 
câteva remarci încurajatoare lui Peabody. Care aveau să o 
pună pe jar pe biata femeie, știa Eve prea bine, și aveau 
să-i provoace transpiraţii și vise erotice. 

Dar tot era mai bine, reflectă ea, decât coșmaruri oribile 
despre mâini libidinoase și neajutorate. 

Iar asta era o parte din problemele pe care le întâmpina 
în acest caz, reflectă ea. Crime sexuale, constrângeri, 
cruzimea plină de veselie, în numele dragostei. Toate astea 
îi erau familiare. Se asemănau prea tare cu trecutul de 
care încercase aproape toată viața să scape. 

lar acum îl revedea în faţa ochilor. De fiecare dată când 
se uita la o victimă, se vedea pe ea însăși. 

Și ura acest lucru. 

— Treci peste asta, își ordonă ea sieși. Și găsește-l! 

Când intră Roarke își ridică privirea și rămase cu ochii 
aţintiți asupra lui, tot timpul cât traversă în că perea. 
Turnă două pahare din vinul pe care îl scosese ea pentru 

Peabody, așeză unul pe biroul ei, apoi îl luă pe celălalt și se 
așeză în scaunul din faţa ei. 

Luă o gură, scoase una dintre puţinele lui țigarete și o 
aprinse. 

— Ei bine, începu el, fără a mai continua. 

— Ce dracului credeai că faci? 

Roarke trase din ţigaretă și suflă fumul într-o dâră lungă 
și subţire. 

— În ce moment? 

— Nu face pe deșteptul cu mine, Roarke. 

— Dar mă descurc așa de bine. Liniștește-te, doamnă 
locotenent! 

Ridică paharul în chip de noroc, în timp ce Eve scoase 
un sunet gutural. 

— Nu ţi-am periclitat în niciun fel operaţiunea, adăugă 
el. 

— Ideea e că nu aveai ce căuta acolo. 

— Ba, să mă scuzi, dar localul imi aparține, spuse el cu 
aroganță și îndrăzneală în glas. Trec foarte des prin 
locurile care îmi aparţin. Îi ţin pe angajaţi în priză. 

— Roarke... 

— Eve, cazul ăsta îţi ia toată vlaga. Crezi că eu nu-mi 
dau seama? 

Chipul lui Roarke își pierdu pentru o clipă mina, 
îndeajuns ca să se ridice și să pornească. 

Feeney avea dreptate, îi trecu Evei prin minte; când se 
enerva, ieșea la iveală irlandezul din el. 

— Nici nu mai poţi dormi - așa puţin, cât îţi acorzi tu de 
obicei. Și se citește mereu în ochi. Știu prin ce treci. 

Roarke se întoarse, cu ochii lui albaștri, superbi, aprinși, 
din pricina mâniei. 

— Te admir, Dumnezeule! Dar tu nu-mi poţi spune să 
stau deoparte și să mă prefac că nu văd, că nu pricep, și să 
nu fac tot ce-mi stă în putinţă să-ți ușurez chinurile prin 
care treci. 

— Nu e vorba de mine, aici. E vorba de oamenii pe care 
i-a omorât. 

— Şi ei ţi se citesc în priviri, spuse Roarke și traversă 
încăperea, până în dreptul biroului, și se așeză pe o 
margine, cât mai aproape de ea. De-aia ești tu cei mai bun 
polițist peste care am dat în viaţa mea. Pentru tine, toţi 
morții nu reprezintă doar nume sau numere. Sunt oameni. 
Și ai fost înzestrată cu darul - dacă nu cumva e un blestem 
- de a-ţi putea imagina foarte exact ce au simţit, sau pentru 
ce s-au rugat oamenii ăia, în ultimele minute din viaţă. Nu 
am de gând să stau deoparte. 

Se aplecă în faţă, cu o mișcare iute, care o surprinse pe 
Eve fără apărare, și o apucă de bărbie. 

— La naiba! N-am să stau deoparte de ceea ce ești, sau 
ceea ce faci. Ai să mă accepti, Eve, bucăţică cu bucăţică, 
așa cum te accept și eu pe tine. 

Eve rămase într-o liniște desăvârșită, în timp ce asculta 
cuvintele lui, și-i cerceta privirea. Nu putea niciodată 
rezista lucrurilor pe care le descoperea în ochii lui. 

— lama trecută, începu ea încet să vorbească, ţi-ai făcut 
loc în viaţa mea. Nu ţi-am cerut să o faci: nu te-am vrut. 

Bărbatului i se arcuiră sprâncenele, într-o grimasă 
provocatoare 

— Mulţumesc lui Dumnezeu că nu ai dat două parale pe 
ce ţi-am cerut, sau pe ce credeam că-mi doresc, murmură 
ea și apoi urmări cum privirea aprigă i se transformă într- 
un zâmbet. 

— Nici eu nu am vrut să mi te întâmpli. O „ghra”. 
Iubirea mea. Ştia ce însemna, în limba lui natală, și nici nu- 
și putea opri inima să nu se deschidă în fața acestor 
cuvinte. În faţa lui. 

— De atunci, rar am mai avut vreun caz în care să nu fii 
și tu implicat. Nu am vrut să fie așa. Și m-am folosit de 
tine, după cum mi-a venit la îndemână. 

Asta mă deranjează. 

— Mie îmi face plăcere. 

— Ştiu, răspunse ea și scoase un oftat, apoi ridică o 
mână și-și arcui degetele în jurul încheieturii sale. Îi simţi 
pulsul puternic și regulat. Te apropii prea mult de părțile 
mele la care nu-mi place să mă uit, dar nu mai am încotro, 
și trebuie să mă uit. 

— Ar trebui oricum să te uiţi la ele, Eve, și cu și fără 
mine. Dar poate că nu au să te rănească la fel de tare, dacă 
ești cu mine. Și eu mă uit înapoi - continuă el și o surprinse 
suficient de tare, încât săși ridice ochii spre el și să-l 
privească drept în ochi - iar momentele alea sunt mai ușor 
de suportat de când te am pe tine. Așa că nu îmi poţi cere 
și nu te poţi aștepta să nu-ţi fiu alături când se apropie 
momentele tale. 

Eve era acum în picioare, cu tot cu paharul de vin, și se 
îndepărta de el. Avea dreptate, reflectă ea. Ceea ce 
interpretase ea de cele mai multe ori drept dependenţă, ar 
fi trebuit, de fapt, să accepte drept unitate. 

Şi i-ar fi putut spune. 

— Știu cum s-au simţit. Ştiu prin ce-au trecut - spaima, 
durerea, umilinţa. Știu prin ce a trecut fiecare dintre ei, 
atunci când au rămas goi și neajutoraţi, iar el îi viola. Știu 
ce simțeau corpurile lor, și minţile asemenea. Nu vreau să- 
mi amintesc ce înseamnă să fii distrus în felul ăla. Rupt în 
două, invadat. Dar îmi amintesc. Apoi mă atingi tu. 

Se întoarse cu faţa spre el și-și dădu seama că nu îi mai 
spusese niciodată aceste lucruri. 

— Apoi mă atingi tu, Roarke, și totul dispare. Nu mai 
simt așa. Nu-mi mai amintesc nimic. Pur și simplu. Rămâne 
doar... rămâi doar tu. 

— Te iubesc, murmură el. Incredibil de mult. 

— Așadar, ești aici, când ar trebui în schimb să fii 
undeva pe planetă și să-ţi vezi de afacerile tale. 

Eve scutură din cap, înainte ca el să apuce să răspundă, 
și să-i strecoare cine știe ce scuză, când ea știa foarte bine 
despre ce era vorba. 

— Ai venit și-n seara asta, continuă ea, deși știai că o să 
mă enervez la culme, dar te-ai gândit că poate o să am 
nevoie de tine. Și ești aici, chiar în momentul ăsta, gata să 
te iei la harţă cu mine, numai să-mi alungi gândurile care 
mă supără. Te cunosc, fir-ar să fie! Sunt polițistă. Mă 
pricep să citesc oamenii. 

Roarke se mulţumi să zâmbească. 

— M-ai prins. Şi ce dacă? 

— Păi... îti mulțumesc. Dar de unsprezece ani fac 
meseria asta, și știu să-mi port singură de grijă. Pe de altă 
parte... Eve își cercetă cu atenţie vinul din pahar, apoi luă 
o înghiţitură sănătoasă. M-am distrat copios când am văzut 
cum l-ai snopit în bătaie pe viermele ăla care s-a dat la 
Peabody. Eu a trebuit să stau în nenorocita aia de 
furgonetă, cu mâinile-n sân. Nu puteam risca să ies chiar 
eu, ca să-l strivesc de asfalt, și să-mi stric acoperirea. Așa 
că m-am simţit minunat să văd cum o faci tu pentru mine. 

— Aa, a fost plăcerea mea în totalitate. Peabody e bine? 

— O să fie. A cam dat-o peste cap - așa e cu latura asta 
umană. O să facă un duș fierbinte, o să ia și un 
tranchilizant, dacă o duce capul, o să doarmă și o să-i 
treacă. O să fie mai puternică. E un poliţist bun. 

— E din ce în ce mai bună, cu ajutorul tău. 

— Nu, nu-mi oferi mie laudele ei. Este ce este. Cum nu 
se simţea în largul ei, discutând despre subiectul respectiv, 
Eve-i aruncă o privire rece. 

— Pun pariu că ai strâns-o în braţe, i-ai mângâiat părul 
și ai sărutat-o de noapte bună. 

Sprânceana lui minunată se arcui încă o dată. 

— Şi dacă am făcut așa, ce? 

— Inimioara ei încă mai bate repede-repede, din pricina 
asta, ceea ce e foarte bine. Are o slăbiciune pentru tine. 

— Chiar așa? întrebă Roarke și zâmbi până la urechi. 
Ce... interesant! 

— Nu te juca cu ajutorul meu. Am nevoie de toată 
atenţia ei. 

— Ce-ar fi să-ţi dispersezi tu puţin atenţia, să vedem 
dacă pot face și inimioara ta să bată repede-repede. 

Eve își trecu limba peste dinţi. 

— Ştiu și eu? Am atâtea pe cap! O să ai de lucru. 

— Imi place munca mea. 

Se uită fix în ochii ei, își scoase ţigareta din gură și-și 
așeză paharul pe masă. 

— Şi mă pricep de minune! adăugă el. 


Eve era încă întinsă în pat, cu faţa în jos, când primi 
telefonul. Bombăni ceva, apoi blocă transmisiunea video și 
răspunse. Treizeci de secunde mai târziu, se rostogolea 
prin pat și-și căuta hainele. Apelul fusese pentru ea și-i 
cerea să rezolve un caz de dispută domestică. Însă adresa 
îi era cunoscută. 

— E adresa lui Holloway. Nu e un caz de tipul 1222. E 
mort. A folosit aceeași schemă. 

— Merg cu tine. 

Roarke sărise deja jos din pat și-și căuta pantalonii. 

Eve începu să protesteze, apoi ridică din umeri. 

— În regulă. Trebuie să o iau și pe Peabody cu mine, și s- 
ar putea să nu-i pice prea bine. Contez pe tine să-i alini 
suferinţa, pentru că eu va trebui să fiu dură cu ea, ca să o 
ţin cu picioarele pe pământ. 

— Nu-ţi invidiez deloc meseria, doamnă locotenent, 
spuse Roarke în timp ce se îmbrăca pe întuneric. 

— În momentul ăsta, nici eu. 

Scotoci după comunicator și o sună pe Peabody. 

Brent Holloway avusese o viață bună, dar se terminase 
prost. Din felul în care era aranjată casa, se vedea limpede 
că era vorba de un om care apreciase, în egală măsură, 
moda și confortul. Zona sufrageriei era dominată de o sofa 
de mărimea unui lac, inun-dată cu perne triunghiulare 
negre, care păreau umede la atingere. Într-o nișă din 
tavan, deasupra sofalei, era instalat un monitor panoramic. 
Mai avea și o colecţie impresionantă de discuri 
pornografice, dintre care unele legale, iar altele de 
contrabandă, așezate cu toatele într-un dulap în forma 
unui corp de femeie bine făcută, închipuită de la gât până 
la genunchi. 

De-a lungul unui perete se întindea un bar argintiu, plin 
ochi cu băuturi scumpe și droguri ieftine, interzise. 

Bucătăria era în întregime automatizată, lipsită de orice 
spirit, și părea că fusese folosită foarte rar. Mai era și un 
birou dotat cu un calculator performant, un holofon și o 
cameră de jocuri echipată cu realitate virtuală și un tub 
pentru dispoziţie. Intr-un colţ era un servitor droid stins și 
cu ochii închiși. 

Holloway era în dormitorul cel mare, întins pe o saltea 
încălzită cu apă, legat fedeleș cu o ghirlandă argintie, 
holbându-se cu ochi ficși la propria-i reflexie din oglinda 
baldachinului. Tatuajul fusese aplicat foarte jos, pe 
abdomen, iar pe zgarda autoreglabilă de la gât fluturau 
patru păsări rotofeie. 

— Arată de parcă ar fi fost dus la un centru de sănătate, 
comentă Eve. 

220 


Nasul arăta doar un pic tumefiat. Dacă mai avea vreo 
rană, însemna că fusese cu dibăcie ascunsă în spatele 
machiajului. 

Roarke știa dinainte că nu îi era permis să intre în 
cameră, așa că rămase deoparte. Mai văzuse și în alte 
ocazii felul în care opera Eve. Competentă, minuțioasă, se 
îngrijea de morţi cu o blândeţe mascată de profesionalism. 

O privi cum făcu testele de teren standard, ca să 
stabilească ora exactă a morții, și cum o înregistră chiar 
ea, până să ajungă Peabody și echipa de investigaţii de la 
locul crimei. 

— Cadavrul prezintă urme de legături, la ambele 
încheieturi și glezne, ceea ce indică faptul că victima a fost 
imobilizată înainte de a fi omorâtă. Moartea a survenit la 
ora 23:15. Echimozele din jurul gâtului sugerează moartea 
prin strangulare. 

Eve își ridică privirea spre soneria care începu să sune. 

— Îi deschid eu, spuse Roarke. 

— În regulă. Roarke? 

Eve avu un moment de ezitare. La urma urmelor, venise 
și el, și putea face treabă bună. 

— Poţi reactiva droidul? Şi să afli ce comenzi i-au fost 
programate? 

— Cred că mă pot descurca să fac asta. 

— Da 

Roarke știa să facă multe ca să treacă de un sistem de 
securitate. Eve îi aruncă un spray de izolare. 

— Acoperă-ţi mâinile. Nu vreau să-ţi lași amprentele pe 
el. 

Roarke privi flaconul cu un aer vag dezgustat, dar îl luă 
cu el. 

Eve se întoarse către cadavru și-și continuă munca. Se 
auzeau frânturi din conversaţia care se desfășura în 
cealaltă cameră, dintre Roarke și Peabody. Se duse în 
dreptul ușii și așteptă. 

Peabody era îmbrăcată din nou în uniformă, cu 
reportofonul prins la rever și cu părul îndreptat fără milă și 
aranjat în stilul castron, cum îl purta ea de obicei, 
încadrându-i chipul. Era palidă la faţă și avea ochii 
îngroziţi. 

— Fir-a r să fie, Da Nas! 

— Spune-mi dacă te poţi descurca. Trebuie să-mi spui 
acum, înainte să intri. 

Se întrebase pe sine același lucru, de o mie de ori, de 
când primise apelul. Şi pentru că încă nu știa sigur 
răspunsul, continuă să o privească pe Eve drept în ochi. 

— Face parte din meseria mea, să mă descurc. Știu asta. 

— Îţi spun eu ce face parte din meseria ta. E acolo un 
droid. Poţi lucra cu el. Poţi verifica video telefoanele și 
discurile de securitate. Şi poţi începe să iei declaraţiile 
vecinilor. 

Era o muncă în afara locului crimei. Se ura pentru că era 
gata să o accepte. Să facă orice altceva decât să pășească 
în cameră. 

— Aș prefera să lucrez la locul crimei, să trăiţi! 

Eve o privi cu atenţie pentru un moment, apoi încuviinţă 
din cap. 

— Pornește-ţi reportofonul! 

Se întoarse și se duse înapoi, lângă pat. 

— Numele victimei este Holloway, Brent. Datele de 
identificare au fost stabilite de către ofiţerul de semnat să 
investigheze cazul. Cercetările preliminarii asupra 
cadavrului sunt înregistrate de locotenent Dallas, Eve. 
Urmează înregistrările ofițerului Peabody, Delia. Ora 
decesului, precum și cauzele aparente au fost deja 
stabilite. 

În timp ce încerca să se forțeze să examineze cadavrul, 
lui Peabody i se întoarse stomacul pe dos. 

— E exact la fel ca celelalte. 

— Așa se pare. Nu s-a stabilit încă dacă victima a fost 
abuzată sexual, și nici nu a fost testată pentru a se vedea 

dacă a consumat droguri. Se văd urme de dezinfectant pe 
piele, în părţile corpului care au rămas la vedere. Se mai 
simte și acum mirosul. 

Scoase o vizieră din trusa de teren, și-o puse pe cap și 
reglă intensitatea mecanismelor din dreptul ochilor. 

— Tehnicienii de la locul crimei întârzie, mormăi ea. 
Stinge luminile, comandă ea, și spoturile luminoase, 
îndreptate asupra patului, se stinseră pe dată. 

— Da, a fost dat cu spray în părţile intime. Pensulaţia 
tatuajului se aseamănă cu cea de pe cadavrele celorlalte 
victime. Desenează al naibii de bine la liber, adăugă ea, în 
timp ce mai-mai că-și vârâse nasul în burta lui Holloway. 
Ce avem noi aici? Dă-mi o pensetă, Peabody. Am găsit un 
fir de păr, sau un fir sintetic. 

Întinse mână fără să se uite și simţi în palmă 
instrumentul metalic pe care i-l dădu Peabody. 

— E alb, nu pare făcut de mână, spuse Eve. 

Ridică firul subţire și-l privi prin lupă, studiindul cu 
atenţie. A 

— Are mai multe dintr-astea pe corp. Imi trebuie o 
pungă. Peabody îi întinse una chiar în timp ce rostea 
cuvintele. 

— Cred că năpârlește barba de Moș, și de data asta nu a 
mai fost așa de atent când a curăţat în urma lui. 

Eve smulse cu atenţie firele albe de pe corp și le puse în 
pungă. 

— Tocmai a făcut prima greșeală, ţine vizorul, spuse ea 
și-l scoase de pe cap. Verifică baia, până la ultimul colţișor. 
Desfundă canalizarea și pune ce gă sești în pungi. Vreau 
totul. Aprinde luminile, adăugă ea. L-a derutat faptul că nu 
a putut-o omori pe Cissy, seara trecută. E din ce în ce mai 
neglijent. 

Când lăsă camera pe mâinile echipei de tehnicieni de la 
locul crimei, să continue investigaţiile, Eve găsise vreo 
zece fire de păr și urme minuscule de fibre sintetice. Ochii 

i se întunecaseră, hotărâți și determinaţi, când îl găsi pe 
Roarke cu droidul, în camera de jocuri. 

— L-ai pornit? 

— Sigur că da, răspunse Roarke din fotoliul confortabil, 
de forma corpului, făcând un gest cu mâna spre ușă. 
Rodney, ţi-o prezint pe doamna locotenent Dallas. 

— Doamnă locotenent! 

Droidul era scund și bondoc, cu o față lipsită de 
frumuseţe, și o voce seacă. Era evident că Holloway nu 
avusese chef să-l egaleze careva, nici măcar aparatele 
electronice. 

— La ce oră ai fost deconectat astă-seară? 

— La orele 22:30, puţin după ce domnul Holloway s-a 
întors seara acasă. Preferă să stau închis, atunci când nu 
are nevoie de serviciile mele. 

— Şi nu a avut nevoie de ele în seara asta. 

— Se pare că nu. 

— A mai avut vreun vizitator, de când a ajuns acasă și 
până să fii tu oprit? 

— Nu. Domnul Holloway nu părea să aibă chef de 
companie în seara aceasta, ca să spun așa. 

— Cum așa? 

— Părea supărat, susţinu droidul, apoi își împachetă 
buzele. 

— Rodney, aceasta este ancheta poliţiei. Trebuie să dai 
răspunsuri complete la întrebările mele. 

— Nu înţeleg. A fost jefuită casa? 

— Nu, angajatorul tău este mort. A bătut cineva la ușă, 
înainte să se întoarcă Holloway? 

— Înţeleg. 

Rodney se opri un moment, de parcă și-ar fi pus 
circuitele la curent cu ultimele informaţii. 

— Nu, nu a venit nimeni în vizită în seara aceasta. 
Domnul Holloway avea o întâlnire în afara casei. S- a întors 
la 21:15. Era furios. M-a înjurat. Am observat că avea 
câteva vânătăi pe faţă, așa că I- am întrebat dacă îi pot fi 

cumva de ajutor. Mi-a sugerat să-mi fut una, însă nu sunt 
programat să pot îndeplini această funcţie. Atunci mi-a 
ordonat să mă duc la dracu’, ceea ce nu este posibil, și 
apoi a contramandat acel ordin și mi-a comandat să vin în 
această cameră și să rămân stins pentru tot restul nopţii. 
Am fost programat să mă trezesc la șapte dimineaţa. 

Eve observă cu coada ochiului zâmbetul până la urechi 
al lui Roarke. Îl ignoră. 

— Angajatorul tău deţine droguri ilegale și materiale 
pornografice, depozitate în acest spaţiu. 

— Nu sunt programat să comentez despre aceste 
chestiuni. 

— Primea aici parteneri sexuali? 

— Da. 

— Bărbaţi sau femei? 

— De ambele sexe. Câteodată chiar în același timp. 

— Caut un bărbat, de aproximativ un metru optzeci. 
Cred că are mâini puternice, cu degete lungi. Cel mai 
probabil, are tenul alb. Are peste treizeci de ani, dar nu 
mai mult de cincizeci. Are înclinații ar -tis tice și este 
interesat de teatru. 

— Îmi pare rău, răspunse Rodney înclinându-și politicos 
capul. Informaţiile sunt insuficiente. 

— Mie-mi spui, mormăi Eve. 

Eve așteptă să fie așezat cadavrul în sac și scos din 
apartament, și apoi începu să vorbească: 

— Tipul ăsta are mai multe chestii decât știm noi, îi 
spuse ea lui Roarke. Se și vede, dacă te uiţi în jurul tău 
Avea bani, și-i plăcea să-i cheltuiască pe chipul și pe corpul 
său. Şi îi plăcea să se privească, spuse Eve, în timp ce se 
uita cu atenţie prin încăpere și observa numai oglinzi, pe 
aproape orice suprafață. Apelează un serviciu de 
matrimoniale și zice că e heterosexual, deși droidul spune 
că era bisexual. Și ăștia de la serviciul de matrimoniale, 
care altfel cercetează mai atent decât departamentul de 
control al candidaţilor, de la Washington, nu observă 

nimic. O siluiește pe Peabody cu degetul la prima întâlnire. 
Dacă a făcut așa ceva de data asta, e semn că a mai făcut-o 
și cu alte ocazii, și că a scăpat de fiecare dată. 

Străbătu încăperea cu pași măsuraţi, în timp ce Roarke 
păstra tăcerea. Ştia prea bine că nu era nevoie să spună 
ceva. Îl folosea numai ca un pretext pentru a gândi cu voce 
tare. 

— Poate are vreo legătură cu Rudy sau cu Piper. Vreun 
iubit. Sau poate i-a ajutat să înființeze locul ăla, sau îi are 
cu ceva la mână, de-i trec totul cu vederea. Tipul ăsta nu 
era un singuratic, era un pervers. Sunt sigură că știau și ei. 
Măcar unul dintre ei, și tot trebuia să știe 

Se opri lângă dulap, care fusese deja golit de toate 
discurile, care deveniseră probe. 

— Unele din filmele astea au fost făcute la el acasă. Abia 
aștept să văd pe cine descoperim că s-a prostit cu 
Holloway. 

Se uită la Roarke. Deocamdată erau singuri, însă urma 
să se întoarcă Peabody, în scurt timp. Se căzni să ia o 
decizie, dar apoi îi veniră în minte patru pungi pentru 
cadavre și spuse: 

— Trebuie să continui ancheta. Nu știu când ajung 
acasă. 

Roarke o știa bine. Se apropie de ea și-i atinse obrazul 
cu mâna. 

— Vrei să ceri permisiunea, sau vrei să o fac eu, pur și 
simplu, și să-ți povestesc după ce termin? 

Eve scoase un oftat. 

— Am să cer permisiunea, spuse ea și-și înfundă mâinile 
în buzunare. Tu poţi cerceta mai adânc înregistrările lui 
Holloway. Tu poţi afla în câteva ore informaţii pe care 
Feeney le-ar afla în câteva zile. El nu o poate lua pe 
scurtături, ca tine. Nu mai vreau să-mi dea nenorocitul 
ăsta încă un cadavru de băgat în sac. 

— Te sun când aflu ceva. 

Roarke făcea să sune totul simplu, ceea ce era și mai 
Tău. 

— O să-ţi transmit dosarul lui când ajung la sediu, 
începu ea, însă închise gura când îl văzu zâmbind până la 
urechi. 

— Nu trebuie să-ţi pierzi timpul, când mi-l pot lua 
singur. 

Se aplecă și o sărută. 

— Îmi face plăcere să te ajut, adăugă el. 

— Îţi face plăcere să-ţi baţi joc de CompuGuard3, și să 
rulezi programe ilegale. 

— Într-adevăr, mai e și avantajul ăsta. 

Își așeză amândouă mâinile pe umerii ei și o frecă în 
treacăt, ca să-i detensioneze. 

— Dacă iar muncești până cazi din picioare, o să mă 
enervez. 

— Sunt încă în picioare. Am nevoie de mașină și nu am 
timp să te duc acasă. 

— Cred că știu și singur drumul. 

O mai sărută o dată și apoi o porni către ușă. 

— Şi apropo, doamnă locotenent, în seara asta aveţi 
întâlnire cu Trina, la șase. O să vină pe la noi, împreună cu 
Mavis. 

— Of, pentru numele lui Dumnezeu! 

— O să le țin eu de vorbă, în caz că întârzii, adăugă el și 
se strecură pe ușă afară înainte ca Eve să apuce să mai 
înjure o dată. 

Eve mai scoase un mârâit, apoi își strânse trusa de 
teren, o chemă pe Peabody și sigilă locul. 

— Vreau să duc firele de păr și fibrele sintetice, pentru 
analizele de laborator, și să aprind un foc mic sub coada 
domnului Dickhead, spuse Eve în timp ce se urcau în 
vehicul. Şi o să le forțăm și mâna celor de la 
Departamentul de medicina legală, cu toate că nu prea 


3 CompuGuard - program al poliţiei care monitorizează toate 
transmisiunile electronice și programele din Univers. 

cred să aflăm ceva nou de pe urma cercetărilor post- 
mortem. 

În timp ce conducea, Eve îi aruncă o privire lungă 
ajutorului său, care stătea în dreapta. 

— O să fie o zi lungă, Peabody. Poate vrei să iei niște 
energizante aprobate ca să poţi rezista până la sfârșit. Poţi 
cere o prescripţie oficială pentru Energizant forte?. 

— Sunt bine. 

— Vreau să fii cu mintea brici. Până la ora nouă vreau să 
fii iarăși transformată și să-ţi continui munca sub 
acoperire. Trebuie să-ţi iasă faza cu Piper. O să încercăm 
să întârziem cât putem, și să nu se afle numele victimei. 

— Ştiu ce am de făcut. 

Peabody se uita afară, pe geam, cum dispăreau ultimele 
rămășițe ale nopţii. La colțul Străzii Nouă era o tarabă 
glisantă singuratică, iar vânzătorul se încălzea la aburul 
care ieșea de la grătar. 

— Nu-mi pare rău că i-am rupt nenorocitul lui de nas, 
spuse ea dintr-odată. Credeam că o să-mi pară rău. 
Credeam că o să am regrete, atunci când urma să-l văd și 
să văd ce-i făcuse. 

— N-are nimic de-a face una cu cealaltă. 

— Dar eu credeam că are. Credeam că așa ar trebui. Mi- 
a fost frică să intru în cameră. Dar odată ce-am intrat și 
mi-am văzut de treabă, nu am mai simţit nimic din ce 
credeam că am să simt. 

— Eşti polițistă. Şi încă una foarte pricepută. 

— Nu vreau să fiu genul de poliţist care nu mai simte 
nimic, spuse Peabody și se întoarse cu faţa către Eve, 
studiindu-i profilul. Tu nu ești așa. Pentru tine nu sunt 
numai niște scame care stau în drum, sunt oameni. Nu 
vreau să uit că e vorba de oameni. 

În timp ce se apropia de semafor, Eve se uită în stânga și 
în dreapta, apoi trecu ca gândul, când văzu drumul liber. 


1 Energizant forte - drog legal care oferă energie pentru șase ore. 

— Dacă aș crede că așa faci, nu aș mai lucra cu tine, 
spuse ea. 

Peabody inspiră adânc și simţi cum i se liniștea 
stomacul. 

— Mulţumesc, răspunse ea. 

— Dacă tot ești așa îndatoritoare, îl poţi suna pe 
Dickhead. Spune-i că vreau să-și mute fundul ăla slăbănog 
în biroul meu, în cel mult o oră. 

Peabody se strâmbă și se foi în scaun. 

— Nu știu dacă mă simt chiar așa de îndatoritoare. 

— Sună-l, Peabody. Dacă face nazuri, preiau eu legătura 
și-l ademenesc cu o ladă de bere irlandeză, dintr-a lui 
Roarke. Dickie e înnebunit după ea. 

A fost nevoie de două lăzi ca să-l poată mitui, și a 
trebuit, în plus, să-l amenințe că-l sugrumă cu propria lui 
limbă - însă la orele trei după-amiaza, fix, Dickie era 
îmbrăcat în halatul de laborator și testa fire de păr și fibre 
sintetice. 

Eve se plimba de colo-colo prin laborator, cu pași 
măsuraţi, și lătra din când în când în comunicator, la cei de 
la ME, care susțineau că nu aveau oameni care să facă 
autopsia, de vreme ce majoritatea plecaseră deja în 
vacanţă. 

— Uite cum vine treaba, putoare mică ce ești. Dacă îl 
chem pe comandantul Whitney, îţi dai foc la coșmelie. Asta 
e „prioritate maximă”! Vrei să le povestesc celor din presă 
cum ancheta mea a fost întârziată din pricina unui medic 
de la 

Departamentul de Medicina Legală, care prefera săși 
citească scrisorile de Crăciun în loc să taie cadavre? 

— Haide, măi Dallas! Lucrez două ture în loc de una. 
Stau cadavrele în sertare, la mine aici, precum cărămizile 
în pereţi. 

— Atunci pune cărămida mea pe masă, și să-mi aduci 
raportul până după-amiază, la orele șase, altfel o să vin eu 
acolo să-ţi arăt ce înseamnă o tăietură în forma literei Y! 

Întrerupse transmisia și se întoarse pe călcâie. 

— Spune-mi, Dickie! 

— Nu mă mai îmboldi, Dallas. Nu mă sperii tu pe mine. 
Nu văd niciun semn de „prioritate maximă” pe pungile 
astea cu dovezi. 

— O să le vezi, până la ora nouă. 

Se duse până la el și-i dădu un brânci peste cap. 

— Nici nu mi-am băut cafeaua, Dickie. Nu vrei să te pui 
cu mine. 

— Ei drace, atunci ia-ţi o cafea! 

Văzuţi prin ochelarii de protecţie, ochii lui Dickie păreau 
ca de bufniţă. 

— Mă ocup de analiză, ce vrei mai mult? Vrei să fie gata 
repede, sau corect? întrebă el. 

— Amândouă. 

Pentru că se afla într-o situaţie disperată, Eve se duse 
până la automat și comandă o cană din poșirca cu pretenţii 
de cafea, și se forţă să ia o înghiţitură. 

— E păr de om, strigă el. Tratat cu stabilizator de salon 
și un dezinfectant pe bază de plante. 

Știrile o înveseliră așa de tare pe Eve, încât mai luă o 
gură din cafea, în timp ce se apropie de bărbat. 

— Ce fel de stabilizator? Pentru ce? 

— Ca să păstreze culoarea și textura părului. Ca să nu se 
îngălbenească albul părului, sau să nu devină părul prea 
aspru. Două dintre fire au adeziv la unul din capete. 
Înseamnă că, cel mai probabil, provin dintr-o perucă. Una 
scumpă, de calitate. Ăsta e păr uman adevărat, şi de asta e 
cea mai șmecheră perucă. Mai trebuie să fac niște teste, să 
văd despre ce fel de adeziv e vorba. Și dacă fac și mai 
multe teste, aș putea să-ţi spun chiar numele mărcii de 
stabilizator. 

— Şi cu fibrele cum rămâne? Sau cu chestiile pe care le- 
a scos Peabody din canalizare? 

— Nu m-am uitat deocamdată la ele. Dumnezeule, doar 
nu sunt droid! 

— În regulă, spuse Eve și-și apăsă ochii cu degetele. 
Trebuie să mă duc la morgă, să mă asigur că l-au scos pe 
Holloway pe masă. Dickie... 7 

Eve își așeză o mână pe umărul lui. li dădea el dureri de 
cap, însă era cel mai bun. 

— Am nevoie de toate informaţiile pe care le poţi afla, și 
am nevoie de ele cât mai repede cu putinţă, continuă ea. 
Tipul ăsta a omorât deja patru oameni și-și caută a cincea 
victimă 

— Ţi-aș da mult mai repede informaţiile, dacă nu ai sta 
aici, să-mi sufli-n ceafă. 

— Plec. Peabody. 

— Da, să trăiţi! 

Peabody se ridică ca un arc din fotoliul în care aţipise și 
clipi des. 

— Ne urnim, spuse Eve scurt. Dickie, contez pe tine. 

— Da, da. Ştii, încă nu am primit invitaţia pentru mega 
petrecerea ta de mâine-seară, spuse el și zâmbi vag. Cred 
că s-a pierdut pe drum. 

— O să mă asigur că o găsim. După ce-mi dai ce tiam 
cerut. 

— S-a făcut. 

Satisfăcut, Dickie se întoarse cu spatele și se aplecă 
asupra muncii sale. 

— Nenorocit lacom ce ești! Poftim, spuse Eve și-i puse 
lui Peabody cana de cafea în mâini, în timp ce se îndreptau 
către mașină. Bea asta. Ori te trezește, ori te omoară. 

Eve îl bătu pe medicul legist la cap, până când îi 
confirmă cauza morţii. Stătu cu gâtul întins peste umărul 
lui, până când întocmi raportul toxicologic și confirmă 
tranchilizantul de contrabandă descoperit în sângele lui 
Holloway. 

După aceea se înapoie la sediul central și-i dădu ordin 
lui Peabody să meargă în zona strâmtă și înghesuită, 
cunoscută sub numele de „Stațiune de odihnă”. Era, de 
fapt, o cameră întunecoasă, cu trei paturi supraetajate. 

În timp ce ajutorul ei dormea, Eve se așeză în biroul ei și 
întocmi rapoartele. Transmise copiile necesare, mai bău 
niște cafea, și se hrăni cu ceva ce părea o brioșă cu afine, 
luată de la automat. 

Zorii încă nu apăruseră când îi sună comunicatorul și 
imaginea lui Roarke invadă ecranul. 

— Doamnă locotenent, ești așa de palidă, încât se vede 
prin dumneata. 

— Încă mă ţin tare. 

— Am ceva pentru tine. 

Evei îi sări inima. Roarke știa că nu era cazul să mai 
adauge ceva, căci transmisia era înregistrată. 

— Am să încerc să trec cât mai repede pe-acasă. 
Peabody o să doarmă câteva ore de-acum încolo. 

— Şi tu ai nevoie să dormi. 

— Da. Am cam terminat tot ce era de făcut pe aici. Vin și 
eu. 

— Te aştept. 

Întrerupse transmisia și-i lăsă un bilețel scurt lui 
Peabody, în caz că se trezea înainte de a se întoarce Eve. 
De îndată ce se urcă în mașină și porni, mai sună o dată la 
laborator. 

— Mai ai vreo informaţie pentru mine? 

— Cristoase, da’ știu că ești de neînduplecat! Ti-am 
terminat analiza fibrelor sintetice. E un amestec de 
poliester și material sintetic, marca Wulstrong. Lână 
artificială, folosită mai ales pentru haine și pulovere. Ăsta 
era vopsit în roșu. 

— Ca un costum de Moș? 

— Da, dar nu un Moș dintr-ăla cum sunt cei care 
zurgălesc peste tot. Aia, săracii, nu-și pot permite 
asemenea greutate și calitate. Ăsta e o chestie superioară. 
Fabricanţii pretind că e mai bună chiar decât lâna 
adevărată - cică e mai călduroasă, mai rezistentă și la-la-la. 
Ceea ce e un rahat, că nu există nimic mai bun decât 
materialele naturale. Dar chestia asta e bună și scumpă. 

Ca și părul. Tipul pe care-l cauţi nu-și face niciodată griji 
că o să cheltuiască prea multe credite. 

— Bun. Bună treabă, Dickie! 

— Mi-ai găsit invitaţia, Dallas? 

— Da, căzuse în spatele biroului meu. 

— Se mai întâmplă. 

— Dă-mi rezultatele resturilor din canalizare, Dickie, și o 
să ţi-o trimit prin mesager. 

În timp ce se îndrepta spre casă, văzu zorile care 
cochetau cu cerul, înspre miazăzi. 

Ştia unde să-l găsească pe Roarke. Într-o cameră care nu 
ar fi trebuit să existe, mânuind un echipament despre care 
ea nu ar fi trebuit să știe că există. Ignoră tremurul 
genunchilor, o reacţie tipică de poliţist, în timp ce se 
apropie de ușa încăperii șiși așeză mâna deasupra plăcii. 

— Locotenent Dallas, Eve. 

Amprentele palmei, precum și cele vocale, fură analizate 
rapid și i se permise să intre. 

Roarke trăsese la o parte perdelele din dreptul 
ferestrelor largi. Geamul însuși era tratat. Nimeni nu putea 
vedea înăuntru. Încăperea era destul de mare, cu podea 
din marmură elegantă, iar pereţii erau puși în valoare de 
luciri de artă - toţi, în afară de unul, pe care se aflau mai 
multe monitoare. 

Acum toate monitoarele erau stinse, în afară de unul 
singur. lar pe acela rula Roarke rapoarte de bursă, în timp 
ce stătea în spatele consolei lucitoare, în forma literei U, 
jucându-se cu un computer neînregistrat. 

— Aifost mai rapid decât mă așteptam. 

— Nu a trebuit să trec prin foarte multe niveluri, spuse 
Roarke și făcu un gest cu mâna înspre un scaun gol. la un 
loc, Eve! 

— Au fost destul de subţiri, încât să mă pot strecura? Să 
spun că le-am găsit chiar eu, fără să fie nevoie să falsific 
raportul? 

Doamna sa polițist, își spuse Roarke în sinea sa, cu 
mândrie, se gândea întotdeauna la asemenea detalii. 

— Dacă ai ști unde să cauţi și ce întrebări să pui - ceea 
ce-mi imaginez că ai fi reușit, într-o zi sau două. la un loc, 
repetă el, și de data asta o luă de mână și o împinse într-un 
scaun. 

Își legase părul la spate - ceea ce o făcea întotdeauna să- 
și dorească să i-l poată elibera din strânsoarea benzii 
subţiri din piele. Își ridicase mânecile puloverului său 
negru. Se trezi că se uita la mâinile lui, că se gândea la 
mâinile lui. Mâinile superbe și îndemânatice. Realiză că 
începea să viseze cu ochii deschişi, așa că se potoli. 

Când clipi ca să-și limpezească ochii, chipul lui era 
aproape de al ei, iar una dintre acele mâini superbe și 
pricepute îi ţinea bărbia, și-și trecea degetul mare peste 
gropiţa din mijloc. 

— Aproape că ai adormit de-a-n-picioarelea, așa-i? 

— Doar... mă gândeam la ceva. 

— Ahaa... Te gândeai. O să fac un târg cu tine, doamnă 
locotenent. Am să-ți ofer informaţiile pe care le-ai cerut, 
dacă promiţi, în schimb, să fii astăzi aici, la ora șase. Ai să 
ai parte de o adevărată... 

— Hei, eu nu mă tocmesc pentru informaţii. 

— Ba da, dacă vrei informaţiile. Le pot șterge. Roarke 
întinse mâna și o lăsă pe niște butoane pe care Eve nu le 
putu identifica. 

— Ai să fii aici, iei un relaxativ, și o lași pe Trina să-ţi 
facă un tratament complet. 

— Nu am timp să-mi facă ea cine știe ce tunsoare 
stupidă. 

Însă Roarke nu se gândea la tunsoare, ci la masajul 
corporal și la programul de relaxare de care avea de gând 
să o facă să se bucure. 

— Astea-s condiţiile. Accepti sau nu. 

— Am patru discuri de omoruri pe birou. 

— Ai dreptate până aici. Nu mi-ar păsa nici dacă ar fi 
patru sute. Oricare ar fi priorităţile tale, se întâm plă să fii 
a mea. Ăsta e preţul meu. Vrei informaţiile? 

— Eşti la fel de rău ca Dickhead. 

— Poftim? 

Eve pufni în râs când auzi tonul jignit al vocii lui Roarke, 
apoi își frecă palmele peste față. Ura nespus de tare 
momentele în care el avea dreptate. Parcă mergea pe nori. 

— În regulă, accept târgul. Ce-ai găsit? 

Se mai uită un moment la ea cu încruntare, după care 
lăsă mâna în jos și se întoarse către monitorul de pe 
perete. 

— Salvează informaţiile pe monitorul patru și închide 
monitorul. Afișează dosarul Holloway pe toate monitoarele. 
Acum patru ani, prietenul nostru a dat o grămadă de bani 
ca să-și schimbe identitatea. Sub numele său de naștere... 

— John B. Boyd. La dracu'! 

Se ridică din scaun, se apropie de monitor și citi primele 
rapoarte de poliţie, dintr-o serie întreagă. 

— Hărţuire sexuală, acuzaţii de viol. La care vieţi ma a 
renunţat. Relaţii sexuale cu forța. Con damnat. Şase luni 
de tratament psihologic și serviciu în folosul comunităţii. 
Rahat! Posesie de jucării sexuale ilegale, nedovedită. 
Tratament voluntar pentru obsesii sexuale. Tratament 
terminat, dosarele închise. La dracu' cu toate astea. Tipul 
ăsta era dus cu pluta, iar sistemul ia permis totuși să 
treacă. 

— Avea bani, sublinie Roarke. E ușor să scapi de acuzaţii 
sexuale minore. Reușește să scape de toate și ajunge să fie 
sodomizat și strangulat. Ironie, sau dreptate, ce zici Eve? 

— Ar fi trebuit să se facă dreptate în tribunale, izbucni 
ea. Nu dau doi bani pe ironie. Oare „Confidenţial” a 
descoperit toate astea în timpul cerce-tărilor? 

— Eu aș fi descoperit, în locul lor, spuse el și dădu din 
umeri. Depinde de cât de mult sapă însă, așa cum 
spuneam, era doar câteva niveluri mai jos. lar o cercetare 

minuțioasă ar fi scos totul la iveală. Clasificarea dosarelor 
nu l-ar fi ajutat să scape decât de cercetările standard, 
pentru angajare, și de analizele pentru credite. 

— Ai făcut rost de situaţia lui financiară? 

— Sigur că da. Finanţele subiectului, pe monitorul șase. 
După cum vezi, se descurca foarte bine la locul său de 
muncă, din punct de vedere al banilor. Avea și un broker 
de doamne-ajută, care îi investea bine banii. li plăcea să 
cheltuiască, dar avea și bani. 

Cu toate acestea, mai sunt și câteva depozite destul de 
mari, care sunt cu mult mai mari decât sumele plătite 
pentru modelarea chipului sau dividendele din investiţii. 
Zece mii, la intervale de câte trei luni, în doi ani de zile. 

— Da. 

Încă o dată, Eve păși mai aproape de monitor. 

— Le văd, continuă ea. Le-ai identificat? 

— Mă întreb de ce suport eu micile insulte de genul ăsta. 

Eve se întoarse și-i aruncă o uitătură încruntată, însă 
Roarke se mulțumi să ofteze. 

— Evident. Au fost transferuri on-line, trecute printr-o 
grămadă de surse, într-o încercare decentă de a ascunde 
sursa inițială. Totuși, toate indică aceeași sursă. 

Eve încuviinţă din cap. 

— "Confidenţial”. 

— Ești un excelent detectiv. 

— Așadar, îi șantaja. Sau pe unul din ei. Ai făcut rost de 
inițialele numelui care a autorizat aceste transferuri? 

— Contul este pe numele amândurora. Putea fi oricare 
dintre cei doi. Contul lor funcţionează pe bază de parolă, și 
nu de semnătură. 

— În regulă, am destul informaţii cât să-i invit la un 
interogatoriu și să-i fierb niţeluș, spuse ea și trase adânc 
aer în piept. O să o las mai întâi pe Peabody să se dea un 
pic la ei și să-i scuture. Apoi mă duc și eu. 

— Să ai grijă să te întorci până la șase. 

Nerăbdătoare, Eve se întoarse cu faţa către el. Se făcea 
dimineaţă, iar prin geamul tratat intra lumina care îi 
accentua chipul palid și ochii umflaţi. 

— Am bătut palma. Am să mă ţin de promisiune. 

— Sigur că ai să te ţii de ea. 

Și asta chiar dacă ar fi trebuit să se ducă la sediul 
central și să o care el personal de acolo. 

Eve decise că cea mai bună strategie era să-și lovească 
victimele cu putere, direct în faţă, cât timp erau încă 
rănite. Dacă Peabody își jucase bine rolul, Rudy și Piper ar 
fi trebuit să fie încă în șoc și să muncească asiduu pentru a 
evita publicitatea negativă și un posibil proces, intentat de 
un client oripilat. 

Și după ce ieșea Peabody, își spuse Eve în gând, avea să 
intre ea. 

La nouă și jumătate se afla în salon, arătândui 
recepţionerului poza lui Holloway. Dacă totul decurgea așa 
cum era programat, ar fi trebuit să termine exact când ar fi 
intrat Peabody și i-ar fi dat semnalul de pornire. 

— Sigur că da, îl cunosc pe domnul Holloway. Venea 
regulat, o dată pe săptămână, și o dată pe lună la câte o 
întrevedere. 

— Şi pentru ce venea o dată pe săptămână? 

— Coafură, tratament facial, masaj și aroma relaxare. 

Yvette, prietenoasă de data aceasta, se aplecă pes te 
tejghea și scăpă un mic oftat, în timp ce privea cu atenţie 
fotografia lui Holloway: 

— Tipul ăsta are o carapace super, ca să zic așa, și știe și 
cum să și-o întreţină. O dată pe lună își face tot tacâmu', o 
zi întreagă de tratamente. 

— Cu același consultant? 

— O, da, sigur că da, nu vrea să aibă de-a face cu nimeni 
altcineva în afară de Simon. Acum câteva luni, Simon și-a 
luat vacanţă. Domnul Holloway a făcut o criză de isterie, 
chiar aici, în zona de aștep tare. l-am oferit o rundă 

gratuită, în tubul pentru dispoziţie, și un O Delux, ca să îl 
calmăm. 

— O Delux? 

— O de la orgasm, drăguță. Într-o cameră privată, în 
care avea de ales între realitatea virtuală, holograme sau o 
prostituată licenţiată droidă. Nu suntem pregătiţi pentru 
prostituate licenţiate umane, dar avem toate celelalte 
alternative. Delux costă cinci sute, dar a meritat, ca să-l 
putem calma. Trebuie să păstrezi clienţii fideli fericiți. Un 
client precum Holloway lasă cam cinci mii pe lună aici, 
asta fără să mai socotim și produsele pe care le 
achiziționează. 

— Şi nimic nu se compară cu Orgasmul Delux, ca să 
calmeze un client. 

— Exact, răspunse ea și zâmbi până la urechi, ex - trem 
de mulțumită de faptul că Eve nu părea să-i poar te pică. 
Și, a făcut ceva rău? 

— S-ar putea spune și așa. Dar sigur nu o să mai facă de 
acum încolo. Simon e pe-aici? 

— E în Studioul Trei. Și nu vrei să mai mergi o dată 
acolo, începu ea, când o văzu pe Eve cum se întoarse. 

— Ba da, vreau. 

Eve traversă un hol scurt și trecu de niște uși cu 
geamuri sablate, gravate cu siluetele unor corpuri umane 
perfecte. 

Se auzea un zumzet de voci și muzică, sunetul apei care 
clipocea ca un cântec, păsărele ciripitoare și adieri de 
vânt. Eve simţi miros de eucalipt, trandafir și mosc. 

De ambele părți se întindeau niște uși în culori pastelate. 
Una dintre ele era deschisă și se vedea o masă lungă, 
căptușită, și un echipament complicat, tuburi, oglinzi și un 
mic computer. Toate acestea îi treziră o amintire sumbră a 
unui centru de sănătate. 

În timp ce continuă să meargă de-a lungul holului, se 
deschise o altă ușă, pe care ieși un consultant, îmbrăcat în 

uniformă albă, care conducea o femeie acoperită din cap 
până-n picioare cu niște zoaie verzi, spre o altă zonă. 

— Studioul Trei? 

— Coridorul din stânga, scrie pe ușă. 

— Ăă-hă. 

Eve urmări consultantul, care o trase pe femeie după el 
și-i spuse că zece minute în „Camera deșertului” aveau să 
o facă să arate ca o nouă femeie. 

Eve își folosi toată voinţa ca să se abţină din tremurat. 

În locul în care se bifurca coridorul, Eve văzu o cadă 
imensă, plină cu ape termale care bolboroseau, încadrată 
de niște cireși plângători în miniatură. Trei femei se 
relaxau deja în ea, în timp ce sânii le pluteau cu grijă la 
suprafaţa spumei roz ca zahărul. 

O altă femeie plutea în voie, de una singură, scufundată 
până la bărbie în lichidul gros și verde dintr-un tub 
senzorial. Chiar dincolo de el, în ceea ce Eve presupuse că 
era zona de umezire, era o piscină îngustă numită 
Plonjonul, în care apa de un albastru perfect era menţinută 
la o temperatură stabilă de 2 grade Celsius. li clănțăneau 
dinţii numai când se uita la ea. 

O luă la stânga. După ce bătu scurt la ușa albastră ca un 
ou de Paște, marcată cu numărul trei, intră înăuntru. În 
continuare, fu neclar cine era mai zăpăcit - Eve însăși, 
Simon sau McNab, care se întinsese într-un fotoliu de 
relaxare, cu fața acoperită cu ceva ce părea a fi nămol 
negru. 

— Aici e zona de tratament. 

Agitându-și mâinile, Simon se grăbi să-i blocheze 
trecerea. 

— Nu ai voie să intri aici, cât timp am consultări, 
continuă el. leși afară, ieși afară, ieși afară! 

— Trebuie să stau de vorbă cu tine. Nu durează decât 
câteva minute. 

— Lucrez! exclamă Simon, gesticulând cu mâinile și 
făcând să zboare niște picuri de nămol. 

— Două minute, spuse ea și trebui să se abţină de la 
hohotul de râs care stătea să-i izbucnească din gât, în timp 
ce McNab își dădea ochii peste cap în spatele lui Simon. 

— leși afară, ieși afară, continuă el și smulse de pe 
undeva un prosop. Îmi cer scuze, îi spuse el lui McNab. 
Oricum, masca dumneavoastră trebuie să mai stea un pic. 
Vă rog să vă relaxaţi și să permiteţi minţii să se 
odihnească. Nu durează decât o secundă. 

— Nicio problemă, murmură McNab. 

— Nu, nu, șșșt! Cu un zâmbet abia schiţat, Simon își 
duse degetul la buze. Fără vorbe. Lăsaţi fața să se relaxeze 
complet şi  goliţi-vă mintea. Acesta este momentul 
dumneavoastră. Și acum, închideţi ochii și imaginaţi-vă 
cum toate impurităţile își iau zborul. Sunt chiar aici, la ușă. 

Zâmbetul îi păli imediat ce închise ușa și o privi pe Eve. 

— Nu am să te las să-mi deranjezi clienţii. 

— Îmi cer scuze. Însă unul dintre clienţii tăi a fost foarte 
deranjat seara trecută. Nu o să mai vină de acum încolo 
pentru consultaţia sa lunară. 

— Despre ce vorbești? 

— Holloway. Brent Holloway. E mort. 

— Mort? Brent? 

Simon se sprijini de peretele strălucitor. Își duse mâna 
pe care nu apucase să o șteargă prea bine, în dreptul 
inimii. 

— Dar l-am văzut acum câteva zile. Trebuie să fie o 
greșeală la mijloc. 

— Eu l-am văzut azi de dimineaţă la morgă, într-un 
sertar. Nu e nicio greșeală la mijloc. 

— Nu mai pot să... respir! 

Simon se repezi în jos pe hol, cu mantia fluturând. Eve îl 
găsi într-una din zonele de așteptare din pluș, doborât într- 
o canapea micuță, din mătase, cu capul între genunchi. 

— Nu știam că eraţi așa de apropiaţi. 

— Sunt... eram consultantul lui. Nu există cineva mai 
apropiat, nici măcar rudele. 

Încercă să-și imagineze intimitatea alături de Trina, și 
trebui să se abţină de la alt fior. 

— Îmi pare rău pentru pierderea ta, Simon. Vrei ceva? 
Apă? 

— Da, nu. O, Doamne, Dumnezeule! 

Își ridică capul și întinse o mână tremurătoare ca să 
activeze monitorul de răcoritoare de pe masa de alături. 
Chipul părea cenușiu și bolnav, încadrat de părul său roșu 
strălucitor. 

— Am nevoie de un calmant. Mușeţel, rece, spuse el, 
apoi se sprijini și închise ochii. Cum s-a întâmplat? 

— Deocamdată  anchetăm.  Povestește-mi despre el, 
spune-mi cu cine era combinat. 

— Era un tip foarte pretenţios, l-am respectat această 
calitate. Ştia precis cum voia să arate, și făcea tot ce putea 
ca să-și păstreze chipul și trupul. O, Doamne! 

De cum apăru servitorul droid, îi smulse paharul înalt și 
subţire de pe tavă. 

— Îmi cer scuze, sufleţel. Am nevoie de o se cun dă. 

Goli tot paharul, respirând egal și adânc între fiecare 
înghiţitură. Îi reveni în obraji un pic din culoarea care îi 
dispăruse 

— Nu a lipsit niciodată, de la nicio ședință de tratament, 
și m-a recomandat multor clienţi noi. Îmi aprecia munca. 

— S-a încurcat cu cineva de pe aici, dintre membrii 
personalului vreau să spun. Cu vreo stilistă, sau 
consultantă, sau cu alte cliente? 

— Membrilor personalului nostru nu le este îngăduit să 
se întâlnească cu clientela în afara orelor de program. lar 
în ce-i privește pe ceilalţi clienţi, nu-mi amintesc să fi 
pomenit pe careva. Îi plăceau femeile. Avea o viaţă sexuală 
variată și satisfăcătoare. 

— Şi-a povestit el despre asta? 

— Ce se discută între client și consultant e sfânt. Simon 
își trase nasul, apoi așeză deoparte paharul gol. 

— Îi plăceau și bărbaţii? Gura lui Simon amuti. 

— Nu a menţionat niciodată interesul pentru relaţii cu 
parteneri de același sex. Nu mă simt în largul meu când 
primesc asemenea întrebări, doamnă locotenent. 

— Nici Holloway nu se simte prea în largul lui în 
momentul ăsta. 

Așteptă o clipă și îl observă pe Simon, care făcu o pauză, 
asimilă informaţia, apoi încuviinţă din cap. 

— Ai dreptate. Sigur că ai dreptate. Imi cer scuze. Dar e 
un șoc așa de mare. 

— Vreunul dintre angajaţii bărbaţi de aici s-a arătat 
cumva interesat de el, într-un fel sexual sau romantic? 

— Nu. Sau cel puţin... Sincer, nu am sesizat niciodată 
vreun semnal sau vreo vibraţie, dacă îi pot spune așa. Și 
oricum, asemenea comportament este descurajat aici. 
Suntem profesioniști. 

— Exact. Aveţi pe cineva dintre membrii echipei care să 
facă tatuaje manuale? 

Scoase un oftat lung și asurzitor. 

— Avem mai mulţi consultanţi, care sunt și niște 
excelenți artiști manuali. 

— Dă-mi nume, Simon. 

— Întreab-o pe Yvette, de la recepţie. O să-ţi dea ea tot 
ce ai nevoie. Trebuie să mă întorc la clientul meu. 

Își apăsă degetele peste ochi. 

— Nu-mi pot permite să las sentimentele să-mi afecteze 
munca. Doamnă locotenent... 

Simon își lăsă iarăși braţele să-i cadă în poală, iar ochii îi 
erau întunecaţi și umezi. 

— Brent nu avea familie. Ce o să se întâmple cu... Ceo 
să se întâmple cu el? 

— Dacă nu are pe nimeni, care să se ocupe de el, o va 
face primăria. 

— Nu, așa ceva nu ar fi corect. 

Își strânse buzele, apoi se ridică în picioare. 

— Aș vrea să fac eu aranjamentele, dacă se poate. Ar fi 
ultimul lucru pe care l-aș face pentru el. 

— Se poate și așa. Va trebui să vii la morgă și să 
completezi actele. 

— La... 

Începură să-i tremure buzele, însă trase aer în piept și 
apoi încuviinţă din cap. 

— Da, așa am să fac. 

— O să le transmit un mesaj să te aștepte. 

Şi pentru că Simon arăta de-a dreptul devastat, adăugă: 

— Nu va trebui să-l vezi, Simon. L-am identificat deja. Tu 
doar faci cererea, iar ei o să predea corpul cen trului 
memorial sau morgii pe care o s-o indici tu. 

— Aha, răspunse el și respiră rapid. Mulţumesc. Mă 
așteaptă clientul, spuse el pe un ton sec. Nu a avut grijă de 
tenul lui. Din fericire, e tânăr, așa că pot face multe ca să-l 
ajut. E de datoria noastră să avem o înfățișare atractivă. 
Frumuseţea relaxează sufletul. 

— Da. Du-te și ai grijă de clientul tău, Simon. Păstrăm 
legătura. 

Eve se îndreptă către ieșire și tocmai lua lista cu nume 
de la Yvette, când apăru Peabody. Părea îmbujorată și avea 
ochii goi. Făcu însă un gest neobservat din cap, în direcţia 
Evei, înainte de a se întoarce către recepţionistă. 

— Am primit un pachet complet de la „Al tău personal”, 
începu ea. Pentru „Planul unei zile de diamant”. 

— Oo, e cel mai bun pachet al nostru, spuse Yvette și îi 
zâmbi bucuroasă. Şi, draga mea, arăţi istovită. Este exact 
ce ai nevoie. Te punem noi imediat pe picioare. 

— Mulţumesc! 

Se îndepărtă și se prefăcu că se duce să studieze dulapul 
de sticlă plin de sticluţe colorate, care garantau 
frumuseţea și vitalitatea oricui le consuma cu regularitate. 
În schimb, îi dădu dintr-o suflare Evei raportul, în șoaptă: 

— Amândoi erau șocați și au încercat să mușamalizeze 
totul. S-au străduit să mă convingă că am interpretat eu 
greșit, spuse ea și se abţinu să nu scoată un fornăit. Au 
intrat imediat pe modul sămpăcăm-clientul, de parcă ar fi 

fost programațţi. Au pro mis să se ocupe chiar acum de 
problemă și miau oferit o a doua consultaţie gratuită, plus 
afacerea asta. Am văzut broșura. „Ziua de diamant” ajunge 
cam la cinci mii. Dar nu i-am lăsat să scape așa ușor. Le- 
am spus că o să stau acasă, să mă calmez, înainte de a-mi 
suna avocatul. 

— Bună treabă. Încearcă să vorbeşti cu cât mai mulţi 
consultanţi de pe aici, cât timp te frământă și te curăţă. 
Menţionează și numele lui Holloway. Am nevoie de reacţii, 
de bârfe, de opinii. Vezi să aduci și niște consultanţi 
bărbaţi. 

— Orice pentru muncă, să trăiţi! 

— Domnișoară Peabody? 

Peabody se întoarse și, în timp ce se holba la zeul poleit 
cu aur din faţa ei, se gândi că probabil i se căscase gura 
până la pantofi. 

— Eu... ăă... da? 

— Eu sunt Anton. Am să vă ofer asistență pentru 
detoxifierea cu plante. Aţi dori să mergeţi cu mine chiar 
acum? 

— O, da! 

Peabody mai avu timp să-i arunce Evei o privire lungă și 
să-și dea ochii peste cap, înainte ca Anton să o ia de mână 
și să o conducă ușurel. 

Eve își îndesă lista de nume în geantă și se în dreptă 
spre etajul la care se aflau birourile „Confidenţial”, 
sperând ca până la urmă să iasă totul bine. 

— Rudy și Piper nu pot fi contactaţi, o anunţă 
recepţionista cu un ton îndeajuns de ţâfnos, încât să o facă 
pe Eve să-și îndrepte spatele. 

— Ei bine, o să vrea să fie contactaţi, spuse ea și-și trânti 
insigna pe tejghea. Crede-mă! 

— Ştiu foarte bine cine sunteţi, doamnă locotenent. Rudy 
și Piper nu pot fi contactaţi. Dacă doriţi să vă faceţi o 
programare, vă aranjez una, cu cea mai mare plăcere. 

Eve se sprijini prietenește de tejghea. 

— Ai auzit cumva de sintagma „obstrucţionarea 
justiţiei”? 

Femeii îi licăriră ochii. 

— Îmi fac doar datoria. 

— Hai să-ți spun cum stă treaba. Ori mă lași să intru și 
să vorbesc acum cu șefii tăi, ori te duc chiar acum la sediul 
central al poliţei și te amendez pentru obstrucţionarea unei 
anchete, pentru că ai împiedicat un polițist să-și facă 
treaba, și pentru că, în general vorbind, ești proastă. Ai 
zece secunde ca să te hotărăști cum vrei să faci. 

— Mă scuzati! 

Femeia se întoarse, dădu drumul la căști și murmură 
ceva rapid. Când se întoarse, chipul îi era îngheţat. 

— Puteţi merge direct înăuntru, doamnă locotenent. 

— la uite, nu a fost o alegere așa de grea până la urmă, 
nu? 

Eve își puse insigna la loc în buzunar și intră cu pași 
apăsaţi pe ușile de sticlă. Se întâlni cu Rudy și Piper la 
intrarea în biroul lor. 

— Chiar era necesar să o îngroziţi pe recepţionista 
noastră? întrebă Rudy. 

— Da. Voi aveţi vreun motiv să mă evitaţi în dimineaţa 
asta? 

— Suntem extrem de ocupați. 

— O să fiți și mai ocupați acum. Va trebui să veniţi cu 
mine. 

— Să venim cu tine? întrebă Piper și își așeză o mână pe 
braţul lui Rudy. De ce? Unde? 

— La sediul central al poliţiei. Brent Holloway a fost 
omorât azi-noapte și avem multe de discutat. 

— Omorât? 

Piper se clătină, și cu siguranţă ar fi căzut dacă braţul 
lui Rudy nu s-ar fi încordat să o prindă din zbor. 

— O, Doamne! O, Doamne, Dumnezeule! Ca și ceilalţi?! 
A fost la fel ca și ceilalți?! Rudy! 

— Liniștește-te, spuse el și o trase pe sora lui mai 
aproape, în timp ce se uita ţintă în ochii Evei. Nu e 
neapărat nevoie să mergem la sediul central. 

— Ei bine, aici nu mai suntem de acord. Aveţi de ales, ori 
veniţi de bunăvoie, ori am să chem câţiva polițiști aici, care 
să vă escorteze. 

— Nu cred că ai vreun motiv să ne arestezi pe vreunul 
dintre noi. 

— În acest moment, nu sunteţi nici arestaţi, nici acuzaţi. 
Dar când sunteţi chemaţi, pentru o declaraţie oficială, 
atunci sunteţi obligaţi să veniţi. 

Cu Piper lângă el, care tremura toată, Rudy lăsă să-i 
scape un oftat atent. 

— O să-i contactez pe avocaţii noștri. 

— Puteţi face asta de la secţie. 

— În regulă, îi ţinem separati, îi spuse Eve lui Feeney, în 
timp ce o studiau amândoi pe Piper prin geam. Piper stătea 
așezată la masa micuță și ră vă șită din camera de anchetă 
A, balansându-se în timp ce unul dintre avocaţi îi șoptea 
ceva la ureche. 

— Am putea să lucrăm și împreună, dar cred că obţinem 
mai multe informaţii, dacă fiecare din noi sar ocupa de 
câte unul. Vrei să vorbești cu ea, sau cu Rudy? 

Feeney reflectă asupra propunerii, cu buzele strânse. 

— Am să încep cu el. Eu zic să facem cu schimbul și să îi 
zăpăcim de fiecare dată când intră în ritm. 

— E bine și așa. McNab s-a întors? 

— Tocmai acum a intrat. Aproape că a terminat la salon. 
O să-și scrie raportul până terminăm noi aici. 

— Spune-i să aștepte. Dacă scoatem destule informaţii 
de aici, poate reușim să emitem un mandat pentru sistemul 
lor de computere. Dacă avem acces la computerele lor, ne 
poate ajuta să descoperim ceva. 

Altfel, își spuse ea în gând, va trebui iarăși să- I roage pe 
Roarke să-și facă numerele lui de magie. 

— Sună când vrei să facem schimb, îi spuse ea lui 
Feeney. 

— La fel și tu. 

Eve deschise ușa camerei de anchetă și intră înăuntru. 
Avocatul se ridică imediat în picioare, își înfoie pieptul și 
începu dansul și discursul obișnuit: 

— Doamnă locotenent, aceasta este o adevărată ofensă. 
Clienta mea este surmenată, este surmenată emoţional. Nu 
aveţi niciun motiv să cereţi această declaraţie, în acest 
moment. 

— Dacă vrei să o oprești, ai nevoie de un ordin din 
partea judecătorului. Pornește înregistrarea. 

La declarația locotenent Dallas, Eve, număr de 
identificare 5347BQ, numitei Piper Hoffman. Afișează data 
și ora. Cea căreia i se ia declaraţia a solicitat să fie 
reprezentată de avocatul său. Prezent în sală. Toate aceste 
proceduri sunt înregistrate. Subiectului Hoffman i s-a citit 
o copie revizuită din Miranda. Domnișoară Hoffman, 
înţelegi care sunt drepturile și obligaţiile dumitale? 

Piper se uită la avocatul ei și așteptă ca acesta să 
încuviinţeze cu o mișcare a capului. 

— Da. 

— Îl cunoaşteţi pe Brent Holloway? încuviință cu o 
mișcare a capului. 

— Pentru înregistrare, subiectul a răspuns afirmativ. Era 
unul dintre clienţii serviciului dumitale, „Confidenţial”. 

— Da. 

— Iar prin acel serviciu, i-ai găsit decedatului pe rechi 
potrivite, dintre clientele de sex feminin. 

— Ăsta e... ăsta e scopul nostru, să găsim cât mai multe 
cupluri potrivite, în baza intereselor și scopurilor comune, 
să le oferim o șansă să-și construiască o relaţie, să 
exploreze posibilităţile. 

— Relaţii sentimentale și/sau sexuale?- Natura relațiilor 
rămâne la altitudinea fiecărui cuplu sau client în parte. 

— Iar acești clienţi sunt analizaţi înainte de a le fi 
acceptată cererea, înainte de a plăti taxa, înainte de a fi 
puși pe vreo listă de perechi potrivite. 

— Analizaţi cu atenţie. 

Se părea că Piper răsuflă ușurată văzând în ce direcţie 
mergeau întrebările. Își mai îndreptase un pic spatele și-și 
dădu părul pe spate, cu degetele ei lungi. 

— E responsabilitatea noastră să ne asigurăm că toţi 
clienţii noștri îndeplinesc anumite standarde. 

— În standardele voastre îi includeți și pe 
contravenienţii acuzaţi de abuzuri sexuale? Și pe cei 
condamnaţi pentru acest motiv? 

— Cu siguranţă că nu. 

Se sclifosi, își ridică bărbia și rămase cu gura încleștată. 

— Care este politica firmei voastre? 

— Una foarte strictă. 

— Dar aţi făcu o excepţie în cazul lui Brent Holloway. 

— Eu...) 

Mâinile lui Piper, care erau așezate cuminte pe masă, se 
încleștară până când i se albiră încheieturile degetelor. 

— Nu știu ce să... zise ea pe un ton din ce în ce mai 
stins, în timp ce se holba neajutorată în ochii avocatului 
său. 

— Clienta mea a explicat deja care este politica firmei în 
această privință, doamnă locotenent. Vă rog să treceţi mai 
departe. 

— Brent Holloway a fost condamnat pentru coer ci ție 
sexuală și a fost acuzat de mai multe ori de molestare 
sexuală, hărțuire și perversităţi. 

Eve vorbea din ce în ce mai repede, căci din obraii lui 
Piper dispărea orice urmă de culoare. 

— Ai declarat deja și ai fost înregistrată spunând cum 
clientela voastră este analizată cu atenţie, și ai explicat 
politica voastră în această privinţă. Te-am întrebat de ce l- 
aţi scutit pe Holloway să respecte această regulă? 

— Noi... adică eu... nu l-am scutit noi de nicio regulă. 

Începu să-și sucească mâinile, iar în ochi i se strecură 
ceva asemănător cu frica. 

— Nu avem asemenea informaţii despre Brent Holloway. 

— Poate îți sună cunoscut numele de John B. Boyd. 

Pentru că ochii Evei erau aţintiţi asupra lui Piper, 
observă imediat. Licărirea care indica faptul că știa, și 
umbra vinovăţiei. 

— Sistemul vostru este unul dintre cele mai 
performante. Cel puţin, așa mi-ai spus. Este 
responsabilitatea voastră să căutaţi astfel de informaţii 
despre un client care își depune cererea. Domnișoară 
Hoffman, compania dumitale este iresponsabilă sau 
incapabilă? 

— Nu-mi place deloc tonul pe care aţi pus această 
întrebare, protestă avocatul. 

— Se notează în declaraţie. Răspunsul dumitale, Piper? 

— Nu știu ce s-a întâmplat. 

Respira repede și-și încrucișase braţele peste sânii ei 
frumoși. 

— Nu știu, repetă ea. 

O, ba da, își spuse Eve în gând. Ba da, știi foarte bine, și 
te-am băgat în sperieţi. 

— Patru clienţi ai companiei voastre sunt morți. Patru. 
Fiecare dintre ei a venit la tine, fiecare dintre ei a fost 
terorizat. Violat și strangulat. 

— E o coincidenţă incredibilă - incredibilă. Doar o 
coincidenţă. 

Piper începu să tremure și începu să respire întretăiat, 
cu icnete dese. 

— Așa a spus Rudy, adăugă ea. 

— Dar nu crezi așa ceva, spuse Eve pe un ton blând, 
apropiindu-se de ea. Nu poţi crede așa ceva, nici în ruptul 
capului! Sunt morți. 

Cu gesturi brutale, Eve înșiră pe masă patru fotografii. 
Instantaneele de la locul crimei erau clare și nemiloase. 

— Asta nu pare să fie tot o coincidenţă, nu-i așa? 

— O, Doamne! O, Doamne, izbucni Piper, și-și acoperi 
fața cu mâinile. Am să mă îmbolnăvesc. 

— Nu era nevoie de așa ceva. 

Roșu la faţă din pricina furiei, avocatul se ridică în 
picioare. 

— Nici de omoruri nu e nevoie, îi dădu Eve replica și se 
ridică la rândul ei în picioare. Am să-i acord clientei 
dumitale câteva minute, ca să-și revină. Oprește 
înregistrarea! 

Apoi se întoarse cu spatele și ieși din cameră, în timp ce 
privea prin geam, îi dădu lui Feeney un semnal prin 
comunicator. 

— E pe marginea prăpastiei, îi spuse ea când se 
întâlniră. Te las pe tine să o împingi. Eu aș intra învelit 
într-o aură de lumină, simpatetic, ca un unchi. 

— Mereu vrei să fii tu polițistul rău, se plânse Feeney. 

— Mă pricep mai bine. la-o de mână și apoi întreab-o 
pentru ce-l plăteau pe Holloway, că încă nu am apucat. 

— În regulă. Rudy se ţine tare. Are o atitudine obraznică, 
dacă mă întrebi pe mine. Idiot mic și arogant. 

— Foarte bine. Chiar am chef să dau cu șutul într-un 
idiot. 

Și dacă tot era acolo, băgă mâna în punga de alune a lui 
Feeney și-și luă un pumn, apoi continuă: 

— Zice că nu știau nimic despre dosarul lui Holloway. 
Minte, dar tocmai așa cred că putem intra în sistemul lor. 
Încerc să fac rost de mandat înainte să intru să vorbesc cu 
Rudy. 

Zăbovi un timp pentru mandat, se mai opri să ia și o 
înghiţitură de cafea, pe fugă, apoi intră în camera de 
anchetă B. 

— Porneşte înregistrarea, comandă ea. Declaraţia 
continuă cu locotenent Dallas, Eve. Afișează ora și data. 

Se așeză și le zâmbi lui Rudy și avocatului care stătea 
lângă el. 

— Ei bine, băieţi, hai să începem! 

Îl trecu și pe el prin aceeași pași pe care îi folosise și în 
cazul lui Piper. În loc să pălească și să înceapă să tremure, 
Rudy păru să devină și mai ţeapăn, și mai încordat. 

— Aș vrea să o văd pe sora mea, spuse el dintrodată, 
întrerupându-i ritmul. 

— Surorii tale i se ia declaraţia. 

— Este foarte delicată. Emoţiile ei plutesc foarte 
aproape de suprafaţă. Toată această afacere urâtă o să-i 
facă rău. 

— Am patru oameni care au păţit un rău mult mai mare, 
asule. Îţi faci griji despre ce ar putea spune Piper acolo? 
Tocmai am vorbit cu ea, puţin mai devreme. 

Instinctul îi dictă să se dea un pic mai pe spate și să 
ridice din umeri. 

— Nu e foarte rezistentă, continuă ea. O să-i fie mult mai 
bine odată ce se clarifică lucrurile. 

Eve îl urmări cum își încleștă pumnii și se întrebă ce ar fi 
avut Mira de comentat despre potenţialul lui de violenţă. 

— Ar trebui să i se permită să se odihnească, spuse Rudy 
mușcând fiecare cuvânt, în timp ce ochii lui verzi și exotici 
rămaseră neclintiţi, ca ai unei pisici. Ar trebui să i se dea 
un relaxativ și o pauză pentru meditaţie. 

— Noi ăștia de pe-aici nu ne prea dăm în vânt după 
pauze de meditaţie. În plus, îl are pe avocatul său alături, 
așa cum și tu îl ai pe al tău. Presupun că sunteţi destul de 
apropiaţi, mai ales că sunteţi și frați gemeni. 

— Normal. 

— Holloway s-a dat vreodată la ea? Gura lui Rudy se 
subţie considerabil. 

— Sigur că nu. 

— Atunci, poate la tine? 

— Nu, răspunse el și întinse o mână fermă după paharul 
de apă. 

— Pentru ce îi dădeaţi bani? 

Apa o porni agitată spre buza paharului înainte ca el să-l 
așeze grăbit la loc, pe masă. 

— Nu înţeleg la ce te referi. 

— La plăţile periodice, pe care i le faceţi de mai bine de 
doi ani. Cu ce te avea la mână, Rudy? 

Se întoarse înverșunat înspre avocatul său, cu ochii plini 
de mânie: 

— Au dreptul să-mi acceseze informaţiile financiare? 

— Cu siguranţă că nu. 

Avocatul își îndreptă umerii și-și duse pompos o mână la 
rever, de care erau agăţate o grămadă de medalioane 
elegante. 

— Doamnă locotenent, în cazul în care aţi accesat 
informaţiile financiare ale clientului meu, fără un motiv 
întemeiat, sau fără mandat... 

— Am spus eu așa ceva? 

Eve se mulțumi să zâmbească, apoi continuă: 

— Nu trebuie să vă dau explicaţii despre felul în care am 
ajuns în posesia unor anumite informaţii privitoare la acest 
caz de crimă. Nu o să găsiţi nicio cercetare a situaţiilor 
voastre financiare, făcută de acest departament. Dar l-ai 
plătit, nu e așa, Rudy? 

Își luă avânt și-l lovi cu putere, sub centură: 

— L-ai plătit o dată, și încă o dată, și l-ai lăsat să te 
șantajeze, ca să-l pui pe listele de perechi potrivite, când 
știai prea bine că e un personaj cu comportament sexual 
deviant. Câţi clienţi a trebuit să împaci, sau să-i plătești, 
sau să-i intimidezi, ca să-și ţină gura? 

— Nu înţeleg la ce te referi. 

Dar mâna nu-i mai era la fel de fermă când ridică 
paharul de apă din faţă. De-a lungul mâinilor lungi, albe ca 
laptele, apărură dâre roșii, de emoție. 

Eve știa că, dacă ar fi făcut un test cu detectorul de 
minciuni, acele indicatoare ar fi spart geamul monitorului. 

— Ba da, știi foarte bine. Și pun pariu că nu mi-ar fi 
foarte greu să găsesc câţiva clienţi de-ai tăi la care s-a dat 
Holloway în timpul întâlnirilor acelea drăguţe și politicoase 
pe care le recomandațţi voi. Și odată ce îi găsesc, vă pot 

acuza și pe tine, și pe sora ta de solicitare de favoruri 
sexuale, fraudă și complicitate la diferite delicte sexuale. 

Eve aruncă o privire dură într-o parte și apoi continuă: 

— Iar avocatul tău știe că măcar unele dintre acuzaţiile 
astea pot rămâne în picioare, și o să am grijă să rămână în 
picioare destul de mult timp ca să vi se ducă afacerea de 
râpă, iar chipul tău și al lui Piper să apară pe toate 
monitoarele din oraș, la toate buletinele de știri. 

— Nu putem fi noi făcuţi răspunzători! Nu poate fi făcută 
ea răspunzătoare pentru ceva ce a făcut... perversul ăla. 

— Rudy, spuse avocatul și ridică o mână, pe care o așeză 
apoi pe umărul bărbatului. Aș dori să ne lăsaţi un moment, 
doamnă locotenent, pentru a ne consulta. 

— Nicio problemă. Oprește înregistrarea. Aveţi cinci 
minute, îi avertiză ea și apoi îi lăsă singuri. 

Eve îi privi mai departe prin geam și scoase 
comunicatorul din buzunar: 

— McNab. 

În timp ce aștepta să i se răspundă, se legănă pe tocuri, 
în faţă și-n spate, și aprecie limbajul corpului din camera 
de anchetă. Rudy stătea cu mâinile încrucișate și cu 
degetele înfipte în bicepși. Avoca tul era aplecat înspre el 
și vorbea repede. 

— Aici McNab. Pornesc într-acolo, Dallas. 

— Şi apoi ai să te întorci. O să fac rost de un mandat, ca 
să te poți uita în sistemul celor de la „Confidenţial”. Rămâi 
pe poziţie. 

— Pot să iau un șase-opt? Să-mi iau ceva de mâncare 
pentru prânz? 

— la-ţi ceva pe drumul de întoarcere, de la o tarabă 
glisantă. Vreau să fii aici în momentul în care primim 
autorizaţia. 

Il auzi oftând și schiță un zâmbet. 

— Cum a fost tratamentul facial, McNab? 

— Minunat. Am niște obraji ca un fund de bebeluș. Și am 
văzut-o pe  Peabdoy dezbrăcată. In fine, aproape 

dezbrăcată. Era învelită în rahatul ăla verde, dar oricum, 
am înţeles cum stă treaba. 

— Scoate-ţi treaba aia din minte și pregătește-te să treci 
la treabă! 

— Le pot face pe amândouă. Frumoasă treabă. Și s-a și 
enervat la culme. 

Eve se abținu din toate puterile să nu-i întoarcă 
zâmbetul până la urechi și îi închise înainte să piardă 
pariul cu ea însăși. 

— A expirat timpul, amice, murmură ea și intră înapoi în 
camera de investigaţii. După ce porni din nou 
înregistrarea, se așeză jos și ridică dintr-o sprânceană. 
Câteodată, tăcerea convingea un subiect mai degrabă 
decât să-l fi bătut la cap. 

— Clientul meu dorește să dea o declaraţie. 

— Pentru asta ne și aflăm aici. Așadar, ce ai de spus, 
Rudy? 

— Brent Holloway extorca banii companiei mele, prin 
persoana mea. Am făcut tot ce mi-a stat în putinţă să-mi 
protejez clienţii, însă mă şantaja, iar cele mai multe 
avantaje pe care le cerea erau acelea de a fi pus pe listele 
de perechi potrivite și de a primi tratamente în mod 
regulat. Era, după părerea, mea, dificil și enervant, însă nu 
era periculos pentru femeile cu care îl potriveam. 

— Asta este părerea ta de profesionist? 

— Da, asta este părerea mea. Ne sfătuim toţi clienţii să 
se întâlnească cu perechile lor potrivite în locuri publice. 
Oricare dintre ele alegeau să-l întâlnească și după aceea, 
în intimitate, luau această decizie pe riscul lor. Toţi clienţii 
semnează un document în acest sens. 

— Aa-ha. Şi crezi că asta îţi pune ţie fundul la adăpost. 
Din punct de vedere etic, vreau să spun. Dar sunt foarte 
sigură că un tribunal ar avea o cu totul altă părere. Hai să 
rămânem însă la treburile importante. Cu ce te avea la 
mână? 

— Nu este relevent. 


255 


— Ba da, este foarte relevent. 

— Are de-a face cu viața mea personală. 

— Are de-a face cu niște crime, Rudy. Dar dacă nu vrei 
să-mi povestești, mă duc să o întreb pe sora ta. 

Eve se ridicase deja de pe scaun, când Rudy întinse 
mâna și o apucă de un braţ. 

— Las-o în pace. E delicată. 

— Unul dintre voi va trebui să vorbească cu mine. Alege 
tu cine. 

Degetele lui Rudy o strânseră mai tare de braţ și o 
apăsară cu putere înainte de a-i da drumul. Se lăsă pe 
spate în scaun și continuă: 

— Eu și Piper avem o relaţie unică și specială. Suntem 
fraţi gemeni. Suntem conectaţi, spuse el cu ochii 
inexpresivi. Suntem perechea potrivită. 

— Tu și sora ta aveţi o relaţie sexuală. 

— Nu ai tu dreptul să o judeci, se răţoi el. Şi nici nu mă 
aștept să înţelegi legătura care este între noi. Nimeni nu 
poate. Şi cu toate că ceea ce este între noi nu este în 
totalitate ilegal, societatea ne este împotrivă. 

— Incestul nu e un cuvânt drăguţ, Rudy. 

Îi reveni în minte imaginea tatălui ei, roșu la față din 
pricina efortului și cu ochii duri din pricina dorinţei. Işi 
înfipse unghiile în palme, pe sub masă, și se forță să-și 
scoată din minte imaginea aceea, precum și sila pe care i-o 
producea. ; 

Suntem perechea potrivită, spuse el încă o dată. In cea 
mai mare parte a vieților noastre, am refuzat să acționăm 
după cum ne dictau inimile. Am încercat să fim și cu alte 
persoane, să trăim vieți separate. Și am fost nefericiţi. 
Trebuie să fim nefericiţi, neîmpliniţi, doar pentru că unii ca 
tine sunt de părere că ceea ce facem e greșit? 

— Dar nu contează ce spun eu, sau ce cred. Cum se face 
că a aflat Holloway? 

— Era în Indiile de Vest. Eu și Piper eram în vacanţă. Am 
fost foarte atenţi. Suntem cât se poate de discreţi. Am 

înţeles că, dacă s-ar afla, ne-am pierde clienţii. Am fugit 
undeva unde puteam sta un timp împreună, unde puteam fi 
liberi și puteam fi împreună fără îngrădiri, ca orice cuplu 
normal. Era și Holloway acolo. Nu ne cunoștea, și nici noi 
pe el. Noi ne cazasem sub alte nume. 

Făcu o pauză și luă o gură de apă. 

— A venit câteva luni mai târziu, pentru o consultaţie. A 
fost, pur și simplu, vorba de... soartă. La început nici 
măcar nu l-am recunoscut. Dar după ce l-am analizat, când 
au apărut informaţiile despre el și iam refuzat cererea, el 
ne-a reamintit unde ne mai întâlnisem și în ce condiţii. 

Rudy privi fix în paharul său cu apă și-și trecu paharul 
dintr-o mână în alta. 

— Ne-a explicat foarte precis cum va proceda și ce 
dorea. Piper a fost distrusă, îngrozită. Amândoi credem cu 
ardoare în calitatea serviciilor pe care le oferim. Vedeţi 
dumneavoastră, noi știm foarte bine ce înseamnă să fii 
perechea potrivită a cuiva care-ţi umple viaţa, care 
înseamnă totul pentru tine. Ne-am dedicat vieţile să-i 
ajutăm și pe ceilalți să găsească ce noi avem deja. 

— lar dedicarea asta a voastră v-a adus un portofoliu 
rotunjor și frumușel. 

— Faptul că avem profit nu contrazice valoarea 
serviciului. Şi dumneata o duci bine, doamnă locotenent, 
spuse el pe un ton stins. Contrazice asta cu ceva valoarea 
căsniciei dumitale? 

A dat și peste asta, își spuse ea în gând, dar nu făcu 
altceva decât să-și ridice sprâncenele. 

— Hai să vorbim mai bine despre tine și despre cum te- 
ai descurcat cu Holloway. 

— Am vrut să-i ţin piept, însă ea nu a reușit, spuse Rudy 
și închise ochii. A reușit să o ia deoparte, singură, și să o 
amenințe. A încercat chiar să o înduplece să... 

Își deschise iarăși ochii, care clocoteau de mânie. 

— O dorea. Ăștia de teapa lui își doresc cu toţii ce 
aparţine altuia. Așa că am plătit și am făcut tot ce ne-a 

cerut. Cu toate acestea, dacă o prindea singură când 
venea, își punea labele pe ea. 

— Cred că îl urai tare mult din cauza asta. 

— Da. Da, îl uram din cauza asta. Il uram pentru tot, dar 
cel mai mult îl uram din cauza asta. 

— Îl urai îndeajuns de mult, încât să-l omori, Rudy? 

— Da, spuse el înainte ca avocatul să apuce să-l 
oprească. Da, îndeajuns de mult, încât l-aș fi omorât. 

— Nu avem destule probe ca să-l putem acuza. 

Ştia deja acest lucru. Ştia deja acest lucru, fir-ar să fie, 
însă tot porni în luptă cu asistentul procurorului. 

— Avea mijloacele, ocazia, și numai Dumnezeu știe ce 
motiv important avea - pe Holloway. In plus, a avut acces 
la produsele de înfrumusețare folosite în fiecare dintre 
cazurile celor patru victime, mai adăugă ea înainte ca 
asistenta procurorului, Caria Rollins, să apuce să spună 
ceva. 

— Dar nu aveţi suficiente probe ca să porniţi un proces 
solid împotriva lui, își apără Caria Rollins punctul de 
vedere. 

Abia dacă avea un metru înălţime, în ciuda tocurilor 
până la cer pe care le purta de obicei. Avea ochi de 
culoarea murelor, ușor oblici și exotici, și chipul rotund. 
Avea tenul alb și luminos, o siluetă curată și părul negru ca 
abanosul, prins într-o coadă dreaptă, care se termina la 
exact doi centimetri deasupra umerilor înguști. 

Arăta și vorbea ca o dădacă profesionistă, și avea 
consistenţa pietrelor selenare. li plăcea să câștige, și nu 
întrevedea o victorie în cazul „Statul împotriva familiei 
Hoffman”. 

— Vrei să mă rog de el, când are deja mâinile încleștate 
în jurul gâtului următoarei victime? 

— La urma urmei, ar fi foarte convenabil, spune Rollins 
pe un ton neutru. Și dacă tot sunteți la capitolul ăsta, 
faceţi-mi rost de o mărturisire. 

Eve măsură biroul lui Whitney cu paşi egali. 

— Nu-ţi pot face rost de nicio mărturisire, dacă-l lăsăm 
să plece. 

— Până acum nu s-a făcut vinovat decât de faptul că i-o 
trage soră-sii, spuse Rollins cu vocea ei suavă și dulce. Și 
că plătește un șantaj. Poate reușim să-i coacem ceva legat 
de solicitare de favoruri sexuale ilegale și fără autorizaţie, 
din moment ce cunoștea prea bine predilecţiile lui 
Holloway, însă e o exagerare. Nu ţi-l pot acuza de crimă, 
Dallas, fără mai multe dovezi, sau fără o mărturisire. 

— Atunci trebuie să mai scot niţel untul din el. 

— Avocatul său a cerut o pauză pentru clienta sa. Nu-l 
mai putem reţine pentru astăzi, adăugă ea, în timp ce Eve 
pufni pe nas. Îl poţi ridica din nou mâi ne, după cele 
douăsprezece ore libere, prevăzute stan dard. 

— Vreau să poarte o brățară. De data aceasta oftă 
Rollins: 

— Dallas, la momentul acesta nu am niciun motiv pentru 
care să cer o brățară de securitate pentru Hoffman. Până 
acum nu e decât suspect, și nici măcar unul foarte serios. 
Are dreptul, conform legii, la intimitate și libertate de 
mișcare. 

— Doamne,  dă-mi ceva! spuse Eve, trecându-și 
amândouă mâinile prin păr. 

O ardeau ochii din pricina lipsei de somn și o rodea 
stomacul din pricina cafelei. Rana ei, care încă nu se 
vindecase complet, zvâcnea. 

— Vreau să fie testat, și vreau să i se facă profilul. Vreau 
să se ocupe Mira de el, adăugă ea. 

— Va trebui să se ofere voluntar. 

Rollins ridică o mână delicată, înainte ca Eve să apuce 
să o înjure. Era obișnuită să fie înjurată de către polițiști, și 
nu o deranja în mod deosebit. Dar se gândea la caz, și nu 
voia să fie întreruptă. 

— L-aș putea convinge pe avocatul lui că e în interesul 
clientului. Dacă ar coopera în această privinţă, ar putea 

influența procurorul să nu continue acuzaţiile de solicitare 
de favoruri sexuale, spuse ea. 

Mulțumită de idee, Rollins se ridică în picioare: 

— Aranjează cu Mira, și am să văd ce pot face. Dar dă-i 
drumul, Dallas, în cel mult o oră. 

Whitney așteptă până când Rollins ieși afară pe ușă ca o 
furtună, apoi se întoarse în scaunul său. 

— la un loc, locotenent! 

— Comandante... 

— Stai jos, repetă el și-și încorda degetul către scaunul 
de pe partea cealaltă a biroului său. Sunt îngrijorat, începu 
el, după ce Eve se așeză. 

— Am nevoie de mai mult timp, ca să-l strâng cu ușa. 
McNab se ocupă de sistemul de la „Confidenţial” Poate 
scoatem ceva până la sfârșitul zilei. 

— Tu mă îngrijorezi, locotenent. 

Se lăsă pe spate în scaun, în timp ce Eve se încruntă. 

— De aproape o săptămână întreagă te ocupi de cazul 
ăsta, fără întrerupere. 

— Şi criminalul la fel. 

— Dar mă îndoiesc că el e încă în convalescenţă, după 
răni primite la datorie, și care i-au pus viaţa în pericol. 

— Sunt sănătoasă tun, cum scrie și la dosar, se auzi Eve 
spunând, pe un ton plin de resentimente, care o făcu să 
tragă aer în piept. Dacă și-ar fi pierdut calmul în faţa lui 
Whitney, nu ar fi făcut altceva decât să-i demonstreze 
punctul de vedere. Apreciez îngrijorarea dumneavoastră, 
comandante, dar nu e nevoie să vă faceţi griji. 

— Așa să fie? 

Comandantul ridică din sprâncene și se uită cu atenţie la 
faţa ei. Palidă, întunecată, aproape extenuată, sau cel 
puţin asta era părerea lui. Înseamnă că ai fi de acord să 
mergi la clinică și să dai un test fizic? întrebă el. 

Resentimentele Evei se întoarseră încă mai puterni ce și 
își transmiseră vibraţiile până în vârful de etelor, pe care 
se străduia să nu le încleșteze în pumni. 

— E un ordin, comandant Whitney? L-ar fi putut 
transforma într-un ordin. 

— Las la alegerea ta, Dallas. Dai testul și te supui 
rezultatelor, sau te retragi de la datorie până mâine 
dimineaţă, la ora nouă fix. 

— În acest moment, niciuna dintre alegeri nu este 
viabilă. 

— Ori una, ori alta, sau îţi iau cazul. 

Eve aproape că sări din scaun. Comandantul o văzu cum 
se încordă, se cambră și apoi tremură. Dar rămase în 
scaun. Se roși toată în obraji, dar nu pentru multă vreme. 

— A omorât de patru ori, și numai eu îl cunosc suficient 
de bine. Dacă îmi iei cazul, pierdem timp. 

Şi pierdem oameni. 

— E alegerea ta, Dallas. Du-te acasă, spuse el pe un ton 
mai liniștit. Mănâncă o masă normală și culcăte. 

— Şi în timp ce eu fac asta, Rudy o să fie liber. 

— Nu-l pot reţine. Nici nu-i pot pune o brățară. Dar asta 
nu înseamnă că nu pot pune să fie urmărit, spuse Whitney, 
și abia acum schiţă un zâmbet. O să fie supravegheat. Iar 
mâine o să organizăm o conferinţă de presă. Ai spus-o 
foarte bine, Dallas. Primarul și șeful poliţei or să fie cei mai 
mari dușmani, dar o să le vii tu de hac. 

— Pot să mă descurc. 

— Știu. O să dăm cât de multe detalii putem, ca să 
punem publicul pe jar. 

Ridică o mână și se scărpină la ceafă. 

— Pace pe Pământ, bunăvoință pentru oameni, adăugă el 
și izbucni într-un râs scurt. Du-te acasă, Dallas. Mâine va 
trebui să fii în formă. 

Se duse acasă, pentru că nu mai avea altă alternativă. 
Nu putea lăsa cazul din mână, și nici nu putea risca să dea 
un examen fizic. În ciuda a ceea ce spunea cu voce tare, se 
îndoia că ar fi trecut examenul în momentul acela. 

O durea tot corpul, îndeajuns încât să-și dea seama că 
urma să clacheze, și trebuia să ia un calmant pentru 


262 


durere, ca să reziste până la capăt. Și ce era mai rău, nici 
nu se putea concentra cum trebuia, cel puţin nu acum, 
când era în mașină și se îndrepta spre casă. Capul ei se 
încăpățâna să plutească la câţiva centimetri deasupra 
umerilor. 

În timp ce lua curba spre Madison, aproape că lovi o 
tarabă glisantă, așa că se hotărî să comute pe pilot 
automat, apoi lăsă programul să o ghideze prin trafic. 

În regulă, poate că avea nevoie de un pui de somn și 
ceva energie. Dar doar pentru că nu era la datorie, nu 
însemna că nu putea face câteva scanări și câteva căutări; 
nu însemna că nu putea lucra pe cont propriu, de la biroul 
ei de acasă. 

Avea nevoie de niște cafea și de ceva solid în stomac, 
asta era tot. 

Aproape că încuviință din cap, în timp ce mașina se 
strecură printre porți și sui aleea, înspre casă. 

Luminile din ferestre străpungeau întunericul cu 
străluciri puternice, care-i usturau ochii. Inima îi bătea 
precum ritmul de fundal dintr-un număr mai entuziast de- 
al lui Mavis. Umărul îi zdrăngănea. 

Când ieși din mașină, avu senzaţia că avea picioarele 
deconectate, ca din cauciuc. Pentru că se simțea slăbită, 
împinse ușa mare, de la intrare, cu o dispoziție proastă. 

Și îl văzu pe Summerset. 

— Oaspeţii dumneavoastră au sosit deja, o anunţă el. 
Eraţi așteptată acum douăzeci de minute. 

— Să mă pupi în fund, fu cea mai bună sugestie pe care 
o putu da, în timp ce-și dădea jos jacheta, pe care o lăsă 
special atârnată de stâlpul din capătul scării. 

— Nu mă tentează o asemenea oportunitate. Am să vă 
răpesc totuși un moment din timpul dumneavoastră, 
locotenent, spuse el și păși pur și simplu în faţa ei, înainte 
ca Eve să apuce să o ia în sus pe scări. 

— Viaţa e prea scurtă ca să-mi petrec un moment alături 
de tine. Dă-te din drumul meu, sau te dau eu la o parte. 


263 


Părea bolnavă, gândi el, iar felul în care se purta nu mai 
avea înţepăturile obișnuite. 

— Am localizat cartea pe care aţi cerut-o pentru Roarke, 
spuse el pe un ton dur, dar ochii i se îngustară în timp ce îi 
analiza chipul cu atenţie. 

— Aaa! 

Se ancoră cu o mână de stâlpul scării, în timp ce încerca 
să facă lumină în ceața din mintea ei. 

— Bine. Perfect, adăugă ea. 

— Să dau comanda să fie expediată? 

— Da, da. Asta voiam să spun. 

— Va trebui să transferați suma, plus taxa de transport, 
în contul căutătorului de cărţi. Pentru că mă cunoaște, 
căutătorul de cărți a fost de acord să trimită imediat 
obiectul și să aibă încredere că îi veţi transfera fondurile, 
în cel mult douăzeci și patru de ore. Am notat detaliile pe 
e-mailul dumneavoastră. 

— În regulă, bine. Am să mă ocup, răspunse ea. Trebui 
să-și stăpânească mândria și să adauge: 

— Mulţumesc. 

Apoi se întoarse către scări. Privi în sus. Se gândi că 
urma să fie ca și cum ar fi suit pe vârful unui munte, dar 
nu-și mai putea stăpâni încă o dată mândria, cât să ia liftul, 
atâta timp cât o privea el. 

— Cu plăcere, murmură el, apoi se îndreptă către 
monitorul casei, în timp ce ea începu să urce scările. 
Roarke, doamna locotenent este acasă și se îndreaptă 
către etaj. 

Ezită, apoi scoase un oftat. 

— Nu arată prea bine, adăugă el. 

Avea de gând să facă un duș fierbinte, să prindă puteri, 
și să se apuce de treabă. Eve calculă că ar fi putut cel 
puţin să facă o scanare de probabilitate cu privire la Rudy, 
cu informaţiile pe care le avea. Dacă se lega ceva, poate ar 
fi reușit să facă presiuni asupra procurorului, să-i tragă lui 
Rudy o brățară de supraveghere pe mână. 

Dar când intră în dormitor, Roarke o aștepta deja. 

— Ai întârziat, spuse el. 

— Traficul a fost de vină, spuse ea, în timp ce-și scoase 
hamul armei. 

— Dezbracă-te! 

Ştia că era lipsită de vlagă, însă era destul de sigură că 
era prima dată când se întâmpla așa ceva. 

— Ei bine, ești foarte romantic, Roarke, dar... 

— Dezbracă-te, spuse el încă o dată și ridică un halat de 
baie. Pune-ţi ăsta pe tine. Trina a aranjat totul pentru tine 
în cabana de la piscină. 

— Of, pentru numele lui Dumnezeu, spuse ea și-și trecu 
mâinile prin păr. Arăt eu că aș avea chef de vreun 
tratament de înfrumusețare? 

— Nu, arăţi de parcă ai avea chef de un tratament la 
spital. 

Îi sări muștarul, așa că aruncă halatul pe jos. 

— Ai grijă de tine aici, sau o să ajungi direct acolo. Ochii 
Evei se întunecară și căpătară o căutătură primejdioasă: 

— Nu mă mai presa. Eşti soțul meu, nu custodele meu. 

— Exact de un nenorocit de custode ai tu nevoie. O 
apucă de braț și, pentru că Eve avea reflexele slăbite, o 
trânti într-un fotoliu. 

— Stai acolo, o avertiză el cu o voce care clocotea din 
pricina furiei abia stăpânite. Sau te leg de scaun. 

Eve se apucă strâns de braţele fotoliului, iar degetele i 
se încleștară acolo, în timp ce el traversă camera cu pași 
apăsaţi până la Robotul multifuncțional ascuns într-o nișă. 

— Ce naiba te-a apucat? întrebă ea. 

— Tu. Te-ai uitat la tine, în ultima vreme? Stai deasupra 
unor cadavre care au mai multă paloare decât ai tu acuma. 
Ai niște cearcăne sub ochi în care te poţi ascunde cu totul. 
Şi ai dureri. 

Asta îi pusese capac. 

— Crezi că nu-mi dau seama? o întrebă el. 

Se întoarse cu un pahar înalt, plin cu un lichid de 
culoarea chihlimbarului. 

— Nu ai să reușești să mă sedezi. 

— ȚŢi-l pot turna pe gât. Am făcut-o și altă dată, replică 
el. 

Roarke se aplecă până când feţele li se apropiară una de 
alta, iar mânia din ochii lui o făcu să vrea să dispară. 

— Nu am să te las să te îmbolnăvești de una singură, îi 
spuse el. Ori bei asta, Eve, și faci cum îţi spun, ori te oblig 
să o faci. Știm amândoi că ești prea obosită ca să mă poți 
opri. 

Eve îi smulse paharul din mână și, cu toate că avea 
impresia că ar fi avut o satisfacţie minunată dacă l-ar fi 
aruncat de perete, nu credea că ar mai fi fost în stare să 
suporte consecinţele. Se uită în ochii lui, peste buza 
paharului, cu o privire arzătoare, în timp ce înghiţea 
conţinutul. 

— Poftim. Acum ești mulţumit? 

— Ai să mănânci ceva solid, puţin mai târziu, spuse el și 
se aplecă să-i scoată cizmele. 

— Pot să mă dezbrac și singură. 

— Taci din gură, Eve. 

Doar de dragul gestului, Eve încercă să-și scoată singură 
cizma, însă el o apucă, pur și simplu, de picior și trase de 
ea. 

— Vreau să fac un duș și să mănânc ceva. Și mai vreau 
să mă lași în pace. 

Roarke îi scoase și cealaltă cizmă, apoi începu să-i 
desfacă nasturii de la cămașă. 

— Ai auzit ce-am spus? Lasă-mă-n pace! 

Faptul că-și auzi nervozitatea din glas nu făcu decât să 
adauge și o mică depresie la extenuare. 

— N-am să te las, nici în viaţa asta, nici în alta. 

— Nu-mi place să-mi poarte cineva de grijă. Mă 
enervează la culme. 

— Atunci am să te enervez mult timp de-acum încolo. 

— Sunt enervată de când te-am cunoscut. Închise ochii 
după această remarcă, dar avu impresia că văzuse o urmă 
de zâmbet la colţul gurii lui. 

O dezbrăcă rapid și eficient, apoi o înfășură cu halatul. 
Moliciunea mușchilor îl asigură că analgezicul pe care îl 
adăugase în băutura nutritivă pe care i-o preparase își 
făcea deja efectul. Tranchilizantul nu prea puternic, pe 
care îl adăugase la sfârșit, nu ar fi trebuit decât să o 
relaxeze, însă, în starea în care se afla, își închipuia că 
avea să o dea destul de repede pe spate. 

Cu atât mai bine. 

Cu toate acestea, Eve se răsti la el când o ridică din 
fotoliu: 

— Nu mă lua în braţe! 

— Nu-mi place să mă repet, dar taci din gură, Eve! Se 
duse până la lift și urcă, cu ea cu tot. 

— Nu vreau să fiu tratată ca un bebeluș! 

Îi căzu capul, într-o spirală rapidă, care o forță să și-l 
sprijine de umărul lui. 

— Ce dracu” ai pus în băutura aia? 

— Tot soiul de lucruri. Relaxează-te! 

— Ştii că urăsc tranchilizantele. 

— Știu. 

Întoarse capul și-și trecu buzele prin părul ei. 

— Te poţi plânge mâine. 

— Așa am să fac. Dacă te las să mă pui să fac tot felul de 
chestii, ai să te înveţi așa. Am să mă întind o clipă. 

— Exact. 

În timp ce ieșea din lift, în cabana de lângă piscină, simţi 
cum îi căzu capul pe spate, iar braţul din jurul gâtului 
alunecă și rămase inert. 

Mavis ieși de sub frunzele unui palmier și se apropie 
rapid de el: 

— Doamne, Roarke, e rănită? 

— l-am dat un tranchilizant. 

Roarke merse printre florile luxuriante, înconjură apele 
strălucitoare ale piscinei și își așeză nevasta pe masa lungă 
pe care Trina o pregătise deja. 

— Mamă, ce șucărită o să fie când se trezește! 

— Îmi închipui. 

Cu mișcări blânde, dădu la o parte părul de pe fruntea 
Evei. 

— Nu mai ești așa de dură acum, nu, locotenente? 
întrebă el retoric și se aplecă să o sărute ușor pe buze. Nu 
te mai obosi cu coafatul, Trina. Are nevoie de terapie de 
relaxare. 

— S-a făcut. 

Împopoţonată cu un costum mulat, de culoarea pielii, și 
cu un trend purpuriu pe deasupra, Trina își frecă palmele 
una de alta. 

— Dar de ce să nu o și aranjez, dacă tot e adormită? Așa 
o să fie drăguță și cuminte. 

Roarke ridică dintr-o sprânceană, când văzu sclipirea din 
ochii femeii, și puse o mână protectoare pe umerii Evei. 

— Să fie ceva simplu. 

Apoi, când își dădu seama cu cine avea de-a face, își 
drese glasul. Nu îl deranja să facă faţă mâniei nevestisii, 
dar măcar să nu fie din pricina faptului că stătuse cu 
mâinile în sân, cât timp ei i se vopsise părul în roz. 

— Ce-ar fi să comand ceva pentru cină aici, jos? Și 
rămân și eu prin preajmă. 

Auzi voci și râsete. Distante, de parc-arfi venit de pe altă 
lume. Într-un colţ al minţii ei, Eve știa că era ameţită din 
pricina drogului. Roarke avea să plătească pentru asta. 

Își dorea ca el să o ţină iarăși în braţe, doar să o ţină, în 
felul ăla, care făcea ca totul pe dinăuntrul ei să se întindă 
și să tânjească. 

Cineva îi freca spatele și umerii. Geamătul de plăcere 
nu-i ieșea din gât, dar era unul jos și prelung. 

Îl mirosi, prinse doar o adiere din mirosul lui Roarke. 

Apoi urmă apa, caldă, cu bule, care se învârtea în jurul 
ei. Plutea în ea, lipsită de greutate, de minte, ca un fetus 
într-un pântec. Pluti în neștire, la nesfârșit, simțind numai 
pace în jurul ei. 

O flacără în umăr. Un șoc. Cineva îi umbla în minte. Și 
apoi ceva răcoritor, o răcoare peste flacăra aceea, care o 
alină ca un sărut. 

Şi o prinse din nou somnul, și alunecă tot mai adânc, 
până la fundul moale, unde se culcă și adormi iarăși. 

Când reveni iarăși la suprafaţă și se trezi, era întuneric. 
Rămase nemișcată, dezorientată, și-și numără pro priile-i 
respiraţii. Era dezbrăcată și-i era cald, și era întinsă pe 
burtă, sub plapuma de puf, ca un norișor. 

Era acasă, în pat, după câte își dădea seama, căci în 
ultimele ore din viaţa ei pierduse, din când în când, 
contactul cu realitatea. Se răsuci, încercând să-și 
limpezească gândurile, și picioarele ei se întâlniră cu ale 
lui Roarke. 

— Eşti trează? 

Vocea lui părea vioaie - un mic talent de-al lui care o 
irita pe ea. 

— Ce... 

— E aproape dimineaţă. 

Îi era într-adevăr cald, și era goală, cu pielea moale, 
precum petalele atinse de rouă, mulțumită Trinei, și 
mirosea precum sucul rece din piersici de seră. 

— Cum te simţi? 

Nu știa precis. Totul în interiorul ei era deosebit de 
mătăsos și destins. 

— Sunt bine, răspunse ea automat. 

— Bun. Înseamnă că ești pregătită pentru faza finală a 
programului tău de relaxare. 

Se aplecă peste ea și-i sărută buzele, ușor ca o șoaptă, 
iar limba lui alunecă repede-repede să se încolăcească cu a 
ei. Mintea Evei, care tocmai începuse să se limpezească, se 
înceţoșă iarăși. De data aceasta din pricina pasiunii pure și 
sănătoase. 

Stai un pic. Nu sunt... 

— Lasă-mă să te tachinez, spuse el în timp ce gura lui 
alunecă pe gâtul ei, ca să o muște ușor și să o distrugă. Să 
te ating, continuă el, iar mâna îi merse în jos, către șolduri, 
și-i îndepărtă picioarele. Să te am. 

Când alunecă înăuntrul ei, încetișor, ea era deja 
înfierbântată și pregătită. 

Nu putea vedea nimic. Lumina dinaintea zorilor par că 
ar fi fost cerneală. El era ca o umbră, care se mișca 
deasupra ei, o forţă sigură și încântătoare, care se mișca în 
interiorul ei. Trecu de primul val înainte de a-și putea găsi 
ritmul. 

Cu lovituri lungi, încete și chinuitoare, Roarke îi 
satisfăcu pe amândoi. Respirația Evei se îngroșă și de veni 
precum a lui, șoldurile i se ridicară și căzură până când 
mișcările li se contopiră. Acum, de câte ori li se întâlneau 
buzele, își înghițeau unul altuia gemetele. 

O încojurară valuri calde și moi de senzaţii, care apoi o 
absorbiră și o trecură peste culmi mătăsoase. Când simţi 
cum corpul lui se încordează, îl cuprinse, înfășurându-se în 
jurul lui, binecuvântând acel ultim spasm care îi ţintui pe 
amândoi pe culmile plăcerii. 

Bărbatul își îngropă faţa în părul ei și inspiră adânc 
parfumul ei. 

— Te simţi mai bine, murmură el, în timp ce respiraţia îi 
gâdila pielea și o făcea să râdă. 

Apoi i se limpeziră gândurile. 

— Fir-ar să fie! 

— Aah. O! 

Cu un chicotit, Roarke se dădu la o parte și o luă și pe ea 
împreună cu el, până când trupul ei rămase împrăștiat 
peste al lui. 

— Ai senzaţia că e amuzant. 

Se trase în sus și se îndepărtă de el, apoi își aran jă 
părul cu o suflare, în timp ce se ridică. 

— Ai senzaţia că e o glumă? M-ai împins pe aici și mai 
terorizat să iau nu știu ce tranchilizant. 

— Nu aș fi reușit să te terorizez să faci nimic, dacă nu ai 
fi stat să pici din picioare. 

Se ridică și el în picioare. 

— Aprinde luminile, zece procente. 

La comanda sa, încăperea se umplu de o luminis-cenţă 
blândă. 

— Arăţi bine, spuse el după ce îi studie un moment 
chipul furios - și odihnit. În ciuda gusturilor ei personale 
exagerate, Trina chiar știe ce ţi se potrivește 

Felul în care î se căscă gura și i se holbară ochii, îl făcu 
pe Roarke să-și înghită un hohot de râs. 

— Ai lăsat-o să lucreze cu mine, cât timp am fost 
inconștientă? Nenorocit sadic, trădător ce ești! 

Și poate că ar fi dat în el, dacă nu ar fi alunecat chiar în 
acel moment din pat, înspre oglindă. 

Ușurarea pe care o resimţi că arăta normal, aproape la 
fel cum arăta în fiecare dimineaţă obișnuită, nu era 
îndeajuns încât să-i calmeze spiritul încins. 

— Ar trebui să vă închid pe amândoi într-o cușcă, pe 
chestia asta. 

— S-a ocupat și Mavis de asta, spuse el cu bucurie. Se 
mișca cu atâta ușurință și rapiditate, observă el, cum nu se 
mai mișcase de zile întregi. 

Și nici nu mai avea cearcăne. 

— O, și Summerset. 

În acel moment, Eve nu mai avu încotro și fu nevoită să 
se așeze undeva. Merse clătinat înspre pat și se lăsă să 
cadă pe marginea lui. 

— Summerset, spuse ea, cu un orăcăit îngrozit. 

— A lucrat la umărul tău, după ce am pus eu un 
diagnostic rapid. Mușchii erau suprasolicitaţi. De ce naiba 
nu urmezi pașii normali ca să faci față disconfortului? 

— Summerset! 

Era tot ce putea spune. 

— Are pregătire medicală, după cum știi. Şi-a tratat pur 
și simplu umărul. Cum te simți? 

Era adevărat că era prima oară, de zile întregi, când nu 
o mai durea nimic. Era adevărat că întregul ei corp era plin 
de energie și vitalitate. Dar cu toate astea, nu însemna că 
metodele lui Roarke puteau fi acceptate. 

Se sculă din pat, smulse halatul, care era aruncat 
neglijent pe un fotoliu, și-și înfipse mâinile prin mâneci. 

— O să-ţi fac fundul arșice. 

— În regulă. 

Roarke se ridică de bunăvoie din pat și găsi un halat și 
pentru el. 

— O să fie un meci cu șanse egale, față de cel de aseară. 
Vrei să începem aici, sau jos, în sala de gimnastică? 

Eve ţâșni înainte ca el să termine ultimul cuvânt. Atacă 
jos. Roarke avu timp să înceapă un pivot, dar nu avu timp 
să-l și termine, și se prăbuși peste pat, cu nevastă-sa peste 
el, cu un genunchi vârât cu hotărâre, în mod îngrijorător, 
între picioarele lui. 

— Aha, aș spuse că ţi-ai revenit, locotenente. 

— Să știi că așa este. Ar trebui să-ţi dau un șut în coaie, 
să-ţi iasă pe urechi, deșteptule! 

— Ei bine, măcar am apucat amândoi să ne mai folosim o 
dată de ele. 

Zâmbi cu gura până la urechi, și-și asumă un adevărat 
risc. Apoi ridică o mână și-și trecu degetele peste obrazul 
ei. Și îi distrase atenţia, atât cât să poată contraataca. O 
dădu peste cap și o ţintui jos. 

— Acum, atenţia la mine, spuse el, în timp ce zâmbetul îi 
dispăruse. Am să fac orice-mi stă în putinţă. Și am să fac 

ori de câte ori este nevoie. Nu trebuie să-ţi placă, dar ai 
face bine să te împaci cu eea. 

Se împinse și se ridică, apoi schimbă, pe vârfurile 
picioarelor, când văzu ochii Evei care se strânseseră din 
pricina a ceea ce-i trecea prin cap. Apoi scoase un oftat și 
își înfundă mâinile în buzunare. 

— naiba! Te iubesc. 

Eve șovăi să mai ţâșnească. Cele două propoziţii, spuse 
pe un ton încărcat în egală măsură cu frustrare și 
îngrijorare, îi merseră direct la inimă. Roarke rămăsese în 
picioare, cu părul în dezordine din pricina somnului și a 
sexului, și acum o înfrunta cu ochii lui de un albastru fără 
sfârșit, plini de enervare și dragoste. 

Totul în interiorul ei se schimbă, apoi se așeză pe 
drumul care presupunea că îi este destinat. 

— Știu. Îmi pare rău. Ai avut dreptate. 

Își trecu degetele prin păr, destul de neatentă cât să nu 
observe licărul de surprindere de pe chipul lui. 

— Nu-mi plac metodele tale, continuă ea, dar ai avut 
dreptate. Am forțat prea tare, înainte să fiu sută la sută 
refăcută. De zile în șir îmi tot spui să mă odihnesc, și nu 
am vrut să te ascult. 

— De ce? 

— Pentru că eram speriată. 

Era greu să admită acest lucru, chiar și în faţa unui 
bărbat căruia îi putea împărtăși orice secret. 

— Speriată? 

Roarke traversă încăperea și se apropie de ea, se așeză 
și îi luă mâna într-a lui. 

— Din ce cauză? 

— Că nu m-aș mai putea întoarce, că nu m-aș mai putea 
întoarce definitiv. Că nu aș mai fi la fel de puternică, sau 
cu mintea destul de ascuţită, încât să-mi pot relua lucrul. 
Și dacă nu aș fi reușit... 

Închise ochii strâns. 

— Trebuie să fiu poliţist. Trebuie să-mi fac meseria. 
Dacă nu pot... mă pierd. 

— Ai fi putut vorbi cu mine despre toate astea. 

— Nici cu mine nu am vrut să vorbesc. 

Își frecă degetele peste ochi, iritată de faptul că avea 
lacrimi care se îngrămădeau în spatele lor. 

— De când m-am întors, m-am ocupat aproape numai de 
hârțogăraie și audieri pentru tribunal. Ăsta e primul caz de 
crimă de când am revenit din concediul pentru invaliditate. 
Dacă nu îi pot face faţă... 

— Dar îi faci faţă. 

— Whitney mi-a ordonat aseară să merg acasă -că altfel 
mi-ar fi luat cazul, am ajuns aici și tu m-ai ameninţat că-mi 
torni droguri pe gât. 

— Ei bine! 

Îi strânse mâna, plin de simpatie. 

3i3 

— A fost un moment nepotrivit, continuă el. Dar cred că, 
în ambele cazuri, a fost vorba de o dorinţă puternică 
pentru ca tu să te odihnești, și în niciun caz de vreo critică 
la adresa abilităţilor tale. 

Îi apucă bărbia cu mâna și își trecu degetul mare peste 
gropiţa din mijloc. 

— Eve, sunt momente în care ești incredibil de 
indiferentă faţă de tine însăţi. Tragi de tine până peste 
poate, pentru fiecare caz. Singura diferență, de data asta, 
e că ai fost instabilă fizic încă de la început. Ești același 
polițist care erai și când te-am întâlnit, iarna trecută. Și din 
când în când, ăsta e un gând înfricoșător. 

— Da, pe asta mă bazez și eu, spuse Eve și privi la 
mâinile lor împreunate. Dar nu mai sunt aceeași persoană 
de iarna trecută. 

Cu degetele petrecute printre ale lui, își ridică capul și îl 
privi în ochi. 

— Nu vreau să fiu. Îmi place cine sunt acum. Cine 
suntem noi acum. 

— Perfect, spuse el, apoi se aplecă și o sărută. Pentru că 
suntem împreună. 

Eve își înfipse pumnul în părul lui, ca să fie sărutul mai 
puternic. 

— S-a dovedit a fi o afacere foarte bună. Dar... 

Îl mușcă ușor de buza de jos, apoi își înfipse dintr-odată 
dinţii în ea, suficient de tare, încât îl făcu să scheaune din 
pricina surprizei și a durerii. 

— Dacă îl mai lași pe Summerset vreodată, de acum 
încolo, să-și pună mâinile pe mine când sunt inconștientă... 

Se ridică în picioare, respiră o dată, scurt, și își dădu 
seama că se simţea incredibil de bine. 

— Am să te tund chilug în timp ce dormi. Mi-e o foame 
de lup, spuse ea dintr-odată. Vrei să luăm micul dejun? 

Roarke reflectă un moment la spusele ei, apoi își trecu 
mâna peste părul său lung și negru. Din fericire, dormea 
iepurește. 

— Da, aș putea mânca ceva. 

Înarmată cu rezultatele cercetării probabilistice asupra 
lui Rudy, Eve măsura anticamera biroului doctorului Mira 
cu pași măsuraţi. Avea nevoie de forța profilului semnat de 
Mira, ca să-l aducă pe sus, înapoi în camera de anchetă și, 
spera ea, într-o celulă. 

Timpul trecea. Cu sau fără supraveghere, se aștepta să 
treacă la victima numărul cinci chiar în seara aceea. 

— Ştie că sunt aici? o întrebă Eve pe asistenta Mirei. 

Obișnuită cu polițiștii nerăbdători, femeia nici nu se 
obosi să ridice privirea de la ce făcea. 

— Este într-o sesiune. O să vorbească cu dumneavoastră 
imediat ce o să poată. 

Încărcată cu energie proaspătă, Eve continuă să 
străbată anticamera cu pași măsuraţi până la peretele cel 
mai îndepărtat, unde privi cu neîncredere o acuarelă de vis 
a unui oraș necunoscut, de undeva de pe coastă. Apoi veni 
înapoi și se încruntă la mini-Robotul multifunctional. Ştia 
că nu avea cum să fie aprovizionat cu cafea. Mira prefera 
ca pacienţii și asociaţii ei să bea băuturi calmante sau 
ceaiuri. 

Peste zece minute, ușa doctoriţei Mira se deschise. Eve 
se întoarse pe călcâie și se repezi înspre ea: 

— Doctor Mira... începu ea, dar se întrerupse când o 
văzu pe Nadine Furst. 

Reportera se îmbujoră toată, apoi își îndreptă spatele și 
înfruntă privirea enervată a Evei. 

— Dacă începi să mă ocolești şi-mi tragi psihologul de 
limbă, ca să obţii informaţii, ai să te trezești fără surse 
departamentale și cu acuzaţii pe cap, amice. 

— Am venit cu probleme personale, spuse Nadine 
rămânând tare pe poziţii. 

— Păstrează-ţi rahaturile pentru telespectatorii tăi. 

— Am spus că am venit aici cu probleme personale. 

Nadine ridică o mână, înainte să mai apuce Eve să se 
amestece. 

— Doctorul Mira m-a consiliat după... incidentul din 
primăvara trecută. Tu ai avut grijă să rămân sănătoasă, 
Dallas, însă dumneaei a avut grijă să rămân în toate 
minţile. Mai am nevoie de puţin ajutor, când și când, asta-i 
tot. Și acum, dacă ai binevoi să te dai naibii la o parte din 
calea mea... 

— Imi cer scuze. 

Eve nu-și dădea seama prea bine dacă se simțea mai 
mult surprinsă sau rușinată, dar niciuna dintre cele două 
senzaţii nu era prea ușor de suportat. 

— Și-a fost greu, continuă Eve. Știu cum e să porți 
povara unor amintiri sumbre. Îmi pare rău, Nadine. 

— Da, sigur, răspunse ea și ridică dintr-un umăr, ieșind 
în grabă, cu pași mari. 

Tocurile îi ţăcăneau pe gresie, lăsând în urma lor ecoul. 

— Te rog să intri, Eve. 

Mira, cu chipul ei studiat inexpresiv, se dădu înapoi, o 
lăsă pe Eve să treacă și închise ușa în urma ei. 

— În regulă, am sărit la harţă, și nu ar fi trebuit. Își 
îndesă mâinile în buzunare, ca să nu se agite prea tare din 
pricina atmosferei dezaprobatoare pe care o crease Mirș, 
privind-o în tăcere. 

— M-a tot bătut la cap, de când cu cazul ăsta, și peste 
câteva ore avem o conferinţă de presă. M-am gândit că 
poate încearcă să o ia pe scurtătură 

— Ai mari probleme cu încrederea în oameni, chiar și 
după ce a fost stabilită o marjă pe care să te poţi baza. 

Mira se așeză și-și netezi fusta. 

— Dar ţi-ai cerut la fel de repede scuze, din toată inima, 
continuă ea. Eşti, și ai fost întotdeauna, un studiu pentru 
contradicții, Eve. 

— Nu sunt aici cu probleme personale, spuse Eve pe un 
ton sec și descurajant, însă aruncă o privire îngrijorată 
înspre ușă. Nadine e bine? întrebă ea. 

— Nadine e o femeie puternică și hotărâtă - trăsături 
care ar trebui să-ţi fie cunoscute. Nu pot discuta despre 
asta cu tine. E dreptul ei. 

— Mda, spuse Eve și scoase un oftat. Acum e șu cărită 
pe mine. Am să-i dau o declaraţie în exclusivitate, ca să o 
mai calmez. 

— Pune mare preţ pe relaţia voastră de prietenie. Nu 
numai informaţiile pe care i le oferi. Ai de gând să iei loc? 
Nu intentionez să te dojenesc. 

Eve făcu o grimasă, apoi își drese glasul și întinse 
dosarul pe care îl avea la ea. 

— Am scanarea probabilistică cu privire la Rudy. Cu 
informaţiile de până acum, se claseaza ia 86,6 %. 

Ceea ce e destul de mult ca să-l băgăm iarăși la 
înghesuială, dar aș putea să-l strâng și mai tare cu ușa, 
după ce-l testezi tu. Rollins a spus că avocatul lui a fost de 
acord. 

— Da, l-am programat pentru după-amiaza asta, de 
vreme ce l-ai etichetat drept „prioritate maximă”. 

— Vreau să știu ce-i în capul lui, precum și po tenţialul 
de violenţă, ca să-l pot reţine îndeajuns de mult, cât să am 
timp să caut dovezi. Nu cred că o să cedeze, și nici nu o să 
cadă la învoială. Dacă știe soră-sa ceva, pot lucra cu ea. 
Până la urmă, o să se-n moaie. i 

— O să-ți dau ce pot, de îndată ce pot. Ințeleg sub ce 
presiune lucraţi, și tu, și echipa ta. Cu toate acestea, 
adăugă ea cu o înclinare a capului, arăţi bine. Odihnită. 
Ultima dată când te-am văzut, am fost un pic îngrijorată. 

Încă mai cred că te-ai întors la datorie mult mai devreme 
decât ar fi fost înţelept. 

— Ca și toţi ceilalţi. Apoi ridică din umeri. 

— Mă simt bine. Mai bine. Aseară am avut parte de o 
sesiune de relaxare a-ntâia, și un somn de vreo zece ore. 

— Chiar așa? întrebă Mira și-și arcui buzele. Și cum a 
reușit Roarke să facă asta? 

— M-a sedat. 

Când Mira izbucni cu poftă în râs, Eve se în cruntă: 

— Eram sigură că o să-i ţii isonul. 

— O, în totalitate. Cât de bine vă potriviţi voi doi, Eve! E 
o plăcere să urmăresc cum evoluează ce aveți voi. Abia 
aștept să vă văd pe amândoi, diseară. 

— Da, așa e, petrecerea. 

Lupiii, își spuse ea în gând, iritată, însă gura i se 
strâmbă când o auzi pe Mira râzând din nou: 

— Adu-mi profilul ăla, și poate o să fiu într-o dispoziție 
de petrecere. 

Dar nu mai fu într-o atare dispoziție, când intră în biroul 
ei și-l văzu pe McNab cum îi prăda sertarele. 

— Amice, nu-mi mai țin acolo provizia de bomboane. 

Bărbatul se îndreptă atât de repede, încât lovi sertarul 
cu un șold și îl închise peste degete. Chirăitul de durere pe 
care-l scoase îi mai ridică Evei moralul. 

— Dumnezeule, Dallas! 

Bosumflat, își băgă în gură degetele care-i pulsau de 
durere. 

— Mai bine mă împuști de-a binelea, decât să mă bagi în 
sperieți. 

— Ar trebui să-ţi dau una după ceafă Nu e de ici de colo 
să furi acadelele unui ofițer superior, McNab. Am nevoie 
de porţia mea de dulciuri. 

— În regulă, în regulă. 

Încercând să-și scoată pârleala, McNab zâmbi, trase 
scaunul de sub birou și i-l oferi. 

— Arăţi foarte bine în dimineaţa asta, Dallas. 

— Nu mă mai peria, McNab. Ești patetic. 

Eve se trânti în scaun și-și întinse picioarele, lovind 
peretele cu cizmele. 

— Dacă vrei să scoţi cămașa, dă-mi niște noutăţi. 

— Am verificat situaţia financiară și am descoperit opt 
plângeri înregistrate împotriva lui Holloway, îngropate în 
dosarul „LD”. 

— "LD"? 

— Dosarul „la dracu'”, spuse el, zâmbind până la urechi, 
pentru un moment. E un dosar în care cei care ţin frâiele 
afacerii aruncă lucrurile incomode și alte porcării, cu care 
nu intenționează să aibă de-a face. 

Dar toate cele opt femei au primit gratuit tratamente 
complete și credite pentru magazine. 

— Cine a autorizat? 

— Amândoi, de la caz la caz. Ea știa foarte bine ce se 
întâmpla. Am găsit inițialele ei pe trei dintre plângeri. 

— În regulă, cu asta am băgat-o și pe Piper la apă, dar 
nu am câștigat nimic. Pot folosi informaţia ca să o mai 
presez un pic. 

— Altceva, în schimb, e foarte interesant, spuse el și se 
așeză pe un colţ al biroului. 

Eve îi aruncă o privire funestă: 

— Destul de interesant cât să nu te dau jos în șuturi de 
pe biroul meu? 

— Ei bine, hai să vedem. Am găsit o notiţă despre 
Donnie Ray, datată cu șase luni în urmă și adusă la zi la 
întâi decembrie. 

Eve simţi o gâdilătură în piept. 

— Ce fel de notiţă? 

— De la Rudy, către membrii consultanţi. Ca Donnie Ray 
să nu fie în niciun caz pus în seama lui Piper. Rudy avea să 
facă  consultările de unul singur, sau avea să le 
supravegheze personal. Nota era un pic cusută cu aţă albă, 
căci era o reformulare a notei originale, și le punea la 
punct pe cele mai vechi, care nu blocau un apel. 

— E destul de interesant. Așadar, nu voia să-și bage 
Donnie Ray nasul prin preajma lui Piper. Asta îmi e de 
folos. Altceva, despre celelalte două victime? 

— Nimic special. 

Eve bătu darabana cu degetele pe masă. 

— Medical? Tratamente fizice sau mentale? 

— Sunt amândoi sterilizaţi. 

McNab se agită pe birou, când își imagină fasciculul 
rece al razei laser pe propriile lui organe genitale. 

— Au optat să iasă de pe piaţa de reproducere, cu vreo 
cinci ani în urmă. 

— Era de așteptat. 

— Piper a făcut tratamente regulate la psiholog, încă de 
când au început să aibă înregistrări în dosarul respectiv; a 
mers la sesiuni săptămânale, ţinute la „Echilibrul interior”. 
Anul trecut a stat o lună la una dintre clinicile lor de 
retrageri, de pe Optima II. Am auzit că cei de acolo fac 
numai clisme, dorm în tuburi dispoziționale și nu mănâncă 
altceva decât tăiței din cereale. 

— Un adevărat festin. Şi el? 

— l-a pus capac. 

— Ei bine, o să aibă și el parte de o sesiune la psiholog, 
în după-amiaza asta. Ai făcut o treabă bunicică, McNab. 

Își ridică privirea spre Peabody, care intră pe ușă. 

— Ai venit la ţanc. Voi doi trebuie să daţi de urma 
ultimei bijuterii. Vreau să știu de unde a cumpărat cele 
patru păsări cântătoare. S-a purtat cam neatent la locul 
crimei; poate a călcat în străchini și cu colierul. 

Peabody evită în mod intenţionat să privească înspre 
McNab. 

— Dar, să trăiţi... 

— Eu am să fac presiuni asupra lui Piper, așa că nu am 
cum să vă iau cu mine. Dacă vreunul dintre voi părăsește 
clădirea, trebuie să plece și celălalt, și să mergeţi 
împreună, spuse Eve și se ridică în pi cioa re. Dacă cumva 

nu a ales încă victima cu numărul cinci, înseamnă că o 
caută. Vreau să fiți amândoi undeva unde să vă pot găsi. 

— Relaxează-te, femeie Peabody5, îi zâmbi McNab 
batjocoritor, în timp ce Eve ieșea din birou. Sunt 
profesionist. 

— Să mă pupi! 

Cu toate că Eve reuși să-și înghită hohotul de râs care o 
cuprinse când își auzi ajutorul folosind același răspuns 
standard pe care îl arunca ori de câte ori se enerva, nu se 
mai putu abţine când auzi întrebarea veselă a lui McNab: 

— Unde? 

Eve își calculase la secundă fiecare mișcare. Dacă 
avocatul lui Rudy avea câtuși de puţină minten cap, 
însemna că își dusese deja clientul undeva, într-o cameră 
încuiată, să-l pregătească pentru testul care urma să aibă 
loc. Avea la dispoziţie cel puţin o oră, hotărî ea, ca să o 
bârâie la cap pe Piper, iar apoi trebuia să se întoarcă la 
sediul central, pentru conferinţa de presă. 

De data aceasta, recepţionera nu se mai obosi să o 
oprească din drum, ci își drese pur și simplu glasul. 

— Doamnă locotenent, o întâmpină Piper, care stă tea în 
pragul biroului, palidă și cu ochii adânciţi în orbite. 
Avocatul meu m-a informat că nu sunt obli gată să vorbesc 
cu dumneata și mă sfătuiește să nici nu o fac, în afară de 
cazul în care e vorba de o anchetă oficială, la care este și 
dumnealui prezent. 

— Putem face și așa, Piper. Putem merge chiar acum, 
sau putem rămâne aici, confortabil, și-mi poţi spune de ce 
Rudy nu a vrut ca tu să ai ceva de-a face cu Donnie Ray 
Michael. 

— A fost o nimica toată. 

In vocea lui Piper se strecură o undă de tristeţe, în timp 
ce-și împreuna mâinile: 


SJoc de cuvinte stârnit de numele personajului, compus din 
substantivul „body” - corp: Pea-body (corp ca un bob de mazăre) - She- 
body (corp de femeie). 

— Chiar că a fost o nimica toată. Nu se poate interpreta, 
în niciun caz, în vreun fel rău. 

— Foarte bine. Ce-ar fi să clarifici atunci lucrurile, ca să 
pricep și eu, și să putem trece peste acest incident? 

Eve se strecură în cameră, fără să aștepte vreo invitaţie, 
și-și luă un scaun. Așteptă în tăcere, și lăsă să se consume 
bătălia care se citea pe chipul lui Piper. 

— Nu era nimic, doar că Donnie Ray era un pic 
îndrăgostit de mine. Atâta tot. A fost o nimica toată. A fost 
o copilărie. 

— Atunci ce rost au avut însemnările pentru personal? 

— Era doar o măsură de precauţie. Ca să evităm orice... 
neplăceri. 

— Se întâmplă des astfel de neplăceri? 

— Nu! 

Piper închise ușa și se repezi înspre Eve. Pe obraji îi 
apăruseră pete roșii din pricina agitaţiei. Părul ei ar gin tiu 
fusese dat pe spate, lăsându-i chipul liber, ceea ce adăuga 
un contrast de sofisticare și fragilitate. 

— Nu, nicidecum, continuă ea. Ne dedicăm vieţile 
oamenilor care doresc să-și găsească plăcerea în 
parteneriat, în dragoste și de cele mai multe ori în 
căsătorii. Doamnă locotenent... 

Piper își împreună palmele și-și îndoi degetele 

In jos. 

— Vă pot arăta zeci de adeziuni din partea clienţilor 
satisfăcuţi. Din partea clienţilor pe care i-am ajutat să se 
găsească unul pe altul. Dragostea, dragostea adevărată, 
contează. 

Eve își menţinu privirea seacă. 

— Crezi în dragostea adevărată, Piper? 

— Absolut, complet. 

— Ce-ai fi în stare să faci pentru dragostea ta adevărată, 
ca să o poţi păstra? 

— Orice ar trebui. 

— Povestește-mi despre Donnie Ray. 

— M-a invitat în oraș, de câteva ori. Voia să-l aud cum 
cântă. 

Oftă, apoi păru a se topi în scaun. 

— Era doar un copil, doamnă locotenent. Nu era... Nu a 
fost același lucru ca în cazul lui Holloway. Insă Rudy a 
crezut de cuviinţă, și avea toate motivele să creadă acest 
lucru, că pentru a ne îndeplini obligaţiile față de el, în 
calitate de client al nostru, cea mai bună soluţie ar fi să 
excludem contactul cu mine. 

— Ai fi vrut să-l auzi pe Donnie Ray cântând? Un zâmbet 
dădu târcoale buzelor lui Piper. 

— Poate că mi-ar fi făcut plăcere, dacă ar fi fost vorba 
numai despre asta. Însă era evident că-și făcea speranţe să 
fie ceva mai mult. Nu am vrut să-i rănesc sentimentele. Nu 
suport să rănesc sufletul cuiva. 

— Şi cu al tău cum rămâne? Cum suportă sufletul tău 
relaţia cu fratele tău? 

— Nu pot... Nu vreau să discut acest lucru cu tine. Se 
îndreptă iarăși în scaun și-și încrucișă braţele. 

— Cine a luat decizia să fii sterilizată, Piper? 

— Mergi prea departe. 

— Oare? Ai douăzeci și opt de ani, spuse Eve și împinse 
discuţia mai departe, căci văzu cum îi tremurau buzele lui 
Piper. Şi ai eliminat șansa de a avea copii, pentru că nu 
poţi risca să faci unul împreună cu fratele tău. Ani întregi 
ai făcut terapie. A dispărut orice posibilitate de a construi 
o relaţie alături de un alt bărbat. Ascunzi relaţia pe care o 
ai acum, și ai plătit un șantajist ca să fii sigură că va 
rămâne ascunsă, pentru că incestul e un secret întunecat 
Și rușinos. 

— Nu ai cum să pricepi. 

— Ba da, pot. 

Însă ea fusese forțată, își reaminti Eve. Ea fusese un 
copil. Nu avusese nicio șansă. 

— Ştiu cu ce trebuie să trăieşti. 

— Îl iubesc. Chiar dacă e greșit, sau rușinos, sau josnic, 
lucrurile tot nu se schimbă cu nimic. E viaţa mea. 

— Atunci de ce ţi-e teamă? întrebă Eve și se aplecă 
înainte. De ce ţi-e atât de teamă, încât îl acoperi chiar și 
atunci când te întrebi dacă a ucis? Orice, pentru dragostea 
adevărată? L-ai lăsat pe Holloway să-ţi chinuiască clienţii, 
și pentru asta nu ești cu nimic mai brează decât peștele 
unei târfe fără licenţă. 

— Nu-i adevărat, ne-am dat toată silința să-i găsim femei 
asemenea. 

— Şi atunci când nu aţi reușit și s-au plâns, le-aţi plătit, 
termină Eve fraza în locul ei. Așa ai decis tu să faceţi, sau 
Rudy? 

— E vorba de afaceri. Rudy înţelege afacerile mai bine 
decât mine. 

— Cu asta ești tu nevoită să trăiești? Sau poate că 
niciunul dintre voi nu mai poate trăi în felul ăsta. A fost cu 
tine în noaptea în care a fost omorât Donnie Ray? Te poţi 
uita în ochii mei când juri că a fost cu tine toată noaptea? 

— Rudy nu ar face nimănui niciun rău. Nu ar face-o. 

— Eşti sută la sută sigură, sută la sută, încât riști să mai 
aibă loc o altă crimă? Dacă nu la noapte, atunci mâine. 

— Oricine îi omoară pe oamenii ăștia trebuie să fie 
nebun - vicios, crud și nebun. Dacă aș crede că ar putea fi 
Rudy, nu aș putea trăi. Fiecare dintre noi e parte din 
celălalt, așa că ar fi în mine, în aceeași măsură în care e și- 
n el. Nu aș putea trăi. 

Piper își acoperi chipul cu palmele, apoi continuă: 

— Nu mai suport așa ceva. Nu mai vreau să vorbesc cu 
dumneata. Dacă-l acuzi pe Rudy, mă acuzi pe mine, și nu 
mai vreau să vorbesc cu dumneata. 

Eve se ridică în picioare, însă se opri un moment în 
dreptul scaunului ei. 

— Nu sunteţi jumătăţi ale aceluiași tot, Piper, indiferent 
ce ţi-a spus el. Dacă vrei să scapi, știu pe cineva care te 
poate ajuta. 

Deși era sigură că era o încercare fără șanse de reușită, 
scoase o carte de vizită de-a ei și notă pe spate numărul 
doctoriței Mira. O lăsă pe braţul sca u nului și plecă. N 

Când se urcă în mașină, Eve era foarte emo ți onată. li 
luă ceva timp să se liniștească, apoi aruncă o privire înspre 
aparatul de la încheietura mâinii. Nu mai avea mult timp, 
reflectă ea, dar era de ajuns. 

Se folosi de video telefonul portabil, nu de aparatul din 
mașină, și o sună pe Nadine. 

— Ce vrei Dallas? Sunt deja în focuri. Peste o oră începe 
conferința de presă. _ 

— Ne întâlnim la „D & D”, adu-ți și echipajul. În 
cincisprezece minute. 

— Nu pot să... 

— Ba da, poţi. 

Eve întrerupse transmisiunea și o luă către cenrul 
orașului. 

Alesese clubul „Decadenţă și Desfrâu” dintrun fel de 
sentimentalism, pe de o parte, iar pe de altă parte pentru 
că era mai mult gol, într-o dupăamiază din timpul 
săptămânii, cum era aceea. lar proprietarul era un prieten 
care ar fi avut grijă să nu fie hărțuită. 

— Ce cauţi p'aici, fato? 

Crack îi etală un zâmbet până la urechi, de la cei doi 
metri înălțime ai săi. Chipul bărbatului era în chis la 
culoare și așezat, iar craniul proaspăt ras, era uns cu un 
ulei care îl făcea să arunce sclipiri ca de oglindă. Purta cu 
ostentaţie un maiou din pene de păun, și pantaloni de piele 
atât de strânși pe corp, încât Eve se întrebă dacă mai avea 
boașe, și cizme roșii ca cireșele, tot din piele. 

— Am o întâlnire, îi răspunse ea. 

Eve scană rapid clubul. Era aproape gol, cu ex cep ţia 
celor șase dansatori de pe scenă, care își repetau 
mișcările, și o mână de clienţi împrăștiați care - fiind de 
meserie - o identificară drept polițistă cu viteza cu care ar 
fi buzunărit un turist în Times Square. 

Își imagină mai multe sute de grame de substanţe 
ilegale care s-ar fi putut scurge, cât ai clipi, prin sistemul 
de canalizare al Poliţiei New York. 

— Mai aduci și alţi polițiști în clubul meu? întrebă 
bărbatul. 

Eve urmări cu privirea doi dealeri uscăţivi, care o 
porniră șnur către budă. 

— Afacerea cuiva va avea de suferit în seara asta. 

— N-am venit aici să salt pe nimeni. Vine presa. Ai un 
separeu pe care să-l putem folosi? 

— Vine Nadine aici? Ei, ea e de treabă. Folosește camera 
trei, dulceaţă. Am să-ţi port eu de grijă, un timp. 

— Mulţam'. 

În momentul în care se deschiseră ușile, Eve își aruncă 
privirea peste umăr și privi cum intrară deodată lumina 
soarelui, Nadine și un cameraman. 

— Nu o să dureze mult, spuse ea. 

Eve arătă către camera trei, și o luă într-acolo cu pași 
mari, fără a mai aștepta consimțământul Nadinei. 

— Prin ce locuri interesante umbli, Dallas. Nadine 
strâmbă din nas și se uită îndelung la pereţii pătaţi și la 
patul dărăpănat - singurul mobilier mai acătării din toată 
încăperea. 

— Ţi-a plăcut destul de mult localul, din câte îmi 
amintesc. Destul de tare cât să te dezbraci în chiloţi și să 
dansezi pe scenă. 

— Nu eram întreagă în acel moment, spuse Nadine cu 
demnitate în glas, în timp ce operatorul chicoti. Taci din 
gură, Mike. 

— Ai cinci minute, spuse Eve și se așeză pe marginea 
patului. Îmi poţi pune întrebări, sau îţi dau eu o declaraţie, 
direct. Nu am să-ţi ofer mai multe amănunte decât ce o să 
anunțăm la conferința de presă, însă o să le ai cu vreo 
douăzeci de minute și mai bine înaintea celorlalţi. Şi îți mai 
dau și acordul să folosești informaţiile pe care ţi le-am dat 
deja. 

— De ce? 

— De-aia, spuse Eve cu o voce înceată. Pentru că suntem 
prietene. 

— leşi afară din cameră două secunde, Mike! Nadine 
așteptă până când cameramanul termină de bombănit și 
închise ușa după el. 

— N-am nevoie de mila ta. 

— Nu e vorba despre asta. Te-ai ţinut de cuvânt și nu ai 
folosit informaţiile, până nu am clarificat totul. Iar eu îmi 
țin partea mea de promisiune. Așa e profesionist. Am 
încredere în tine că vei spune adevărul. Îmi place de tine, 
chiar și atunci când ești agasantă. Asta e o chestiune 
personală. Și acum, mai vrei să-ţi dau interviul, sau nu? 

Lui Nadine îi înflori un zâmbet pe faţă. 

— Da, sigur că îl vreau. Și mie îmi place de tine, Dallas, 
iar tu ești tot timpul agasantă. 

— Zi-mi repede ce ai aflat despre Rudy și Piper. 

— Absolut șarmanţi. Pot perora despre compania lor, ca 
niște adevărați campioni. Au avut reacții perfecte, la orice 
problemă am încercat să atac. Foarte bine programati. 

— Cine e șeful? 

— O, el. Fără îndoială. După părerea mea, e un pic cam 
prea protector față de ea, pentru un frate. Și e ușor 
înspăimântător felul în care se îmbracă la fel și-și 
asortează până și rujul de buze. Dar probabil că o fi vreo 
chestie între gemeni. 

— Ai luat interviu vreunui membru al personalului? 

— Normal. Am luat câţiva consultanţi, la întâmplare. Au 
o afacere foarte șmecheră. 

— Vreo bârfă despre patroni? 

— Numai vorbe de laudă. Nu am putut scoate niciun 
cuvânt de rău de la ei, spuse ea, apoi își arcui o 
sprânceană. Asta cauţi, de fapt? 

— Caut un criminal, spuse Eve pe un ton sec. Hai să 
începem o dată! 

— Foarte bine. 

Nadine întinse o mână la spate și lovi ușa cu dosul 
palmei, făcându-i astfel semn lui Mike. 

— O declaraţie simplă, urmată de întrebări, spuse ea. 

— Ori una, ori alta. i 

— Nu mai fi așa de încăpățânată. Incepi cu declaraţia. 

Nadine aruncă o privire înspre pat, luând în calcul 
diferitele fluide corporale care probabil că se revărsaseră 
acolo, și alese să rămână în picioare. 

O oră mai târziu, Eve îl ascultă pe șeful poliţiei și al 
securităţii, Tibble, care dădu o declaraţie aproape identică 
cu cea pe care o dăduse ea Nadinei. El avea în schimb un 
stil mai impresionant, reflectă ea, tremurând puţin din 
pricina frigului, căci alesese să ţină conferinţa pe treptele 
Turnului în care se înșirau toate birourile, ajungând până 
în vârful clădirii. 

Traficul aerian fusese deviat, pentru cele treizeci de 
minute cât ţinea evenimentul, așa că cerul de deasupra nu 
era deranjat decât de o mână de camere de filmat 
suspendate și elicoptere pentru dirijarea traficului. 

Eve era sigură că Tibble știa deja că ea transmisese 
presei informaţiile. Ar fi putut-o lua la întrebări din această 
cauză. Dar cum nu i se interzisese niciun moment să i-o ia 
înainte cu declaraţiile, ar fi fost o pierdere de timp. 

lar Eve știa că Tibble nu pierdea aproape niciodată 
nimic. 

Îl respecta, și îl respecta și mai tare când reușea să dea 
o declaraţie fără să dea în vileag probe esenţiale, care 
urmau să le fie de folos în timpul procesului. 

În timp ce marea de reporteri începu să-l bombardeze cu 
întrebări, Tibble își ridică amândouă mâinile. 

— Am să las ofiţerul care conduce ancheta în acest caz, 
locotenent Eve Dallas, să vă răspundă la întrebări. 

Se întoarse și se aplecă să-i șoptească la ureche: 

— Cinci minute, și nu le da nicio informaţie în plus faţă 
de ce știu deja. Data viitoare, Dallas, pune dracului o haină 
pe tine! 

Eve își strânse mai tare jacheta pe lângă ea și făcu un 
pas înainte. 

— Aveţi vreun suspect? 

Eve nu oftă, deși ar fi dorit. Nu-i plăcea deloc să dea 
ochii cu presa. 

— Luăm declaraţii mai multor persoane, în legătură cu 
aceste cazuri. 

— Victimele au fost agresate sexual? 

— Cazurile sunt investigate ca și crime sexuale. 

— Și care este legătura dintre ele? Victimele se 
cunoșteau între ele? 

— În acest moment, nu am libertatea de a discuta pe 
marginea acestei chestiuni legată de ancheta în curs. 

Eve ridică o mână, ca să pună capăt huiduielilor. 

— Cu toate acestea, tratăm toate cazurile ca fiind în 
legătură unul cu altul. Așa cum a declarat și domnul 
Tibble, ancheta, în acest moment, indică un singur 
criminal. 

— Uite, vine Moș Crăciun, strigă cineva mai glumet, și 
stârni un val de râsete în mulțime. 

— Așa, luaţi totul peste picior. 

Își ieși din fire și se aprinse, uitând de mâinile care-i 
degerau. 

— E destul de ușor să reacţionațţi așa, dacă nu aţi văzut 
ce lasă în urmă, continuă Eve. Dacă nu a trebuit să spuneţi 
mamelor și partenerilor că persoana pe care o iubesc e 
moartă. 

Se lăsă o tăcere mormântală și se auzi foșnetul făcut de 
elicele elicopterelor care survolau cerul. 

— Îmi imaginez că cel care a comis această durere, 
aceste crime, o să se bucure foarte tare de atenţia pe care 
o va primi din partea presei. Daţi-i înainte și faceţi-i pe 
plac. Transformaţi moartea a patru oameni într-un lucru 
mărunt și prostesc, iar pe criminal, într-o vedetă. Dar aici, 
la sediul central al poliţiei, noi știm ce este el de fapt. E 

patetic, chiar mai patetic decât voi toţi. Nu mai am nimic 
de declarat. 

Se întoarse, ignorând strigătele care se iscară, și mai- 
mai să dea peste Tibble. 

— Hai să intrăm pentru câteva secunde, locotenent. 

O apucă de braţ și o trecu în viteză printre polițiștii de 
pază și prin ușile armate. 

— Bine lucrat, spuse el concis. Și acum, că am pus punct 
acestui spectacol agasant, trebuie să mă joc de-a politica 
cu primarul. Treci la treabă, Dallas, și pune mâna pe 
nenorocitul ăsta. 

— Da, să trăiţi! 

— Şi  găsește-ţi niște mănuși, pentru numele lui 
Dumnezeu, adăugă el în timp ce se îndepărtă cu un mers 
semet. 

Eve își îndesă o mână în buzunar, ca să se încăl zească, 
iar cu cealaltă își scoase comunicatorul. Încercă mai întâi 
să dea de Mira, dar i se spuse că doamna doctor nu 
terminase încă testarea. Formă cel de-al doilea apel, către 

Peabody. 

— A apărut vreo informaţie despre colier? 

— Am găsit o posibilitate. „Bagatele și brățări”, pe 
Strada Cinci. Bijutierul lor a creat modelul și a făcut 
colierul. A fost unicat - o comandă. Verifică chiar acum 
însemnările, însă vânzătoarea a spus că își aduce aminte 
cum clientul a venit în persoană să ridice comanda. Au 
camere de supraveghere. 

— Ne întâlnim acolo. Am pornit. 

— Locotenente? 

Eve își aruncă privirea în ochii goi ai lui Jerry 
Vandoreen. 

— Jerry, ce cauţi aici? 

— Am auzit de conferinţa de presă. Voiam să... Ridică 
ambele braţe, apoi le lăsă să cadă, descurajat. 

— Voiam să aud ce aveţi de spus, reluă el. V-am ascultat. 
Vreau să vă mulțumesc... 

Își lăsă încă o dată fraza neterminată, privind de jur 
împrejur, de parcă ar fi dat colţul și s-ar fi trezit pe o altă 
planetă. 

— Jerry! 

Eve îl apucă de braţ și îl conduse afară, înainte ca 
reporterii să miroasă „carnea crudă” și să- Lia cu asalt. 

— Ar trebui să te duci acasă, îi spuse ea. 


— Nu pot dormi. Nu pot mânca. O visez în fiecare 
noapte. Marianna nu e niciodată moartă în visele mele. 

Trase aer în piept, tremurat, apoi continuă: 

— Însă când mă trezesc, e iarăși moartă. Toată lumea e 
de părere că am nevoie de sprijin pentru suferință. Dar eu 
nu vreau să fiu consolat și să nu mai sufăr, locotenent 
Dallas. Nu vreau să nu mai simt ce simt pentru ea. 

Nu se pricepea la așa ceva, își spuse ea în gând, la 
disperarea fără margini care se uita la ea și aștepta un 
răspuns. Dar nu-i putea întoarce spatele. 

— Marianna nu ar vrea să suferi în continuare. Te-a iubit 
prea mult ca să-și dorească așa ceva pentru tine. 

— Dar când o să înceteze durerea, ea o să dispară 
definitiv. 

Bărbatul închise ochii și-i strânse cu putere, apoi îi 
deschise la loc. 

— Voiam... să spun că apreciez ce ai spus acolo, afară. 
Că nu o să le permiţi să transforme totul într-o glumă. Știu 
că o să-l oprești. 

În ochi i se citea rugămintea. 

— Ai să-l oprești, nu-i așa? 

— Da. Am să-l opresc. Hai să mergem! 

Îl conduse cu blândeţe înspre o ieșire laterală. 

— Hai să-ți găsim un taxi. Unde spuneai că locuiește 
mama ta? 

— Mama mea? 

— Da. Du-te și vizitează-ţi mama, Jerry. Du-te și stai cu 
ea un timp. 

Când ieșiră afară, Jerry clipi din pricina soarelui. 

— E aproape Crăciunul, spuse el. 

— Da. 

li făcu un semn unuia dintre polițiștii care se sprijinea 
de mașina sa. Era o soluţie mai bună, decise ea, decât un 
taxi. 

— Du-te și petrece-ţi Crăciunul alături de familie, Jerry. 
Marianna și-ar fi dorit să faci asta. 

Eve trebui să și-l scoată pe Jerry Vandoren din minte, cu 
durerea lui cu tot, și să se concentreze asupra următorului 
pas. După ce se luptă să răz bească prin trafic, parcă ilegal 
vehiculul în fața magazinului de bijuterii, își activă semnul 
„La datorie”, apoi se îmbulzi pe trotuar și își făcu loc cu 
coatele prin mulţime. 

Eve își imagină că era genul de loc prin care Roarke ar fi 
trecut ca o adiere și ar fi lăsat câteva sute de mii pentru 
vreo sclipitură care i-ar fi furat ochii. 

Magazinul era roz și auriu, precum interiorul unei scoici. 
Muzica ce umplea aerul rarefiat era liniștită și joasă, și îi 
amintea de biserici. 

Florile erau proaspete, covorul era gros, iar paznicul de 
la ușă purta discret o armă. 

Pentru că aruncă un zâmbet batjocoritor și plin de 
dispreţ înspre jacheta și cizmele ei, îi arătă insigna. Şi fu 
tare satisfăcută să vadă cum dispăru acel zâmbet. 

Trecu ușor pe lângă el, iar cizmele ei scofâlcite nu 
scoaseră niciun sunet pe podeaua roz de scoică. O privire 
atentă și iute îi dezvălui o femeie împachetată în kilometri 
întregi de balnă de vizon, așezată într-o caleașcă căptușită 
cu un strat gros de vată, care dezbătea problema unor 
diamante și a unor rubine; un bărbat înalt, cu părul 
argintat și un pardesiu drapat cu grijă peste braţ, care 
achiziționa brățări din aur; încă doi paznici; și o blondă 
care chicotea la tot pasul, și care era răsfăţată cu o rundă 
de cumpărături de către un tip ca o baniţă, destul de 

bătrân cât să-i fie bunic. Cu siguranţă, avea mai mulţi bani 
decât minte în cap. 

Identifică camerele de luat vederi, acele lentile 
minuscule cât un ac cu gămălie, băgate în mulurile 
sculptate care încadrau scafele din tavan. În partea 
dreaptă, se arcuia o spirală fluidă de trepte. Și, în cazul în 
care doamna era peste măsură de îngreunată din pricina 
kilogramelor de aur și pietre preţioase pe care le 
transporta peste tot, era binevenită să folosească liftul din 
alamă strălucitoare. 

Numai greutatea diamantului dintre sâni o opri pe Eve 
să nu zâmbească batjocoritor, la rândul său. Era destul de 
jenant faptul că Roarke ar fi putut cumpăra tot ce se afla în 
magazinul acela, plus casa în care se afla. 

Se apropie de tejgheaua oblică, din sticlă, în care erau 
atârnate cu artă brățări cu zale din pietre preţioase 
colorate, și-l măsură pe vânzătorul din spatele tejghelei, 
din cap până-n picioare. Nu părea deosebit de încântat să 
o vadă. Era la fel de lustruit ca și marfa din vitrină, însă 
gura îi era îngustă și ochii plictisiţi, iar când deschise gura 
să vorbească, din voce răzbătu o picătură de sarcasm: 

— Vă pot ajuta cu ceva, doamnă? 

— Da, am nevoie să vorbesc cu directorul. Bărbatul pufni 
pe nas, înclinând în așa fel capul, încât luminile licăriră în 
părul său auriu. 

— E vreo problemă? 

— Asta depinde de cât de rapid îl chemi pe director. 

De data aceasta gura vânzătorului se strânse de parcă 
ceva nu tocmai proaspăt îi aterizase pe limbă. 

— O secundă. Și vă rog, nu atingeti vitrina. Tocmai a fost 
curățată. 

Javră mică, îşi spuse Eve în gând, cu blândeţe. Reuși să 
lase vreo zece amprente pe sticla strălucitoare, până să se 
întoarcă el înapoi, împreună cu o brunetă slăbuţă și 
atractivă. 

— Bună ziua. Sunt domnișoara Kates, directoarea 
magazinului. Vă pot ajuta cu ceva? 

— Locotenent Dallas, NYPSD. 

Și pentru că zâmbetul femeii era mult mai cald decât al 
subalternului său, Eve ţinu insigna la nivelul tejghelei și o 
ascunse cu spatele de ochii celorlalți cumpărători. 

— Ajutorul meu v-a sunat mai devreme, în legătură cu un 
colier, adăugă ea. 

— Da, eu am vorbit cu ea. Am putea vorbi în biroul meu? 

— Foarte bine. 

Eve aruncă o privire în jur, tocmai în momentul în care 
intrară Peabody și McNab. Nu spuse nimic și le făcu semn 
să o urmeze. 

— Îmi amintesc foarte clar de acel colier, începu Kates 
să povestească, în timp ce-i conduse într-un birou mic și 
feminin. 

Le făcu un semn cu mâna înspre două fotolii cu spătare 
foarte înalte, înainte de a se așeza ea însăși în spatele 
biroului. 

— L-a creat soțul meu, la comandă, continuă ea. Nu am 
dat încă de el, îmi cer scuze, dar cred că vă pot da și eu 
informaţiile de care aveţi nevoie. 

— Aveţi documentele colierului? 

— Le am. Am căutat pe disc și am imprimat pe hârtie un 
exemplar pentru domniile voastre. 

Eficientă, deschise un dosar, îi verifică conţinutul și apoi 
i-l înmână Evei. 

— Colierul a fost făcut din aur de paisprezece carate, 
continuă ea, cu lanţ prins cu articulaţie, pe lângă gât, cu 
patru păsări stilizate. O piesă minunată. 

Nu părea o piesă așa de minunată atunci când fusese 
prinsă în jurul gâtului plin de vânătăi al lui Holloway, 
reflectă Eve. 

— Nicholaus Claus, murmură Eve, citind numele 
clientului. 

Presupuse că inventase numele ca o ironie. 

— l-aţi cerut actele? întrebă ea. 

— Nu a fost nevoie. Clientul a plătit în numerar, un 
depozit de douăzeci la sută, la cerere, iar restul la sfârșit. 

Kates își încrucișă braţele. 

— Te recunosc, doamnă locotenent. Ar trebui să cred că 
acest colier face parte din ancheta unei crime? 

— Puteţi crede și asta. Acest Claus, a venit personal? 

— Da, de trei ori, din câte îmi amintesc. 

Kates ridică braţele încrucișate, își bătu cu degetele 
peste buze, apoi le lăsă iarăși în jos. 

— La prima vizită, am vorbit chiar eu cu el. Era de 
înălțime medie, presupun, poate o idee mai înalt. Zvelt, dar 
nu slab. Armonios, spuse ea, după ce se mai gândi câteva 
secunde. Foarte prezentabil. Cu păr negru, destul de lung, 
cu șuvițe argintii. Imi amintesc că era foarte elegant, 
foarte politicos și știa foarte bine ce dorea. 

— Descrieţi-mi vocea. 

— Vocea? întrebă Kates și clipi pentru un mo ment. 
Am... Cultă, aș spune. Cu puţin accent. European, 
presupun. Liniștită. Sunt sigură că aș recunoaște-o, dacă 
aș mai auzi-o. Îmi amintesc că am primit un telefon de la 
el, și am știut din prima cu cine stau de vorbă, de când a 
deschis gura. 

— A sunat? 

— O dată sau de două ori, am impresia, ca să verifice 
cum stau lucrurile cu colierul. 

— O să am nevoie de discurile de securitate și de 
înregistrările de pe video telefon. 

— Am să fac rost de ele, pentru dumneata. Se ridică 
imediat în picioare. 

— S-ar putea să dureze un timp, adăugă ea. 

— McNab, ajut-o pe doamna Kates să rezolve problema. 

— Să trăiti! 

— Trebuia să fie conștient de faptul că vom face 
verificări, îi spuse Eve lui Peabody, după ce rămaseră 
singure. A lăsat colierul la locul faptei, o piesă unicat pe 
care a comandat-o el însuși, înseamnă că a știut că vom 
face cercetări chiar aici. 

— Poate că nu a crezut că o să ne mișcăm așa de repede, 
sau că doamna Kates are o memorie așa de bună. 

— Nu, spuse Eve nemulțumită, apoi se ridică în picioare. 
Ştia. Tocmai aici voia să fim. E un alt spectacol. A jucat un 
rol aici, și nu mai seamănă cu omul pe care o să-l vedem pe 
discuri, așa cum nu seamănă nici cu Moș Crăciun. 

Păși cadenţat până la ușă, apoi se întoarse. 

— Recuzită diferită, costume diferite, o scenă diferită, 
dar e în continuare spectacolul lui. Şi-a ascuns urmele, 
Peabody, dar nu e așa de deștept pe cât se crede. 
Amprentele vocale de pe video telefon or să-l dea în gât. 

— Doamne, Dumnezeule, Dallas! Spuse Feeney și își 
scutură umărul pe care se sprijinise Eve. Nu-mi mai sufla-n 
ceafă! 

— Scuze, răspunse Eve și se dădu mai în spate cu un 
singur centimetru. Cât timp îţi ia să programezi 
amprentele în chestia asta? 

— De două ori mai mult decât mi-ar lua dacă nu m-ai 
cicăli atâta. 

— În regulă, în regulă! 

Eve se depărtă de el și se postă în dreptul ferestrei din 
camera de conferinţe. 

— E lapoviţă, spuse ea mai mult pentru ea decât pentru 
el. Mai târziu, o să se înrăutăţească traficul. 

— Traficul e întotdeauna rău în perioada asta a anului. 
Sunt prea mulţi nenorociţi de turiști. Aseară am încercat să 
fac niște cumpărături. Nevastă-mea vrea nu știu ce 
pulover. Oamenii sunt ca lupii călare pe o căprioară 
moartă. Nu mă mai întorc acolo. 

— E mai ușor să faci cumpărături video. 

— Da, da’  nenorocitele alea de circuite sunt 
suprasolicitate. Toată lumea, și încă câţiva pe deasupra, se 
conectează și scobesc din răsputeri să găsească chilipiruri. 
Dacă nu îngrămădesc o duzină de cutii frumoase sub brad, 
numai pentru ea, o să dorm în pivniță până la primăvară. 

— O duzină? 

Eve se răsuci cu faţa spre el, ușor îngrozită. 

— Adică trebuie să-i cumperi mai mult de unul? 

— Frateee, da’ știu că ești necoaptă în chestia asta cu 
mariajul, Dallas, pufni bărbatul, în timp ce lucra mai 
departe la programarea manuală. Un singur cadou nu face 
nici doi bani. Ocazia, amice. Gândește-te tot timpul la 
cantitate. 

— Minunat. Fantastic. Sunt în găleată! 

— Mai ai câteva zile la dispoziţie. Şi iată-le! 

Dilema Evei legată de cumpărături se risipi imediat din 
minte, în timp ce se grăbi să se întoarcă lângă birou. 

— Dă-i drumul. 

— Ajung și acolo. Uite-l pe omul nostru pe video telefon. 

Doamna sau domnișoara Kates este cumva disponibilă? 

— Am tăiat celelalte voci. De-aia sunt pauze, explică 
Feeney. 

Bună dimineața, doamnă Kates. Nicholaus Claus la 
telefon. Mă întrebam cum merge treaba la colierul meu: 

— Pot să las să curgă și restul, dar e de ajuns pentru o 
potrivire. 

— Accentul e destul de vag, reflectă Eve. Nu îl 
accentuează deloc. Destul de deștept din partea lui. Il ai și 
pe Rudy acolo? 

— Vine. Asta e de pe înregistrarea anchetei. Doar el. Ne 
sfătuim toți clienţii să se întâlnească cu perechile lor 
potrivite în locuri publice. Oricare dintre ele alegeau să-l 
întâlnească și după aceea, în intimitate, luau această 
decizie pe riscul lor. 

În curs de procesare... 

Eve ascultă convorbirea de pe video telefon și privi 
liniile colorate care tresăltau și săreau de-a latul 
monitorului. 

— Împarte imaginea de pe monitor, îi spuse ea. Așază 
caseta cu interviul sus, sub cealaltă. 

— Așteaptă puţin. 

Feeney dădu comanda, apoi strânse din buze. 

— Avem o problemă, spuse el. 

— Ce? Ce nu merge? 

— Combină amprentele pe ecran, ordonă el, apoi oftă 
când văzu vârfurile și coborâșurile care se suprapuneau. 
Nu se potrivesc, Dallas. Nici pe departe. Avem de-a face cu 
două voci diferite. 

— Rahat! 

Eve își trecu degetele prin păr, săpându-și șanțuri. Şi 
pentru că își dădea și singură seama, uitân-du-se pe 
monitor, începu să aibă arsuri la stomac. 

— Stai să mă gândesc. În regulă, și dacă a folosit o 
distorsiune la capătul dinspre el al legăturii? 

— L-ar fi încurcat puţin, dar tot aș fi obţinut niște puncte 
comune. Cel mai bun lucru pe care îl pot face e să rulez o 
scanare, să caut semne de mascare electronică și să o 
curăţ, dacă o găsesc. Dar am văzut destule din astea ca să 
știu când am de-a face cu doi ţipi diferiţi. 

Bărbatul oftă și se uită la ea cu una dintre moacele lui de 
înmormântare. 

— Îmi pare rău, Dallas. Asta dă puţin lucrurile înapoi. 

— Mda, spuse Eve și-și frecă ochii. In orice caz, rulează 
scanarea aia, bine, Feeney? Ce-arfi să o iei trăsătură cu 
trăsătură, din imaginile video? 

— O sâ fie foarte... foarte încet. Dar pot compara cu 
forma urechii lui Rudy și a ochiului. 

— Hai sâ mergem și pe varianta asta. Mă duc să vorbesc 
cu Mira, să văd dacă e gata profilul ei. 

Ca sâ mai câștige timp, Eve sună la biroul Mirei. 
Doamna doctor își terminase programul, însă fusese 
transmis un raport preliminar pe video telefonul din biroul 
Evei. Se  îndreptă într-acolo, încercând sâ separe 
amprentele vocale pe drum. 

Tipul era isteţ, reflectă ea. Poate că își dăduse seama 
cum stau lucrurile cu analiza amprentelor vocale. O 
anticipase și găsise o modalitate de a păcăli sistemul. Dacă 
pusese pe altcineva să sune la bijutier? 

Era foarte puţin probabil, admise Eve în sine ei. Dar nu 
era imposibil. 

Auzi ceva ce putea jura că era un chicotit, apoi intră în 
birou și o găsi pe Peabody, care purta o conversaţie 
amiabilă cu Charles Monroe. 

— Peabody? 

— Să trăiti! 

» 

Peabody sări numaidecât în picioare, toată numai urechi. 

— Charles... ăâă... domnul Monroe are niște... voia să... 

— 'Ţine-ţi hormonii în frâu, ofițer. Charles? 

— Dallas, răspunse el și zâmbi, ridicându-se de la locul 
său, de pe braţul singurului și pateticului ei fotoliu. 
Ajutorul tău mi-a ţinut companie, foarte șarmantă de altfel, 
cât te-am așteptat pe tine. 

— Da, sunt sigură. Ce e nou? 

— S-ar putea sâ nu fie nimic, dar... Charles ridică din 
umeri și continuă: 

— Una dintre femeile de pe lista mea de perechi 
potrivite m-a sunat acum câteva ore. Se pare că a picat 
înţelegerea cu unul dintre partenerii ei, de a face o 
excursie la ţară, la sfârșitul săptămânii ăsteia. S-a gândit 
că poate mi-ar face plăcere să-i ţin eu locul tipului, cu toate 
că înainte nu ne prea potriviserăm. 

— Fascinant, Charles! 

Nerăbdătoare să-și continue munca, Eve se lăsă să cadă 
într-un fotoliu. 

— Dar nu mă simt autorizată să-ți dau sfaturi în legătură 
cu viaţa ta socială. 

— Mă descurc și singur. 

Ca și cum ar fi vrut să-și demonstreze spusele, Charles îi 
făcu cu ochiul lui Peabody, făcând-o să roșească de 
plăcere, ca un trandafir. 

— Cochetam cu ideea de a merge eu cu ea, dar știu prea 
bine cum se întâmplă de obicei, așa că am mai tras-o puţin 
de limbă, ca să văd cum stă treaba. 

— Vrei să ajungi undeva cu toată povestea asta? 
Bărbatul se aplecă un pic în faţă. 

— Îmi place să gust momentele de relaxare, doamnă 
locotenent Mult lubită. 

Ignorară amândoi răsuflarea sforăită a lui Peabody la 
auzul apelativului. 

— A început să toarne ce avea pe suflet. Cică a avut o 
mare ceartă cu tipul cu care se vedea. Așa că mia povestit 
toată dandanaua. L-a prins când o înșela cu nu știu ce 
roșcată. Și apoi îmi zice cum tipul a crezut că-și poate 
răscumpăra greșeala, dacă îl trimite pe Moșul să-i aducă 
un cadou, chiar aseară. 

Eve se îndreptă încetișor în scaun, cu atenţia îndreptată 
asupra lui: 

— Zi mai departe. 

— Ştiam eu că asta o să te prindă. Charles se lăsă 
satisfăcut pe spate. 

— Zice că a sunat la sonerie aseară, în jur de zece, și 
când s-a uitat pe vizor l-a văzut pe Moşul, cu o cutie mare, 
argintie. 

Charles scutură din cap și continuă: 

— Trebuie să-ţi mărturisesc că, așa cum știam eu că stau 
lucrurile, aproape că mi-a stat inima. Dar ea-i tot dădea 
mai departe cum nu a avut chef să-i ofere nenorocitului 
satisfacția de a-i deschide ușa. Cică nu are nevoie de 
cadoul lui jalnic de împăcare. 

— Nu i-a deschis ușa, murmură Eve. 

— Şi cred că ăsta-i motivul pentru care a rămas în viaţă, 
și m-a sunat să-și verse amarul. 

— Se întâmplă să știi cu ce se ocupă? 

— E dansatoare. Balerină. 

— Da, se potrivește, murmură Eve. Am nevoie de un 
nume și o adresă. Peabody? 

— Sunt gata. 

— Cheryl Zapatta, stă pe Strada de Vest. Asta-i tot ce am 
aflat. 

— O găsim noi. 

— Uite ce e, nu știu dacă am făcut bine ce am făcut, dar 
i-am spus. Interviul tău cu Nadine tocmai fusese dat pe 
post, așa că m-am gândit că oricum s-a aflat, l-am spus să 
pornească monitorul și i-am dat detaliile. 

Charles lăsă să-i scape un oftat. 

— S-a panicat. Rău de tot. Zicea că pleacă din oraș. Nu 
știu dacă o s-o mai găsiţi o perioadă. 

— Dacă a dat bir cu fugiţii, putem face rost de un 
mandat ca să intrăm și să cercetăm. Ai procedat corect, 
Charles, spuse Eve după un moment. 

Dacă nu ar fi auzit știrea, poate că s-ar fi răzgândit și 
data viitoare ar fi deschis ușa. Apreciez faptul că ai venit 
să ne povestești. 

— Orice de dragul tău, doamnă locotenent Mult lubită. 

Se ridică în picioare. 

— Mă poti ţine la curent? 

— Uită-te pe monitor, îl sfătui Eve. 

— Mda. Ah, te superi dacă mă conduci, dom ni - șoară 
ofițer? întrebă el și-i aruncă lui Peabody un zâmbet mortal. 
Sunt un pic zăpăcit. 

— Sigur că da. Doamnă locotenent? 

— Duceţi-vă. Eve le făcu semn cu mână să iasă, apoi se 
cufundă în raportul Mirei. 

Concentrată și frustrată, nici nu observă că dură 
douăzeci de minute până când Peabody îl conduse pe 
Charles la liftul sau la glisorul de persoane pe care îl 
dorea. 

— L-a dezvinovăţit pe nenorocit. 

Când se întoarse Peabody în birou, Eve se lăsase pe 
spate în scaun și-și freca fața cu mâinile. 

— Nu mai am nicio acuzaţie la adresa lui. 

— A lui Rudy? 

— Indexul de personalitate nu se potrivește cu profilul. 
Capacitatea lui de violenţă fizică e jos de tot pe scală. Are 
un comportament reprobabil, e inteligent, obsedat, posesiv 
și limitat din punct de vedere sexual, dar, în opinia 

doamnei doctor, nu e omul nostru. Fir-ar să fie! Dacă pune 
avocatul lui mâna pe o copie a raportului, nu o să mai pot 
pune niciun deget pe târâtorul ăsta. 

— Încă mai crezi că el e vinovatul? 

— Nici nu mai știu cine e vinovatul. 

Eve încercă să-și păstreze calmul și capul limpede: 

— Mergem înapoi și o luăm de la capăt. Luăm iarăși 
declaraţii, începând cu prima victimă. 

La ora opt și patruzeci și cinci de minute, Eve urca 
scările. Era deja agasată de faptul că Summerset o 
întâmpinase în foaier, cu privirea sa irascibilă, și o 
informase că avea la dispoziţie exact cincisprezece minute 
pentru a se face prezentabilă, înainte să înceapă să apară 
invitaţii. 

Nu o ajută cu nimic faptul că se grăbi spre dormitor și-l 
găsi pe Roarke deja dușat și punânduși hainele pe el. 

— O să fiu gata la timp, îi aruncă ea, și se năpusti în 
baie. 

— Draga mea, e o petrecere, nu un test de rezistenţă. 

Roarke se plimba prin spatele ei, mai mult pentru 
plăcerea de a o vedea dezbrăcându-se. 

— Nu te grăbi. 

— Da, să crezi tu că am să întârzii, ca să-i mai dau lui, 
faţă ăla de cur, un motiv să se plângă. Duș, pornește toate 
capetele, la treizeci și opt de grade Celsius. 

— Dar nu trebuie să-i faci pe plac lui Summerset. Roarke 
se sprijini într-o doară de perete, ca să o poată privi. Se 
dușa așa cum făcea aproape totul: repede și eficient, fără 
nicio risipă de timp sau de mișcări. 

— În orice caz, în general oamenii întârzie când e vorba 
de evenimente de genul ăsta. 

— Sunt puţin în urmă, atâta tot. 

Eve scuipă, în timp ce șamponul îi intră în ochi și o 
ustură. 

— Mi-am pierdut principalul suspect, și acum o iau de la 
zero. 

Sări din duș, făcu un pas înspre tubul pentru uscare și 
apoi se opri. 

— Rahat, ar trebui să-mi pun zoaiele alea în cap pe părul 
ud sau uscat? 

Cunoscând prea bine la ce se referea Eve când spunea 
zoaie, Roarke culese un tub de pe raft și își turnă un strop 
în palmă. 

— Lasă-mă pe mine. 

După cum se mișcau mâinile prin părul ei, Eve ar fi vrut 
să toarcă, în schimb îi aruncă o privire cu ochii strânși. 

— Nu te prosti cu mine, amice. N-am timp de tine. 

— Habar n-am la ce te referi. 

Simţindu-se-n largul său, Roarke alese un alt tub și-și 
turnă în palmă o cantitate generoasă de loţiune pentru 
Corp. 

— Te ajutam numai să te pregătești, începu el, în timp ce 
își lăsă mâinile unsuroase să alunece peste umeri și peste 
sâni. De vreme ce tu pari așa de ameţită. 

— Uite ce e... 

Apoi închise ochii și scoase un oftat, când mâinile lui se 
strecurară mai jos de talie și trecură peste fund. 

— Cred că ţi-a scăpat un loc. 

— Ce neatent sunt. 

Își lăsă capul în jos, îi adulmecă gâtul. Și mușcă. 

— Ai vrea să întârzii foarte, foarte mult? 

— Da, dar nu am să o fac, spuse ea, apoi se în de părtă 
clătinându-se și păși în tubul pentru uscare. Dar nu uita 
unde ai rămas. 

— Ce păcat că nu ai ajuns cu douăzeci de minute mai 
devreme. 

După ce se convinse că nu îl ajuta cu nimic să se 
răcorească, dacă o privea în continuare, se duse înapoi în 
dormitor. 

— Trebuie doar să-mi dau cu niţel smac pe faţă. leși 
învârtindu-se din tub și se repezi la oglindă, fără a se mai 
obosi să-și pună vreun halat. 

— Ce-ar trebui să port cu așa ceva? 

— Am aranjat eu. 

Încetă să mai bâjbâie neștiutoare, cu rimelul în mână, și 
îi aruncă o privire încruntată: 

— Eu îţi aleg ţie hainele? 

— Eve, te rog frumos. Izbucni în râs: 

— În regulă, e un exemplu prost, dar nu am timp să mă 
gândesc la altul mai bun. 

Rezolvă problema coafurii, trecându-și rapid degetele 
prin ce avea deja în cap, apoi se întoarse repede în 
dormitor și-l văzu pe Roarke care studia ceva ce presupuse 
că alţii ar fi numit rochie. 

— Du-te de aici! Nu port eu așa ceva. 

— A adus-o Mavis, serile trecute. Leonardo a creat-o, 
special pentru tine. O să-ţi stea foarte bine. 

Eve aruncă o privire încruntată înspre fâșiile de material 
fluide, argintii, prinse în lateral cu cleme subţiri și 
strălucitoare. Clemele se repetau și la umeri, unde 
prindeau o bucată de material ce se drapa în faţă și mult, 
mult mai jos pe spate. 

— Ce-ar fi să merg dezbrăcată și să nu mai pierdem 
timpul? 

— Hai să vedem cum arată. 

— Şi ce port pe dedesubt? Roarke își înfipse limba în 
obraz. 

— O porţi, pur și simplu. 

— Doamne, Dumnezeule! 

Plină de dezgust, intră în rochie și se scutură ca să o 
ridice pe corp. 

Materialul era mătăsos ca o cascadă și se prindea de ea 
ca un amant, iar despicăturile seducătoare de pe laturi 
lăsau la vedere pielea moale și curbele delicate. 

— Draga mea Eve, spuse Roarke și o luă de mână, 
întorcându-i palma și îngropându-și nasul în ea, cu un gest 
care-i înmuia Evei picioarele. Câteodată, îmi tai cu totul 
respiraţia. Uite, încearcă-i pe ăștia. 


306 


Scoase din sertar o pereche de cercei ca niște picături 
de diamante și-i dădu Evei. 

— Ăștia erau deja ai mei, sau cum? 

Acum era rândul lui să zâmbească până la urechi. 

— Îi ai de luni de zile. Nu mai primești niciun cadou 
până la Crăciun. 

Eve își puse cerceii și, în timp ce Roarke îi alegea 
pantofii, se hotărî să abordeze problema într-un fel 
filosofic: 

— Nu am unde să-mi pun comunicatorul, în chestia asta. 
Sunt în alertă. 

— Poftim. 

Îi oferi geanta de seară, ridicol de minusculă, asortată la 
pantofi. 

— Altceva? 

— Arăţi perfect. 

Roarke zâmbi când auzi semnalul care anunţa prima 
mașină care ajungea în dreptul porții. 

— Şi punctuală. Hai să mergem jos și să mă dau mare cu 
nevasta mea. 

— Da' nu-s pudel, mormăi ea, făcându-l să râdă. 

În mai puţin de o oră, casa se umplu de oameni, muzică 
și lumină. Privind cu atenţie prin sala de recepții, Eve nu 
se putu abţine să nu-i fie recunoscătoare lui Roarke pentru 
că nu o angrenase în pregătiri. 

Erau mese imense care gemeau sub platourile de argint, 
pline cu mâncare: şuncă unsă cu miere din Virginia, rață 
glazurată din Franţa, friptură de vacă în sânge, din 
Montana; homari, somon, scoici pescuite din bancurile 
îmbelșugate de pe Silas I; un șir nesfârșit de legume 
proaspete, culese chiar în acea dimineaţă și aranjate în 
diferite modele iscusite. Deserturi, care ar fi tentat și un 
prizonier politic aflat în greva foamei, înconjurau un brad 
înalt de un metru modelat din prăjituri însiropate, ca un 
adevărat păcat, și atârnate cu niște ornamente 
strălucitoare, din martipan. 

Încă se mai minuna de ceea ce putea pune la cale omul 
cu care se măritase. 

La fiecare capăt al sălii de recepții era așezat câte un pin 
înalt, decorat cu mii de luminiţe albe și steluțe de argint. 
Prin ferestrele de la podea până la tavan nu se vedea 
lapoviţa urâtă care cădea deasupra orașului, ci holograma 
unei scene de ninsoare ca un vis, în care se vedeau cupluri 
care patinau pe un lac de argint și copilași care se 
întreceau de-a lungul unei pante line, pe săniuţe roșii și 
strălucitoare. 

Asemenea detalii îi erau caracteristice lui Roarke, își 
spuse ea în gând. 

— Hei, draga mea. Singurică în tot palatul ăsta? 

Când simţi o mână pe fund, Eve își arcui o sprânceană, 
își întoarse încetișor capul și se uită ţintă la McNab. 

McNab se făcu roșu ca racul, apoi alb ca varul, apoi se 
făcu roșu la loc: 

— Dumnezeule! Doamnă locotenent. Să trăiţi! 

— Mâna ta e pe fundul meu, McNab. Nu cred că acolo 
vrei să fie. 

Şi-o trase repede, de parcă l-ar fi ars. 

— Doamne! Frate! Rahat. Mă scuzaţi. Nu v-am 
recunoscut. Vreau să spun... 

Își îndesă în buzunar mâna, pe care spera din tot sufletul 
că-l va lăsa să o păstreze acolo, și continuă: 

— Nu știam că ești tu. Am crezut că... Arâţi... Dar nu-și 
găsi cuvintele potrivite ca să termine fraza. 

— Am impresia că detectivul McNab încearcă să-ţi facă 
un compliment, Eve. 

Roarke se strecurase pe lângă ei și, cum tentaţia era 
prea mare, se uită fix în ochii îngroziţi ai lui McNab. 

— Nu-i așa, lan? 

— Da. Exact asta... 

— Şi, dacă aș crede că și-a dat seama că acela era chiar 
fundul tău, pe care îl drăgălea el, ar trebui să-l omor. Chiar 
aici, spuse Roarke, și întinse o mână cu care lovi peste 

dungile cravatei roșu-aprins a lui McNab. Pe loc, adăugă 
el. 

— Oo, aș avea chiar eu grijă să se întâmple acest lucru, 
spuse Eve pe un ton sec. Ti-ar prinde bine ceva de băut, 
detectiv, după faţa pe care o ai. 

— Da, să trăiţi! Tare bine. 

— Roarke, ce-arfi să ai tu grijă de el? Tocmai a intrat 
Mira. Vreau să vorbesc cu ea. 

— Aș fi încântat. 

Roarke îl luă pe McNab pe după umeri și-l strânse doar 
un pic mai tare decât ar fi fost normal. 

Dură mai mult decât i-ar fi plăcut Evei până când reuși 
să-și facă loc de-a lungul sălii. Era uluită de cât de mult le 
plăcea oamenilor să vorbească la petreceri. Despre nimic 
special. Ca și cum nu ar fi fost deja în întârziere, o 
surprinse cu coada ochiului pe Peabody, care arăta foarte 
ne-Peabody, îmbrăcată cu o pereche de pantaloni de seară 
până la pământ, de un auriu mat, și o jachetă cambrată, 
fără mâneci. Braţul gol îi era trecut peste al lui Charles 
Monroe, și așezat acolo confortabil. 

Eve decise că Mira mai putea aștepta. 

— Peabody, strigă ea. 

— Dallas. Oau, totul arată fantastic! 

— Mda. 

Eve își mută privirea și-l ţintui pe Charles cu mânie în 
ochi: 

— Monroe. 

— Ai o casă fabuloasă, locotenente. 

— Nu-mi aduc aminte ca numele tău să fi fost trecut pe 
lista invitaţilor. 

Peabody se înroși toată și-și îndreptă spatele. 

— Pe invitaţie scria clar că pot aduce un partener, spuse 
ea. 

— Şi despre asta e vorba? întrebă Eve, cu ochii aţintiţi în 
continuare asupra lui Charles. Un partener? 

— Da. 

Charles cobori vocea, în timp ce ochii îi fură adumbriţi 
de o urmă de durere: 

— Delia știe foarte bine cu ce mă ocup, adăugă el. 

— Şi îi oferi reducerea standard pentru polițiști? 

— Dallas! exclamă Peabody, oripilată, și făcu un pas în 
faţă. 

— E-n regulă, spuse Charles și o trase înapoi Sunt în 
timpul meu liber, Dallas, și sper să petrec o seară plăcută 
în compania unei femei atractive, a cărei prezenţă îmi face 
plăcere. Dacă preferi să plec, e casa ta, și e decizia ta. 

— E fată mare, spuse Eve. 

— Da, așa este, murmură Peabody. Doar o se cundă, 
Charles, adăugă ea și o apucă pe Eve de un braţ, trăgând-o 
deoparte. 

— Hei! 

— Nu, hei ţie, replică Peabody cu o voce ce fierbea din 
pricina mâniei, în timp ce o îngrămădea pe Eve într-un 
colț. Nu trebuie să-ţi dau ţie socoteală despre ce fac în 
timpul meu liber, sau despre relațiile mele, și nu ai niciun 
drept să mă faci de râs. 

— la stai o clipă... 

— Nu am terminat. 

Mai târziu, Peabody avea să-și amintească privirea 
șocată de pe chipul Evei și faptul că rămăsese fără grai, 
dar în momentul acela se ambalase prea tare ca să-și dea 
seama, sau ca să reacționeze. 

— Ce fac în afara orelor de program nu are nicio 
legătură cu slujba mea, continuă ea. Dacă vreau să mă 
apuc să dansez pe mese în timpul meu liber, e treaba mea. 
Dacă vreau să plătesc șase prostituaţi licenţiaţi, care să mă 
reguleze duminica până-mi sar ochii din cap, e treaba mea. 
Și dacă vreau să am o întâlnire cu un bărbat atractiv și 
interesant, care, dintr-un motiv necunoscut, vrea și el 
același lucru, e treaba mea. 

— Voiam doar să... 

— Nu am terminat, spuse Peabody, cu dinţii încleștațţi. 
Când suntem la datorie, tu ești șefa. Doar acolo. Dacă nu 
vrei să fiu aici, alături de Charles, atunci am să plec. 

În timp ce Peabody se întoarse pe călcâie, Eve o apucă 
de încheietura mâinii și-i spuse: 

— Nu vreau să pleci. 

Vocea Evei era calmă, controlată și încordată precum o 
scândură pietrificată. 

— Îmi cer scuze pentru că m-am amestecat în viaţa ta 
personală. Sper că nu ţi-am stricat seara. Scuzămă. 

Se îndepărtă, rănită, peste măsură de rănită. Când o 
întâlni pe Mira, stomacul încă nu i se potolise, după scena 
de mai devreme. 

— Nu vreau să te răpesc din mijlocul petrecerii, dar aș 
vrea să schimbăm câteva cuvinte. Între patru ochi. 

— Sigur că da. 

Îngrijorată din pricina ochilor întunecaţi ai Evei și de 
paloarea din obrajii ei, Mira o întrebă: 

— Ce s-a-ntâmplat, Eve? 

— Între patru ochi, repetă ea, şi își ordonă să-și ascundă 
sentimentele, în timp ce o conducea afară din sală. Putem 
sta de vorbă în bibliotecă. 

— O! 

De cum păși în încăpere, Mira își prinse mâinile una în 
alta, clătinându-se de plăcere: 

— Ce cameră minunată! O, ce comori inestimabile! Nu 
prea mai sunt oameni pe pământul ăsta care să aprecieze 
mirosul unei cărți adevărate atunci când o ţin în mână. Sau 
încântarea de a te cuibări într-un fotoliu și de a te învălui 
cu căldura unei cărti, în locul eficienţei reci a unui disc. 

— Lui Roarke îi plac cărţile, spuse Eve pe un ton neutru, 
și închise ușa. Testul lui Rudy, continuă ea. Pun la îndoială 
unele dintre descoperirile tale. 

— Da, știam eu c-ai să le pui la îndoială. 

Mira se plimbă prin bibliotecă, apoi se așeză într-un 
fotoliu moale, din piele, aranjându-și cămașa costumului ei 
de receptii, roz ca trandafirul. 

— Nu e criminalul pe care-l cauţi, Eve, și nici monstrul 
care ai vrea tu să fie. 

— Nu are nicio legătură cu ce vreau eu. 

— Relaţia pe care o are cu sora sa te deranjează, pe plan 
personal. Dar, totuși, nu e la fel ca tine; nu e copilă, nu e 
lipsită de apărare, și, deși cred că exercită un control 
nesănătos asupra ei, nu o forțează să accepte relaţia. 

— Se folosește de ea. 

— Într-adevăr, iar ea de el. E reciproc. Sunt de acord cu 
faptul că este obsedat când vine vorba de ea. Şi că este 
imatur din punct de vedere sexual. lar amănuntul care îl 
șterge de pe lista ta de suspecti, Eve, este chiar faptul că 
sunt foarte sigură că este impotent alături de oricine 
altcineva în afară de sora lui. 

— A fost șantajat, iar acum șantajistul este mort. Un 
client se dădea la sora lui; acum, clientul este mori. 

— Într-adevăr, și sunt de acord că, în faţa acelor probe, 
mă așteptam să descopăr că ar fi capabil să comită acele 
crime. Dar nu este. Are un potenţial de violenţă fizică 
atunci când este excitat, sau atunci când este amenințat. 
Dar numai pentru o secundă, pe moment. Nu îi stă în fire 
să plănuiască, să pună la cale și să ducă la bun sfârșit 
genul acesta de crime de care te ocupi tu. 

— Înseamnă că-i dăm drumul, pur și simplu? întrebă Eve 
și se îndepărtă de ea. Il lăsăm să plece? 

— Incestul este în afara legii, însă trebuie dovedit, 
pentru a putea fi pedepsit conform legii. Și nu e cazul. 
Înţeleg de ce simţi nevoia să-l pedepsești și, în viziunea ta, 
să o eliberezi pe sora sa de sub dominaţia lui. 

— Dar nu e vorba despre mine. 

— Da, știu asta, Eve. 

Și pentru că o durea inima să o privească, Mira se 
întinse și o apucă pe Eve de mână, ca să-i oprească mersul 
agitat: 

— Nu te mai chinui de una singură. 

— M-am concentrat asupra lui din pricina asta. Știu că 
așa am făcut. 

Obosită dintr-odată, se lăsă să cadă în fotoliu, alături de 
Mira. 

— Și din cauza asta s-ar putea să fi ratat ceva, un detaliu 
important, care m-arfi condus la criminal. 

— Ai făcut niște pași logici, foarte corecţi. Tre bu ia 
eliminat de pe listă. 

— Dar mi-a luat prea mult să fac asta. Și mi-am ignorat 
de fiecare dată instinctul, atunci când îmi spunea că 
urmăresc suspectul greșit. Pentru că mi se părea mereu că 
mă vedeam pe mine. Mă uitam la ea și mă gândeam, 
undeva în fundul minţii mele, mă gândeam: „Aș putea fi 
chiar eu. Dacă nu l-aș fi omorât pe nenorocitul ăla, aș fi 
putut fi și eu la fel”. 

Își lăsă capul în mâini și apoi și le trecu prin păr. 

— Dumnezeule, cum încurc lucrurile. Pe toate le încurc. 

— Cum așa? 

— Nu are rost să intrăm în amănunte. 

Mira o mângâie pe Eve pe păr, abia atingând-o. 

— Cum așa? repetă ea întrebarea. 

— Se pare că nu pot face față nici măcar unei vacanțe 
obișnuite. Numai la gândul că ar trebui sămi dau seama ce 
să fac, ce să cumpăr, sau cum să mă port, și mă iau 
durerile de stomac. 

— Of, Eve, spuse Mira și scutură din cap, în timp ce 
izbucni într-un râs ușurel. Crăciunul înnebunește aproape 
pe toată lumea, cu problemele astea. E absolut normal. 

— Nu și pentru mine, nu e deloc normal. Niciodată până 
acum nu a trebuit să-mi fac griji despre așa ceva. Nu am 
avut aproape pe nimeni, toată viaţa. 

— Şi acum ai pe cineva. 

Mira zâmbi și își permise să mai mângâie o dată părul 
Evei. 

— De cine vrei să scapi? 

— Cred că tocmai am reușit să o dau pe Peabody afară în 
șuturi. 

Dezgustată, Eve se ridică iarăși în picioare. 

— A venit însoţită de un prostituat licenţiat. Of, tipul e 
de treabă, în principiu, dare un nenorocit de cocotă, și încă 
unul foarte arătos, șmecher și amuzant. 

— Te deranjează faptul că îl placi, pe de o parte, dar îl 
respingi din pricina meseriei sale, îi sugeră Mira. 

— Nu e vorba de mine. E vorba de Peabody. Tipul zice că 
vrea o relaţie adevărată, iar ei îi sclipesc ochii când îl vede, 
și e șucărită pe mine nevoie mare, din pricina faptului că 
am spus ceva în legătură cu asta. 

— Viaţa e complicată, Eve, și mă tem că tu ţi-ai croit o 
viaţă a ta, cu toate conflictele, și problemele și 
sentimentele rănite care reies de aici. Dacă e supărată pe 
tine, e din pricină că te respectă și te admiră mai mult 
decât pe oricine altcineva. 

— Of, Dumnezeule! 

— E o mare responsabilitate să fii iubit. Ai să pui 
lucrurile la punct cu Peabody, pentru că ţii la ea. 

— Mă umplu de oameni la care ţin. 

În acel moment se aprinse monitorul casei, din cealaltă 
parte a încăperii. Imaginea chipului chinuit al lui 
Summerset umplu ecranul. 

— Doamnă locotenent, oaspeții întreabă despre 
dumneata. 

— Du-te dracului! 

Eve afișă un zâmbet abia schițat, în timp ce Mira se 
abținu să nu râdă. 

— Măcar de ăsta nu trebuie să-mi fac griji că aș ţine la 
el. Dar nu ar fi trebuit să-ți acaparez seara. 

— Nu mi-ai acaparat-o. Imi face plăcere să stau de vorbă 
cu tine. 

— Ei bine... 

Eve vru să-și bage mâinile în buzunare, apoi își aduse 
aminte că nu avea și oftă. 

— Te superi dacă mai aștepți aici două secunde? întrebă 
ea. Vreau să aduc ceva din biroul meu. 

— În regulă. Mă pot uita la cărţi? 

— Sigur că da, servește-te. 

Eve nu voia să întârzie prea mult coborând scările, așa 
că se strecură în lift. Cu toate că lipsi mai puţin de trei 
minute, o găsi pe Mira șezând confortabil într-un fotoliu, 
cu o carte în mână. 

— "Jane Eyre”, spuse ea oftând și lăsă cartea deoparte. 
Nu am mai citit-o de când eram doar o fetiță. Este 
incredibil de romantică. 

— O poţi împrumuta dacă dorești. Roarke nu s-ar 
supăra. 

— Am și eu exemplarul meu. Doar că nu mi-am mai făcut 
timp de ea. Dar îţi mulţumesc. 

— Voiam să-ţi dau asta. Știu că mai sunt câteva zile, 
dar... s-ar putea să nu te mai văd până atunci. 

Eve îi întinse cutia împachetată deosebit de elegant, și 
se simţi încurcată și ridicolă. 

— Vai, ce gest dulce! 

Vădit încântată, Mira strânse cutia cu amândouă 
mâinile. 

— O pot deschide acum? întrebă ea. 

— Normal, doar așa se face, nu? 

Eve se mută de pe un picior pe altul și își dădu ochii 
peste cap, în timp ce Mira desfăcu cu delicaeţe funda 
întortocheată, apoi dezdoi colţurile hârtiei cu neţărmurită 
lentoare. 

— Îi înnebunesc și pe ai mei de acasă, spuse ea râzând. 
Dar nu mă pot hotărî, pur și simplu, să o rup; apoi păstrez 
hârtia și funda ca un adevărat şobolan. Am un dulap plin 
cu din astea, pe care nu le folosesc niciodată, pentru că uit 
de ele. Dar... 

Mira se întrerupse, în timp ce deschise capacul cutiei, și 
descoperi sticla de parfum dinăuntru. 

— Măi, să fie, e minunat, Eve. Și are numele meu gravat 
pe ea. ă 

— E un fel personalizat de aromă. li dai unui tip 
caracteristicile fizice și de personalitate, iar el creează o 
aromă individualizată. 

— Charlotte, murmură Mira. Nu eram.sigură dacă îmi 
știi prenumele. 

— Cred că l-am auzit pe undeva. 

Mira clipi și îi dădură lacrimile, din pricina 
sentimentalismului. 

— E un gest absolut minunat, spuse ea, apoi așeză sticla 
deoparte și o trase pe Eve înspre ea, ca să o îmbrăţișeze. 
Mulţumesc. 

Prinsă între căldura gestului și stinghereală, Eve se lăsă 
îmbrăţișată. 

— Mă bucur că-ţi place, spuse ea. Nu prea mă pricep la 
chestii dintr-astea. 

— Te-ai descurcat foarte bine. 

Mira se dădu în spate și cuprinse chipul Evei între 
palme. 

— Sunt așa mândră de tine! Acum trebuie să merg la 
toaletă, pentru că o altă tradiţie de-a mea de Crăciun este 
să vărs câteva lacrimi când văd cadourile. Știu unde este, 
adăugă ea, bătând-o ușurel pe Eve pe obraji. Mergi și 
dansează cu bărbatul tău și bea ceva mai multă șampanie. 
Lumea de afară va fi tot acolo și mâine. 

— Trebuie să-l opresc. 

— Şi ai să o faci. Dar, în seara asta, ai nevoie de viaţa ta. 
Mergi, găsește-l pe Roarke și ai parte de viaţă. 

Eve făcu așa cum îi recomandase doctorul. Nici nu era o 
socoteală chiar rea, decise ea, în timp ce ameţea ușor, 
legănată de braţele lui Roarke, pe o muzică melancolică, 
într-o cameră plină de culori, arome și lumină. 

— Pot trăi așa, murmură ea. 

— Mmm? 

Eve zâmbi, în timp ce buzele lui Roarke îi atinseră ușor 
urechea. 

— Pot trăi așa, repetă ea, și se dădu înapoi cât să-l poată 
privi în ochi. Cu toate chestiile astea, stil Roarke. 

— E, bine. 

Mâinile bărbatului o mângâiară urcându-i pe spate, și 
apoi coborâră iarăși. 

— E bine de știut, adăugă el. 

— Ai o grămadă de chestii, Roarke. 

— Am, într-adevăr, o grămadă de chestii. 

Și nevastă, își spuse el în gând, în timp ce în ochi îi 
apăru o scânteiere amuzată, care anunţa beţia. 

— Câteodată e înfricoșător. Dar nu acum. Acum e chiar 
drăguţ. 

Eve își frecă ușor obrazul de al lui și oftă. 

— Ce fel de muzică e asta? întrebă ea. 

— Iţi place? 

— Da, e seducătoare. 

— E din sec. XX, în special din anii '40. Se chema „big 
band””. Aia e o hologramă a orchestrei lui Tommy Dorsey, 
care-și făcea numărul. „Moonlight Serenade”. 

— Înseamnă că-i de acum un milion de ani. 

— Aproape. 

— Cum se face că știi toate chestiile astea? 

— Poate că nu m-am născut la timpul potrivit. Eve oftă în 
braţele lui, în timp ce muzica devenea din ce în ce mai 
ritmată. 

— Nu, ai nimerit la timpul potrivit, spuse ea, și-și înclină 
capul pe umărul lui, ca să poată privi sala. Toată lumea 
pare fericită. Feeney dansează cu nevasta lui. Mavis stă în 
colţul ăla, în braţele lui Leonardo, alături de Mira și de 
soțul ei. Râd cu toţii. McNab se dă la toate tipele din 
încăpere și se uită urât la Peabdoy, în timp ce dă pe gât 
whisky-ul tău. 

Cu mișcări leneșe, Roarke se întoarse să priveas că și 
ridică dintr-o sprânceană. 

— L-a luat Trina în primire. Doamne, o să-l mănânce de 
viu pe băiatul ăsta! 

— Nu pare să-și facă griji din pricina asta, spuse Eve și 
se sprijini iarăși de umărul lui. E o petrecere frumoasă. 

Muzica se schimbă, cu o bătaie rapidă, care anunţă 
sfârșitul piesei. Eve rămase cu gura căscată. 

— Doamne ferește, uită-te la Dickhead, spuse ea. Ce face 
acolo? 

Cu zâmbetul până la urechi, Roarke își strecură o mână 
în jurul taliei Evei și o întoarse, astfel încât acum aveau 
șoldurile alăturate. 

— Cred că se numește „jitterbug”*. Uimită, Eve îl privea 
pe șeful laboratorului care o împingea și o trăgea pe 

7 Big band - orchestră mare de jazz formată din până la douăzeci și una 
de persoane. 
8 Jitterbug - un stil de dans acrobatic rapid, agitat, dezlănţuit, practicat 
la sfârșitul anilor '30 pe muzică de jazz. 

Nadine Furst prin toată camera, învârtindo și răsucind-o la 
loc în braţele sale. 

— Da, văd și eu. În laborator nu-l pot face niciodată să se 
miște așa de repede. Uau! 

Ochii Evei se făcură și mai mari, în timp ce Dickie 
aproape că mătură podeaua cu Nadine, trecând-o printre 
picioarele lui. Nadine izbucni întrun hohot de râs, când 
atinse iarăși pământul cu picioarele, iar mulțimea scoase 
urale aprobatoare. 

Eve se trezi zâmbind până la urechi, în timp ce se 
sprijinea tovărășește de Roarke. 

— Pare amuzant. 

— Vrei să încerci? 

— O, nu, spuse ea, dar izbucni în râs și începu să bată 
pământul cu piciorul. Dar e haios să privesc. 

— Nu e super? întrebă Mavis, care venea înspre ei plină 
de entuziasm, trăgându-l pe Leonardo după ea. Cine s-ar fi 
gândit că Nadine știe să se miște așa? Ce tare e 
petrecerea, Roarke! Ca o băutură bună! 

— Mersi. Eşti tare festivă, Mavis. 

— Mda. Noi îi zicem uniforma de sărbătoare. 

Mavis izbucni în râs și făcu o piruetă, ca să-și etaleze 
fâșiile de material multicolore, care fluturau de la piept 
până la glezne. Mișcarea le făcu să se desprindă una de 
alta și lăsară la iveală bucăţi de piele care fusese pudrată 
cu aur și se asorta cu părul, care cădea la rândul lui în 
valuri dintr-un coc extravagant, prins în vârful capului. 

— Leonardo a considerat că a ta ar trebui să fie mai 
rafinată, îi spuse Mavis Evei. 

— Nimeni nu-mi pune în valoare modelele așa bine ca 
tine, Mavis. 

Privind de deasupra amândurora, Leonardo trase unul 
dintre zâmbetele sale formidabile. 

— Crăciun fericit, Dallas, spuse el și se aplecă să îi 
sărute obrazul. Avem ceva pentru voi, amândoi. Ceva 
simbolic. 

Scoase un pachet, de undeva de la spate, și îl așeză în 
mâinile Evei. 

— Eu și Mavis sărbătorim primul nostru Crăciun 
împreună, mulțumită ţie, în cea mai mare parte. 

Ochii săi aurii se umplură de lacrimi. 

Pentru că nu-și putea da seama ce ar fi putut spune, Eve 
așeză pachetul pe una dintre mesele de festivități și începu 
să-l desfacă. 

Inăuntru era o cutie de lemn, sculptată și șlefuită, cu 
balamale sclipitoare, de alamă. 

— E foarte frumoasă, spuse Eve. 

— Deschide-o, o îndemnă Mavis, care nu mai avea stare. 
Spune-le ce înseamnă, Leonardo. 

— Lemnul e semn al prieteniei, iar metalul simbol al 
dragostei, spuse bărbatul și așteptă până când Eve ridică 
capacul și dădu la iveală cele două compartimente 
căptușite cu mătase, dinăuntru. O parte este pentru 
amintirile voastre, iar celălalt pentru dorinţe, continuă el. 

— El s-a gândit la asta, spuse Mavis, și strânse mâna 
mare a lui Leonardo. Nu-i așa că-i super? 

— Mada, îngăimă Eve și reuși să dea din cap în semn de 
încuviințare. 

Înţelegând prin ce trecea nevasta sa, Roarke îi puse o 
mână pe umăr, apoi făcu un pas înainte și o întinse pe 
cealaltă către Leonardo: 

— E un cadou minunat. E perfect. Mulţumim. Apoi zâmbi 
și o sărută pe Mavis. 

— Amândurora, adăugă el. 

— Acum puteţi să vă puneţi amândoi o dorinţă, de 
Crăciun. 

Incântată, Mavis își aruncă braţele în jurul Evei, o 
strânse cu putere, apoi reveni lângă Leonardo. 

— Hai să dansăm! 

— O să devin foarte siropoasă, murmură Eve în timp ce 
prietenii ei se îndepărtau. 

— E anotimpul potrivit. 


320 


Roarke îi ridică bărbia și zâmbi, privind în ochii ei care 
înotau în lacrimi. 

— Îmi place la nebunie să te văd cum simţi. 

Eve se lăsă purtată de valul de emoţii, așa că îl apucă cu 
o mână de după ceafă și îl trase în jos, până când gura lui o 
întâlni pe a ei. Urmă un sărut lung și cald, care o alină mai 
degrabă decât să o excite. 

Când se dădu înapoi, Eve zâmbea. 

— Asta e prima amintire pentru caseta noastră. 

— Doamnă locotenent. 

Eve se întoarse și-și drese glasul, în timp ceși îndreptă 
atenţia către Whitney. O traversă o urmă de fâstâceală, 
când își dădu seama că o prinsese cu ochii umezi și cu 
buzele încă moi de la sărutul lui Roarke. 

— Să trăiţi! 

Îmi cer scuze că deranjez, spuse el și-i aruncă lui Roarke 
o privire în care se puteau citi scuzele. Tocmai am fost 
înștiințat că Piper Hoffman a fost atacată. 

Polițistul reveni imediat la locul său. 

— Ştiţi unde se află? y 

— Este pe drum, spre Spitalul Memorial Hayes. In acest 
moment, starea sănătăţii este incertă. E vreun loc mai 
retras, în care să vă pot pune la curent cu informaţiile pe 
care le avem până acum? 

— Biroul meu. 

— Îl conduc eu pe domnul comandant, spuse Roarke. 
Adună-ţi oamenii. 

— A fost atacată în apartamentele locuibile de deasupra 
birourilor „Confidenţial”, începu Whitney. 

Din obișnuinţă, se retrăsese în spatele biroului, însă nu 
se așeză pe scaun. 

— În acest moment, se presupune că era singură. 
Polițistul care a răspuns apelului a raportat că, după câte 
se pare, fratele ei a intervenit chiar în timpul atacului. 
Atacatorul a fugit. 

— Martorul a fost capabil să se identifice? 

— Până în acest moment, nu. Este la spital, împreună cu 
sora lui. Locul atacului a fost securizat. Am ordonat 
polițiștilor să lase totul neatins și să aștepte sosirea 
voastră. 

— İl iau pe Feeney cu mine. Mergem mai întâi la spital. 

Eve surprinse tresărirea puternică a lui Peabody, din 
pricina șocului, însă rămase cu privirea aţintită asupra lui 
Whitney. 

— Nu vreau să deconspir încă acoperirea lul Peabody și 
a lui McNab. Prefer ca cei doi să rămână pe poziţii, până 
când ajungem la locul atacului. 

— E decizia ta, spuse simplu Whitney, care era de acord 
cu spusele Evei. 

— De data asta avem martori, iar criminalul a fost pus 
pe fugă. E speriat. Nu poate fi sigur de faptul că nu a fost 
recunoscut. Și dacă Piper rămâne în viaţă, ar însemna că 
este a treia oară când dă greș, spuse Eve și se întoarse 
către echipa ei. Trebuie să mă schimb de hainele astea. 
Feeney, cobor în cinci minute. Peabody, ia legătura cu cei 
de la spital și vezi ce poţi afla despre starea victimei. 
McNab, am să trimit un poliţist să-ți aducă discurile de la 
securitate. Vreau să le vizionezi până ne întoarcem noi. 

— Dallas, spuse Whitney în timp ce mergea cu pași 
apăsaţi către lift. Hai să-l băgăm pe nenorocitul ăsta la 
zdup. 


— Într-una din zilele astea, începu Feeney în timp ce 
mergeau de-a lungul holului de spital, tot am să plec eu cu 
nevastă-mea de la una din petrecerile tale. 

— Fruntea sus, Feeney. Poate avem noroc și îi dăm de 
cap, ca să se termine toată povestea asta, și o să ai și tu 
parte de un Crăciun drăguţ și liniștit. 

— Da, și cu asta basta. 

În timp ce trecură prin dreptul unei uși, se auzi un 
geamăt care-l făcu pe Feeney să strângă din umeri. 

— Prea multe trupuri dezasamblate pentru gustul meu, 
continuă el. După cum arată drumurile în seara asta, 
probabil că au dat cu toţii buzna în accidente rutiere, cât a 
fost noaptea de lungă. 

— Ce gând vesel. Uite-l pe Rudy. Mă ocup eu de el. Vezi 
dacă o poţi găsi pe sora care are grijă de ea, și un raport 
despre starea ei. 

O singură privire înspre omul trântit în scaun, cu capul 
în mâini, îi fu de-ajuns lui Feeney ca să-și dorească să fie 
oriunde în altă parte. 

— E numai al tău, fetiţo, spuse el. 

O luară în direcţii diferite, iar Eve o luă drept înainte, 
până când ajunse în dreptul lui Rudy, unde se opri. 

Bărbatul își lăsă încet mâinile în jos și privi mai întâi la 
cizmele ei, apoi își ridică, încet-încet, chipul, pe care 
ieșeau în evidenţă ochii pustiiţi. 

— A violat-o. A violat-o și a rănit-o. A legat-o. Am auzit-o 
cum plângea. Am auzit-o cum plângea și îl implora. 

Eve se așeză lângă el. 

— Cine era? 

— Nu știu. Nu am văzut. Cred că... trebuie să mă fi auzit 
când am intrat. Trebuie să mă fi auzit. Am alergat până în 
dormitor și am văzut-o. O, Doamne, o, Doamne, o, Doamne! 

— Oprește-te! 

Eve nu mai ţinu cont de reguli și îl prinse de în cheieturi, 
ca să-i tragă mâinile în jos, depărtându-ile iarăși de chip. 

— Nu o ajută cu nimic, dacă faci așa. Ai intrat și ai auzit- 
o. Unde fusesei plecat? 

— La cumpărături. La cumpărături pentru Crăciun. O 
singură lacrimă i se scurse pe obraz. 

— Văzuse o sculptură cu o zână lângă un iaz. A lăsat 
semne prin tot apartamentul. Un desen micut cu sculptura, 
adresa galeriei. Totul a fost așa de confuz, că nici nu am 
avut timp să mă duc să o cumpăr până în seara asta. Nu ar 
fi trebuit să o las singură niciun moment. 

Putea verifica galeria, ora la care fusese acolo, și ar fi 
putut ști sigur, își spuse Eve în gând. Ar fi putut fi sigură 
că omul care o băgase pe Piper în spital nu stătea chiar 
lângă ea. Ştia, știa că nu trebuia să lase niciun necunoscut 
să intre. 

— Când ai ajuns, ușa era securizată? 

— Da. Am introdus codul. Apoi am auzit-o cum plângea, 
cum striga. Am alergat în dormitor. 

Lui Rudy i se tăie respiraţia. Închise ochii și strânse 
pumnii. 

— Am văzut-o întinsă pe pat, continuă el. Era goală, cu 
mâinile și picioarele legate. Cred că - nu sunt sigur - dar 
cred că am văzut ceva cu coada ochiului. O mișcare. Sau 
poate am simţit-o numai. Apoi m-a împins cineva și am 
căzut. Capul. 

Cu o privire absentă, își puse mâna pe o parte a capului. 

— M-am lovit cu capul de ceva, poate de tăblia pa tutui? 
Nu știu. Se poate să-mi fi pierdut cunoștința pentru câteva 
secunde. Nu cred că a durat mai mult de atât, pentru că l- 
am auzit cum fugea. Nu am fugit după el. Ar fi trebuit să 
fug, dar ea era întinsă pe pat, și nu m-am mai putut gândi 
la altceva decât la ea. Nu mai plângea. Am crezut că... Am 
crezut că murise. 

— Şi ai chemat medi-tehnicienii, sau o ambulanţă? 

— Mai întâi, am dezlegat-o și am acoperit-o. Trebuia. Nu 
suportam să... Apoi am sunat. Nu am putut să o trezesc. 
Nu am putut. Nu s-a mai trezit. lar acum nu mă lasă să o 
văd. 

De data asta, când își acoperi faţa cu mâinile, Eve îl lăsă 
să plângă în continuare. Îl văzu pe Feeney, așa că se ridică 
și se întâlniră la jumătatea drumului. 

— E în comă, începu el. Doctorii sunt de părere că e mai 
mult din cauza șocului, decât din cauze fiziologice. A fost 
violată și sodomizată. l-a jupuit încheieturile de la mâini și 
de la picioare. Câteva vânătăi. A fost tranchilizată cu... 

același rahat, care nu are nevoie de reţetă. Tatuajul e pe 
coapsa dreaptă. 

— Au dat vreo estimare? 

— Spun că nu pot face nimic. O grămadă de termeni 
medicali, dar, în principiu, fata s-a închis în ea. O să revină 
dacă și când are ea chef. 

— În regulă, nu mai avem ce căuta aici. Hai să punem un 
poliţist de gardă, la ușa salonului ei, și altul pe urmele 
fratelui. 

— Dallas, încă mai crezi că e suspect? 

Eve aruncă o privire în spate și-l privi pe Rudy care 
plângea în hohote. O lovi un val de milă, care o uimi. 

— Nu, dar am să pun un poliţist pe urmele lui, pentru 
orice eventualitate. 

Își scoase comunicatorul, și transmise ordinele în timp 
ce se îndreptau către lift. 

— Tipul e destul de bulversat, comentă Feeney. Mă 
întreb dacă plânge pentru sora lui, sau pentru iubita lui. 

— Mda, e o adevărată dilemă. 

Eve păși în lift și comandă nivelul străzii. 

— Așadar, cum de-a știut omul nostru că urma să 
rămână singură în seara asta? își continuă Eve șirul 
gândurilor. Nu ar fi încercat să o atace, dacă ar fi știut că 
Rudy era cu ea. Nu e stilul lui. Ştia că era singură. 

— Era cineva pe care îl cunoștea. Poate că a 
supravegheat locuinţa. Poate că a sunat și a verificat. 

— Da, o cunoștea. li cunoaște pe amândoi, de fapt. Și nu 
cred că ea este vreo dragoste de-a Iui, din cele adevărate. 

Eve păși în holul de la intrare și se îndreptă către uși. 

— Ea iese din schemă, continuă Eve. Piper nu se află pe 
nicio listă de perechi potrivite. A fost la ea, ca să ne 
concentrăm cu atenţia asupra lui Rudy. Așa cred eu că stau 
lucrurile. 

Eve se întrerupse ca să intre amândoi în mașină, trecu la 
volan, apoi continuă: 

— Ştie că l-am dus pe Rudy în camera de anchetă și că îl 
suspectez de a fi comis crimele. Mai are câteva de 
recuperat, oricum, de când le-a ratat pe Cissy și pe 
dansatoarea de balet. E destul de deștept cât săși dea 
seama că, dacă pune mâna pe Piper, o să-l luăm iarăși pe 
Rudy la puricat. E logic. Asta nu a fost din dragoste, ci 
pentru a-și asigura spatele. 

Feeney se lăsă pe spate și-și băgă mâna în buzunar, 
după punga cu alune, apoi își aduse aminte că nu-l lăsase 
nevastă-sa să o ia cu el la petrecere. Inspiră o dată 
puternic, de enervare. 

— El o cunoștea pe ea, ea-l cunoștea pe el. Poate aşa a 
intrat. 

— N-ar fi deschis ea ușa unui necunoscut, și mai mult ca 
sigur că nu ar fi deschis ușa unui tip îmbrăcat în costum de 
Moș. Trebuie să se ducă McNab și să verifice discurile alea 
de securitate. 

— Ştii ce cred eu, Dallas? Eu cred că nu o să găsim 
niciun disc. 

Feeney era pe poziţii. Primi raportul de la polițistul aflat 
la locul accidentului - camerele de securitate fuseseră 
închise de la panoul central, la ora nouă și cincizeci de 
minute. 

— Nicio urmă de intrare forțată, spuse Eve după ce 
examină încuietorile și panoul pentru amprenta palmei. Se 
duce la ușă și vede o față cunoscută. Deschide imediat. Nu 
o să găsim niciun disc, nici de la camerele interne de 
securitate. 

Eve păși în apartament. În faţa ferestrei dinspre Strada 
Cinci era un brad alb, împodobit cu fire și ghemotoace de 
cristal. Sub el era o grămadă mare de cadouri frumos 
împachetate, iar în vârf, acolo unde tradiționaliștii ar fi pus 
o stea sau un înger, era un singur porumbel alb. 

Din pragul ușii și până la intrarea boltită din partea 
dreaptă a camerei principale, erau împrăștiate tot felul de 
pungi de cumpărături. Și-l putea imagina pe Rudy intrând, 

auzind-o pe sora lui cum tipa, aruncându-și pungile și 
luând-o la fugă. Urmărind șirul pungilor, Eve trecu peste 
covorul alb și pufos și traversă o a doua zonă pentru 
relaxare, amenajată pentru a putea privi la monitor. 

Și mai mult alb. Scaune din material pufos, ecru, mese 
cu suprafeţe strălucitoare, în nuanţe ivorii. Boluri și urne 
curate ca lacrima, din care dădeau pe dinafară buchete de 
flori albe. 

Parcă ar fi pășit într-un norișor, își spuse Eve în gând. 

Ca un abur înecăcios. 

Dincolo de zona pentru relaxare, era o sală de 
întreţinere corporală, echipată cu o cadă cu ape termale, 
încrustată în podea, greutăţi de aer, un tub pentru 
dispoziţie și o bandă pentru alergare, multifuncţională. 

— Dormitoarele sunt la celălalt capăt, indică Eve. 

Chiar dacă a alergat, tot i-a luat secunde bune lui Rudy 
să ajungă din dreptul ușii de la intrare până acolo. 

Se întoarse și intră într-un dormitor imens. Monitorul 
pentru păstrarea intimităţii era tras peste fereastră, lăsând 
să intre numai noaptea și alungând privirile curioase. 

De-a lungul unui perete se afla un raft alb, imens, pe 
care erau înșirate sute de sticluţe, recipiente și tuburi, de 
diferite culori. O regină a vanității, cugetă Eve, privind cu 
atenţie oglinda triplă și luminile dispuse pe un inel. Mai 
observă și două fotolii căptușite, unul lângă altul. 

Se și machiau în același timp. 

Patul avea forma unei inimi, și când îl văzu îi veni să-și 
dea ochii peste cap. Era înconjurat de tuburi spiralate de 
crom, precum glazura de pe marginea torturilor. De cele 
patru colţuri erau atârnate niște cătușe improvizate din 
frânghii. 

— Nu și-a mai luat jucăriile cu el, spuse Eve și se așeză 
pe vine să examineze cutia argintie deschisă pe podea. 
Sunt tot felul de bunătăţi aici, Feeney. Uite și seringa 
pentru presurizare, adăugă ea și o bătu cu degetul izolat. 
Uneltele pentru tatuare și ceva foarte special. 

În cutie era o altă cutie. Era dintr-o imitație de lemn, 
lungă cam de jumătate de metru. Când ridică ca pacul, se 
iviră trei rafturi care se aranjară ca un amfi teatru. Toate 
pline cu produse de înfrumuse ţâre marca „Perfecţiunea 
naturală”. 

— Nu mă prea pricep eu la rahaturile astea, dar chestia 
asta nu prea arată ca o sculă de civil. Arată mai degrabă ca 
uneltele unui profesionist. 

— Ho, ho, ho! exclamă Feeney și se aplecă să ridice o 
barbă albă ca zăpada. Poate că a venit totuși gătit pentru 
petrecere, adăugă el. 

— Eu cred că mai întâi a pus-o pe ea la pământ, și abia 
după aia s-a costumat. Din obișnuinţă, spuse Eve și se 
dădu pe spate, sprijinindu-se pe tocuri. Intră și o tran 
chilizează. După aceea o aduce aici, o leagă bine și se 
apucă să se dichisească. li face tatuajul, îi machiază chi 
pul, așa cum vrea el, și își așază tot timpul uneltele, cu 
minte, înapoi la locul lor. Nu face nicio mizerie. Și când ea 
își mai revine, destul cât să își dea seama ce se întâmplă... 

Eve privi fix către pat, cu ochii îngustaţi, încercând să 
recreeze scena în minte. 

— Își revine. E dezorientată, cu mintea tulbure. Se 
zvârcolește. Ştie cine e individul. E şocată, înfricoșată, 
pentru că știe ce are de gând să-i facă. Poate că îi 
vorbește, în timp ce-i taie hainele. 

— Ăsta arată ca un halat, spuse Feeney în timp ce ridică 
niște fâșii călcate dintr-un material alb și ușor ca un voal. 

— Da, era acasă, se făcuse comodă, și nu mai avea de 
gând să iasă nicăieri. Probabil că era emoţionată la gândul 
că fratele ei era în oraș ca să-i cumpere cadouri. Și se 
trezește dintr-odată dezbrăcată, în grozită, și privește fix la 
chipul pe care îl cunoaște. Nu vrea să creadă că se 
întâmplă cu adevărat. Nimeni nu vrea să creadă așa ceva. 

Dar se întâmplase, își spuse ea în gând, în timp ce un val 
de sudoare ieși deodată prin piele. Nu putea fi oprit. 

— l-a scos hainele. Pun pariu că le-a împăturit frumos și 
cu grijă. Își scoate și barba. Când e cu ea, nu are nevoie să 
fie deghizat. 

Ca ea să-i vadă chipul contorsionat, cu ochii aprinși. 

— Acum e excitat. Chiar îl ajută faptul că ea știe cine 
este. Nu are nevoie să fie deghizat, și nici nu vrea. Poate 
că e convins chiar că o iubește, deja. li aparţine numai lui. 
E neajutorată. lar puterea e de partea lui. Și are și mai 
multă putere pentru că ea îi strigă numele când îl imploră 
să se oprească. Dârei nu se oprește. Nu vrea să se 
oprească. Continuă să se opintească în ea. Sfâșiind-o, 
înfigându-se cu forță. 

— Hei, hei! 

Emoţionat, Feeney se lăsă pe vine și-și așeză mâinile pe 
umerii Evei. Ochii ei deveniseră sticloși și respira gros și 
neregulat. 

— Revino-ţi, copilă. 

— Scuze, spuse ea și închise ochii. 

— E-n regulă, spuse el și o bătu stângaci pe umăr. Ştia 
ce păţise în copilărie, însă știa de la Roarke, pentru că-i 
spusese el, și nu era sigur dacă Eve își dădea seama că el 
știa. Era mai bine dacă se prefăceau amândoi că nu știa, își 
spuse el în gând. 

— Câteodată te implici prea tare, asta e, adăugă el. 

— Da, așa e, răspunse Eve și trebui să-și șteargă buzele 
cu dosul palmei. 

Incă se mai simţea mirosul rânced de sex și sudoare, 
care umplea camera. Şi de teroare feminină, neajutorată, 
își dădu Eve seama. 

— Vrei niște..ăăă... apă, sau ceva? 

— Nu, sunt bine. Doar că... urăsc crimele sexuale de 
felul ăsta. Hai să băgăm astea în pungi și să terminăm 
cercetările. Poate aici avem noroc și găsim niște amprente, 
spuse Eve mai sigură pe ea și se ridică în picioare. Apoi să 
vedem ce mai găsesc cri-minaliștii. Stai așa, spuse Eve 
dintr-odată și îl apucă pe Feeney de un braţ. Lipsește ceva. 

— Ce? 

— Cinci, asta e cu cinci... ce erau? întrebă Eve și 
recapitulă cântecul în gând. Unde sunt cele cinci inele de 
aur? 

Se apucară să caute cu minuţiozitate în fiecare încăpere, 
dar nu găsiră nimic care să se potrivească cu bijuteriile pe 
care ar fi trebuit să le lase la locul crimei. Evei îi îngheţă 
sângele în vine. 

— Le-a luat cu el. Încă mai are nevoie de victima cu 
numărul cinci. Dar nu mai are uneltele. Mă duc jos, să 
verific salonul, să văd dacă a dat spargere acolo. Termini 
tu aici și chemi criminaliștii? 

— Da. Ai grijă, Dallas. 

— A plecat, Feeney. S-a dus înapoi în văgăuna lui. Dar 
înaintă cu grijă până la nivelul magazinelor. Nu era niciun 
semn de intrare forțată prin ușile elegante ale salonului. 
Dincolo de geam, era întuneric beznă. 

Din instinct, se folosi de card ul ei de activare pentru a 
deschide ușile. Apoi scoase arma. 

— Aprinde luminile, ordonă ea, apoi clipi din pricina 
luminii puternice. 

După ce i se obișnuiră ochii cu lumina, văzu sertarul de 
credit și numerar, din spatele tejghelei, care era deschis. 
Şi gol. 

— Într-adevăr, te-ai oprit și pe aici. 

Mai întâi, măsură din ochi încăperea, cu ochii și cu 
arma. Apoi păși într-o parte, către vitrine. Sticla era 
neatinsă, și nu era niciun spaţiu gol între rândurile 
ordonate de produse. O luă către stânga și se îndreptă 
către camerele de tratament. 

Fiecare dintre ele era golită și curată ca o sală de 
operații. 

Introduse codul și deschise o altă ușă, care ducea către 
zona de recreere a angajaţilor și cea cu dulapuri. Aici, ca și 
în restul salonului, totul era curat ca lacrima. Curăţat 
aproape cu ostentaţie, decise 

Eve, în timp ce sângele începea să-i fiarbă. 

Cercetă cu atenţie dulapurile și, preţ de o clipă, își dori 
să-l aibă alături pe Roarke, și îndemânarea lui când venea 
vorba de încuietori mecanice. Cu codul pe care îl avea, nu 
putea avea acces la compartimente. Îi trebuia un mandat. 

Următoarea încăpere era magazia. Aici se termina 
ordinea impecabilă. Erau scoase capacele unor cutii cu 
produse, și peste tot erau împrăștiate sticle și tuburi. Şi-l 
imagină dând buzna în grabă, disperat să-și refacă trusa de 
produse, furios că s-a lăsat cuprins de panică într-atât 
încât să o uite sus. 

Rupsese cutiile, de-a valma, luând ce-i trebuia și 
îndesând totul într-o pungă sau în altă cutie. 

Eve se grăbi să verifice biroul fiecărui consultant. Unul 
singur era deranjat, iar seriarele fuseseră smulse din 
suportul alb-strălucitor, și cineva răscolise prin ele. In 
mijloc se scursese o baltă mare de lichid necunoscut, care 
fusese lăsat să se răspândească în voia lui și să se închege. 

Cu toate că știa deja, acţionă conform rutinei și căută 
licența consultantului. O găsi și privi cu atenţie la 
fotografie. 

— De data asta ai uitat să-ti cureţi zona de lucru, Simon? 
Și te-am prins. 

Scoase în grabă comunicatorul și se îndreptă cu pași 
mari către ușă, ca să izoleze zona. 

— Dispecer, aici locotenent Dallas, Eve, toate unităţile 
să se prezinte la Lastrobe, Simon, ultima adresă cunoscută 
la 4530, Est, 63, apartament 35. Suspectul este înarmat și 
periculos. Se va transmite imediat o fotografie recentă. 
Arestaţi-l cu acuzaţia de crime sexuale multiple, de gradul 
întâi. 

„Dispecer, am luat la cunoștință și am transmis ordinul 
mai departe.” 

— Feeney, transmise Eve prin comunicatorul ei, în timp 
ce încuie la loc ușile și trase o bandă cu însemnele de Joc 
al unei crime” din trusa ei de mână. Încuie totul sus. O 

chemă pe Peabody să se ocupe de criminaliști. Trebuie să 
mergem. 

— Suspectul nostru e un machior. Doamne, Dumnezeule! 

Feeney scutură din cap, dezgustat, în timp ce Eve 
conducea spre est, ca o săgeată. 

— Să mor eu, Dallas, ce o să se aleagă de lumea asta? 

— Da, le machia feţele, corpurile, se juca cu părul lor, le 
asculta poveștile despre viaţa lor, se îndrăgostea de ei, și, 
pe chestia asta, îi ucidea. 

— Crezi că a lucrat cu toţi, acolo, la salon? 

— Poate, dar, chiar dacă nu a lucrat cu toți, tot i-a văzut, 
l-a ales. li era destul de ușor să acceseze listele de perechi 
potrivite și să obţină datele despre ei. 

— Dar nu explică fetișul legat de Crăciun. 

— O să iasă la iveală, odată ce-l prindem. 

Eve frână scrâșnit, făcând să derapeze fundul mașinii, și 
opri în spatele a două unităţi de poliţie care blocau deja 
trecerea. leşi valvârtej din mașină, cu insigna de polițist în 
mână. 

— Aţi urcat? strigă ea ca să se facă auzită prin vânt și 
lapoviţă. 

— Da, să trăiţi! Suspectul nu răspunde la ușă. Sunt 
oameni de pază și la ieșirea din spate. Înăuntru e întuneric. 
Nu se aude nicio mișcare. 

— Feeney? A venit mandatul ăla pentru intrare? 

— Aşteptăm. 

— Ba intrăm. La naiba cu mandatul, spuse Eve și o luă în 
sus, trecând de poarta cu grilaj. 

— Dacă intri fără mandat, strici tot cazul, îi reaminti 

Feeney, mârâind când o văzu pe Eve cum tropăi în sus 
pe trepte, fără să mai aștepte liftul. 

— Poate am găsit ușa nesecurizată, spuse ea și aruncă o 
privire aprinsă înspre Feeney, care venea pe scări, în urma 
ei. Ce, nu se poate? 

— La dracu', Dallas! Mai lasă-mă cinci minute. Îi pun pe 
toţi pe jar, să-mi trimită mandatul. 

Când ajunseră la etajul al treilea, Feeney gâfâia puţin și 
i se aprinseseră obrajii Dar se băgă în fața Evei și se pironi 
în faţa ușii de la apartamentul 35: 

— Așteaptă un pic, ce Dumnezeu! Hai să-l ridicăm ca la 
carte. Doar știi cum stă treaba. 

Eve ar fi vrut să se ia la hartă cu el și ar fi vrut să simtă 
senzația satisfacţiei fizice intense de a dărâma ușa. Pentru 
că avea ceva personal cu el, își spuse ea în gând, simțind 
clar cum îi tremurau oasele printre mușchii încordaţi. 

Voia să pună mâna pe el, și voia să simtă și el teama, și 
neajutorarea, și durerea. Își dorea prea mult acest lucru, 
realiză ea cu un fior de greață. 

— În regulă, spuse ea și făcu un efort să se abţină. Dacă 
îl găsim, când intrăm, vreau să-l arestezi tu, Feeney. 

— Dar e captura ta, copilă. 

— Arestează-l tu. Eu nu pot promite cu mâna pe inimă că 
îl arestez ca la carte. 

Feeney se uită cu atenţie la faţa Evei, văzu chinul prin 
care trecea și încuviință din cap. 

— Îl arestez eu în locul tău, Dallas. 

Smulse comunicatorul de la locul lui, când îl auzi 
sunând. 

A venit și permisul nostru de trecere. Avem voie să 
intrăm. Vrei sus, sau jos? 

Buzele Evei se arcuiră, fără nicio urmă de veselie. 

— Mai demult, voiai întotdeauna sus. 

— Și acum vreau la fel. Mă dor genunchii, dacă mă dau 
în jos. 

Se întoarseră din aceeași mișcare, traseră amândoi 
adânc aer în piept, apoi izbiră ușa. În timp ce săriră 
balamalele, Eve se lăsă în jos și se chirci sub braţul lui 
Feeney, cu arma la vedere. 

Acoperindu-se unul pe altul, cuprinseră cu privirea 
întreaga încăpere, luminată slab de luminile care veneau 
din stradă. 

— E curat ca la mănăstire, șopti Feeney. Și miroase ca la 
spital. 

— De la dezinfectant. Ordonez să aprindă luminile. Eu o 
iau la stânga. 

— Du-te. 

— Aprinde luminile, ordonă ea și se dădu spre stânga. 
Simon? E poliţia. Suntem înarmaţi și avem mandat pe 
numele tău. Toate ieșirile sunt blocate. 

Eve făcu un semn către cadrul unei uși și primi 
încuviințarea din cap a lui Feeney. Înaintă cu laserul întins 
și dădu ușa de perete, cu umărul. 

— A trecut pe aici, îi spuse ea lui Feeney, privind cu 
atenţie prin camera dezordonată. A împachetat ce-a 
apucat. S-a dat la fund. 

— Știm următoarele lucruri, începu Eve de îndată ce 
echipa se reuni în biroul ei de acasă. Că se pricepe foarte 
bine la deghizări. Putem da presei ortografie de-a lui, și îi 
putem lăsa să o arate la fiecare jumătate de oră, că oricum 
nu o să arate ca-n fotografie. E de așteptat să aibă destui 
bani și credite, și să-și schimbe actele de identitate, ca să 
călătorească fără probleme. O să punem patrule pe urmele 
lui, dar avem puţine șanse să-i dăm de urmă în felul ăsta. 

Își frecă faţa ca să înlăture oboseala și își mai turnă niște 
cofeină în organism. 

— Vreau și opinia Mirei, dar eu cred că, din moment ce a 
fost întrerupt în seara asta, după viol, înainte să apuce să- 
și termine treaba, înseamnă că e frustrat sexual, nervos și 
tulburat. E un tip obsedat de ordine, care și-a lăsat spaţiul 
de lucru și cel de locuit în dezordine, grăbit fiind să ia ce-i 
trebuie și să plece. 

— Doamnă locotenent, începu Peabody să vor bească 
fără să fi ridicat mâna mai înainte, deși simţea că ar fi 
trebuit să o facă. 

Eve se uită la ea, ca la orice alt poliţist. 

— Credeţi că mai e încă în oraș? întrebă ea. 

— Din informaţiile pe care am reușit să le obţinem până 
acum, reiese că s-a născut și a fost crescut aici. Aici și-a 
petrecut întreaga viaţă, așadar, e puţin probabil că s-ar 
simţi în siguranţă în altă parte. Căpitanul Feeney, 
împreună cu McNab, continuă să caute informaţii noi, dar 
deocamdată credem că e încă în zonă. 

— Nu dispune de mijloace proprii de transport, adă ugă 
Feeney. Nu a fost niciodată la niciun test pentru pilotarea 
vreunui vehicul. Înseamnă că de pinde de transportul 
public, ca să se învârtă prin oraș. 

— Care este folosit la maxim în perioada asta, și în oraș, 
și în afara orașului, prin tot orașul, spuse McNab, care nici 
nu-și ridică privirea de pe monitorul calculatorului. 
Singurul fel în care ar putea ieși din oraș, dacă nu are deja 
o rezervare, e să întindă aripile și să-și ia zborul. 

— Exact. Mai mult decât atât, toate celelalte victime de 
pe lista lui sunt aici. Toate celelalte victime au fost din 
oraș. Speriat sau nu, va fi nevoit să treacă la cea de-a 
cincea victimă. Crăciunul e ţinta lui. 

Eve se duse în dreptul monitorului de pe perete. 

— Rulează „Discul cu probe, Simon, secţiunea 1-H\ 
ordonă ea. Am confiscat zeci de discuri video despre 
vacanţă, din apartamentul lui, continuă ea în timp ce 
primele imagini începură să se deruleze pe monitor. Asta e 
o chestie veche. Un film de prin sec. XX... 

— "It's a Wonderful Life”, spuse Roarke din pragul ușii. 
Cu Jimmy Stewart și Donna Reed, adăugă el și zâmbi 
amabil, în timp ce Eve îi aruncă o privire încruntată. Vă 
întrerup cumva? 

— Sunt chestii care ţin de poliţie, îi spuse Eve. 

Omul ăsta nu dormea niciodată? se întrebă ea în gând. 

Roarke o ignoră, intră și se așeză pe braţul fotoliului lui 
Peabody. 

— Sunteţi treji de o grămadă de vreme. Să vă comand 
ceva de mâncare? 

— Roarke... 

— Doamne, ce-aș mai mânca ceva, spuse McNab 
acoperind obiecțiile Evei. 

— Mai sunt și alte câteva filme de acest fel, continuă ea 
și se întoarse cu fața spre monitor, în timp ce Roarke se 
ridică și o luă înspre zona bucătăriei. Lea colecţionat pe 
acestea, precum și discurile editate, cum ar fi „Poveste de 

Crăciun”. În plus, am găsit și foarte multe materiale 
pornografice, atât video, cât și scrise, pe aceeași temă. 
Rulează „discul cu probe, Simon, secţiunea 68-a”. Ca de 
exemplu, spuse ea pe un ton sec, în timp ce imaginea 
umplu monitorul din spatele ei. 

Roarke se întoarse la timp să vadă femeia dezbrăcată, cu 
coarne de ren și o codiță prinsă la spate, care spuse pe o 
voce toarsă: „Spune-mi Dansatoarea” și luă în gură penisul 
lui Moș Crăciun, care-i aștepta buzele. 

— Heei, ăsta da divertisment, comentă el. 

— Sunt mai mult de zece asemenea filmuleţe și alte zeci 
de filme porno ilegale, tot vechi, care nu mai sunt la fel de 
vesele. Ăsta e capul de afiș. Rulează „Discul cu probe, 
Simon, secţiunea 72”. 

Îi aruncă o privire lui Roarke, apoi se dădu la o parte. 

Pe monitor apăru Marianna Hawley, care se zbătea să 
scape de legături. Işi trăgea cu disperare capul de la 
dreapta la stânga. Plângea. În cadru apăru Simon, 
îmbrăcat în costumul de Moș Crăciun și cu barbă. 

Se uită în cameră, apoi zâmbi până la urechi către 
femeia din pat. 

— la spune, fetiţo, ai fost cuminte sau obraznică? 

„Fă liniște, fetițo.” Mirosul de bomboane din respiraţie 
și, cel mai îndepărtat, al alcoolului. „Tăticul are să-ţi facă 
un cadou.” 

Vocea îi invadă mintea, ca o șoaptă în ureche, însă Eve 
își forță mâinile să rămână la locul lor și rămase cu 
privirea pe monitor. 

— Aa, eu cred că ai fost obraznică, foarte, foarte 
obraznică, dar o să-ţi dau ceva drăguţ, oricum. 

Se întoarse iarăși cu faţa înspre cameră și începu un 
număr elegant de striptis. Își lăsă numai peruca și barba, și 
începu să se satisfacă singur. 

— Este prima zi de Crăciun. Dragostea mea adevărată. 

O violă Rapid și brutal. În timp ce dinspre monitor 
răzbateau tipetele femeii, Eve își ridică ceașca de cafea. O 
înghiţi, cu toate că era amară și rea la gust. 

O sodomiză. lar femeia încetă să mai ţipe; în schimb 
scâncea ca un copil. 

Când termină, bărbatul avea o privire sticloasă, iar 
pieptul bine făcut se mișca ritmic. Scoase ceva din trusa de 
machiaj și înghiţi. 

— Suntem de părere că îngurgitează un amestec pe bază 
de plante și substanţe chimice, printre care și Exotica, ca 
să-și menţină erecţia. 

Tonul vocii Evei era plat, și privea în continuare 
monitorul. Pentru ea, era o responsabilitate faţă de victime 
și o încercare pentru ea însăși. Avea să privească și avea 
să vadă. Și avea să supravieţuiască experienţei. 

Marianna nu se mai zbătu în timpul celui de-al doilea 
viol. Se retrăsese, așa cum știa Eve. Departe, unde nu o 
mai ajungea nicio durere, înăuntrul ei, unde era singură- 
singurică, în beznă Și nu se mai zbătu nici când Simon 
începu să plângă, să o înjure și să o numească curvă, nici 
când îi trecu frumoasa ghirlandă în jurul gâtului și începu 
să tragă până când o întinse și plesni, și fu nevoit să-și 
folosească mâinile. 

— O, Doamne Dumnezeule! Vocea șoptită și înecată a lui 
McNab era plină de groază și milă. Nu e de ajuns? N 

— Acum o decorează, continuă Eve pe acelaşi ton sec. li 
primenește chipul, îi coafează părul, îi aranjează ghirlanda. 
După cum vedeţi aici, când o ridică, tatuajul este deja 
aplicat. Lasă camera să o filmeze în continuare. Așa își 
dorește. Vrea să mai vadă o dată, și încă o dată, când este 
singur. Să o vadă așa cum a lăsat-o. Așa cum a aranjat-o. 

Monitorul se făcu negru. 

— Nu avea nevoie de înregistrarea momentului 
curăţeniei. Discul durează 33 de minute și 12 secunde. 
Atât i-a luat să-și îndeplinească partea asta din ritual. Mai 
sunt și alte discuri, cu crimele care au urmat. Toate 

urmează aceeași schemă. E un tip cu tabieturi, disciplinat. 
O să se ducă într-un loc din oraș pe care-l știe deja, ca să 
se odihnească și să se poată recupera. Nu o să se ducă în 
cine știe ce fundătură, ci într-un hotel, sau într-un alt 
apartament. 

— Nu i-ar fi ușor să-și găsească o cameră de hotel în 
perioada asta, comentă Feeney. : 

— Nu, dar de acolo începem să căutăm. Incepem cu cele 
de la marginea oraşului. O să-i luăm la întrebări pe 
prietenii lui și pe colegii lui de muncă, mâine, la prima oră. 
Poate ne dă careva o idee despre unde s-ar fi putut duce. 
Peabody, ne întâlnim mâine dimineață la ora nouă fix, la 
salon, în uniformă. 

— Da, să trăiţi! 

— Cel mai bine ar fi să tragem un pui de somn, cât a mai 
rămas din noaptea asta. 

— Dallas, mai pot rezista o oră. Dacă mă pot culca aici, 
mă pot apuca mâine-dimineaţă direct de unde am rămas. 

— În regulă, McNab. Dar acum hai să strângem. 

— Sunt de acord, spuse Feeney. Hai, Peabdoy, te conduc 
până acasă. 

— Nu-ţi băga nasul în jucăriile mele, McNab, spuse Eve 
în timp ce ieșea. Mă enervez tare. 


— În seara asta ai nevoie de un stimulent de somn, îi 
spuse Roarke în timp ce o apucă de braţ și porniră către 
dormitor. 

— Nu începe iarăși. 

— Nu ai nevoie de vise în noaptea asta. Ai nevoie să tai 
orice contact, măcar câteva ore, dacă nu pentru tine, 
măcar de dragul femeilor ălora pe care le-am văzut cum au 
fost brutalizate. 

— Pot să-mi fac treaba. 

Eve începu să se dezbrace de cum intră în dormitor, 
scoţându-și hainele în grabă. Avea nevoie de un duș cu apă 
foarte fierbinte, care să-i curețe pielea de duhoare. 

Își lăsă hainele morman, pe podea, păși direct în baie și 
comandă apă la intensitate maximă. 

Roarke o așteptă, pur și simplu, afară. Mai întâi, urma să 
se împotrivească, știa deja asta. Chiar și lui, și sugestiei lui 
de a se relaxa. Acea capsulă ghimpoasă și tare, care 
constituia una dintre trăsăturile ei care-l fascinau. 

Și știa deja, ca și cum ar fi intrat în capul ei și în inima 
ei, știa deja prin ce trecuse atunci când se uitase la discuri. 

Așa că, atunci când ieși de la duș, înfofolită într-un halat, 
cu ochii întunecaţi și un pic cam palidă în obraji, își 
desfăcu, pur și simplu, braţele și o cuprinse. 

— O, Dumnezeule, Dumnezeule! izbucni Eve și se agăţă 
de el, iar degetele începură să sape în spatele lui. l-am 
simţit mirosul pe pielea mea. l-am simţit mirosul. 

Pe Roarke îl durea să o vadă cum ceda, să o simtă 
tremurând și să audă bătăile inimii ei lângă a lui. 

— Nu te mai poate atinge. 

— Mă atinge, spuse ea și-și îngropă faţa în umărul lui, 
inspirând mirosul lui. Mă atinge ori de câte ori pătrunde în 
mintea mea. Și nu am ce-i face. 

— Dar pot face eu ceva. 

Roarke o ridică în braţe și se așeză pe pat cu ea în braţe. 

— Nu te mai gândi la nimic în seara asta, Eve, îi spuse 
el. Stai în braţele mele. 

— Imi pot face treaba. 

— Știu. 

— Dar cu ce costuri? se întrebă el și o legănă ca pe un 
copil. 

— Nu vreau droguri. Doar pe tine. Tu îmi ești de ajuns. 

— Atunci, culcă-te. Lasă totul la o parte, spuse el și-și 
întoarse capul ca să o sărute pe păr. Şi dormi. 

— Nu pleca. 

Se înghesui și mai tare la pieptul lui și oftă o dată, 
prelung. 

— Am nevoie de tine, adăugă ea. Prea mult. 

— Nu prea mult. Nu e niciodată prea mult. 

Ea așezase o amintire în cutia lor, își spuse el în gând. 
Acum era rândul lui să așeze o dorinţă. Ca ea să doarmă în 
liniște o noapte, sau cele câteva ore care mai rămăseseră 
din ea. 

Așa că o ţinu în braţe până când Eve se cufundă într-un 
somn adânc, fără vise. 

Și când se trezi o ţinea în continuare în braţe. Erau 
încolăciţi unul în jurul celuilalt, iar capul ei era culcușit în 
curbura umărului bărbatului ei. Cândva, în timpul nopții, 
Roarke se dezbrăcase, pe el și pe ea, și se strecuraseră 
amândoi în pat. 

Rămase un moment nemișcată și îi privi chipul cu 
atenţie. Părea deosebit de frumos, în lumina slabă a 
dimineţii. Trăsături accentuate, gene lungi și groase, și o 
gură de poet. O îmboldea impulsul de a-i mângâia părul și 
de a-i simţi atingerea mătăsoasă, însă braţele îi erau 
prinse. 

În schimb îl sărută ușor, și ca să-i mulţumească, și ca să- 
| trezească într-atât cât să-i elibereze mâinile. Dar 
strânsoarea lui deveni un pic mai fermă. 

— Mmm. Doar un minut. 

Sprâncenele Evei se arcuiră. Avea o voce groasă, 
mâloasă, iar ochii îi rămăseseră închiși. 

— Ești obosit. 

— O, Doamne, și încă cum. Eve își strânse buzele. 

— Dar tu nu ești niciodată obosit. 

— Acum sunt. Stai liniștită. 

O făcu să chicotească, cu tonul lui de supărare 
somnoroasă. 

— Mai rămâi un pic în pat. 

— Ba bine că nu. 

— Eu trebuie să mă scol. 

Își eliberă un braţ și îi mângâie părul. 

— Culcă-te la loc, îi spuse ea. 

— M-aș culca, dacă nu ai mai vorbi atâta. 

Pufni în râs, apoi se strecură din strânsoarea lui. 

— Roarke? 

— Oh, Dumnezeule! exclamă el, apoi se întoarse defensiv 
pe cealaltă parte și-și îngropă faţa în pernă. Ce e? 

— Te iubesc. 

Roarke își întoarse capul și întredeschise ochii în care se 
citea o licărire somnoroasă, care-o făcu să o treacă fiorii. 
Ăsta era numărul lui de magie, își spuse ea în gând. Că îi 
putea aprinde toate dorinţele, chiar și după ceea ce 
văzuse, chiar și după experienţele prin care trecuse. 

— Păi atunci, treci înapoi aici. Poate reușesc să stau 
treaz destul timp. 

— Mai târziu. 

Roarke îi răspunse cu un mormăit și-și îngropă faţa la 
loc în pernă. 

Eve decise să nu i-o ia în nume de rău, așa că se 
îmbrăcă, comandă cafea și-și prinse arma. Când ieși din 
cameră, Roarke nici nu mișcă. 

Se hotări să vadă mai întâi cum stăteau lucrurile cu 
McNab și-l găsi răsturnat în fotoliul ei de dormit, cu 
Galahad înfășurat în jurul capului, ca o pereche imensă de 
căști. Sforăiau amândoi. 

Când o simţi că se apropie, pisica miji un ochi, îi aruncă 
o privire plictisită, apoi îi oferi un „miau” enervat. 

— McNab. 

Cum nu primi niciun răspuns din partea lui, Eve își dădu 
ochii peste cap și-i înghionti ușor umărul. 

McNab se mulţumi să sforăie puternic, apoi își întoarse 
capul. E 

Această mișcare făcu pisica să alunece puţin mai jos. In 
schimb, Galahad își înfipse ghearele. McNab mai sforăi o 
dată și zâmbi prin somn. 

— Ai grijă la unghii, draga mea. 

— Dumnezeule! 

Eve îl mai înghionti o dată, de data asta mai tare: 

— Fără vise murdare, despre sex, în fotoliul meu de 
dormit, amice. 

— Ăăă? Haide, iubito, începu McNab, apoi deschise 
ochii, grei și înceţoșaţi, și se uită cu atenţie la chipul Evei. 
Ău, Dallas, ce? Unde? 

Apoi duse o mână înspre greutatea care-i apăsa pe umăr 
și îl atinse pe Galahad. 

— Cine? mai întrebă el. 

— Oi fi uitat tu de ce, dar nu mă întreba pe mine. Adună- 
te. 

— Da, da. Fratee! 

Întoarse capul și se trezi nas în nas cu Galahad. 

— Asta-i pisica ta? 

— Locuiește aici. Ești îndeajuns de treaz cât să-mi spui 
ce-ai mai aflat? 

— În regulă, sigur. 

McNab se chinuia să se ridice și-și trecu limba peste 
dinți. 

— Cafea, te implor! 

Pentru că și ea era dependentă de același lichid, își făcu 
milă de el și se duse în bucătărie, unde-i comandă o porție 
dublă de cafea, neagră și tare. 

Când se întoarse, pisica stătea în poala lui McNab, 
frământându-i coapsele și privindu-l de parcă ar fi vrut să 
verifice dacă îndrăznea să protesteze. McNab apucă cana 
de cafea cu amândouă mâinile și dădu pe gât jumătate. 

— În regulă. Oau! Am visat că eram pe altă planetă, într- 
o staţiune de pe o insulă, și îmi făceam de cap cu o 
mutantă extrem de bine făcută, care avea blană în loc de 
piele. 

Dădu iarăși cu ochii de Galahad, și zâmbi până la urechi. 

— Doamne! 

— Nu mă refeream la fanteziile tale libidinoase. Ce ai 
aflat? 

— Așa. Am verificat la toate hotelurile elegante din oraș. 
Aseară, niciun bărbat singur nu a închiriat vreo cameră. 
Le-am verificat și pe cele de clasă medie, același rezultat. 

Am făcut rost de informaţiile personale. Discul e la tine pe 
birou, i-am făcut un semn. 

Se duse până la birou, îl ridică și-l strecură în geantă. 

— Zi-mi doar ce-i mai important. 

— Bărbatul nostru are patruzeci și șapte de ani și s-a 
născut aici, în New York. Mama lui era părintele lui 
custode. 

McNab căscă de-i trosniră fălcile. 

— Scuze. Nu s-a mai recăsătorit niciodată. A lucrat ca 
actriţă, în special în producţii de nimica toată. A avut o 
serie întreagă de boli mentale. A tot fost prin tot felul de 
instituții de boli nervoase - de cele mai multe era vorba de 
depresie. Dar nimic nu a funcţionat, pentru că și-a pus 
capăt zilelor anul trecut. Ghici când? 

— De Crăciun. 

— Ai nimerit la ţanc. Simon a avut parte de o educaţie 
aleasă și a terminat două școli superioare. 

De teatru și de cosmetologie. Este licenţiat în ambele 
domenii. A avut niște contracte ca producător de machiaj. 
Acum doi ani a preluat salonul. Nu s-a căsătorit niciodată 
și a împărțit treburile casnice cu mama sa. 

Se opri din vorbit ca să mai soarbă din cafea. 

— Nu se poate plânge de lipsă de credite, însă 
tratamentele mamei sale i-au cam făcut gaură în conturi. 
Nu are cazier. Nu a făcut niciun alt test în afară de cele 
standard, plus controale fizice, dar nimic pe partea 
mentală. 

— Trimite-i și Mirei informaţiile personale, apoi vezi ce 
poţi afla despre tată. Și ţine-te și de controalele hotelurilor. 
Undeva tot trebuie să se ducă. 

— Pot să mănânc ceva de dimineaţă? 

— Ştii unde e bucătăria. Eu o să ies pe teren. Să mă ţii la 
curent. E 

— Sigur că da. Aăă, Dallas, între tine și Peabody e totul 
în regulă? 

Eve ridică din sprâncene. 

— De ce nu ar fi? 

— Părea ceva în neregulă cu voi două. 

— Ţine-mă la curent, spuse ea încă o dată și-l lăsă să-și 
bea cafeaua, în timp ce scărpina pisica între urechi și își 
frământa mintea. 

Eve hotări că ajutorul ei fie dormise pe o planșetă, fie își 
apretase uniforma mai abitir decât de obicei. Peabody era 
băţoasă și zgrumţuroasă ca o pâine prea prăjită. 

În schimb, era rapidă. Intrară împreună în salon, 
înţelegându-se mai degrabă prin semne decât prin vorbe. 
Yvette era deja în spatele consolei, preocupată să 
introducă programul zilei care tocmai începea. 

— O să ajungeţi clienţi fideli, îi spuse ea Evei. Ar trebui 
să mă lași să-ţi aranjez manichiura sau ceva. 

— Ai o cameră de tratamente liberă? 

— Am câteva, dar nu am niciun consultant liber înainte 
de ora două. 

— la-ţi cinci minute libere, Yvette. 

— Poftim? 

— Oprește cronometrul. Vreau să vorbesc cu tine. O să 
folosim una dintre camerele libere. 

— Sunt ocupată până peste cap. 

— Aici, sau la sediul central. Hai odată! 

— Of, pentru numele lui Dumnezeu! 

Cu un accent de enervare, Yvette își dădu scaunul la o 
parte. 

— Stai să instalez droidu! de rezervă. Nu ne place să 
folosim droizi. Nu sunt la fel de personali. 

Se grăbi să ajungă într-un colț și introduse codul ca să 
deschidă un dulap înalt. Droidul dinăuntru era frumos 
aranjat și coafat, și îmbrăcat cu un costum pe lângă corp 
ingenios, în culori pastelate, care-i punea în valoare pielea 
auriuînchisă și părul roșu-aprins. Când îl activă, droidul 
deschise niște ochi mari și albaștri, ca de bebeluș, clipi 
greoi cu gene leneșe, apoi îi zâmbi. 

— Vă pot fi de ajutor? 

— Preia recepţia. 

— Mă bucur că pot fi de ajutor. Arătaţi minunat astăzi. 

— Sigur că da, spuse Yvette vizibil enervată, și se 
întoarse cu spatele. Ar spune același lucru și dacă aș avea 
faţa acoperită cu negi, completă ea. Asta e problema cu 
droizii. Sper să rezolvăm repede ce avem de discutat, 
adăugă ea și se îndreptă către încăperile din spate, 
ţocăindu-și tocurile. Lui Simon nu-i place să ne părăsim 
posturile, decât în pauzele programate. 

Nu o să fie o problemă. 

Eve păși în sala de tratament și-și dori să nu-i mai 
amintească în asemenea grad de o sală de autopsie. 

— Când ai vorbit ultima dată cu Simon? întrebă ea. 

— Ieri. 

De vreme ce tot se afla într-o sală de tratament, Yvette 
alese o mănușă de masaj, își strecură o mână în ea șio 
activă. În timp ce și-o trecu peste gât și peste umeri, 
mănușa scoase un bâzâit abia auzit. 

— La ora patru a avut programată o rotunjire de sâni și a 
terminat la șase. Dacă ai nevoie de el, trebuie să apară. De 
fapt, el trebuia să deschidă azi de dimineaţă. Avem toată 
ziua programări, până peste cap, în ajun de Crăciun. 

— În locul tău, nu m-aș aștepta să apară astăzi. Yvette 
clipi, îi tresări mâna, iar mănușa de masaj dădu rateuri. 

— I s-a întâmplat ceva lui Simon? A avut un accident? 

— S-a întâmplat ceva cu Simon, dar nu, nu a avut niciun 
accident. A atacat-o pe Piper Hoffman aseară. 

— A atacat-o? Simon? 

Yvette izbucni într-un hohot de râs. 

— Ai ieșit rău de pe orbită, doamnă locotenent. 

— A omorât patru oameni, a violat și a omorât patru 
oameni, și aproape că i-a făcut același lucru și lui Piper, 
aseară. Acum s-a dat la fund. Ştii cumva unde s-ar putea 
duce? 

— Te înșeli, spuse Yvette și-și dădu mănușa jos de pe 
mâna tremurândă. Te înșeli, altfel nu se poate. Simon e 
drăguţ și dulce. Nu ar face niciun rău, nimănui. 

— De cât timp îl cunoști? 

— Eu... De câţiva ani, de când a preluat salonul. Trebuie 
să te înșeli. 

Yvette își ridică mâinile, apoi și le așeză pe obraji și 
apăsă. 

— Piper? Ai spus că Piper a fost atacată? Cât de grav e 
rănită? Unde e? 

— E în comă, la spital. Simon a fost întrerupt, înainte de 
a-i face felul, și a fugit. S-a dus înapoi în apartamentul lui, 
dar acum nu mai e acolo. Unde sar putea duce? 

— Habar nu am. Nu-mi vine să cred. Eşti sigură de ce 
spui? 

Eve își păstră privirea rece și egală. 

— Foarte sigură. 

— Dar o adora pe Piper. Era consultantul ei, al ei și al lui 
Rudy. El le făcea toate tratamentele. li numea „îngerii de 
vis”. 

— De cine mai e apropiat? Cu cine vorbește despre viaţa 
lui personală? Despre mama lui? 

— Mama lui? A murit anul trecut. Simon a fost devastat. 
A avut un accident și a murit. 

— El ţi-a spus că a avut un accident? 

— Da, că a leșinat sau nu mai știu ce, în cada de baie. S- 
a înecat. A fost îngrozitor. Erau foarte apropiaţi. 

— Şi-a vorbit despre ea? 

— Da, munceam împreună, petreceam multe ore 
împreună la salon. Suntem prieteni, mai spuse ea cu ochii 
plini de lacrimi. Nu pot să cred ce-mi spui tu acolo. 

— Ai face bine să crezi, pentru propria ta siguranţă. 
Unde s-ar putea duce, Yvette? Nu se poate duce acasă, 
dacă e speriat. Dacă trebuie să se ascundă undeva. 

— Habar nu am. Întreaga lui viaţă e aici. În salon, mai 
ales după ce a pierdut-o pe mama lui. Nu cred că mai are 

și alte rude. Tatăl lui a murit când el era doar un puștan. 
Nu m-a sunat. Jur că nu m-a sunat. 

— Dacă te sună, te rog să mă contactezi numaidecât. Nu 
te juca cu el. Nu te întâlni de una singură cu el. Trebuie să 
deschid dulapul lui și să iau declaraţii și celorlalți membri 
ai personalului. 

— În regulă. Aranjez eu totul. Nici măcar nu s-a purtat 
ciudat, sau ceva de felul ăsta. 

Yvette se ridică din fotoliu și pe obraz i se scurse o 
lacrimă. 

— Era foarte încântat de Crăciun, adăugă ea. E un tip 
foarte sensibil, să știi. Și anul trecut a pierdut-o pe mama 
lui, și asta i-a adumbrit cumva sărbătorile. 

— Mda, ei bine, recuperează pentru pierderile suferite, 
în perioada asta. 

Eve păși în spaţiul angajaţilor și îi aruncă o privire 
scurtă unui consultant grăsuţ, care dădea pe gât o băutură 
nutritivă, verde ca menta. 

— A schimbat combinaţia, murmură Yvette. A blocat ușa. 
Nu o pot deschide fără codul cel nou. 

— Cine e șef aici, când e el plecat? Yvette scoase un 
oftat. 

— Presupun că eu. 

Eve își scoase arma la vedere și își înclină capul. 

— Cu asta pot deschide ușa, spuse ea, dar am nevoie de 
consimțământul tău ca să o forțez. 

Yvette închise ochii și-i răspunse: 

— Da. 

— S-a înregistrat, Peabody? 

— Da, să trăiţi! 

Eve își reglă arma, ochi și trase în direcţia încuietorii. 
Arma scoase o pocnitură înfundată și scoase o lumină 
puternică. Apoi săriră bucăţi de metal în toate părțile și 
aterizară pe podea. 

— Dumnezeule, ce naiba-i asta, Yvette? 

— E o chestie cu poliția, Stevie, spuse Yvette și-i făcu un 
semn de concediere cu mâna consultantului care rămăsese 
cu ochii holbaţi. Ai o programare la nouă jumătate, pentru 
un limitator. Mergi și pregătește totul. 

— Simon o să fie foarte șucărit, spuse el în timp ce ieșea 
din încăpere, scuturând dezaprobator capul. 

Eve se dădu într-o parte, astfel încât Peabody să poată 
înregistra din unghiul potrivit, și puse un deget pe mâner. 

— La dracu'l exclamă Eve, clipind, apoi își lăsă vârful 
degetului în gură. E prea fierbinte. 

— Încearcă asta, îi spuse Peabody și-i dădu o batistă 
curată și călcată, din buzunarul ei. Privirile li se 
intersectară în treacăt. 

— Mulţam'. 

Folosindu-se de batistă, Eve acoperi mânerul și deschise 
ușa dulapului. 

— Moşul a trecut în viteză, murmură ea. 

În dulap fusese îngrămădit costumul de Moş, așa 
mototolit cum se nimerise. Deasupra era o pereche de 
cizme negre, înalte. Eve își întinse mâinile, scoase un 
flacon de spray de izolare din geanta ei și-și acoperi 
mâinile. 

— Hai să vedem ce mai găsim. 

Mai erau două doze de dezinfectant, jumătate de cutie 
de săpun din plante, tuburi cu cremă de protecţie și tot 
felul de aparate, care se puteau cumpăra de la orice colţ 
de stradă și care promiteau să distrugă microbii cu 
ajutorul ultrasunetelor. Mai găsi pe deasupra o cutie cu 
instrumente pentru tatuat și șabloane pentru niște modele 
extrem de complicate. 

— Asta îl înfundă definitiv, spuse Eve și scoase o foaie 
subțire pe care stătea scris, cu litere stilizate: 


DRAGOSTEA MEA ADEVĂRATĂ 

— Pune totul în pungi, Peabody, și aranjează tu 
transportul. Vreau să ajungă în laborator în mai puţin de-o 
oră. Eu mă duc în camerele de tratamente, să iau 
declaraţiile. 

Nu mai află nimic nou de la membrii personalului. Simon 
era iubit și apreciat de către angajaţii săi. Eve auzi cuvinte 
precum „milostiv”, „generos”, sau „înțelegători'. 

Şi se gândi la groaza și durerea din ochii Marianei 
Hawley. 

Drumul până la spital, ca să vadă care mai era sta rea lui 
Piper, îl făcură în liniște. Cu toate că insta la ţia de 
climatizare a noului vehicul trimitea o căi dură plăcută, în 
mașină atmosfera era destul de rece. 

Foarte bine, își spuse Eve în gând. Era foarte bine. Dacă 
Peabody voia să umble tot timpul de parcă i-ar fi intrat un 
băț în fund, foarte bine. Nu-i va afecta munca. 

— Dă-i un telefon lui McNab, spuse Eve care păși în lift 
și se uită drept înainte. Vezi dacă a mai aflat vreo locaţie 
unde s-ar putea afla Simon. Apoi vezi dacă Mira a primit 
informaţiile personale. 

— Da, să trăiţi! 

— Şi dacă-mi mai spui „să trăiţi” pe tonul ăsta de 
bebeluș, am să te pocnesc cu o curea. 

Spunând acestea, Eve cobori din lift și o lăsă pe Peabody 
în urma sa, uitându-se urât. 

— Starea lui Piper, spuse Eve și trânti insigna pe 
tejgheaua din camera asistentelor. 

— Pacienta Piper este sedată. 

— Cum adică sedată? Vrei să spui că și-a revenit din 
comă? 

Sora purta o tunică colorată, decorată cu flori de 
primăvară, și avea o expresie chinuită. 

— Pacienta Piper și-a revenit în urmă cu aproximativ 
douăzeci de minute. 

— Şi de ce nu am fost contactată? Fişa ei era 
monitorizată. 

— Era, doamnă locotenent. Însă pacienta Piper şi-a 
recăpătat cunoștința și a început să zbiere. Era incoerentă, 
isterică și violentă. Am fost nevoiţi să o legăm și să o 
sedăm, la recomandarea doctorului care se ocupă de ea și 
cu consimțământul celei mai apropiate rude. 

— Şi unde este cea mai apropiată rudă în acest moment? 

— Este cu ea în salon, acolo unde a stat toată noaptea. 

— Cheamă-l pe medicul ei. Spune-i să vină aici, spuse 
Eve, apoi se întoarse pe călcâie și traversă holul cu pași 
mari, până în salonul lui Piper. 

Semăna cu o zână care dormea. Palidă, blondă și 
drăguță. Sub ochi avea umbre delicate, iar obrajii îi erau 
puţin aprinși din pricina medicamentelor. 

La mică distanță de pat, se auzea zumzăitul 
monitoarelor. Toată camera era împodobită de parcă ar fi 
fost salonul unui apartament dintr-un hotel de lux. 
Pacienţii înstăriți își permiteau să se însănătoșească în 
condiţii luxoase și confortabile. 

Cea mai veche amintire a Evei despre tratamente 
medicale era o cameră oribilă și îngustă, în care erau 
aliniate niște paturi oribile și înguste, în care erau întinse 
femei și fete tinere, care gemeau din pricina durerii și a 
mizeriei. Pereţii erau gri, ferestrele negre, iar aerul era 
greu din pricina mirosului de urină. 

Avea opt ani, era singură și devastată, și nu se mai putea 
consola nici măcar amintindu-și numele, căci îl uitase. 

Însă Piper nu se va trezi în asemenea condiţii. Lângă pat 
se afla fratele ei și o ţinea de mână cu blândeţe, de parcă 
era o bucată de sticlă subţire, care s-ar fi putut sparge. 

Florile erau deja îngrămădite peste tot și cădeau în 
valuri din toate părţile, din coșuri, din boluri sau din vaze 
înalte și subţiri ca niște sulițe. Se auzea și muzică în 
surdină, o muzică de coarde, liniștitoare. 

— S-a trezit urlând. 

Rudy nu se uită la Eve, ci continuă să o privească pe 
sora lui, cu ochii încercănațţi. 

— Urla după mine să o ajut. A scos niște sunete care nici 
măcar nu păreau umane. 

Bărbatul ridică mâna lungă și subţire și și-o trecu peste 
obraz. 

— Dar nu m-a recunoscut; a dat cu pumnii în mine și în 
asistente. Nu știa cine sunt, sau unde era. A crezut că era 
tot în... A crezut că mai era și el tot aici. 

— A spus ceva, Rudy? l-a spus numele? 

— L-a ţipat cât a putut. 

Când își îndreptă capul spre Eve, chipul bărbatului 
părea să-și fi pierdut orice urmă de culoare sau structură. 
Era plat, ca de ceară. 

— l-a spus numele. „O, Doamne, te rog!” - a spus - 
„Simon, nu! Nu, nu, nu!”. Şi tot așa, de mai multe ori. 

Inima Evei fu cuprinsă de un sentiment de milă, faţă de 
amândoi. 

— Rudy, trebuie să vorbesc cu ea. 

— Trebuie să doarmă. Trebuie să uite, spuse el și ridică 
și cealaltă mână, cu care mângâie părul lui Piper. Și când o 
să fie mai bine, când o să poată, am să o duc departe. 
Undeva unde e cald și soare, și sunt flori peste tot. O să se 
vindece acolo, departe de toate astea. Știu ce crezi despre 
mine, despre noi. Nu-mi pasă. 

— Nu contează ce părere am eu despre voi. Doar ea 
contează. 

Eve se apropie de pat, așa încât se aflau faţă în faţă, de o 
parte și de alta a patului 

— Nu îi va fi mai ușor să se vindece, Rudy, dacă va ști că 
cel care i-a făcut asta e închis? Trebuie să vorbesc cu ea. 

— Nu poate fi forțată să vorbească despre asta. Nu poţi 
înţelege ce va simţi, ce înseamnă asta pentru ea. 

— Ba pot înţelege. Ştiu prin ce a trecut. Știu exact prin 
ce a trecut, spuse Eve, măsurându-și cuvintele, în timp ce 
Rudy îi studia chipul cu atenţie. Nu am să o rănesc. Vreau 
să-l închid pe omul ăsta, Rudy, înainte de a mai face ce i-a 
făcut ei, sau și mai rău, altcuiva. 

— Trebuie să fiu și eu de faţă, spuse el după un moment 
lung de tăcere. O să aibă nevoie de mine... și de doctor. 
Doctorul trebuie să rămână. Dacă se supără prea tare, 
vreau să o sedeze iarăși. 

— İn regulă. Dar trebuie să mă lași să-mi fac treaba. 

Rudy încuviință din cap, apoi își mută iarăși privirea 
către Piper. 

— O să... Cât timp... Dacă știi prin ce trece, cât timp îi va 
lua ca să uite? 

— O, Doamne! 

Nu o să uite niciodată, spuse Eve pe un ton neutru. Dar 
o să poată trăi cu asta. 

— Asta o să o readucă treptat la viaţă. 

Doctorul era tinerel, iar în ochi i se putea încă citi 
înţelegerea și devotamentul față de meseria sa. Adăugă 
chiar el medicamentul în perfuzie, fără să paseze sarcina 
plictisitoare vreunei sore medicale sau vreunei asistente. 

— Are să rămână ceva mai calmă decât de obicei, ca să 
nu fie peste măsură de agitată. 

— Vreau să fie coerentă, spuse Eve și se uită la chipul 
doctorului cu ochii ei căprui. g 

— Ştiu ce vrei, doamnă locotenent. În mod normal, nu aș 
fi de acord ca unei femei în starea pacientei Piper să i se 
dezactiveze sedarea. Însă în acest caz, vă înțeleg dorinţa. 
Dar, mă înţelegeţi, trebuie să rămână cât mai calmă cu 
putinţă. 

Işi îndreptă atenţia asupra monitoarelor, în timp ce 
degetele îi rămăseseră pe încheietura mâinii lui Piper. 

— Starea ei este stabilă, spuse el, apoi se uită iarăși 
către Eve. Recuperarea fizică și psihică, după o traumă ca 
aceasta, este o călătorie extrem de dificilă. 

— Ai fost vreodată în secţia violuri, din spitalul din 
Orașul Alfabetului? 

— Nu e nicio secţie de violuri în spitalul din acea zonă. 

— A fost până acum cinci ani, când au schimbat cerinţele 
de autorizare și prețurile standard pentru prostituatele 
autorizate de pe străzi. În secţia violuri erau mai ales târfe 
de stradă, cei mai mulţi dintre ei tineri. Băieți și fete veniţi 
direct de pe plantație, care habar n-aveau cum să se 

descurce cu câte un client drogat cu Zeus sau Exotica. Am 
lucrat în zona aia șase luni mizerabile. Știu ce fac, da? 

Doctorul încuviinţă din cap și ridică geana pacientei. 

— Își revine. Rudy, treci să te vadă mai întâi pe tine. 
Vorbește-i, încurajeaz-o. Păstrează-ţi vocea calmă și 
liniștită. 

— Piper, spuse Rudy și afișă un zâmbet grotesc, în chip 
de scuză, în timp ce se aplecă deasupra patului. Draga 
mea, sunt eu, Rudy. Ești bine. Ești cu mine. Nu mai este 
absolut nicio primejdie. Ești cu mine. Mă auzi? 

— Rudy? Piper îngăimă numele bărbatului, cu ochii 
închiși, întorcându-și chipul în direcţia din care venise 
sunetul vocii lui. Rudy, ce s-a întâmplat? Ce s-a întâmplat? 
Unde ai fost? 

— Acum sunt aici, răspunse el în timp ce pe obraz îi 
alunecă o lacrimă. Voi fi aici, lângă tine. 

— Simon îmi face rău. Nu mă pot mișca. 

— A plecat. Ești în siguranţă. 

— Piper. 

Eve citi în ochii femeii fiorul de panică ascuns sub 
calmul indus de medicamente. 

— Îţi aduci aminte de mine? o întrebă ea. 

— Poliţia. Doamna locotenent. Ai vrut să spun lucruri 
rele despre Rudy. 

— Nu, vreau doar să-mi spui adevărul. Rudy e chiar aici. 
O să stea chiar aici, în timp ce noi două stăm de vorbă. 
Spune-mi ce ţi s-a întâmplat. Povesteștemi despre Simon. 

— Simon. 

Luminile de pe monitoare urcară vertiginos. 

— Unde e? continuă Piper. 

— Nu e aici. Nu te mai poate răni. 

Cu blândeţe, Eve apucă mâna cu care Piper făcu un gest, 
ca și cum s-ar fi apărat în faţa unei lovituri. 

— Nu o să te rănească nimeni. Am să-l ţin la o mare 
distanţă de tine, dar trebuie să mă ajuţi. Trebuie sămi spui 
ce a făcut. 

— A venit la ușă. 

Piper închise ochii și Eve putea vedea mișcările rapide 
de sub pleoapele delicate. 

— Eram fericită să-l văd. Aveam cadoul lui de Crăciun, 
iar el avea o cutie mare, argintie. Un cadou. M-am gândit 
că Rudy a adus un cadou pentru mine și pentru Rudy. Rudy 
nu e acasă, i-am spus. Ştia -”Nu e, ești singură-singurică, 
doar cu mine”. Mi-a zâmbit și a... și a pus o mână pe 
umărul meu. 

— Ameţită, murmură ea. Eram așa de ameţită, și nici nu 
puteam vedea prea bine. Trebuie să mă întind, mă simt așa 
ciudat. Il aud, îl aud cum îmi vorbește, dar nu pricep nimic, 
nu mă pot mișca, nu pot deschide ochii. Nu pot gândi. 

— Îţi aduci aminte ceva din ce ţi-a spus atunci? 

— Că eram frumoasă. lar el știa cum să mă facă și mai 
frumoasă. Am simţit ceva rece pe picior, caremi gâdila 
coapsa, în timp ce el îmi vorbea. Mi-a spus că mă iubea, 
numai pe mine. Adevărata dragoste, voia ca eu să fiu 
adevărata lui dragoste. Nu eram eu aleasa, dar aș fi putut 
fi. Celelalte nu contau. Doar eu. Continua să vorbească, 
dar eu nui puteam răspunde. Toate celelalte iubiri au murit 
pentru că nu erau cele adevărate. Nu erau pure, nu erau 
inocente. Nu! dintr-odată Piper își smulse mâna dintr-a 
Evei și încercă să se rostogolească într-o parte. 

— E-n regulă. Eşti în siguranţă. Știu că te-a rănit, Piper. 
Știu și cât de tare te-a rănit, și știu cât de teamă ţi-a fost. 
Dar acum nu mai trebuie să-ţi fie frică. 

Hotărâtă, Eve îi apucă iarăși mâna lui Piper. 

— Uită-te la mine, vorbește cu mine, îi spuse ea. Nu am 
să-l mai las să-ţi facă vreun rău. 

— M-a legat, spuse ea în timp ce lacrimile i se 
rostogoleau pe obraji. M-a legat de pat. Mi-a luat hainele. 
L-am implorat să nu o facă. Era prietenul meu. S-a 
costumat. Arăta oribil. Mai era și o cameră de filmat, iar el 
poza și mi-a spus că am fost o fată rea. Și ochii, era ceva în 

neregulă cu ochii lui. Urlam, dar nu mă auzea nimeni. 
Unde e Rudy? 

— Sunt aici, spuse el cu o voce înecată și-și apăsă buzele 
peste sprânceana ei, peste tâmpla ei. Sunt aici. 

— Mi-a făcut multe. M-a violat, și a durut așa de tare. 
Mi-a spus că sunt o târfă. Cele mai multe femei erau târfe, 
actrițe care se prefăceau a fi altceva, dar care nu erau 
decât niște târfe. lar cei mai mulţi dintre bărbaţi se 
foloseau de ele, iar apoi le părăseau. lar eu eram tot o 
târfă, şi-mi putea face ce voia el. Şi mi-a făcut, a continuat 
să mă rănească. Rudy, team tot strigat să vii și să-l oprești. 
Oprește-l! 

— Rudy a venit, îi spuse Eve. Rudy a venit și l-a oprit. 

— A venit Rudy? 

— Da, te-a auzit și a venit, și a avut grijă de tine. 

— S-a oprit. Da, s-a oprit, spuse Piper și închise ochii la 
loc. Se auzeau ţipete și zgomote, și cineva care striga 
foarte tare. Striga după mama sa. Altceva numi mai 
amintesc. 

— İn regulă. Te-ai descurcat de minune. 

— Nu o să-i permiţi să se întoarcă, nu-i așa? întrebă 
Piper, iar degetele ei se agăţară de ale Evei. Nu ai să-i 
permiţi să mă găsească, nu-i așa? 

— Nu, nu am să-i permit să se întoarcă. 

— A pus niște lucruri pe mine, își aminti Piper. Mi-a dat 
cu un spray pe tot corpul. Își mușcă buza. Și în mine. Iar 
corpul lui fusese epilat. Nu mai avea niciun fir de păr. Are 
un tatuaj pe șold. _ 

Asta era o noutate, medită Eve. În filmuleţele pe care le 
analizase ea nu se vedea niciun tatuaj pe corpul lui. 

— Îţi mai amintești cum arăta? 

— Scria „Dragostea mea adevărată”. Mi l-a arătat, a 
ținut morţiș să mă uit la el. A spus că era nou, permanent, 
nu era temporar. Pentru că se plictisise să fie temporar 
pentru toţi cei pe care îi iubea. lar eu plângeam și-i 

spuneam că nu l-am rănit niciodată. Şi atunci a plâns și el. 
A spus că știa, și-i părea rău. Dar nu știa ce altceva să facă. 

— Altceva îți mai amintești? 

— A spus că eu am să-l iubesc mereu, pentru că va fi 
ultimul meu iubit. Și că el își va aminti mereu de mine, 
pentru că eu fusesem prietena lui. 

Ochii lui Piper nu mai erau deloc sticloși. Acum păreau 
doar obosiţi. 

— Avea de gând să mă omoare. Nu mai era Simon, 
doamnă locotenent. Nu-l cunoșteam pe omul care mi-a 
făcut asta. S-a transformat în altcineva, în camera aceea. 
Și cred că s-a speriat și el la fel de tare ca și mine. 

— Acum nu mai trebuie să-ţi fie frică. Iți promit. Eve se 
dădu înapoi și se uită la Rudy. 

— Hai să ieșim un minut și să-l lăsăm pe domnul doctor 
să o examineze pe sora ta. 

— Mă întorc imediat, spuse Rudy și sărută încheieturile 
lui Piper. O să fiu de partea cealaltă a ușii. Nu vreau să o 
las singură, îi spuse el Evei de îndată ce ușa se închise în 
urma lor. 

— O să aibă nevoie să stea de vorbă cu cineva. 

— A vorbit destul. Și-a spus totul, pentru numele lui 
Dumnezeu... 

— O să aibă nevoie de ajutor psihologic, îl întrerupse 
Eve. O să aibă nevoie de tratament. Dacă o duci undeva 
departe, nu o să o ajute cu nimic să revină la lumea reală. 
Acum câteva zile, i-am dat o carte de vizită, o carte de-a 
mea de vizită, cu un alt nume pe spate și un număr de 
telefon. Contacteaz-o pe doamna doctor Mira, Rudy. Las-o 
să o ajute pe sora ta. 

Rudy deschise gura să vorbească, apoi o închise la loc, și 
părea că face un efort ca să rămână calm. 

— Te-ai purtat foarte frumos cu Piper, adineaori, 
doamnă locotenent. Foarte blând. Şi când am auzito 
povestind ce i s-a întâmplat, am înţeles de ce nu te-ai 
purtat nici frumos, nici blând cu mine, atunci când ai 

crezut că eu eram cel responsabil de... ceea ce li s-a 
întâmplat celorlalţi. Îţi sunt recunoscător pentru asta. 

— Îmi poţi fi recunoscător atunci când îl voi aresta. Eve 
se dădu pe spate, pe tocuri. 

— Îl cunoști destul de bine pe individ, așa-i? 

— Credeam că-l cunosc. 

— Unde s-ar putea duce? în vreun loc anume, la cineva 
anume? 

— În mod normal, aș fi spus că ar veni la mine sau la 

Piper. Petreceam foarte mult timp împreună, și 
profesional, și personal. 

Rudy închise ochii și continuă: 

— Ceea ce explică cum a făcut rost de listele de perechi 
potrivite. Nu ar fi fost luat la întrebări de nimeni din cadrul 
companiei. Dacă v-aș fi spus acest amănunt, dacă v-aș fi 
deschis toate ușile, în loc să încerc să mă feresc, pe mine și 
afacerea mea, poate că aș fi putut opri toate astea. 

— Deschide-le acum. Povestește-mi despre el, despre 
mama lui. 

— Mama lui s-a autoexterminat. Nu știu dacă mai 
cunoaște careva acest amănunt, în afară de mine. 

Rudy se ciupi, din reflex, de rădăcina nasului, apoi 
continuă: 

— A cedat, într-o noapte, și mi-a povestit totul. Era o 
femeie cu probleme, instabilă din punct de vedere mental. 
El dădea vina pe tatăl lui. Au divorţat când Simon era 
copil, iar mama lui nu și-a revenit niciodată. Era sigură că 
bărbatul ei se va întoarce într-o bună zi. 

— Dragostea ei adevărată? 

— O, Doamne! 

De data asta, Rudy își acoperi faţa. 

— Da, da, presupun că da. Era actriță, nu prea avea cine 
știe ce succes, dar Simon era de părere că era 
nemaipomenită, uluitoare. O venera. Dar de multe ori îl 
dezechilibra felul ei de a se purta. Câteodată cădea în câte 
o depresie, și atunci apăreau bărbaţii. 

Se folosea de bărbaţi ca să-și alunge stările rele. Iar el 
era, în general, un tip foarte tolerant, dar la capitolul ăsta 
era foarte îngust la minte. Ea era mama lui, și nu avea 
niciun drept să se dăruiască din punct de vedere sexual. 
Mi-a vorbit o singură dată despre chestia asta, la puţin 
timp după moartea ei, când era plin de suferință. Se 
spânzurase. O găsise în dimineaţa de Crăciun. 

— Se potrivește perfect. 

Peabody stătea ţeapănă în scaunul pasagerului, în timp 
ce Eve se lupta cu traficul. 

— Este complexat din pricina mamei, și de fiecare dată 
când alege câte o victimă vrea să o înlocuiască, să o 
pedepsească, să o iubească. Cei doi bărbaţi îl reprezintă fie 
pe tatăl său, fie propria sa înclinaţie sexuală. 

— Mulţumesc pentru comunicat, spuse Eve pe un ton 
sec, apoi lovi volanul cu podul palmei, căci era iarăși 
înconjurată din toate părțile de mașini. Nenorocitul ăsta de 
Crăciun! Nu-i de mirare că în decembrie înfloresc afacerile 
spitalelor și instituţiilor de boli mentale. 

— Dar e Crăciunul, Eve. 

— Știu și eu ce zi e, la dracu'l izbucni Eve și trase 
manetele în poziţie verticală, luă un viraj scurt la stânga și 
trecu peste capotele mașinilor oprite. 

— Aa, maxibuzul. 

— Văd și eu, spuse Eve și trecu milimetric pe lângă 
autobuz. 

— Taxiul ăla Rapid o să... Peabody se încordă și închise 
ochii în timp ce taxiul, care era evident în aceeași stare de 
spirit ca și Eve, ţâșni în sus din coloana de vehicule. 

Eve înjură, derapă, jupui niște tampoane și puse sirena 
în funcţiune, la maximum. 

— Oprește, proasta dracului, exclamă ea și frână 
vehiculul până veni în bot, în timp ce i se ridică fundul, și-l 
abandonă în timp ce încă se mai clătina, jumătate pe 
stradă, jumătate pe trotuar, în fața unei mase mari de 
pietoni enervați. 

Eve ieși din mașină trântind ușa și păși ţanţoș către taxi. 
Şoferul ieși din taxi trântind ușa și păși ţanţoș către Eve. 
Peabdoy i-ar fi putut spune că, dacă voia să se ia la hartă 
cu un poliţist, nu-l alesese pe cel mai potrivit. 

Dar, se gândi ea, în timp ce se dădea jos și-și făcea loc 
cu coatele prin mulţime, poate că de asta avea Eve nevoie 
ca să se simtă mai bine, să tăbăcească fundul unui 
taximetrist. 

— Am semnalizat. Şi eu am dreptul să mă ridic pe 
verticală, la fel ca și tine. Nu aveai nici luminile, nici sirena 
pornite, nu-i așa? O să plătească orașul pentru ăla, nu-i 
așa? Voi ăștia, polițiștii, să știți că nu e strada voastră de 
acasă. Să știi că nu o să-mi asum eu să plătesc creditele 
pentru stricăciunea de aici, surioară. 

— Surioară? 

Peabody se cutremură de-a dreptul când auzi tonul 
îngheţat al vocii Evei. Pe la spatele Evei, își scutură 
dezaprobator capul, plină de compasiune faţă de șoferul de 
taxi, și-și scoase codul de infracţiuni. 

— Hai să-ţi spun eu ceva, frate! Primul lucru pe care 
trebuie să-l faci este să te predai, până nu-ți scriu un 
proces-verbal pentru că ai atacat un ofițer de poliţie. 

— Hei, dar eu nu m-am atins nici cu un deget de... 

— Am spus să te predai. Hai să vedem cât de repede te 
poţi executa. 

— Doamne, dar e doar un tampon zgâriat. 

— Vrei să-ţi mai scriu unul, pentru că opui rezistenţă? 

— Nu, răspunse el cu o voce mârâită, apoi se întoarse cu 
spatele, își depărtă picioarele și-și puse mâinile pe 
caroseria taxiului. Nene, e ajunul Crăciunului. Hai să ne 
dăm pace unul altuia. Ce părere ai? 

— Sunt de părere că ar fi mai bine să ai ceva mai mult 
respect față de polițiști. 

— Duduie, și văr-miu e poliţist, la secţia patru-unu. 

Rânjind, Eve își smulse insigna din buzunar și i-o băgă 
sub nas: 

— Vezi ce scrie aici? Locotenent, nu surioară, nici 
duduie. L-ai putea întreba pe văr-tu, polițistul de la secţia 
patru-unu. 

— Brinkleman, murmură el. Sergent Brinkleman. 

— Spune-i sergentului Brinkleman de la secţia patru unu 
să ia legătura cu locotenent Dallas, de la departamentul 
omucideri, de la sediul central, și să-i spună cum se face că 
vărul lui e un nenorocit. Și dacă reușește să-mi explice 
acest lucru, cât să înţeleg și eu, n-am să-ţi ridic licenţa și 
nici n-am să-ţi fac proces-verbal pentru faptul că ai tăiat 
calea aeriană a unui vehicul oficial. Ai priceput? 

— Da, am priceput, doamnă locotenent. 

— Și acum, dispari naibii de aici. 

După ce-și mâncă papara cuvenită, șoferul se sui la loc 
în mașină, cu coada între picioare, se ghemui în scaun și 
așteptă răbdător să se mai elibereze traficul ca să poată 
pleca. Pentru că sângele îi fierbea în continuare, Eve se 
întoarse pe călcâie și vâri un deget chiar sub nasul lui 
Peabody 

— Iar tu, dacă mai vrei să călătorești astăzi alături de 
mine, ai face bine să-ţi scoţi băţul ăla din fund. 

— Cu tot respectul, locotenent, nu știam să am vreun 
obiect străin în acea regiune a corpului. 

— Nu apreciez în acest moment tentativa ta de a face 
glume, ofițer Peabody. Dacă ești nemulțumită de poziţia ta 
de ajutor al meu, poţi cere să primești altă poziţie. 

Lui Peabdoy i se puse un nod în gât. 

— Nu vreau să primesc altă poziție. Nu sunt 
nemulțumită de poziţia mea, să trăiţi! 

Eve se abţinu din greu să nu scoată un țipăt, apoi se roti 
ca un pivot și se aruncă în traficul de pietoni, căpătă 
câteva vânătăi și comentarii răutăcioase, apoi se aruncă 
înapoi: 

— Ţine-o tot așa. Continuă să foloseşti tonul ăsta de 
academie militară cu mine, și ne luăm la harţă. 

— Tocmai m-ai ameninţat că mă dai afară. 

— Nu-i adevărat. Ti-am oferit șansa să primeşti altă 
poziţie. 

Vocea lui Peabody începu să tremure, așa că, își înghiţi 
cuvintele. În schimb spuse: 

— Am fost de părere, și încă mai sunt de părere, că ai 
întrecut limita aseară, în legătură cu relaţia mea cu 
Charles Monroe. 

— Da, ai fost foarte răspicată în această privinţă. 

— Nu a fost deloc corect, din partea ofițerului meu 
superior, să-mi critice alegerea mea în ce privește escorta. 
Era o problemă personală și... 

— Da, la dracu”, era o problemă personală. 

Ochii Evei se întunecară, dar nu din pricina furiei, 
remarcă Peabody șocată. Eve se simţea jignită. 

— Aseară nu ţi-am vorbit din poziţia de ofițer superior. 
Nu am considerat niciun moment că mă adresez ajutorului 
meu. Credeam că vorbesc cu o prietenă. 

Peabody simţi rușinea care o făcu să roșească până în 
vârful urechilor. 

— Dallas... 

— O prietenă, continuă Eve să bolborosească, căreia i se 
scurgeau ochii după un prostituat autorizat. Un prostituat 
licenţiat, suspect într-o crimă a cărei investigaţie este încă 
în curs de desfășurare. 

— Dar Charles... 

— Era în josul listei, izbucni Eve, dar se afla pe listă, căci 
se nimerise perechea potrivită a uneia dintre victime și a 
uneia dintre persoanele atacate. 

— Dar nu ai crezut niciun moment că Charles ar putea fi 
criminalul. 

— Nu. Am crezut că era Rudy și m-am înșelat. M-aș fi 
putut înșela și în ceea ce-l privește pe Charles Monroe. 

lar gândul la această posibilitate i se înfipse direct în 
inimă. 

— Du vehiculul înapoi la sediul central, continuă ea. 
Informează-i pe căpitanul Feeney și pe comandantul 

Whitney cu privire la ultimele noutăţi care privesc cazul 
nostru. Spune-le că eu rămân pe teren. 

— Dar... 

— Du nenorocitul de vehicul la sediul central, când îţi 
spun, izbucni Eve. Asta e un ordin de la un ofițer superior 
către ajutorul său. 

Se întoarse și își croi drum prin mulţime. De data asta 
nu se mai întoarse. 

— Of, la dracu', exclamă Peabody și se lăsă să alunece 
de pe capota mașinii, ignorând claxoanele supărate, sau 
muzica insidioasă și dată la maximum, care se revărsa din 
fața magazinului de pe cealaltă parte a trotuarului 
supraaglomerat. 

— Peabody, ești o idioată, comentă ea. 

Își trase nasul și băgă mâna în buzunar după batistă, dar 
își aminti că i-o dăduse Evei și nu o mai primise înapoi de 
la ea. Își șterse nasul cu dosul palmei, apoi se urcă în 
mașină și se pregăti să îndeplinească ordinele. 

Până să ajungă la colțul Străzii Patruzeci și unu, Eve se 
calmase deja îndeajuns cât să-și dea seama că nu avea de 
gând să mai meargă pe jos încă treizeci de blocuri, până la 
laborator, ca să se ia de Dickie. 

O singură privire către populaţia îngrămădită în 
glisoarele pentru persoane care treceau pe deasupra fu de 
ajuns ca să-și dea seama că nu era pregătită să o ia nici pe 
acolo. 

Un nou val de pietoni năvăli din spatele ei și o mai purtă 
jumătate de cvartal, înainte să apuce să sape și să-și 
croiască drum prin mulţime. Se înecă din pricina aburului 
care ieșea de la o tarabă glisantă care desfășura o afacere 
prosperă cu cârnăciori de soia la grătar, își șterse lacrimile 
care-i ţâșniseră cu această ocazie și băgă mâna în buzunar, 
după insignă. 

Iși făcu loc cu unghiile până la bordură și-și riscă viața 
sau pierderea unei mâini sau a vreunui picior, pășind drept 

în calea unui taxi care se apropia, apoi își trânti insigna de 
poliţist direct pe parbriz. 

Se urcă și încercă să-și alunge stresul ultimelor minute 
frecându-și faţa, apoi își lăsă mâinile în poală și întâlni 
ochii triști ai șoferului, în oglindă. 

Îl recunoscu pe vărul detectivului Brinkleman, de la 
secţia patru-unu, și scoase un hohot scurt de râs: 

— Era de așteptat, nu-i așa? 

— A fost o zi de rahat, ce mai, murmură el. 

— Urăsc Crăciunul. 

— Nici mie nu-mi mai place foarte tare. 

— Lasă-mă la 18. De acolo o iau pe jos. 

— Se ajunge mai repede pe jos. 

Eve se mai uită o dată la trotuarul înțesat de oameni. 

— Calc-o, și dă-i înainte. Mă ocup eu de cei de la Trafic, 
dacă ești luat la ochi. 

— Tu ești șefa, locotenent. 

Şoferul demară ca un fulger, iar Eve închise ochii și-și 
dădu seama că durerea de cap care îi bătea în tâmple nu 
avea de gând să elibereze incinta, dacă nu primea un 
ghiont de la un medicament. 

— O să ai necazuri din pricina tamponului ăla? îl întrebă 
ea. 

— La felul în care sunt forțate vehiculele astea? Neah, 
răspunse el și luă curba spre 18. Nu trebuia să dau dovadă 
de așa mare lipsă de respect, doamnă locotenent. Dar 
traficul ăsta de sărbători te poate transforma într-o 
persoană foarte rea. 

— Așa e. 

Eve băgă mâna în buzunar, scoase creditele, le strecură 
prin fantă și spuse: 

— Atunci suntem chit. 

— Vă sunt recunoscător. Oricum, vă urez un Crăciun 
bizar de fericit! 

Râsul Evei se destinse în timp ce pășea afară din mașină. 

— La fel și ţie. 

Nu prea erau pietoni în zona aceea, în care erau mai 
multe laboratoare criminalistice, morgi și secţii de 
arestare. Nu prea avea nimeni ce să cumpere de acolo, 
reflectă Eve în timp ce sprintă pe ultima bucată de drum, 
cam jumătate de bloc. 

Intră în clădirea mare și urâtă de oţel, care reprezenta 
viziunea unui arhitect tâmpit despre economia avansată 
tehnologic, traversă holul impersonal și trecu prin bolta cu 
sistem de securitate. 

Droidul de serviciu încuviinţă din cap, atunci când ea își 
trânti palma pe platou, își recită rangul, numele, codul și 
destinaţia. Primi acordul, luă glisorul în jos și se încruntă 
când observă că toate holurile și birourile erau goale. Era 
abia dupăamiază, pe la mijloc, la mijloc de săptămână, își 
spuse Eve în sinea ei. Unde naiba plecase toată lumea? 

Primi acordul să intre în laborator. Și acolo descoperi o 
ditamai petrecerea care era în toi. 

Muzica zbiera peste niște hohote asurzitoare de râs. 
cineva îi îndesă în mână o cană în care clipocea un lichid 
verde și ciudat. Pe undeva peaproape dansa o femeie care 
nu purta decât un halat de laborator și niște micro- 
ochelari. Eve reuși să o tragă de mâneca hainei și să o 
învârtă cu fața spre ea. 

— Unde-i Dickie? 

— Aa, pe undeva pe-aici. Trebuie să-mi mai fac rost de 
un rând. 

— la-o pe asta, îi spuse Eve și-i îndesă cana în mână, 
apoi începu să-și facă loc printre corpuri și aparatură. Il 
văzu pe Dickie, care stătea pe o masă pentru probe, cu o 
mână băgată bine pe sub fusta unei tehniciene, beată criţă. 

Cel puţin așa presupuse Eve, că tehniciană respectivă 
era beată. Altfel cum ar fi putut permite să i se strecoare 
printre picioare degetele alea ca niște păianjeni? 

— Hei, Dallas, bine ai venit la petrecere. Nu e așa stilată 
ca mica ta reuniune, dar facem ce putem. 

— Unde naiba sunt rapoartele mele? Unde sunt 
rezultatele mele? Ce dracu' se întâmplă aici? 

— Hei, Eve, e Crăciunul. Potolește-te! 

Mâna Evei izbucni afară din buzunar, îl apucă de pieptul 
cămășii și-l trase de pe masă dintr-o miș - care. 

— Am patru cadavre și o femeie în spital. Să nu care 
cumva să-mi spui să mă potolesc, nenorocit sașiu ce ești. 
Vreau rezultatele testelor mele! 

— În ajunul Crăciunului, laboratorul se închide la ora 
două fix, îi spuse el și încercă să-i dea mâna la o parte, dar 
nu reuși să o clintească din loc. Oficial, continuă el. Acum e 
trecut de ora trei, deșteapto! 

— Pentru numele lui Dumnezeu, ăla umblă undeva pe- 
acolo. Nu ai văzut ce le-a făcut oamenilor ălora? Vrei să-ţi 
arăt și nenorocitele de filmuleţe, pe care le-a făcut în timp 
ce-i omora? Vrei să te trezești mâine-dimineaţă și să 
descoperi că a mai comis o crimă, pentru că tu nu ţi-ai 
putut face treaba? îţi mai alunecă gâscă de Crăciun pe gât, 
la gândul ăsta? 

— La naiba, Dallas! Oricum nu am aflat aproape nimic 
nou. Dă-mi drumul! 

După ce-l eliberă din strânsoare, Dickie își netezi 
cămașa cu o demnitate surprinzătoare. 

— O să mergem în celălalt laborator să ne uităm, adăugă 
el. Nu are niciun rost să stricăm cheful tuturor. 

Se strecură prin mulțime și descuie ușa unei camere 
alăturate. 

— Dumnezeule, Feinstein, nu te poţi apuca să i-o tragi 
tocmai aici. Du-o în magazie, ca toată lumea. Eve își apăsă 
degetele peste ochi, în timp ce doi tineri preocupaţi de 
cuplare se desprinseră unul de altul și se împrăștiară să-și 
culeagă hainele aruncate peste tot. Oare înnebunea toată 
lumea în perioada asta? se întrebă Eve cât timp cei doi 
țâșniră afară din încăpere chicotind ca doi zărghiţi. 

— Am preparat o băutură dată dracului, îi explică 

Dickie. Am pus numai chestii legale, dar e un amestec 
din care ies adevărate amestecături. 

Se trânti în fotoliul din fața computerului și comandă 
dosarul. 

— De data asta i-am găsit amprentele, dar știai deja. Nu 
există nicio îndoială asupra identităţii. La locul faptei s-au 
găsit urme din același dezinfectant. Produsele de 
înfrumusețare se potrivesc cu cele folosite în cazul 
celorlalte victime. Costumul și celelalte rahaturi pe care le- 
ai trimis conţin aceleași fibre pe care le-am identificat deja. 
L-ai bunghit pe tip, Dallas. Dacă ajung toate astea la 
tribunal, s-a prăjit. 

— Și cu examinarea criminalistică cum a rămas? Am 
nevoie de ceva ca să-l găsesc, Dickie. 

— Din examinarea criminalistică nu a reieșit ni mic 
neobișnuit, în afara lucrurilor care se găsesc de regulă. 
Sau te referi la cea privind lucrurile lui? N-a ieșit mare 
lucru. Tipul ăsta e un fanatic al cură ţeniei. Totul a fost 
curăţat și frecat, și aspirat. Dar mai erau acolo și niște 
fibre - aceleași cu costumul, câteva fire de păr care se 
potrivesc cu cele găsite în cazul celorlalte crime, și barba 
pe care a lăsat-o la locul faptei, seara trecută. Dacă îl 
prinzi, adu-l aici, că am destule probe ca să-i închidem ușa 
de la cușcă. Asta e tot ce am să-ţi spun. 

— În regulă. Vreau să trimiţi informaţiile astea către 
aparatul meu de la sediul central. Şi o copie lui Feeney. 

Și, din moment ce amândoi știau că făcuse deja acest 
lucru, Dickie se mulțumi să ridice dintr-un umăr. 

— Îmi cer scuze că te-am întrerupt de la jocuri și 
distracţie. 

— Oricum o să se închidă orașul peste o oră sau două, 
Dallas. Oamenii au nevoie de vacanţă. Au dreptul la ea. 

— Da. Știu eu o femeie care-și va petrece vacanţa în 
patul de spital. Și ea are drepturi. 

Eve ieși afară și lăsă aerul rece să-i răcorească capul, 
dorindu-și să-i fi cerut lui Dickie ceva destul de puternic, 

ca să nu-i mai bubuie capul. Își dădu seama că se întuneca 
deja. Urmau nopţile lungi, luna întunecată a lui decembrie, 
când lumina zilei abia apărea, că se și ducea. 

Își scoase video telefonul și sună acasă. 

— Lucrezi, spuse ea când Roarke răspunse de la linia sa 
privată și lăsă să se vadă lumina laserului de la faxul din 
spatele lui, care scuipa raze de lumină. 

— Încă un pic. 

— Mai am și eu câteva lucruri de făcut. Nu cred să ajung 
acasă mai devreme de câteva ore. 

Roarke citi pe chipul ei semnele durerii de cap. 

— Unde te duci? 

— Vreau să reiau cercetările în apartamentul lui Simon. 
Nu am făcut o cercetare sistematică, eu însămi. Poate că 
echipa a scăpat vreun amănunt. Tre buie să mă uit, 
Roarke. 

— Știu. 

— Uite, am trimis-o pe Peabody cu mașina mea. Poţi 
trimite o mașină, sau ceva, la locaţia respectivă? 

— Sigur că da. 

— Mulţumesc. Te mai sun când termin și îţi spun când 
ajung acasă. 

— Fă ce știi că trebuie să faci, Eve, dar ai grijă să iei un 
medicament ca să alini durerea de cap. 

Eve schiță un zâmbet. 

— Nu am niciunul. O să bem mult vin când vin acasă, 
bine? Şi o să facem dragoste ca niște animale. 

— Ei bine, plănuisem o seară liniștită și o partidă de șah 
pe trei nivele, dar dacă asta îţi dorești să facem... 

Fusese al naibii de bine să râdă din tot sufletul, reflectă 
Eve în timp ce termina transmisiunea. 

Așa că nu ar fi trebuit să o mire faptul că, în faţa 
blocului lui Simon, o aștepta nu numai mașina, dar și 
Roarke. 

— Ai fi putut să o trimiţi cu un droid, îi spuse ea. 

— Chiar credeai că aș face așa ceva? 

— Nu, răspunse ea și-și dădu părul la o parte cu o mână. 
Și nu cred nici că o să fii de acord să aștepți în mașină 
până termin eu acolo. 

— Vezi ce bine ne cunoaștem noi, unul pe altul? Roarke 
băgă mâna în buzunarul imens al pardesiului său superb și 
scoase o cutiuţă mică, emailată, din care scoase o pastilă 
mititică și albastră. 

— Gura mare, adăugă el. 

Eve se încruntă și își încleștă buzele într-o linie îndârjită, 
la vederea căreia Roarke se mulţumi să ridice dintr-o 
sprânceană: 

— E doar un remediu anti cefalee, Eve. Ai să gândești 
mai bine fără durerea de cap. 

— Fără șiretlicuri? 

— Niciunul. Gura mare! 

li ţinu bărbia în mâini, după ce deschise gura, și o 
închise tot cu mâna, după ce îi plasă pastila pe limbă. 

— Inghite. Ce fetiță cuminte! 

— Să mă pupi. 

— Draga mea, toată ziua numai la asta m-am gândit. Şi- 
am adus trusa de teren de rezervă. 

— Ei bine, măcar unul dintre noi are mintea limpede. 
Mulţumesc, spuse ea când Roarke scoase trusa din mașină. 
L-am prins la rece, adăugă ea când porniră spre clădire. 
Probe fizice, martori oculari, motivul, ocazia, felul în care a 
acţionat. 

— Mai poţi adăuga și faptul că trusa cu produse de 
înfrumusețare pe care a lăsat-o în urma lui, în 
apartamentul lui Piper Hoffman, e unică. A fost făcută la 
comanda lui. 

Roarke puse o mâna pe gâtul Evei și, masă ușor, ca să 
ajute blocatorul să-și facă efectul. 

Compania mea oferă această opţiune cosmeticienilor 
profesioniști, adăugă el. 

— Minunat. Acum nu mai trebuie decât să-l găsesc. 

— Nu s-a cazat la niciun hotel, spuse Roarke. Apoi zâmbi 
către Eve și continuă: 

— McNab a fost foarte ocupat. Niciun hotel, și niciun 
apartament privat - cel puţin niciunul dintre cele la care ar 
putea avea acces într-o zi în care nimeni nu vrea să 
meargă la muncă. 

— Mie-mi spui? Am dat peste o adevărată orgie, la 
laborator. 

— Și noi nu am fost invitaţi. E revoltător. 

— Am senzaţia că cei invitaţi s-au putut bucura și de 
ocazia rară de a-l vedea pe Dickhead complet dezbrăcat. 

Eve scoase codul și trecu de sigiliul poliţiei și de 
încuietoarea de la apartamentul 35. 

— Așa ceva chiar că nu-mi doresc de Crăciun. Dacă vrei 
să intri, trebuie să te izolezi. 

Roarke privi tubul și oftă din toţi rărunchii. 

— Nu puteţi și voi să folosiţi ceva cu o mireasmă ceva 
mai îmbietoare? întrebă el retoric, însă își pulveriză și pe 
mâini, și pe pantofi, apoi o așteptă pe Eve până când făcu 
și ea același lucru. 

— Pornește înregistrarea. Locotenent Dallas, Eve, intră 
în locuinţa privată a suspectului Simon, pe 24 decembrie, 
la 16:12. Ofiţerul care se ocupă de an chetă este însoţit de 
Roarke, civil, în calitate de ajutor. 

Eve intră, ordonă să se aprindă luminile, apoi rămase în 
picioare și studie, pur și simplu, încăperea. Acum nu mai 
era la fel de bine pusă la punct. Echipa de curăţători 
criminaliști își făcuse treaba și lăsase un luciu fin pe toate 
suprafeţele, tot căutând am prente și încercând să 
găsească probe. Criminaliștii trăseseră mobila de la locul 
ei, desfăcuseră căp tu șeala pernelor și îndepărtaseră 
operele de artă de pe pereţi, video telefonul fusese 
deconectat, iar aparatul fusese luat cu totul. 

— Şi dacă tot ești aici, îi spuse ea lui Roarke, uită-te și tu 
în jur. Cheamă-mă, dacă îţi atrage ceva atenţia în mod 
deosebit. Mă duc în dormitor. 

Abia își începuse treaba în dulap, când intră Roarke în 
cameră, ţinând un disc între degetul mare și arătător. 

— Asta îmi atrage atenţia în mod deosebit, doamnă 
locotenent. 

— Unde naiba l-ai găsit? Criminaliștii ar fi trebuit să ia 
toate discurile de aici, drept probe. 

— Ajutor de sărbători, n-ai ce-i face. Era ascuns întro 
ramă a unei holograme - presupun că femeia din imagine 
era mama lui. Părea genul de ascunzătoare sentimentală. 

— Nu am pe ce-l rula. Au luat toate aparatele 
electronice. Va trebui să mă duc să... 

Eve se întrerupse, în timp ce Roarke scoase o cutie 
neagră și îngustă din buzunar, roti capacul, îl deschise și 
scoase la iveală un ecran micuţ. 

— O nouă jucărie, spuse el în timp ce Eve se uita 
încruntată la el. Nu am reușit să îndepărtăm toate 
neajunsurile ca să-l scoatem pe piaţă de Crăciun, continuă 
el. O să fie gata de vânzare până de Ziua Președintelui. 

— Şi e bun? Nu vreau să se strice discul. 

— Aparatul ăsta l-am refăcut eu, personal. E o mică 
bijuterie. 

Roarke strecură discul printr-o fantă în aparat și mai 
ridică o dată din sprânceană: 

— Să-i dau drumul? întrebă el. 

— Da, hai să vedem ce-am găsit. 

Era un jurnal intim, dezlânat și cam patetic. Un an din 
viața unui om, din momentul în care viața aceea se 
spulberă în mii de bucăţi și începe să se de râpă, din 
interior. 

Eve presupuse că Mira l-ar fi numit țipăt după ajutor. 

Făcuse mai mult de zece referiri la mama sa. Dragostea 
sa adevărată, pe care o canonizase întruna din înregistrări, 
pentru ca în următoarea să o denigreze. 

Era o sfântă. Era o târfă. 

Singurul lucru de care Eve era sigură era acela că 
fusese o povară pentru el, una de care Simon nu reușise 
niciodată să scape și pe care nu o înţelesese niciodată. 

Cu ocazia fiecărui Crăciun, așezase încă o dată în cutie 
și împachetase brăţara din aur pe care o cumpărase pentru 
soţul ei, pe care erau gravate cuvintele „Dragostea mea 
adevărată”, și o așezase sub brad, pentru bărbatul care o 
părăsise, pe ea și pe băieţelul ei. Și cu ocazia fiecărui 
Crăciun, îi spusese băiatului că tatăl său urma să se 
întoarcă chiar în acea dimineaţă. 

Mult timp, el chiar o crezuse. 

Și, pentru și mai mult timp, o lăsase și pe ea să creadă. 

Apoi, în ajunul Crăciunului din anul anterior, sătul până 
peste cap, revoltat din pricina bărbatului căruia mama îi 
permisese să o folosească, spărsese cutia și îi distrusese 
iluzia. 

lar ea se spânzurase cu ghirlanda pe care fiul ei o 
înfășurase în jurul bradului. 

— Nu e genul de poveste veselă, de sezon, murmură 
Roarke. Sărman nenorocit. 

— O copilărie mizerabilă nu e o scuză destul de bună ca 
să violezi și să ucizi. 

— Așa e. Dar e un punct de pornire. Creștem după voia 
noastră, Eve, și fiecare alegere ne duce către următoarea. 

— Şi suntem responsabili pentru alegerile pe care le 
facem. 

Eve ridică o pungă pentru probe și o deschise. După un 
moment, Roarke scoase discul din aparat și îl lăsă să cadă 
în pungă. 

Eve își scoase comunicatorul și îl sună pe McNab. 

— Nu-i nicio urmă în vizuina lui, Dallas. Am dat de tatăl 
lui. A fost relocat pe staţia Nexus, acum vreo treizeci de 
ani. Are o altă nevastă, doi copii și nepoți. Dacă vrei, am 
datele lui de contact. 

— Ce rost are? murmură ea. Am un jurnal video, găsit în 
apartamentul lui Simon. Nu l-au găsit nici tehnicienii care 
s-au prezentat la faţa locului, nici criminaliștii. Am să-l 
trimit la Departamentul pentru Investigaţii Electronice. 
Du-te tu și bagă-l la dosar, McNab, bine? Și apoi ești liber. 
Transmite-i și lui Peabody același status. Cât timp 
suspectul este încă în libertate, trebuie să rămâneţi 
amândoi 

1 i pregătiţi să vă prezentaţi oricând la datorie. 

— Confirmat. Hei, tot trebuie să scoată capul la iveală la 
un moment dat, Dallas. Şi atunci, îl prindem. 

— Așa e. Du-te și agaţă-ţi ciorăpeii de șemineu, McNab. 
Şi să sperăm că vom primi cu toţii ce ne dorim, de Crăciun. 
Dallas, încheiat transmisiunea. 

Roarke o privi cum băgă comunicatorul la locul lui, în 
buzunar. 

— Eşti prea aspră cu tine însăţi, Eve. 

— O să trebuiască să acţioneze în noaptea asta. O să fie 
nevoit să acţioneze. Și e singurul care știe unde o să 
meargă. Şi pe cine are să omoare, spuse ea și se întoarse 

înapoi la dulap. Hainele îi sunt organizate - după culoare și 
după material. E mai obsedat de chestia asta chiar mai 
tare decât tine. 

— Nu văd de ce trebuie să fii obsedat ca să îţi aranjezi 
garderoba. 

— Da, mai ales când ai două sute de cămăși negre din 
mătase. Doar nu vrei să apuci una greșită și să faci vreo 
gafă în materie de modă și stil. 

— Să înţeleg prin asta că nu mi-ai cumpărat o cămașă 
neagră de mătase, pentru Crăciun? 

Eve îi aruncă o privire peste umăr și se strâmbă la el. 

— Am cam dat-o în bară la capitolul cumpărăturilor 
pentru Crăciun. Nu am priceput cum stă treaba, până nu 
mi-a explicat Feeney că pentru consoartă trebuie să 
cumperi cu mormanul. Eu am luat o singură chestie. 

Roarke își înfipse limba în obraz. 

— Şi îmi dai și mie un indiciu? 

— Nu, te pricepi prea bine la puzzle-uri, spuse ea șiși 
îndreptă atenţia înapoi către dulap. Așa că rezolvă puzzle- 
ul ăsta. Avem aici cămăși și pantaloni, de la alb, crem, 
până la culoarea asta, cum s-o fi numind ea. 

— Aș spune că e petit-gris. 

— Cum vrei tu. Apoi merg înspre albastru și verde. 
Agăţate toate în ordine. Și acum e o pauză, apoi trece la 
marouri, griuri și negre. Ce culoare crezi că lipsește? 

— Cel mai la îndemână răspuns e roșu. 

— Corect. Nu e nimic roșu aici. Poate că poartă roșu 
numai la ocazii speciale. Avea un costum de rezervă, pe 
care l-a luat cu el. Alt amănunt pe care criminaliștii nu l-au 
observat. Și restul articolelor. Şase gâște și ce mai era. Le- 
a luat și pe alea. O să fie gata de spectacol. Dar unde le-a 
ascuns pe toate? Unde le ţine ascunse, și unde se ascunde 
el? 

Eve dădu roată camerei. 

— Nu are cum să se întoarcă aici. Știe asta. A riscat să 
se întoarcă pentru că trebuia să-și termine treaba, și nu o 

poate termina fără unelte, costum și restul recuzitei. Dar e 
prea deștept, și prea organizat, și prea analitic, ca să nu 
aibă și undeva unde să le ducă. 

— Toată viața lui era aici, cu mama lui și cu amintirile 
lui, sublinie Roarke. Și mai era la locul de muncă. 

Eve își dădu seama și închise ochii: 

— Dumnezeule, s-a dus înapoi în clădire. E în clădirea 
aia. 

— Atunci hai să-l găsim. 

Era un trafic infernal, iar străzile erau acoperite, ici și 
colo, cu o pojghiţă subţire de gheaţă, în schimb afluxul de 
pietoni se redusese acum la o mână de oameni. Oamenii 
mergeau grăbiţi pe trotuare, către casă și familie, sau 
către prieteni. Cei câţiva, care erau disperaţi să mai 
găsească un cadou în al treisprezecelea ceas, hălăduiau 
prin cele câteva magazine care mai rămăseseră deschise. 

Luminile de pe străzi clipeau și formau mici insulițe de 
lumină rece. Eve privi o reclamă animată care prezenta un 
Moș Crăciun în sania sa, care ura tuturor sărbători fericite. 

Și începu o ploaie îngheţată Perfect. 

Când Roarke trase mașina lângă bordură, Eve ieși 
repede, introduse supra-codul său, apoi ezită. După un 
moment scurt de lupte interne, se aplecă și scoase o armă 
din tocul de la gleznă. 

— la tu arma mea de rezervă. Pentru orice eventualitate. 

— Intrară în lumina camerelor de supraveghere, la 
adăpost de vremea rece de afară. 

— Toată ziua s-au perindat oameni prin salon, prin 
magazine și prin sălile de sănătate. El are nevoie de liniște. 
Probabil că mai sunt birouri goale, și am putea verifica, ca 
să nu mai pierdem timpul, dar am senzaţia că folosește 
apartamentul lui Piper. Ştie că e în spital, și mai știe și că 
Rudy nu ar pleca de la căpătâiul ei, nici măcar cât să dea o 
fugă până aici. Ar fi liniștit și în siguranţă. Nici polițiștii nu 
mai au de ce să vină înapoi aici, odată ce locul a fost 
examinat de echipa criminalistică. 

Eve înghionti butoanele de control ale liftului, apoi 
înjură. 

— E oprit. 

— Doriţi să le activez pentru dumneavoastră, doamnă 
locotenent? 

— Nu mai face pe deșteptul. 

— Presupun că ăsta e un fel de „da”. 

Roarke puse arma deoparte și scoase o cutiuță de 
unelte. 

— O să dureze numai un minut. 

Scoase placa cu comenzile de control și trecu rapid niște 
chei peste placa de bază, cu degetele sale rapide și dibace. 
Urmă un zumzăit în surdină, apoi începură să clipească 
luminile de deasupra ușilor. 

— Foarte bine lucrat... pentru un om de afaceri. 

— Mulţumesc, răspunse Roarke, apoi făcu un gest cu 
mâna și o urmă în mașinărie. Apartamentul familiei 
Hoffman, adăugă el. 

„Ne cerem scuze. Etajul respectiv poate fi accesat numai 
cu un cod de intrare sau de acces.” Eve își arătă dinţii și 
începu iarăși să caute supra-codul ei de acces, dar Roarke 
deconectase deja butoanele de control: 

— Tot aia e, spuse el și suprascrise fără probleme codul 
de blocare. 

Liftul se ridică ușurel, rapid și în liniște. Când începu să 
încetinească, Eve își schimbă poziţia, așezându-se între 
Roarke și ușa liftului. 

Roarke strânse din ochi în spatele ei și așteptă. Când se 
deschiseră ușile, o dădu la o parte, ţâșni afară din lift și 
dădu roată holului de la intrare, cu arma ţintită. 

— Să nu mai faci niciodată așa ceva, îi spuse ea printre 
dinţi, sărind din lift ca să-i acopere spatele. 

— Să nu te mai folosești niciodată drept scut pentru 
mine. Cred că aici e curat. Eşti gata să trecem de ușă? 

Eve încă tremura din pricina mâniei. Încă ceva ce urma 
să rezolve mai târziu, decise ea. 

— Eu stau jos, murmură ea descuind ușa. Așa îmi place. 

— Foarte bine. Atunci la trei. Unu, doi. 

Loviră uşa, ușor, ca într-un program pentru 
antrenamente. 

Înăuntru luminile erau aprinse la maximum, iar sistemul 
audio fusese pornit și cânta melodii dansante, de Crăciun. 
Cu toate că ecranele pentru intimitate fuseseră trase cât se 
putea de bine, bradul de Crăciun strălucea în dreptul 
geamului. 

Eve făcu semn cu degetul către stânga. Remarcă câteva 
mici lucruri pe drumul către dormitor. Toate unsorile și 
petele, care ar fi rămas în mod normal în urma 
criminaliștilor, fuseseră curățate. Aerul mirosea a flori și a 
dezinfectant. 

Deasupra căzii plutea un abur abia perceptibil. Apa era 
încă fierbinte. 

Dormitorul era pus în ordine, patul era făcut și toate 
petele fuseseră curățate. 

Eve smulse așternuturile și trase o înjurătură în barbă. 

— A pus cearșafuri curate. Nenorocitul ăsta a dormit în 
patul în care a violat-o. 

În timp ce furia îi clocotea undeva, în jurul stomacului, 
Eve deschise ușa dulapului cu o mișcare bruscă. Înăuntru, 
printre hainele lungi pe care le preferau Rudy și Piper, 
erau și câteva cămăși și pantaloni marinărești, agăţate în 
ordine. 

— Se simte ca acasă. 

Se lăsă pe vine și deschise valiza neagră, subţire și 
ordonată, așezată pe podeaua dulapului. 

— Restul lucrurilor, continuă ea. 

În timp ce inima-i bătea să-i sară din piept, Eve răscoli 
printre bijuterii, recapitulând numerele și versurile. 

— Le are pe toate, până la numărul doisprezece - clama 
asta are doisprezece ţipi care bat la tobe. 

Sunt toate aici, mai puţin numărul cinci. Pe ăla l-a luat 
cu el. 

Eve se ridică în picioare, apoi continuă: 

— Şi-a făcut, frumos, o baie, s-a relaxat, s-a îmbră cat cu 
costumul de Moș, și-a strâns uneltele și a ieșit. Şi are de 
gând să se întoarcă. 

— Așa că îl așteptăm. 

Eve ar fi vrut să fie de acord cu el. Mai mult decât era 
gata să recunoască că dorea să fie ea cea care îl aresta și 
să-l privească direct în ochi atunci când ar fi făcut-o. Să 
știe că îl înfrânsese, și acea parte din ea pe care era 
nevoită să o înfrunte în coșmaruri. 

— Am să anunţ arestarea. Or să apară câţiva haplea, 
care să fi rămas la datorie și în seara asta. O să fie nevoie 
de câţiva oameni în clădire și alţi câţiva înăuntru. O să 
dureze în jur de o oră, sau cam așa, ca să fie totul gata. Și 
apoi mergem acasă. 

— Dar nu vrei să lași asta pe mâna altcuiva, Eve. _ 

— Nu, nu vreau. Poate chiar de asta trebuie să o fac. In 
plus - se întoarse către el, reflectând la cuvintele Mirei - 
am dreptul la viaţa pe care am început să mio croiesc. 
Alături de tine. 

— Atunci dă telefon, spuse el și întinse mâna să-i atingă 
obrazul. Și hai să mergem acasă. 

Peabody își termină de completat ultimele hârtii, scoase 
un oftat prelung și plin de autocompătimire, apoi îl 
surprinse cu coada ochiului pe McNab, care stătea în 
pragul ușii. 

— Ce vrei? 

— Eram în trecere pe aici. Şi-am spus deja că Dallas a 
zis că suntem liberi. 

— O să fiu liberă după ce îmi termin rapoartele și le așez 
în dosare. 

McNab zâmbi afabil când computerul lui Peabody 
anunţă că dosarele erau complete. 

— Atunci înseamnă că ești liberă. Ai vreo întâlnire 
fierbinte cu domnul Dibăcie? 

— Ești de-a dreptul ignorant, McNab. Nimeni nu-și 
petrece ajunul Crăciunului alături de un tip cu care nu s-a 
întâlnit decât o dată. Și în plus, își spuse ea în gând, 
Charles fusese deja rezervat altcuiva pentru seara aceea. 

— Familia ta nu e de pe aici, nu-i așa? 

— Nu. 

Peabody trăgea de timp și dorea din tot sufletul ca el să 
plece, așa că se foia în jurul biroului. 

— Nu ai putut ajunge acasă de Crăciun? 

— Anul ăsta nu. 

— Nici eu. Cazul ăsta mi-a mâncat viaţa socială. Nici eu 
nu am niciun plan, spuse McNab și-și agăţă degetele mari 
de buzunarele pantalonilor. Ce zici, Peabody, vrei să facem 
un armistițiu, așa, ca un fel de moratoriu de Crăciun? 

— Nu mă lupt cu tine, spuse ea și se întoarse ca săși ia 
haina din cuier. 

— Pari niţel deprimată. 

— A fost o zi lungă. 

— Ei bine, dacă tot nu ai de gând să-ţi petreci ajunul 
Crăciunului alături de domnul Dibăcie, ce-ar fi să-l petreci 
alături de un coleg poliţist? Nu e bine să fii singur în 
noaptea asta. Îţi fac cinste cu cina și ceva de băut. 

Peabody rămase cu capul în jos cât timp își încheie 
nasturii de la haină. Ajunul Crăciunului singură, sau alături 
de McNab. Niciuna dintre variante nu suna prea 
promiţător, dar să rămână singură ar fi fost cea mai rea, 
decise ea. 

— Nu-mi place de tine de ajuns de mult cât să te las să- 
mi faci cinste cu cina, spuse ea ridicând privirea, apoi dădu 
din umeri. Împărţim nota. 

— De acord. 

Nu se aștepta să se distreze, dar după câteva rânduri de 
„St. Nick Specials”, ajunse la concluzia că nu era nici pe 
departe nefericită. Puteai petrece măcar câteva ore tot 
discutând despre cumpărături. 

Mai luă câteva guri din bucăţelele de pui, despre care 
știa cu siguranţă că urmau să i se depună direct pe fund. 
Dieta ei n-avea decât să se ducă dracului. 

— Cum poţi mânca așa? îl întrebă ea pe McNab, privind 
cu ură și invidie la felul în care rădea o felie de pizza cu 
blat gros și cu de toate. Cum de nu ești gras ca un porc? 
adăugă ea. 

— Metabolismul, răspunse el cu gura plină. La mine 
arderile au fost întotdeauna iuți. Vrei și tu niște pizza? 

Dar Peabody știa că nu trebuia să zică da. Se lupta 
mereu să scape de rotunjimi. Luă totuși o jumă tate de felie 
și se lăfăi cu ea. 

— Ai rezolvat lucrurile cu Dallas? 

Peabody înghiţi cu greutate, apoi se uită ţintă la el. 

— Ţi-a vorbit ea despre asta? 

— Hei, sunt detectiv. Observ chestii. 

Cele două rânduri de mai devreme îi dezlegaseră limba. 

— E enervată rău pe mine, spuse ea. 

— Ai greșit cu ceva? 

— Presupun că da. Și ea la fel, spuse Peabody, în timp ce 
sprâncenele i se încruntară. Dar eu am greșit mai tare. Și 
nici nu știu dacă mai pot îndrepta lucrurile. 

— Dacă ai pe cineva care ar merge până-n pânzele albe 
pentru tine, și tu o dai în bară, atunci pui lucrurile la 
punct. În familia mea se urlă, apoi se analizează lucrurile, 
apoi se cer scuze. 

— Dar asta nu e o familie. McNab izbucni în râs. 

— Ei, pe naiba, nu e, spuse el, apoi zâmbi. Mănânci toate 
bucăţile alea de pui? 

Peabody simţi cum ceva din suflet i se eliberă. Bărbatul 
ăsta era o adevărată bătaie de cap, își spuse ea în gând, 
dar când avea dreptate în câte o privinţă, apăi atunci chiar 
că așa era. 

— Îţi dau șase bucăţi de pui pentru o felie de pizza. 

Eve făcu un adevărat efort să-și scoată din minte 
operaţiunea de supraveghere. Chemase ofiţeri de poliţie 

competenţi, cu experienţă, și instalase scanere electronice 
pe o rază de patru blocuri. Simon avea să fie reperat din 
clipa în care urma să intre în perimetrul respectiv. 

Nu se putea întreba, nu-și putea pune problema și nu se 
putea gândi unde era, și ce făcea. Sau dacă urma să mai 
moară și altcineva. Nu putea controla aceste lucruri. 

Urma să-l prindă înainte de sfârșitul serii. Avea un caz 
bine pus la punct, iar el avea să intre în cușcă. Şi nu avea 
să mai iasă niciodată de acolo. Trebuia să fie de ajuns. 

— Ai spus ceva de vin. 

— Da, așa am spus. 

Era mai simplu să zâmbească decât se aștepta. Să ia 
paharul pe care i-l întindea Roarke era cel mai simplu 
lucru din lume. 

— Şi despre făcut dragoste ca animalele. 

— Imi amintesc și această sugestie. 

Dar fu și mai simplu să așeze paharul deoparte și să sară 
pe el. 

Peabody rămase în oraș, mult peste ora la care ar fi vrut 
să se întoarcă acasă, și se distră mult mai tare decât și-ar fi 
imaginat. Sigur că toate astea erau pro babil rezultatul 
băuturii, și nu al companiei, re flectă ea în timp ce se 
împleticea pe scările care du ceau către apartamentul ei. 

Deși, admise ea, McNab nu se mai comportase ca un 
dobitoc, ca de obicei. 

Și acum, că era puţin abţiguită, se gândi că abia aștepta 
să se înfofolească în halatul ei răpănos, să aprindă luminile 
în brad și să se bage în pat, ca să se uite la monitor, la cine 
știe ce program siropos de Crăciun. La miezul nopţii avea 
să-și sune părinţii, și aveau să devină cu toţii siropoși și 
sentimentali. 

Până la urmă, avusese parte de un ajun de Crăciun cât 
de cât plăcut. 

Dădu colțul, în capătul scărilor și se îndreptă către ușă, 
fredonând ușurel. 

De după colț apăru Moș Crăciun, cărându-și cutia mare 
și argintie în braţe, și o privi ţintă, cu ochi furioși. 

— Bună, fetiţo! Ai întârziat. Mi-a fost teamă că nu am să 
mai apuc să-ţi dau cadoul de Crăciun. 

O, nu, gândi Peabody. O, la dracu'l Avu la dispoziţie o 
singură fracțiune de secundă ca să se hotărască. Să fugă 
sau să se apere. Arma ei era prinsă în interiorul hainei, iar 
haina era încheiată. Comunicatorul era însă în buzunar, la 
îndemână. 

Alese să rămână pe loc. Se căzni să zâmbească, în timp 
ce-și strecură mâna în buzunar și activă aparatul. 

— Oau, Moș Crăciun! O mie de ani nu aș fi crezut cam să 
te întâlnesc chiar aici, în faţa ușii mele. Bărbatul își dădu 
capul pe spate și izbucni în râs. 

Eve mormăi, se rostogoli într-o parte și se întinse. Până 
la urmă nu mai ajunseseră în pat, ci săriseră unul pe altul 
direct acolo, pe podea. Se simţea plină de lovituri, folosită, 
și minunată. 

— A fost un început destul de bun. 

Roarke chicoti alături de ea și își lăsă un deget să 
alunece peste sânii ei calzi și umezi. 

— Şi eu mă gândeam la același lucru. Dar îmi vreau 
cadoul de Crăciun. 

— Nu ăsta era? întrebă ea, dar apoi izbucni în râs, se 
ridică și-și așeză părul cu mâinile. La anu' însă... continuă 
ea, dar se întrerupse când auzi vocea lui Peabody care 
răzbea de sub un morman dezordonat de haine: „Oau, Moș 
Crăciun! O mie de ani nu aș fi crezut c-am să te întâlnesc 
chiar aici, în faţa ușii mele.” 

— O, Doamne, Dumnezeule! O, Doamne! 

Se ridicase deja în picioare și-și alegea lucrurile la 
iuţeală, trăgându-și pantalonii pe ea. 

— Anunţă dispeceratul, anunţă dispeceratul. Ofiţer de 
poliţie are nevoie de ajutor. O, Doamne, Roarke! 

Bărbatul își trăgea pantalonii cu o mână și porta-nexul 
cu cealaltă. 

— Să mergem. Hai odată. Anunţăm de pe drum. 

— Te-am așteptat, îi spuse Simon. Cu ceva foarte 
special. 

Trage de timp, trage de timp, trage de timp. 

— Îmi dai vreun indiciu? 

— Ceva ce a ales special pentru tine cineva care te 
iubește foarte mult. 

O porni către ea, iar Peabody își păstră zâmbetul pe 
buze, în timp ce-și desfăcea cu disperare nasturii hainei. 

— Chiar așa? Cine mă iubește? 

— Moşul te iubește, Delia. Frumoasă Delia! 

Văzu mâna bărbatului care se ridica și prinse cu coada 
ochiului imaginea seringii sub presiune pe care o palmase. 
Se întoarse pe călcâie și-și ridică cotul ca să pareze, în 
timp ce se zbătea să treacă de lâna groasă a hainei și să 
ajungă la armă. 

— Fetiţă rea! spuse el cu o voce gâtuită și o ţintui de 
perete. Peabody contracara cu o lovitură cu dosul palmei, 
care se lovi însă de cutie. lar acum mâna cu care ar fi 
trebuit să prindă arma era prinsă între perete și propriul ei 
corp. 

— Dă-te de pe mine, nenorocitule! 

Peabody se răsuci și lovi în spate, astfel încât să-și poată 
trece piciorul peste glezna lui, blestemându-și zi lele 
pentru că-și permisese să bea un pahar în plus. Simti în gât 
împunsătura rapidă a seringii, care veni chiar în timp ce el 
se prăbușea la pământ, în spatele ei. 

— La dracu”, of, la dracu’, mai reuși ea să îngăime, și 
mai făcu câţiva pași, împleticindu-se, apoi se lăsă pur și 
simplu să se scurgă pe lângă perete, lipsită de vlagă. 

— Uite ce-ai făcut. Uită-te și tu, o dojeni el, în timp ce-i 
deschise geanta și începu să cotrobăie după cardul de 
intrare. Poate ai spart ceva. Dacă mi-ai spart ceva, am să 
fiu foarte supărat. Acum, fii fată cuminte și hai să mergem 
înăuntru. 

O trase mai întâi pe ea de pe jos și o mână către ușă, 
unde dezactivă încuietorile, apoi o lăsă pur și simplu să 
cadă. 

Peabody simţi șocul căderii undeva departe, de parcă 
corpul i-ar fi fost împachetat în spumă. Mintea îi urla să se 
miște, iar mesajul era așa de clar, încât se și imagina 
rupând-o la fugă, dar nu-și simţea picioarele. 

Îl auzi undeva, distant, cum intră și închise ușa. 

— Şi acum, hai să te băgăm în pat. Avem foarte multe de 
făcut. E aproape Crăciunul, știi? Şi uite-o pe dragostea 
mea, murmură el și o purtă spre dormitor, de parcă ar fi 
fost o păpușă. 

— Nu dau nicio ceapă degerată pe echipajele fantomă și 
pe unităţile libere, ţipă Eve în video telefonul său. Ofiţerul 
Peabody este căzut la datorie! E căzută la datorie, naiba să 
te ia! 

„Blestemele nu sunt acceptate pe această linie, 
locotenent Dallas, Eve. Această ofensă a fost înregistrată. 
Unităţile sunt mobilizate chiar acum. AMR douăspreze-ce 
minute.” 

— Dar nu are douăsprezece minute. Dacă e cumva 
rănită, dobitocule, am să vin personal și am să-ți smulg 
fiecare circuit în parte. 

Eve ameninţă video telefonul cu pumnul. 

— Droizi, au pus nenorociţi de droizi pe post de 
dispeceri, la birou și peste tot, pentru că e Crăciun. 
Doamne, Roarke, poţi face chestia asta să meargă mai 
repede de atât? 

Roarke gonea deja cu o sută zece, iar motorul urla prin 
perdeaua infernală de ploaie îngheţată. Dar apăsă 
acceleraţia. 

— Suntem aproape acolo, Eve. O să ajungem la timp. 

Eve suferea agonii nebănuite în timp ce asculta vocea lui 
Simon prin comunicator. Își imagina scena cu mult prea 
multă acuratețe. 

Îi strângea legăturile și îi tăia cu grijă hainele. Evei i se 
uscă gura. 

O dădu cu spray, pe dinăuntru și pe dinafară, ca să fie 
curată și perfectă. 

Sări din mașină înainte că Roarke să fi reușit să frâneze 
complet, scrâșnind roţile. 

Cizmele îi alunecară, apoi se înfipseră în zăpadă și zbură 
către ușă. Pentru că-i tremurau mâinile, reuși să 
deblocheze încuietorile abia după a doua încercare. 

Când o luă la goană în sus, pe scări, Roarke era chiar în 
spatele ei. 

Și abia acum se auziră în depărtare sirenele mașinilor de 
poliţie. Eve trecu cardul prin fantă și dădu ușa de perete. 

— Poliţia! 

Scană dormitorul, cu arma scoasă. 

Peabody avea ochii larg deschiși și privirea neclară. Era 
goală și legată, și tremura din toţi rărunchii, în timp ce 
aerul rece năvălea prin fereastră. 

— A ieșit, a coborât pe ieșirea de incendiu. A fugit. Eu 
sunt bine. 

Eve ezită o secundă, apoi se aruncă înspre fereastră. 

— Rămâi cu ea, îi strigă lui Roarke. 

— Nu, nu. spuse Peabody scuturând cu putere din cap și 
zbătându-se în legături. O să-l omoare, Roarke. Vrea să-l 
omoare. Încearcă să o oprești. 

— Stai așa, spuse Roarke, apoi trase repede cuver tura 
de pe podea, o aruncă peste ea, apoi ieși pe fereastră, 
după nevasta sa. 

Gleznele Evei trosniră atunci când ea sări de la jumătate 
de metru înălţime, iar picioarele zburară de sub ea, pe 
pământul alunecos. Căzu tare pe unul dintre genunchi, 
apoi se ridică iarăși în picioare. Il vedea cum se îndepărta 
către miazăzi cu un mers șchiopătat, iar costumul său roșu 
sclipea ca un far. 

— Poliţia! Stai pe loc, îl somă ea în timp ce pornise deja 
pe urmele lui, căci știa prea bine că-și irosea degeaba 
puterile dându-i acel ordin. 

O mie de albine îi bâzâiau în creier, iar altă mie îi 
străpungea pielea. În stomac i se formase un ghem de ură 
atât de tare și de amar, încât o ardea. Cu o mișcare 
deliberată, îşi înfipse arma la brâul pantalonilor 
marinărești. Voia să-l doboare cu propriile ei mâini. 

Îi sări în spate, asemeni unui tigru care-și vâna prada, și 
îl făcu să alunece cu burta și cu faţa pe asfalt. X 

Îl zgâria, îl lovea cu pumnii, dar nu simţea nimic. Îl 
blestema printre gâfâituri adânci și grele, dar nu auzea 
nimic. 

Apoi îl întoarse cu fața în sus, cu arma în mână. La gâtul 
lui. 

— Eve. 

Roarke rămase pe loc, la mai puţin de jumătate de metru 
distanţă, iar tonul vocii îi era jos. 

— Ţi-am spus să rămâi cu ea. Nu te băga. 

Eve privea în continuare la chipul însângerat și plâns de 
sub ea. Și, pe numele Domnului, își vedea propriul tată. 

Arma ei era setată să ameţească - și însemna că nu era 
fatală. Decât dacă era apăsată direct pe arteră. li înghionti 
și mai tare beregata Și își dorea din toată inima, tânjea. 

— L-ai înfrânt. L-ai oprit, îi spuse Roarke care suferea 
alături de ea. 

Apoi se apropie de ea, se ghemui lângă ea și o privi în 
ochi. 

— Pasul următor nu e pe drumul tău. Tu nu ești așa. 
Degetul Evei tremura pe trăgaci. Picăturile de gheaţă, mici 
ca niște alice, sâsâiau și se loveau de cal da râm, 
înţepându-i pielea. 

— Ar putea fi. 

— Nu, spuse el și-i mângâie părul cu o mișcare blândă a 
mâinii. Nu mai este. 

— Nu, spuse ea și scutură din umeri, apoi lăsă arma în 
jos. Nu mai este. 

Eve se ridică în picioare, în timp ce bărbatul de la pi 
cioarele ei plângea după mama sa. Rămas pe caldarâm, 
Simon se strânse ghem. 

Peste vopseaua veselă cu care își vopsise chipul, 
curgeau lacrimi fierbinţi. 

Și arăta jalnic. 

Învins, se gândi Eve. Distrus. Terminat. 

— Vreau să aduci câţiva polițiști aici, îi spuse ea lui 
Roarke. Nu am cătușele la mine. 

— Le am eu pe ale mele. 

Feeney venea către ea, călcând pe caldarâm. 

— Aveam în continuare comunicatorul potrivit pe 
frecvenţa ei și a lui McNab, continuă el. Am ajuns imediat 
după tine, cu băiatul. 

Se uită o clipă fix în ochii ei. 

— Ai făcut treabă bună, Dallas. Îl arestez eu pentru tine. 
Ar trebui să te duci să vezi cum se simte ajutorul tău. 

— Da, în regulă. 

Își șterse sângele de pe faţă, chiar dacă nu era sigură 
dacă era al ei sau al lui Simon. 

— Mulţumesc, Feeney, adăugă ea. 

Roarke își trecu braţul pe după umerii Evei. Niciunul din 
ei nu mai pierduse vremea îmbrăcânduși haina. Cămașa 
Evei era udă leoarcă, iar ea începuse să tremure. 

— O luăm pe ocolite, sau direct în sus? 

— Direct în sus. 

Eve aruncă o privire către treptele de fier de deasupra 
capului. 

— E mai repede pe aici. Dă-mi un avânt, și apoi te trag și 
pe tine. 

Roarke își prinse mâinile una de alta și o ajută să se 
ridice când puse cizma în căușul palmelor lui, apoi o privi 
cum se căţără cu agilitate pe platformă. 

— Te aștept afară, în faţă, îi spuse el. Ai nevoie de puţin 
timp alături de ea. 

— Da, am. _ 

Rămase acolo, îngenunchind în bătaia vântului. Incepea 
să-i curgă nasul de la frig și de la furtuna de emoţii care 
mai răzbătea încă din interiorul ei. 

— Nu am fost în stare, Roarke. M-am tot întrebat dacă 
aș fi fost în stare. Mi-era teamă că aș fi fost. Dar când a 
fost să fie, nu am putut. 

— Ştiu. Ai mers pe drumul tău, Eve. 

Se întinse și strânse mâna pe care ea o întindea în jos, 
către el. 

— Mergi înăuntru, e frig. Te aștept în mașină. 

Fusese mult mai simplu să iasă pe fereastră, realiză Eve, 
decât să intre înapoi înăuntru. Trase adânc aer în piept, de 
câteva ori, apoi ridică fereastra și-și trecu piciorul peste 
pervaz. 

Peabody stătea în pat înfășurată în cuvertură, iar 
McNab, alb la faţă, avea un braţ în jurul ei. 

— E bine, spuse el repede. Nu a... E doar în stare de șoc. 
Le-am spus polițiștilor să rămână afară. 

— Foarte bine. Totul e sub control, McNab. Du-te acasă 
și odihnește-te. 

— Pot să... Pot să mă culc pe canapea dacă vrei, îi spuse 
el lui Peabody. 

— Nu. Mulţumesc. Vorbesc serios. Sunt în regulă. 

— Am să... Habar nu avea ce să facă sau cum să facă, 
așa că se ridică jenat de pe pat. 

— Să raportez mâine-dimineaţă, ca să se termine cu 
toate astea? _ 

— E bine și poimâine. Bucură-te de Crăciun. Îl meriţi din 
plin. 

Reuși să-i arunce Evei o privire: 

— Da, presupun că îl merităm cu toţii. Ne vedem peste 
câteva zile. 

— A fost chiar drăguţ. 

Peabody scoase un oftat prelung după ce ieși McNab din 
cameră. 

— Nu a lăsat pe nimeni să intre, mi-a desfăcut legăturile 
și m-a lăsat să stau pur și simplu. A închis fereastra pentru 
că mi-era așa de frig. Așa de frig. O, Doamne! 

Peabody își acoperi fața cu mâinile. 

— Vrei să te duc la un centru pentru sănătate? 

— Nu, sunt bine. Sunt încă un pic ameţită. Mai ta re de 
cât de obicei, presupun, pentru că mai băusem și câ teva 
pahare înainte să ajung acasă. L-ai prins, nu-i așa? 

— Da, l-am prins. 

Peabody își lăsă mâinile să-i cadă. Făcu tot posibilul să-și 
păstreze chipul calm, însă ochii îi sclipeau. 

— Şi mai e în viată? 

— Da. 

— Foarte bine. Am crezut că... 

— Şi eu la fel. Dar nu a fost cazul. Dintr-odată, ochii lui 
Peabody se umplură de lacrimi și o podidi plânsul: 

— Mamă, frate! Să fie al dracului! Hai că începe. 

— E-n regulă. Lasă-le să curgă. 

Eve se așeză pe pat, își aruncă braţele în jurul lui 
Peabody și o ţinu strâns, în timp ce lacrimile îi curgeau 
șiroaie. 

— Mi-era așa de frică, așa de frică! Nu mă aşteptam să 
fie atât de puternic. Nu ajungeam să-mi iau arma. 

— Ar fi trebuit să fugi. 

— Tu ai fi fugit? întrebă ea și trase adânc aer în piept, 
apoi expiră puternic. Cunoșteau amândouă răs - punsul. 

— Ştiam că ai să vii să mă acoperi, continuă ea. Dar 
când mi-am revenit, și eram aici, și... am crezut că nu o să 
ajungi la timp. 

— Ai procedat corect. Ai tras de timp și l-ai ţinut la 
distanţă destul de mult timp. 

Eve ar fi vrut să mai rămână așa, să simtă în continuare 
în braţe forța din care era făcută Peabody. In loc de asta 
însă se ridică în picioare. 

— Vrei un calmant, ceva? Poţi lua un stimulent de somn. 
Folosea numai produse fără reţetă. 

— Nu, prefer să nu iau nimic. Alcoolul și tranchilizantele 
sunt un amestec destul de nefericit, fără să mai adaug și 
un calmant pe deasupra. 

— Am să dau drumul polițiștilor. Vrei să chem pe careva 
să stea cu tine? 

— Nu. 

Distanţa intervenea din nou între ele, după cum observă 
Peabody. Centimetru cu centimetru. 

— Dallas, îmi cer scuze. Pentru seara trecută. 

— Nu e momentul să discutăm acum despre asta. 
Peabody închise gura, apoi dădu pătura la o parte și o 
trase repede la loc. 

— Nu port uniforma, deci nu mă adresez ca un ajutor 
către ofiţerul său superior. Asta înseamnă că pot spune 
orice naiba îmi trece prin cap. Nu mi-au făcut plăcere 
lucrurile pe care le-ai spus. Nu-mi fac nici acum, nicio 
plăcere. Dar mă bucur că au contat atât de mult cât să le 
spui. Nu-mi pare rău că am sărit la tine din pricina asta, 
dar îmi pare rău că nu mi-am dat seama că exprimau grija 
unei prietene. 

Eve așteptă o secundă 

— În regulă, dar dacă ai să angajezi vreodată o duzină 
de prostituaţi autorizaţi care să te reguleze până-ţi ies 
ochii, vreau să-mi dai detalii. 

Peabody își trase nasul și reuși să zâmbească printre 
lacrimi. 

— E doar o mică fantezie de-a mea. De fapt, nu câștig 
atât cât să-mi permit doisprezece în același timp. Dar mai 
aveam o mică fantezie care mi s-a îndeplinit în seara asta. 
M-a văzut Roarke dezbrăcată. 

— Dumnezeule, Peabody! 

Eve o trase aproape de ea, izbucnind într-un hohot de 
râs zgomotos. De data asta, nu-i mai dădu drumul. 

— Hai că suntem bine. 

Părea atât de sigură pe ea, se gândi Roarke în timp ce o 
privea pe Eve care ieși din clădire cu pași apăsaţi. Părea 
atât de stăpână pe ea și pe situaţie, în timp ce stătea în 
vântul tăios numai în cămașa udă și împărțea ordine, în 
stânga și-n dreapta, polițiștilor de la ușă. 

Avea sânge pe mâini. Se îndoi că ea își dăduse seama. 

Și un val de dragoste îl izbi precum un pumn în stomac, 
când o văzu trecându-și una din mâinile acelea tremurânde 
prin păr, pentru că apoi să o pornească înspre mașină. 

— Vrei să rămâi cu ea? 

Eve se instală comod în mașina încălzită. 

— E bine. E un poliţist bun. 

— Ca și tine. 

Îi dădu capul pe spate și îi atinse buzele cu ale sale, într- 
un sărut blând, dulce și ametitor. 

Eve clipi și deschise ochii, apoi își așeză mâna peste a 
lui. 

— Cât e ceasul? 

— E aproape miezul nopții. 

— În regulă. Mai fă o dată chestia aia. 

Își potrivi buzele lângă ale lui, se instală comod și oftă. 

— Uite încă o amintire pentru cutie - și un obicei. 
Crăciun fericit! 

